
FRANCISCI  HERNANDI, 

MEDICI  ATQUE  HISTORICI 

PHILIPPI  II.  HISP.  ET  INDIAR.  REGIS, 

ET  TOTIUS  NOVI  ORBIS  ARCHIATRI, 

OPERA, 

CUM  EDITA,  TUM  INEDITA, 

AD  AUTOGRAPHI  FIDEM.  ET  INTEGRITATEM  EXPRESSA, 

IMPENSA  ET  JUSSU  REGIO. 

Alumen  primum. 


M A T R I T I. 

EX  TYPOGRAPHIA  IBARRAE  HEREDUM. 

ANNO  M.DCC.LXXXX. 


CASIMIRI  GOMEZIl  ORTEGAE, 

REGH  BOTANICES  PROFESSORIS, 

AD  LECTOREM  PRAEFATIO. 

N eminem  fore  arbitror  adeo  in  literarum  historia 
hospitem  ac  peregrinum , quin  audiendo , aut  legendo 
didicerit  , Franciscum  Hernandum  , PHILIPPI  II. 
HIspaniarum  et  Indiarum  Regis  Medicum  long^  do- 
ctissimum , ab . ipso  fuisse  delectum , qui  inclinante 
jam  saeculo  XVI.  in  Indias  occidentales  trajiceret  ^ et 
Mexicanarum  plantarum  ^ animalium  ^ et  mineralium 
genera , formasque  inspiceret  , delineandas  curaret 
describeretque  , ac  omnium  vires  et  usus  in  com- 
munem hominum  utilitatem  exploraret.  Hernandus 
cum  septem  fere  annorum  spatio  in  Nova  Hispa- 
nia commoratus  negotium  sibi  commissum  strenui 
obiisset  j nescio  quo  misero  ^ et  scientiis  calamitoso 
fato  accidit  , ut  septemdecim  ingentia  volumina^ 
quibus  non  modo  illius  regionis  res  naturales  diligen- 
tissime descriptionibus , Iconibus  , Indicibus  dilucida- 


n 

rar,  sed  etiam  Mexicani  Regni  Topographiam  , et 
Antiquitates  persequutus  fuerat  ^ ejusdem  Regis  jussu 
Nardo  Antonio  Reccho , Medico  Italo  , et  Neapoli- 
tani Regni  Archiatro  generali  , recognoscenda  , evul- 
gandaque  traderentur.  Is  per  speciem  omnia  in  MSS. 
contenta  in  epitomen  et  in  ordinem  redigendi  ^ pau' 
ca  selegit , quae  potius  transcripsit  , quam  contraxitj 
quaecumque  ad  Naturae  Historiam , non  vero  ad  Me- 
dicinae usum  spectare  sibi 'visa  sunt , temere  exclusit, 
nonnulla  tamen  saluti  tuendae  utilia  negligens ; vete- 
ra Indorum  monumenta  , quorum  cognitio  vel  ob 
raritatem  ab  eruditis  viris  summopere  expetitur , prae- 
termisit ; plures  plantas  in  insulis  Philippicis  ad  Re- 
gni Mexicani  ditionem  secundum  divisionem  ab  Hi- 
spanis stabilitam  pertinentibus  sponte  nascentes , et  ab 
Hernando  ex  allatorum  speciminum  inspectione  , et 
testium  oculatorum  fide  descriptas  omnino  rejecit ; ex- 
scribentis etiam  errata  repraesentavit  ; opus  denique 
amplissimum  , pretiosissimumque  male  mulctavit, 
corrupit,  deformavit  ; quemadmodum  ex  collatione 
integrae  hujus  editionis  cum  Recchlano  opere  Romae 
evulgato  patebit  , et  in  Commentario , quem  de  Fran- 


I 

* 

CISC!  Hernandi  vita  et  scriptis  volumini  quarto  prae- 
figemus , fusius  et  luculentius  ostendetur. 

Illud  tamen  Recchi  compendium , seu  potius  com- 
pilatio ^ cum  in  Academicorum  Lynceorum  manus 
incidisset  j adeo  eos  admiratione  percelluit  ^ quantum- 
vis mancum  , mutilatumque,  ut  ipsorum  commenta- 
riis illustratum  ^ et  rerum  medicarum  Novae  Hispaniae 
Thesauri  titulo  insignitum  ^ Romae  anno  M.DCLI. 
edere  non  dubitarint.  Plurimarum  autem  stirpium 
icones , quas  , uti  jam  diximus , quoniam  Medicinae 
inservire  nondum  innotescebat , Recchus  omiserat^ 
cordatiores  ipsi  , et  meliori  mente  imbuti  adjunxe- 
runt descriptionibus  tamen  destitutas , quas  in  com- 
pilatoris adversariis  frustra  quaesiverant.  Compendii 
evulgatione  , quod  eventurum  viri  prudentissimi 
praevidebant,  brevi  evenit  ; eximia  nempe  Auctoris 
Hernandi  opinio  long^  lateque  percrebruit , et  illius 
operum  , quorum  integrum  exemplar  MS.  sartum, 
tectumque  adhuc  in  Regia  Bibliotheca  Escurialensi 
asservabatur,  editionis  desiderium  cunctorum  mentes 
occupavit.  Interea  , anno  scilicet  M.DCLXXI.  lu- 
ctuosum illud  et  generale  Coenobii  nobilissimarum 

aedium  Incendium  accidit , quo  non  modo  Hernandi 
volumina  MSS.  sed  etiam  cetera  ferme  omnis  Libro- 
rum locupletissima  suppellex  conflagravit. 

Defleverant  igitur  ingentem^  atque  irreparabilem 
Hernandi  operum  jacturam  boni  omnes  ^ atque  ipse 
Tournefortius  , Botanicorum  sui  temporis  princeps, 
dum  plantarum  inquirendarum  causa  ad  memoratum 
Coenobium  Escurialense  divertisset;  pro  Hernandi 
collectionibus,  stirpium  indigenarum,  semiputridarum» 
que  codices  sibi  ostensos  in  Isagoge  in  Rem  Herbariam 
questus  fuerat ; cum  non  sine  Divino  consilio  conti- 
git , ut  nostra  aetate  Hernandi  Adversariorum  , seu 
primis  secundisque  curis  elaborati  , et  ipsius  manu 
emendati  codicis  volumina  quinque  , quae  Matriti 
in  Collegii  Imperialis,  quod  ad  Societatis  Jesu  Sacer- 
dotes pertinuerat , Bibliothecae  scriniis  delitescebant, 
ac  cum  blattis  tineisque  luctabantur  , faustissimo  even- 
tu a Joanne  Baptista  Munnoziq,  Indiarum  Cosmo- 
grapho  , viro  in  primis  harum  rerum  diligenti  admo- 
dum scrutatore  , et  multiplici  eruditione  instructo, 
reperta  sint. 

Administrabat  res  Indicas  tunc  temporis  Excell. 

D.  Josephus  Galvez,  Sonorae  Marchio  j qui  tanti  in- 
venti alacritate  , ut  erat  patriae  laudum  ^ et  litera- 
rum  incrementi  supra  quam  credibile  est  j studiosus, 
vehementer  exsultans  , et  exardecens  continuo . Re-. 
gem  sapientissimum  , CAROLUM  III.  sua  sponte  ad 
optima  quaeque  proclivem  , adiit , atque  incitavit , ut 
horum  MSS.  auxilio  Francisci  Hernandi  opera  omnig^ 
cum  edita,  tum  inedita  , autographi  fidei  et  inte- 
gritati restituta  evulganda  decerneret. 

O O 

Vita  functis  optimo  Rege  , et  Sonorae  Marchio- 
ne  , inchoatam  editionem  haud  minus  urgeri , et 

ad  finem  suis  auspiciis  perduci,  benignd  , et  liberali- 

» 

ter,  vix  dum  Imperio  suscepto  , jussit  Augusti  Patris 
et  virtutum  , et  regnorum  heres  CAROLUS  IV.  Rex 
providentissimus,  consilio  et  opera  usus  viri  Excell. 
Antonii  Porlier,  ad  Ecclesiae  , et  Jurisdicundi  publica 
conferenda  munia , necnon  ad  literas  in  Indiis  foven- 
das literatissimi  Administri  , veteri  probitate  simul,; 
ac  singulari  humanitate  Hispanorumque  gloriae  fla- 
grantissimo  studio  praediti.  Sed  antequam  , quo  pa- 
cto utriusque  Regis  mandata  exsequi  nobis  proposue- 
rimus , breviter  ostendimus  j operae  nos  pretium  fa- 

cturos  existimamus , si  quae  in  unoque  volumine  ex 
quinque  , quibus  universum  opus  constare  superius 
innuimus  , continentur  ^ lectorum  oculis  subjicia- 
mus. 

Priora  tria  volumina  ^ quae  quidem  , uti  et  duo 
reliqua  In  fol. , charta  , ut  ajunt  , magna  , characte- 
ribus nitidis  , et  emendationibus  versibus  interjectis 
Auctoris  ipsius  manu  exaratis  scripta  sunt  , Mexica- 
narum  plantarum  Historiam  latina  lingua  contextam^ 
et  si  cum  eadem  historia  Romae  evulgata  confera- 
tur , magna  ex  parte  ineditam  exhibent,  addita  quan- 
doque post  singulos  libros  appendicis  loco  descri- 
ptione quarumdam  plantarum  Indiae  orientalis,  et  in- 
sularum Philippicarum  ex  testium  oculatorum  testimo- 
nio , et  allatis  ramis.  Initio  primi  tomi  adsuta  sunt 
ejusdem  Hernandi  plantarum  Mexicanarum  Historiae 
liber  primus  , et  secundi  libri  priora  quindecim  ca- 
pita , hlspano  sermone  expressa.  Tertium  rolumen 
nonnullis  capitibus  clauditur  , quae  de  Animalibus, 
et  Mineralibus  agunt , quaeque  veluti  rudimenta  tra- 
ctatuum quarti  tomi  haberi  queunt. 

In  quarto  volumine  Historiae  Quadrupedum, 


vir 

Avium,  Reptilium  ^ Insectorum  ^ Aquatilium  , Mine- 
ralium Novae  Hispaniae  singulis  libris  explicatae  con- 
tinentur, praeter  copiosissimos  indices  in  fine,  alte- 
rum Plantarum  , alterum  Animalium  et  Minera- 
lium. 


Quintum  denique  ex  opusculis  penitus  ineditis  to- 
tum conflatur,  atque  adeo  librum  unum  complecti- 
tur «de  partibus  septuaginta  octo  maximi  Templi  Me- 
«xicani,  fartis  efliiso  sanguine  , aliis  ministeriis  , ge- 
«nenbus  officiorum,  votis,  jurejurando,  hymnis,  ac 
«feminis  , quae  templo  inserviebant.  = Librum  de 
»’ Provincia  Chinae,  s^n  Taibin  ^ quae  septem  dierum 
«navigatione  distat  V Philippicis,  z:  De  morbo  No- 
«vae  Hispaniae  anni  vocato  ab  Indis  Coco- 

De  Sine  ex  epistola  Melchioris , Societatis 
«JesLi,  et  alus.  - De  Pisce,  quem  vulgus  navigan- 
»»tium  septentrionalium  Remerico  appellant.  — De 
«Pisce  Christianae  methodi  libros  tres 

«(versibus  hexametris)  cum  eruditissimis  annotatio- 
«nibus  ad  marginem  appositis  illustrissimi  , reveren- 
«dissimique  viri , Petri  Moyae  de  Contreras  , Archie- 
«piscopi  Mexicensis  , quae  loca  explicant  paulo  diffi- 

«ciliora.=  Quaestionum  Stoicarum  librum  unum  cum 
«Prooemio  ad  Philippum  II.  Regem.  = Problematum 
»’Stoicorum  librum  unum.  — Problemata ^ seu  Ero- 
j^temata  philosophica  secundum  mentem  Peripateti- 
«corum,  et  eorum  principis  Aristotelis.  = Meteoro- 
logica. = De  anima  Problemata.=  Problemata  mora- 
»>lia  ex  mente  Aristotelis.  — Carmen  denique  ad  Ariam 
1’ Montanum,  virum  praeclarissimum,  et  doctissimum, 
quo  illum  jam  in  Hispaniam  redux  Hernandus  de 
suis  vigiliis  , laboribus , scriptisque  operibus  , quae 
sigillarim  recenset  , deque  utilitate  inde  emanatura 
certiorem  facit , de  adversariorum  imperitia  , et  eo- 
rum iniquissimo  judicio  , quorum  censurae  commissa 
fuerant , graviter  eleganterque  conqueritur  : ac  deni- 
que se  , suaque  veteri  et  sapienti  amico  adversus 
detractorum  calumnias  tuenda  commendat. 

Hanc  Epistolam  primo  hujus  nostrae  editionis 
volumini  praemittendam  duximus  , quoniam  nulla 
alia  ratio  potior  nobis  visa  est , quam  si  Hernandum 
ipsum  in  ea  de  suis  Operibus  veluti  praefantem  indu- 
ceremus. Reliqua  scripta  Ita  distribuere  opportunum 
visum  est.  Tribus  prioribus  voluminibus , quae  nunc 

evulgamus , Novae  Hispaniae  plantarum  Historiam 
in  XXIV.  libros  dispertitam  concludimus  ; quam 
quidem  ad  finem  tertii  voluminis  copiosissimis  ^ ac- 
curatis ^ et  , ni  fallor  , haud  exigui  usus  Indicibus 
illustrare  conati  sumus  , quorum  primus  universa 
nomina  plantarum  , ut  plurimum  Mexicana  , alter 
loca  earumdem  natalia  ^ tertius  res  notatu  disnas 

O 

comprehendit.  - . 

Quartum  Volumen  , quod  propediem  simul  cum 
Quinto  sub  prelo  sudabit  , praeter  Commentarium 
de  Hernandi  vita  et  scriptis  , Novae  Hispaniae  Qua- 
drupedum , Avium , Reptilium , Insectorum  , Pi- 
scium , Mineralium  Historias  exhibebit  cum  Audroris 
Prooemio  Inedito  , quo  Philippum  II.  adloquitur.  Has 
excipient  nonnullarum  Plantarum  in  India  orientali, 
et  In  insulis  Philippicis  nascentium  descriptiones  j quas 
quidem  ex  Mexicanarum  Historia  ^ ubi  dispersae , et 
inordinatae  in  autographo  reperiebantur  ^ collectas 
huc  in  unum  contulimus  , simulque  conjecimus  prae- 
dictae stirpium  Mexicanarum  Historiae  librum  pri- 
mum , secundique  partem  ^ quos  etiam  Hispanice  scri- 
psisse Hernandum  innuimus.  Quod  si  ea  omnia  haud 

sufficere  visa  sint  ad  justam  volumini  magnitudinem 
conciliandam  j nihil  magis  e re  fore  putamus, 
quam'  Appendicis  instar  'recudere  rarissimum  , atque 
valdd  expetitum  opusculum  de  his  ipsis  Mexicanis 
per  tria  Naturae  Regna  opibus  ^ quod,  veluti  quae- 
dam Hernandi  operum  epitome  , Mexici  editum  est 
in  4.°  anno  M.DCXV.  Franchd  . scilicet  XimenU 
libros  quatiior  de  natura  , et  viribus  plantarum  , et 

animalium  , quae  in  Medicinae  usum  in  Nova  Hispania 
recepta  sunt. 

Quintum  denique  volumen  lucubrationes  pror- 
sus Ineditas  de  Maximo  Templo  Mexicano  , de  Pro- 
vincia Chinae  , de  morbo  de  Pisce  Rome- 

rico  y de  Pisce  T iburone  , Christianae  Methodi  Libros 
tres  5 quaestiones  Stoicas  cum  Prooemio  ad  Philip- 
pum II.  Regem  , ceteraque  opuscula  philosophica, 
quae  in  recensione  operum  in  Codice  MSS.  conten- 
torum memoravimus,  complectetur.  Ceteriim  quam- 
vis nonnullos  naevos  , veluti  duplicata  iterataque 

nonnulla  , et  orthographiae  varietatem  in  iisdem  Me- 
* • 

xicanis  rerum  Naturalium  et  oppidorum  nominibus 
a diversa  linguarum  natura,  et  proferendi  singulorum 

ratione  profectam  In  hisce  MSS.  offendimus ; religioni 

tamen  paene  habuimus,  quidquam  pro  lubitu  adjlcercj 
aut  immutare. 

. Nihil  in  praesentia  exponere  animus  est  de  Plinii 
Naturali  Historia  , quam  Hernandus  Hispanice  uni- 
versam Interpretatus  est  ^ et  praeclaris  doctissimls- 
que  animadversionibus  locupletavit  j cujus  interpre- 
tationis XXV.  priorum  librorum  volumina  in  Re- 
gia Matritensi  Bibliotheca  asservata  j a Francisco  Cer- 
dano  et  Rico  j doctissimo  humanissimoque  viro,  quem 
sua  ipsius  edita  opera  supra  omnem  laudationem  no- 
stiam  extollunt,  paucos  ante  annos  detecta  sunt  , Re- 
gique , et  Indiarum  Administris  eloquentiae  , qua 
pollet , vi , et  sententiae,  quam  Ipsi  plurimi  pendent, 
gi  avita  te  pro  egregio,  quo  in  hujusmodi  monumenta 
evulganda  fertur , studio , ad  editionem  commendata. 
Sed  de  his  , prout  etiam  de  quadam  suspicione  , quae 
eidem  Cerdano  , nobisque  ipsis , certis  de  causis , quas 
hic  commemorare  non  est  necesse  , suborta  est , an 
scilicet  Hieronymus  Huerta  , qui  paulo  post  Hernandi 
obitum  Plinii  interpretationem  Hispanam  cum  anno- 
tationibus suo  nomine  evulgavit , ab  Hernando  ple- 

raque  mutuatus  fuerit  , quem  indictum  tamen  praete- 
riit , enucleatius  agemus  in  Commentario  de  Hernandi 
vita  et  scriptis  toties  memorato.  Nunc,  ad  alium  scru- 
pulum gravioris  momenti  eximendum  properamus. 

Non  deerunt  fortasse  viri  alioquin  docti  , cor- 
datique  , sed  plus  justo  subrigidi  , qui  hanc  Her- 
nandi operum  editionem  improbabunt  , utpote  ni- 
mis seram , hominibus  horum  clarissimorum  tem- 
porum infructuosam  , nihilque  aut  parum  solidae 
laudis  Auctori  ipsi  , aut  Hispano  nomini  allaturam. 
Ego  vero  quemadmodum  non  inficiabor  , multa 
in  Hernandi  de  Naturae  Historia  scriptis  desiderari 
ad  veram  methodum  , et  systematicam  rerum  na- 
turalium describendarum  rationem  spectantia , quae 
his  duobus  postremis  saeculis  Botanicem  praecipud 
ad  scientiae  culmen  evexerunt , ita  quoque  non  mo- 
do censeo  hanc  veniam  Auctori  nostro  , prout  ce- 
teris ejusdem  aetatis  , et  antiquitatis  omnis  scriptori- 
bus jure  meritbque  tribuendam  ^ sed  etiam  conten- 
do Mexicanarum  plantarum  descriptiones  ^ si  ciim 
Dioscoridis,  cujus  opera  nemo  sanus  non  magni  aesti- 
mat j et  tamquam  pretiosissimum  thesaurum  j unde 

recentiores  plurima  hauserunt , reputat  ^ descriptio- 
nibus conferantur  concinniores  esse  ^ ad  artis  regu- 
las magis  exactas  , atque  ad  stirpium  cognitionem 
opportuniores.  Adde  Dioscoridem  patriae  ^ et  finiti- 
marum Graeciae  regionum  vegetabilia  explorasse, 
vel  eorum  observationes  ab  aliis  institutas  collegisse 
et  evulgasse;  Hernandum  e contrario  dissitas  Mexi- 
cani  Regni  provincias  peragrasse  , novumque,  et  ab 
aliis  intentatum  opus  aggressum , incredibilem  stir- 
pium , et  animalium  copiam  veteri  orbi  prorsus 
ignotam  posteritati  tradidisse. 

Sed  , quod  caput  est  , multiplicia  , neque  par- 
vi facienda  utilitatum  genera  ex  horum  operum 
editione  in  genus  humanum  , et  naturalium  Scien- 
tiarum incrementum  redundatura  esse  , neutiquam 
dubitari  potest.  Primum  , ne  de  Philippicarum  plan- 
tarum libro,  aut  de  Opusculis  V.  Tomi  ineditis 
loquamur,  ad  Historiae  literariae  fidem  non  secus, 
ac  ad  Hispanorum  in  literis  laudem  pertinet  , Her- 
nando  nostro  hujus  absolutae  operum  ejus , quot- 
quot exstant,  evulgationis  ope  jura  sua  asserere,  atque 
ab  usurpatoribus , Nardo  Antonio  Reccho , et  Joanne 

Terrentio  vindicare  : deinde  quascumque  plantas  hic 
postremus  vix  uno  aut  altero  verbo  praeter  titulum 
singularum  imaginibus  subjecto  edidit;,  uberius  , et,  ut 
supra  exposuimus,  satis  ab  illo  concinni  descriptas  ne- 
mo reperietur  qui  non  modo  sine  mirifica  animi  vo- 
luptate j sed  etiam  cum  earumdem  proprietatum  pro- 
ficua animadversione  non  evolvat  j et  ipsarum  non- 
nullas cum  europaeis  easdem  esse  comprobare  , vel 
quae  prorsus  novae  sint,  ad  recentiorum  Botanico- 
rum, systemata  quoad  fieri  possit,  redigere  non  sa- 
tagat. Praeterea  nomina  Mexicana  tum  Stirpium  , turn 
Animalium  , tum  etiam  MineraHum  ab  Hernando 
diligenter  explorata  , atque  ex  Indorum  ore  excepta, 
eorum  formam , vel  mirabilem  aliquam , aut  salu- 
tarem , aut  noxiam  facultatem  plerumque  exprimunt: 
quo  quid  utilius  , seu  ad  rerum  naturam  investigan- 
dam, sive  etiam  ad  sermonis  ipsius  Mexicani  nondum  . 
Hispanorum  convictu,  et  societate  immutati  proprie- 
tatem , copiam , dignitatemque  cognoscendam  ? Jam 
vero  Joca  natalia  , in  quibus  singulae  res  procreantur, 
quaeque  indefesso,  animo  summis  exantlatis  labori- 
bus A lictor  ipse  adiit , et  fer^  semper  adnotavit , non* 

ne  viam  cuique  sternunt  ad  eadem  cotpota  natura? 
lia  facilius  exquirenda , invenienda  , et  in  usus  , quos 
indagavit  et  prodidit  , adhibenda  ? Ad  extremuni 
plantarum  vires,  et  quidem  norinullarum  eximias  ad 
gravissimarum  aegritudinum  sanationem  ,,  praestan- 
tesque  alias  ad  hominum  vitam  tuendam  , et  ad  oeco* 
nomlam  prornovendam  utilitates  , quarum  rerum  no- 
titiam ex  plurium  saeculorum,  observationibus  sensim 

\f 

comparatam  , et  quasi  per  manus  a majoribus  natu 

ad  minores  traditam  Hernandus  accepit  , aut  etiam 
extorsit  ex  Indis  Medicis  , qui  primis  illis  tempori- 
bus adhuc  vigebant  , quae  Mexicanorum  ab  Hispa^ 
nis  debellationem  consequuta  sunt  j ecquis  erit  tam 
imprudens  , tam  consilii  inops  qui  non  sentiat,  the- 
saurum veluti  quemdam  , ut  Lynceorum  verbis  utar, 
constituere,  quem  nisi  scriptor  noster  in  lucem  protu- 
lisset, et  monumentis  suis  consignasset,  jam  diu  amis? 
sum,  et  ex  oculis  ereptum  frustra  hodie  quaereremus^ 
At  Icones  , urgebit  quispiam  , quibus  Auctor 
omnia  illustrarat , Escurlalensi  incendio,  irreparabili 
jactura  consumtae  sunt:  immo  , inquam,  largiter  re? 
parandi  , er  comperisanda  : siquidem  egregia  Poten? 

tissimoriim  Regum  CAROLI  III.  et  CAROLI  IV; 
munificentia  atque  mirifica  eorum  erga  literas  li- 
beralitate  provisum  est  , ne  quidquam  in  Hernan- 
di  operibus  diutius  desideraretur.  Nam  ciim  animad- 
verterent sapientissimi  Principes , nihil  praesidiorum 
superesse  , quae  in  Italia  ad  Recchi  editionem  inserr 
vierant  , irritis  conatibus  Excell.  et  politissimi  vi- 
ri , Josephi  Nicolai  de  Azara  , acerrimi  ingenii 
et  omni  fere  doctrinarum  genere  exculti  , cui 
ea  Romae  inquirendi  negotium  demandatum  fuerat| 
Regio  sumtu  , et  auspiciis  , vix  hac  editione  in- 
choata > missi  sunt  idonei  Botanici  , et  rerum  natu- 
ralium scrutatores  strenui  , Vincentius  Cervantes  j et 
Josephus  Longinos  Martinez  , quorum  alter  Bota-. 
nices  magisterio  in  urbe  Mexicana  constituto  j et  Hor? 
to  consito  scientiam  publici  docendi  munere  fungatur^ 
ct  Novae  Hispaniae  vegetabilia  excolat , et  in  Hispal 
niam  transmittat  , alter  Anatomicus  etiam  dexterri'» 
mus  , ejusque  socii  Joannes  dei  Castillo  et  Jaco- 
bus  Senseve  ^ atque  omnium  Praefectus  doctissb 
mus,  excelso  animo  ac  ingenio  praeditus-  et  Mev 
xicani  sermonis  in  primis  peritus , , Martinus  Sesseu% 

Medicinae  Doctor  , adscitis  Pictoribus  ^ et  hu- 
jus editionis  exemplaribus  muniti  ^ ceterorum- 
que  librorum  ^ operarum  , et  omnis  generis  ad- 
jumentorum supellectile  instructi  per  universas  No- 
vae Hispaniae  provincias  peregrinentur  , et  quid- 
quid ad  Naturae  historiam  spectans  detexerint^ 
praesertim  ab  Hernando  olim  adumbratum  , colli- 
gant , ad  artis  normam  ^ et  recentium  Botanico- 
rum proprietatem  , atque  elegantiam  describant, 
et  delineandum  ^ vivisque  coloribus  depingendum 
curent.  Ex  quorum  laboribus  exsurget  opus  tum 
scriptorum  Auctoris  nostri  commentarii  optimi  titu- 
lo dignum  , tum  quoque  in  Scientiae  naturalis  in- 
crementum typis  committendum.  ^ 

Quam  quidem  Naturae  Historiam  , haud  ne- 
glecto ceterarum  Disciplinarum  et  Artium  patroci- 
nio j CAROLUS  REX  ad  generis  humani  felicitatem 
natus  atque  educatus  j ejusque  Indiarum  superius  lau- 
datus Administer  , nullo  sumtui  parcentes  j impense 
et  munifice  fovent , et  promovent  non  modo  , qua 
ratione  paulo  ante  diximus  j in  Nova  Hispania  ^ sed 
etiam  per  certos  ^ eosque  peritissimos  Professores  huic 

negotio  destinatos,  in  Peruvia  , in  Novo  Regno  Gra- 
natensi,  in  insulis  Philippicis,  in  universo  denique, 
quci  late  paret , Hispanorum  in  Indiis  Imperio.  Quam- 
obrem  gratulari  bonos  omnes , et  aequos  rerum  ae- 
stimatores par  est , et  gratias  agere  clementissimo 
Regi  CAROLO  IV.  siquidem  ejus  amplissimae,  Au- 
gustique  PATRIS  erga  universos  homines  beneficen- 
tiae,  quoscumque  inde  fructus  perceperimus,  accepti 
referendi  sunt  , nosque  praesertim  Hispanos , Pater- 
nae ilhus  dominationis  subditos  , qui  ipsi  debemus 
ne  nobis  in  posterum  objici  queat , parum , aut  ni- 
hil populares  nostros  post  tot  saecula  ad  humanas  co- 
gnitiones augendas  et  amplificandas  contulisse  ^ ciim 
omnibus  compertum  erit  , cujus  gentis  fortissimo- 
rum militum  facinoribus  , et  victoriis  dissitae  illae, 
vastissimaeque  Americae  et  Asiae  resiones  insi^^^nitae 
sunt  , et  Catholicorum  Regum  ditioni  subjectae , ea- 
rum incolis  ad  humanitatis  et  Religionis  cultum  tra- 
ductis, ejusdem,  inquam,  Hispanae  gentis  doctorum 
hominum  ingeniis,  itineribus  , investigationibus  , li- 
terarum  monumentis  ad  ipsarum  nationum, ad  totius 
terrarum  orbis  utilitatem  peragrari , atque  illustrari. 


FRJNCISCI  HERNJJVDI 

AB  ARIAM  MONTANUM, 

VIRUM  PRAECLARISSIMUM  ATQUE  DOCTISSIMUM, 

■» 

CARMEN. 

■Allapsum  jam  Astae  ripis , Montane,  sodalem 

Isfe  veterem  contemne  tuum  , cui  cernere  primum 
Romulea  q^uondam  licuit  te  , et  noscere  terra. 
Rarum  naturae  miraclum  , et  gentis  honorem. 

Ac  nostri  ornamentum  aevi  j rur susque  videre 
Post  secessum  illum  , quo  te , Montane  , sorores 
Instituere  novem  , implerunt  et  pectora  rerum 
Causis , ac  varus  linguis  , et  lumine  divum, 

Igniferos  intra  scopulos , et  sacra  Philippo 
Moenia  , delicias  Regis,  sedesque  beatas  \ 

Unde  quadrigemina  cusurus  biblia  lingua, 

Immensum,  et  praeclarum  opus , ingentis  que  laboris. 
Sponte  petis  Belgas  molles , patridque  relicta 
Algentes  tractus  calcas  digressus  in  arcton-, 

P)um  nos  sepositis  plagis  arcana  colentes 
Maturae  haud  pigri  occiduos  adnan\us  ad  Indos, 
Clementi  adnixi  imperio  parere  Philippi, 


HERNJNDI  CARMEN 
Hesperiae  domini  ^ lacerum  e^ui  vindicat  orhem,. 
Instituit  leges  sanctas  i renovat ^ue  cadentes^ 

Perdens  injustos  , et  Christi  nominis  hostes. 

Ei^go  post  varios  casus  , post  munia  nostrd 
Praestita  , ^ua  valui  cura  , terr acpue  marii^uCy 
Excipe  me  reducem  tam  multis  casibus  actum ^ 

In  gremio  que  tuere  tuo , nam  dicens  esse 
Permessi  solers  custos  , Jidusque  colonus. 

Sunt  qui  post  terga  oblatrent , fundantque  venena 
Invidi ) et  innocuos  tentent  damnare  labores ^ 

Quos  non  viderunt ^ aut  percepere  legentes'. 

Indigni  quos  terra  tegat , vel  turba  bonorum 
uAudiat  ejjflantes  scelerato  ex  ore  chelydros. 

Haec  te  propulsare  aequum  est , haec  trudere  in  orcum 
Sincero  candore  tuo  , sapientia  et  arte  y 
Et  gravitate  y fide  ac  praestanti  robore  monstra; 
JSfc  virtus  desertu  ruut  curitur u putronoy 
Et  fioedi  nitidis  mergantur  fontibus  apri. 

Tempus  erit  , cum  te  liceat  contingere  dextrdy 
Et  coram  gratas  audire  et  reddere  voces. 

Tunc  ego  Musarum  veluti  sacraria  visens. 

Impense  exsultans  y nihil , o'  Montane , sileboy 
Ad  res  quod  spectet  nostras  , ut  noscere  possis. 
Quanta  fides  istis  scriptis  sit  debita  y quanta 


AD  ARTAM  MONTANUM. 

Gratia  y conatus  maneat  quae  gloria  nostros  y 
In  rebus  magnis  si  tantam  ad  culmina  celsa 
Direxisse  gradum  magnum  est , plenumque  decoris ^ 
Atque  scelus  patret  qui  his  detractoribus  aures 
P raebeat  immani  diruptus  viscera  morbo.  . 

Transeo  quam  tulerim  fastidia  longa  per  . annos 
{^Sanguine  jam  gelido  languens  y .sterilique  senecta) 
Septenos  , mare  bis  mensus  y terras  que  repostas  y 
Expertus  caelum  mutatum  , alimentaque  passim 
Jam  pridem  consueta  mihi , lymphasque  malignas. 
Praetereo  ingentes  aestus , et  frigora  magna  y 
Vix  ullo  superanda  modo  mortalibus  aegris  y 
Silvosos  etiam  colles  , atque  invia  lustra  y 
Flumina st  agna  y lacus  vastos  y latas  que  paludes. 
Non  refero  Indorum  consortia  perdita  , fraudes 
Nec  canimus  tantas , dira  aut  mendacia , queis  me 
Non  semel  incautum  lusere  , ac  verba  dederunt  y 
Insigni  cura  vitata  , industria  , et  artty 
Et  quoties  vires  plantarum , et  nomina  falsa 
Quarumdam  accepi  fallaci  interpretis  usus 
Oraclo : medica  decuit  quae  vulnera  caute 
Interdum  methodo  curare  y atque  auspice  Christo. 
Pictorum  haud  numerem  lapsus  y qui  munera  nostra 
Tangebant  y aderant  que  meae  pars  maxima  curae  y 


HERNJNDI  CARMEN 
JVJ?  ^uid^tiam  digitum  latum  distaret  ab  ipsa 
Reddenda  J^orma  y patule  sed  cuncta  liauerenty 
Mt^ue  moras  procerum  y qui  me  properante  molestae 
Saepe  fuere  meis  ausis  , ac  nixibus.  Aut  quid, 
(fuae  evenere  mihi  .gustanti  pharmaca  , dicam 
INoxas  y ac  vitae  pariter  discrimina  magna? 

Aut  morbos , nimit  mihi  quos  peperere  labores  y 
jNunc  etiam  infestos  , et  in  ultima  tempora  vitae 
Jl)  e saevit  uros  , quotquot  durabit  in  annos  ? 

Coetusve  hostiles  y lacubusque  natantia  monstra  y 
Integros  homines  vasta  capientia  in  alvo? 

^fuidve famem yat que  sitim?  vel  mille  animalia  blandam 
Sanguif ens,  punctis  p assim  afficientia  pellem  ? . 
Rectores  tetricos  , atque  agmina  inepta  ministros?. 
Silvestre  Indorum  ingenium  y nullis  que  docendis 
Naturae  arcanis  promtum  , aut  candore  paratum?. 
Praetereo  y inquam  y haec , et  solum  quod  fecimus  ipsi 
Auxilio  divum  eximio  y Christoque  secundo, 
Hesperiae  occiduae  lustrantes , dicimus , oras. 

Viginti  plantarum  igitur , pariterque  quaternos 
Hietamus  libros  {praeter  qui  fulva  metalla 
Subjiciunt  oculis  hominum  y et  genus  omne  animantunfiy 
E -quibus  herbiferis  profert  Hispania  in  agris 
Nullam  y.nam..aceiduas  tantum  sectamur  ...  et  und. 

Caules  , radices , varioque  colore  micantes 
Flores  ; nec  fructum , aut  folium  contemno  , nec  ipsa 
Nomina , quorum  est  in  variis  regionibus  usus, 
Mut  vires , natale  solum  , cultum , atque  saporem. 
Aut  lacrymas  stipitis  stillantes  vulnere  : morbi 
Qiii  curentur  eis  , quaenam  sit  meta  caloris , 

Qiiis  color , et  lignis  qualis  substantia  subsit. 

Et  breviter  quaecumque  salus  humana  requirit. 

Aut  naturalis  rerum  haec  narratio  poscit, 

Qiidm  ptropriis  verbis  potui , et  brevitate  decenti. 
Qiiin  vivas  plantas  viginti , ac  semina  multa, 
Pharmacaque  innumera  , Augusto  mittenda  Philippo, 
Praefecto  dedimus , cura  ut  majore  ferantur 
In  patriam,  Hesperiaeque  hortos,  et  culmina  adornent  i 
Emensamque  novam  Hesperiam  duce  sidere  caeli. 
Urbes , ac  populos  , montes  , ac  flumina , valde 
Rem  optatam  nostris , esset  quo  cognita  mundo 
Usque  adeo  dives  , tamque  ampli  nominis  ora. 
Scribimus  et  methodum  , qua  quis  cognoscere  plantas 
Indas , ac  nostras  possit  ; vel  quo  ordine  cunctis 
Occiduis  usus  valeat  succurrere  morbis , 

INoscereque  indigenas  , nostrisve  ex  montibus  alto 
Transvectas  Indas  tam  longo  tramite  in  oras. 
Pharmaca  et  addidimus  firmo  sancita  periclo, 

d 


HERNANDI  CARMEN 
Experta  et  nobis , quos  pellant  corpore  succos, 
Qtiae  superent  nostris  nota  , et  quae  cedere  possint : 
Cetera  nam  sileo , Domino  quae  dante  videbis, 

Mtque  emendabis  , quando  tua  moenia  laetus 
Intrare  , et  dabitur  genio  Musisque  potiri, 

furori. 

Ergo  qui  credi  par  est  , ut  talia  nutu 
jilterius  scribi  valeant , viresve  referri ; 

Si  hoc  opus  hanc  curam,  atque  examina  tanta  requirit? 
Nec  p as  sim  invenias  , humeris  qui  ferre  labores 
Tantos  sustineant  propriis , subeantve  libenter? 
uAut  qui  judex  esse  queat , censorve  peritus. 

Qui  nullas  usquam  nascentes  noverit  herbas? 
lAut  qui  nec  libros  nostros , durosve  labores 
Viderit?  At  magnos  num  quando  invenimus  ausus 
Invidia  caruisse  sud  , aut  prurigine  turpi? 

Jactave  in  abjectos  torqueri  fulmina  valles  ? 

Ergo  tu  nostros , vir  praeclarissime , libros 
Perlege  , et  indigni  si  non  videantur  honore^ 
Conceptus  veluti  cari  complectere  fratris, 

Sicque  favens , tibi  me  aeternos  obstringito  in  annos. 


Curarum  et  vacuo  dulci  indulgere 


DE  HISTORIA  PLANTARUM 

NOVAE  HISPANIAE, 

LIBER  PRIMUS, 

FRANCISCO  HER NANDO, 

MEDICO  ATQUE  HISTORICO 

PHILIPPI  II.  HISPAN.  ET  INDIAR.  REGIS, 

ET  TOTIUS  NOVI  ORBIS  MEDICO  PRIMARIO , AUCTORE. 

CAPUT  L 

^piiz^LP^TLi  CTcnotci  ^ S6U  dc  herba  sebi  a per  utYibitutH 

Jluxum  alvi  cohibente. 

Apitzalpatli  herba  est  quinque  dodrantes  longa , sur- 
culosa radice , foliis  Menthae , flore  luteo  , Malvae  semine, 
sapore  circiter  nullo , frigidaque  et  salivosa  natura.  Quo  fit, 
ut  semen  foliave  unciae  unius  pondere  tusa  , ac  ex  vino 
Mer/ , aut  ex  liquore  aliquo  adstringenti  devorata  fluxum 
alvi  et  quemvis  alium  coerceant , unde  evenit  ei  nomen. 

. Eodem  pondere  dicitur  corroborare  ventriculum , et  satie- 
tati mederi.  Provenit  algentibus  Talhualiuhcani  agris  , ari- 
disve  aut  virore  carentibus  jugis. 

CAPUT  II. 

De  ^piTz^LPu4TLi  altera. 

Apitzalpatli  altera , quam  nonnulli  Tlaelpatli , seu  dy- 
senteriae medicamentum  vocant , herba  est  dodrantalis  , or- 
biculari radice  et  fibrata  , ex  qua  profert  caules  dodrante 
paulo  majores  , teretes , tenues , et  subalbidos , folia  bina, 
parvula  , serrata , atque  obrotunda  , per  longa  intervalla  , et 
in  postremis  ramis  florem  purpureum  atque  exilem.  Radi- 
ces sapore  insigni  carent , nec  gustatae  eifatu  dignam  ad- 
stridfionem  praeseferunt , et  tamen  duodenae  earum  tusae 
atque  ex  aqua  devoratae  diarrhaeas  dysenteriasque  dicun- 
tur cohibere  , febrem  extihguefe  et  laxa  membra  corro- 
borare. Nascitur  apud  Xalatlauhcenses , gaudens  regionibus 
frigidis  , et  locis  campestribus. 

CAPUT  III.  , , 

De  ./iPiTZ^LP^TLi  Tyauhtepecensi.  \ 

• • ' ■ « ...  ^ 

, Apitzalpatli  Tyauhtepecensis  herba  est  radici  innixa  ft^ 
bratae , ex  qua  proferuntur  caules  quadrati  , sarmentorum 
1 aemuli , tenues  et  quatuor  dodrantes  longi.  Folia  longa  et 
angusta,  vascula  fulva.  Avenae  similia,  plena  albicanti  et 
rotundo  semine.  Radix  saporis  ac  odoris  paene  expers  est, 
frigidaque  et  adstringenti  natura.  Nascitur  in  calidis  ac 
montosis  locis.  > 

CAPUT  IV4 

De  APiTZALPATLi  Tehoitztlae. 

Apitzalpatli  Tehoitztlae  radicem  fundit  surculosam  et 
fulvam  , et  ex  ea  caules  octo  cubitos  longos , multos  et  te- 
retes : folia  Mori  , inferne  subalbida  , superne  viridia  ac 
multis  distinda  interveniis  ; florem  album , modicum  , unde 
erinacei  prodeunt  in  quinque  segmenta  divisi  , inter  quos 
semen  latet  ricinorum  forma.  Radix  glutinosae  est  et  refri- 
gerantis naturae , diarrhaeas  ac  dysenterias  cohibens , unde 
nomen.  Provenit  in  locis  planis  calidarum  regionum. 

CAPUT  V. 

De  APITZALPATLI  Teuhcoltzincensu 

Apitzalpatli  Teuhcaltzincensis  radicem  fundit  surculo- 
sam , ac  prolixam  , caules  ulna  longiores  et  fuscos , folia 
lata , et  pallentem  florem.  Radix  sapore  Anethum  imitatur, 
ac  nonnullum  calorem  cum  siccitate  praesefert.  Diarrhaeis 
medetur , praecipue  si  TepealaCton  adjungatur , quae  valde 
adstringenti  natura  constat. 

CAPUT  VI. 

De  APITZALPATLI  Mayanalanetisl. 

Radicibus  innititur  Apitzalpatli  Mayanalanensis  longius- 
culis et  tenuibus , et  ex  his  fundit  caules  spithamaeos  : folia 


4 


HISTOR.  PLANTARUM 


longa,  tenuia  et  Lino  silvestri  similia,  ac  flores  coccineos 
et  modicos.  Radix  glandes  sapit  inveteratas , ac  dulce  qui- 
dam resipit , quae  tusa  unciae  unius  mensura , et  ex  aqua 
devorata  diarrhaeas  compescit , etsi  temperamento  aequali 
videatur  proxima  , et  imbecillam  quamdam  adstridionem 
praeseferre. 

CAPUT  Vir. 

IDe  OLOLTic  ^piTz^LP^TLT  , seu  de  medicina  rotundae  ac 

Jluxum  cohibentis  radicis. 

i 

Radici  insistit  ololtic  atitzalpatli  unicae , candenti  et 
rotundae,  unde  cognomen,  [ololtic  enim  rotundum  est)  aut 
in  duas  ejusdem  formae  divisae  , ex  qua  funduntur  caules 
quadrati , hirsuti  et  tenues , folia  Menthae , prodeuntia  per 
intervalla  , subalbida  inferhe , et  superne  viridia.  Radix  sa- 
pore et  odore  insigni  caret , frigidaque  constat  natura.  Ex- 
hibetur unciae  unius  pondere  ad  frenandas , ut  nomen  in- 
dicat, diarrhaeas.  Nascitur  in  frigidis  Xalatlauhcensibus. 

CAPUT  VI  II. 

De  APiTZALPATLi  TzontololotU. 

Apitzaupatli  TzontololotU,  seu  medicamentum  adstrin- 
gens , capillos  habens  rotundos  , quam  Malinalcenses , apud 
quos  nascitur , quoniam  glutinosa  est , Cacaltzin  vocant , ra- 
dices surculosas  fundit,  et  ex  eis  caules  tenues,  et  hirsutos 

teretesque , folia  numerosa , serrata  , obrotunda  , unde  no- 
men, et  Balloti  similia,  sed  tamen  majora,  aspera  , hirsuta, 
atque  cinerea : flores  pallentes  in  extremis  caulibus , Chry- 
santhemo similes  , mediocres , ac  multos  acervatim  conges- 
tos. Radix  est  gustu  odora , aliquantulum  acris , calidaeque 
et  siccae  ordine  fere  tertio  temperiei , glutinosa , nec  om- 
nino expers  amaritudinis  , ac  sapore  nonnihil  resinoso. 
Radix  in  farinam  redacta  , ac  terebinthinae  permixta , ad- 
motaque  genuum  frigus  pellit , ac  sedat  dolorem , et  si  im- 
becilla ob  nimium  laborem  sint , corroborat  atque  confirmat: 
jus  vero  decocti  firmat  dentes , adstringit  gingivas , opitula- 
tur dysentericis , uteri  ac  renum  laxitati , perfradlis , et  pas- 
sis lassitudinem.  Mexicani  reges  ac  viri  primarii  devorare 
quondam  consueverant  cortices  laevigatos  ex  aqua  semiun- 
ciae  mensura  a ludo  patrio  batei , quod  nos  vocamus  pilae^ 
ut  a morbis  qui  vehementes  lassitudines  sequi  solent , sese 
tuerentur.  Provenit  autem  in  collibus  regionum  calidarum. 

CAPUT  IX. 

De  ALAHOAC^PATLi  LEPTOPHTLLO , seu  lubvico  et  temi- 

folio  medicamento. 

Radicem  fundit  Alahoacapatli  albam  , pellucidam,  fi- 
bratam atque  contortam , et  in  caule  folia  tenuia , Lini  si- 
milia , sed  minora , et  flores  candentes.  Radix  trita  , et  se- 

miunciae  mensura  ex  aqua  Buglossi , aut  fontana  devorata 
humores  omnes  dicitur  vacuare.  Nascitur  regionibus  frigi- 
dis Tahualmhacani  juxta  acclivia  montium  loca.  Est  et  alia 
AlahoacapatU  spinifera , quae , quoniam  ad  Tunarum  diffe- 
rentias spectare  videtur,  inter  eas  servabitur  referenda. 

CAPUT  X. 

De  ^xixPj^tli  Ocimoide , seu  medicamento  evocante  urinam^ 

Ocimi  foliis  constante. 

; Radices  fundit  Axixpatli  Ocimoides  tenues  et  candidas, 
caules  exiles , teretes  ac  fulvos , folia  Ocimi , unde  cogno- 
men , sed  minora  et  aliquantulum  undulata  ^ florem  purpu- 
reum et  exilem , circa  singulos  foliorum  exortus ; semen 
initio  album,  postea  nigrum  modicumque,  et  oblongis  vas- 
culis contentum.  Radix  cujus  est  praecipuus  in  medicina 
usus , nullum  insignem  saporem  praesefert  , aut  nonnihil 
dulcem  , et  salivosum , frigefacientique  et  humida  natura 
constat.  Eadem  drachmae  unius  mensura  epota  ex  aperienti 
quopiam  liquore  , aut  ex  aqua  fontana , urinam  ciet , renes 
emundat , extinguitque  renum  et  vesicae  ardorem , Cacaoatl 
vero  permixta  alvum  leniter  solvit.  Nascitur  in  collibus, 
aut  montium  verrucis. 

CAPUT  XI. 

De  yixixp^TLi  altera. 

Radicem  fundit  Axixpatli  altera  surculosam , caules  spi- 
thamaeos  , tenues , ac  rotundos , plenos  foliolis  longis  et  an- 
gustis , Polygoni  Lentisve  , flores  subluteos,  et  modicos,  vas- 
culis contentos  et  abeuntes  in  pappos.  Temperata,  aut  non- 
nihil frigefacienti  constat  natura  , sapore  dulci  , ac  paulu- 
lum amaro.  Radix  semiunciae.  mensura  devorata  renum  ae 
urinae  calorem  temperat , addita  ChichicayotU  tumores  prae- 
ter naturam  discutit  ac  praecipue  pannos  , glandulasve. 
Aqua,  ubi  radices  aliquandiu  maceratae  fuerint , mire  urir 
nam  evocat , et  calculos  comminuit , sinit  febres , et  tor- 
mina tollit,  ob  partes,  quas  sortitur,  amaras,  calentes  ac  te- 
nues. Nascitur  temperatis  regionibus , qualis  est  Tetzcoquen^ 
sis , et.  Tahualiuhacanensis  , uhi  Tztacpatli  eamdem  herbam 
vocare  consueverunt.  ' ^ 

CAPUT  XII. 

De  AXIXPATLI  tertia.  ■ ■ • 

Radicibus  innititur  Axixpatli  tertia  , quam  a loco  na- 
tali Ouauhnahuacensem  vocare  possis  , capillis  similibus , e 
quibus  profert  caules  teretes , oblonga , serrata  folia , Men- 
thae similia , flores  exiles  et  purpureos , in  spicas  tenues  et 
longiusculas  compositos  , et  a singulis  foliorum  exortibus 

propendentes  circa  caulium  postrema.  Sapore  et  odore  in- 
signi caret , adeoque  calore  nimio.  Radices  tusae  ac  drach- 
mae unius  mensura,  ex  Glycyrrhizae  decocto, aut  alio  si- 
mili devoratae , mire  urinam  evocant , emundantque  quid- 
quid illius  meatus  infarcit , aut  urinae  reddendae  est  im- 
pedimento. Nascitur  regionibus  calidis  Xochitepensibus , et 
Quauhnahuacensibus , planis  et  campestribus  locis.  Aliam  her- 
bam vidi  Quauhquechullae  ejusdem  nominis , sed  odoram , et 
tertio  ordine  calidam  , radice  surculosa,  foliis  salignis,  serra- 
tis , et  flore  mbdico  atque  candenti , quae  retentam  urinam 
evocet , si  pugilli  mensura  folia  ejus  ex  aqua  devorentur. 

Caput  xiii. 

Dc  AxixpATLi  quarta  Ocpayocanensi. 

Radici  insistit  Axixpatli  Ocpayocanensts  capillatae , ex 
qua  profert  folia  circiter  saligna , et  coccineum  florem  /hu- 
mor, in  quo  folia  aliquandiu  maduerint , lotium  evocat , et 

urinae  meatus  expurgat.  Nascitur  in  calidis  Ocpayocani  juxta 
aquas. 

CAPUT  XIV. 

De  AXIXPATLI  TztlanensL 


Radicibus  firmatur  Axixpatli  Tztlanensis  surculosis , e 
quibus  proferuntur  caules  sex  cubitos  longi,  folia  Amygdali, 
sed  interveniis  secundum  longitudinem  discurrentibus,  flo- 

res  orbiculares  pilosi , sublutei  et  in  pappos  abeuntes  ; jus 
decodi  foliorum  urinam  ciet , et  quamquam  frigida  humi- 
daque  constat  natura , cujusdam  amaritudinis  particeps  est, 
et  partium  tenuium  atque  calefacientium.  Nascitur  in  cali- 
dis juxta  flumina. 

CAPUT  XV. 

De  AxixpATLi  Texaxahuacensi. 

Volubilis  frutex  est  Axixpatli  Texaxahuacensis , radici 
innixus  surculosae,  e qua  profert  stipites  sarmentosos  quin- 
que laterum , et  folia  vitiginea.  Amaro  haec  constant  sa- 
pore , et  calida  natura.  Succus  epotatus  urinam  elicit , et 
ictericis  mirum  in  modum  confert.  Nascitur  juxta  aquas  ca- 
lidarum regionum. 

CAPUT  XVL 

De  AXIXPATLI  Coztic  ^ seu  pallida. 

Axixpatli  Coztic  , quam  alii  Amamaxtla , seu  taeniam 
aquae  a forma  foliorum  voz^ni  .^Oxilop at li  lacustris  est  spe- 
cies , quamvis  sint  qui  Axixpatli  Coztic  ab  Amamaxtla  dis- 
tinguant. Radix,  quae  surculosa  est,  admodum  pallescit,  un- 
de nomen  , et  ab  illa  Rhabarbari  vocati  monachorum  for- 
nia,  colore  et  expurgantibus  viribus  non  est  dissimilis,  quam- 
vis tenuior  et  surculosa.  Urinam  egregie  evocat  , duarum 

drachmarum  mensura  trita  ac  devorata,  ac  bilem  purgat.  Nas- 
citur regionibus  temperatis  ac  frigidis  juxta  lentas  et  sta- 
gnantes aquas.  Additum  hujus  radicis  pulverem  aequis  por- 
tionibus lichenis  equini , stercoris  canis  et  muris , putami- 
numque ovorum,  a quibus  pulli  sint  extracti,  demptis  ta- 
men membranulis , scio  lapidem  renum , aut  vesicae  mire 
frangere,  et  fractum  e corpore  pellere. 

CAPUT  XVIl. 

De  AXixTLACOTL , scu  Virga  diuretica. 

Axixtlacotl  , quam  alii  Quapopoltzin alii  vero  Tztac^ 
xihuifl  vocant , caules  mittit  tenues , teretes , et  purpureos, 
e radice  fibrata , Hellebori  albi  proxima , et  in  eis  folia  Anchu- 
sae  similia  , minora  tamen  , serrata  , mollia  , exilia , hirsuta, 
et  insignia  interveniis  secundum  longitudinem  procedenti- 
bus , flores  per  universos  fere  ramos  exiles , ex  albo  palles- 
centes , et  velut  coacervatos , odoros  acrisque  saporis.  Ra- 
dix , cujus  est  praecipuus  usus , gustu  est  odora , tenuium 
partium , calidaeque  et  siccae  secundo  ordine  temperiei.  Ra- 
.dices  tusae , et  applicatae  infixa  extrahunt , epotae  vero 
trium  drachmarum  pondere  urinam  mire  evocant , ejusque 
extergunt  meatus , colico  affectu  laborantibus  succurrunt, 
faciei  maculas  emendant , scabiem  capitum  puerorum  et 
universi  quoque  corporis  curant , febres  evocato  sudore  fi- 

niunt , minuunt  splenem , sedant  dolorem , flatum  cum  Col- 
totl  Chichicxihuitl  discutiunt,  satietati  medentur,  ac  dis- 
sipant praeter  naturam  tumores;  et  quamquam  haec  ita  se 
habeant , ab  evocanda  solum  urina  nomen  ei  imposuere , aut 
quia  ea  est  praecipua  ac  praecellentior  ejus  dos , aut  quia 
quidam  ex  indis  medicis,  qui  unam  tantum,  aut  alteram  fa- 
cultatem singularum  herbarum  sibi  cognitarum  norunt , et 
eam  per  manus  traditam  velut  hereditario  jure  a majori- 
bus adeoque  a parentibus  ipsis  etiam  medicis  acceperunt, 
urinae  solummodo  ciendae  ferebant  auxiliari , et  nomine 
ipso  expressere  , quae  omnia  de  reliquis  etiam  plantis  si- 
mul dicta  esse  volo.  Aliam  eodem  nomine  plantam  vidi- 
mus apud  Quauhnahuacenses , caule  quadrato , foliis  Salviae, 
crenatis , amaro  sapore  , purpureis  floribus , circa  postremos 
caules  in  spicarum  morem  compositis , calidioris  ac  siccioris 
temperiei ; quam  similiter  ajebant  febribus  evocato  sudore 
auxiliari  montosisque  locis  provenire  : eam  tamen  , quod  ab 
hac,  quam  descripsimus , viribus  parum  differt , non  curavi- 
mus depingendam.  Provenit  apud  Mexicenses  montosis  sa- 
xosisque  locis. 

CAPUT  XVIII. 

De  jixixTLAcoTL  altera. 

Radicem  fibratam  fundit  Axixtlacotl  altera,  et  ex  ea 
caules  inferiore  portione  purpurascentes , et  superiore  viri- 

des , et  in  eis  folia  Stoechadis.  Amaro  sapore  constat , ca- 
lidaque et  sicca  ordine  fere  secundo  natura  , et  subtilibus 
partibus.  Provocat  urinam  drachmarum  trium  pondere  de- 
vorata. Nascitur  ubique  Mexici,  atque  Culhuacani. 

CAPUT  XIX. 

De  AxixQVAHXjiTL , scu  de  arbore , lignove  urinam  evo- 
cante. 

Etsi  ab  evocanda  urina  arbor  haec  nomen  accepit,  cor- 
tex tamen  stipitis  aut  ramorum , redactus  in  pulverem , fe- 
brem quoque  dicitur  placare,  et  oculorum  inflamationes  ar- 
cere , frigida  siquidem  et  salivosa  natura  constat , qua  et 
urinae  meatus  delinit,  et  oculos  fovet.  Nascitur  in  calidis, 
velut  apud  Quahchinancum. 

CAPUT  XX. 

A 

De  TLALAXixQUiLiTL , scu  herba  humili , evocante  urinam. 

Radices  fundit  Tlalaxixquilitl  fibratas , caules  fulvos, 
tenues  , geniculatos , spithamaeos  et  contortos , folia  ser- 
rata , et  sinuosa  , parva , iliisque  Apii  hortensis  quadamte- 
nus proxima ; flores  luteos , modicos , et  in  eis  semen  ni- 
grum , tenue , et  longiusculum.  Frigida  constat  temperie. 
Caulium , foliorumve  pugillus  unus  contusus , atque  ex  aqua 
devoratus , aut  ex  alio  quovis  congruenti  liquore  febrem  ex- 

stinguit,  et  urinam  evocat.  Montanis  algentibusque  locis  gau- 
det nasci. 

CAPUT  XXI. 

De  ^NCHUSA  Tetzcocana. 

Anchusa  Tetzcocana  , indis  adhuc  sine  nomine  , quod 
comperire  potuerim  , sex  spithamas  longa  est , unum  aut 
alterum  proferens  caulem , longa  folia , hirsuta , subalbida 
et  scabra  , flores  candentes  , et  modicos , calyculorum  for- 
ma. Sapore  et  odore  insigni  caret , frigidaque  et  glutinosa 
constat  natura.  Diarrhaeis  medetur , sanguinis  fluxum  com- 
pescit , ac  febrem  mitigat.  Tetzcocanis  provenit  agris  , a 
quibus  propter  formam,  qua.  Anchusae  genera  aemulatur,  im- 
positum illi  est  a nobis  nomen. 

CAPUT  XXII. 

De  .i4CocoQuiLiTL , seu  olere  simili  Acocotli. 

Herba  est  Acocoquilitl  quatuor  spithamas  longa  , ra- 
dicem fundens  teretem , succo  manantem  , et  aliquantulum 
pallescentem , cui  aliae  orbiculares  funiculis  quibusdam  ap- 
pendent y hinc  caulis  prodit  teres , ac  purpureus,  folia  ra- 
ra, terna,  Laveri  similia,  purpureique  et' stellati  flores.  Pro 
olere  estur  cruda , et  cocta ; Anisi  saporem' praefert , gus- 
tumque odorum , et  ad  attenuantem  victus  rationem  vide- 
tur pertinere.  Tetzcoqui  nascitur  juxta  aquas. 

CAPUT  xxin. 

De  altera  ^cocoquilitl. 

Herbula  est  exilibus  constans  foliis , Coriandri  forma 
atque  sapore , et  flore  in  summis  caulibus  minuto  et  can- 
dente. Radix  est  odorata  , apta  cibis , et  nonnullo  calore 

\ 

praedita.  Tussi  dicitur  auxiliari,  admotaque  mederi  leprae, 
impetigini , et  scabiei , somnumque  inducere  , praecipue  si 
adjungatur  aliis  herbis , de  quibus  capite  de  Tecochitixihuitl 
dicemus.  Temperato , paulove  rigidiore  caelo  provenit , quale 
est  Tetzcocanum , campestribus  et  aquosis  locis. 

CAPUT  XXIV. 

De  AcocoxoCHiTL , seu  jlore  Acocotli. 

Herba  est  Acocoxochitl  non  mediocris  magnitudinis, 
foliis  fere  Mali  medicae  , serratis  floribus , magnis , purpu- 
reis , luteis  tamen  circa  medium , orbicularibus , parumque 
odoris.  Plures  sunt  hujus  coronariae  herbae  differentiae, 
florum  tantum  colore  et  magnitudine  distantes,  qui  aliis  sunt 
candentes , aliis  lutei , purpurei  aliis , item  rubei , purpu- 
rascentes ex  albo,  ex  luteo  subrubescentes , et  mille  aliis  va- 
riantes modis  ; adduntur  in  corollas , floridos  torques , et 
manipulos.  Radices  sunt  tenerae , plenae  succo  , Asphodeli 
similes , et  intra  nonnihil  pallescentes , resinosae , dulcisque 
et  ilium  Cynarae  referentis  saporis , quam  etiam  temperie, 

et  reliquis  facultatibus  videtur  imitari  , et  tussi  antiquae 
conferre.  Provenit  Mexici , aliisque  plagis , exspectantibus  ad 
temperiem  aut  nonnullum  calorem. 

CAPUT  XXV. 

De  ACOCOTLi  , seu  herha  cavi  caulis. 

Herba  est  Acocotli  excelsa , cavi  caulis , unde  nomen, 
foliis  serratis , longis , ac  Ligustici  non  omnino  dissimilibus; 
sed  in  sinus  quosdam  inconditos  fissis  per  intervalla  , flore 
ac  semine  Ferulae.  Radix  Pastinacam  olet , sed  longe  acrior 
est , atque  odoratior , calefaciensque  et  exsiccans  ordine  ter- 
tio non  sine  quadam  adstrictione  , atque  corroboratione. 
Species  est , quantum  conjicere  possum , Ligustici  antiquo- 
rum , nostro  adhuc  non  visa  orbi;  facultates  eaedem,  quae 
nostro  Ligustico,  ac  vis  sedandi  ortos  a frigore  dolores.  Ex 
illius  internodiis  extrahunt  indi  liquorem  Meti  e caudicum 
efibsis  cavitatibus , in  quas  ille  stillat , ajuntque  intertrigini 
conferre.  Nascitur  in  calidis  et  temperatis  regionibus , qua- 
lis est  Quauhnahuacensis ei  Tetzcoquensis whi  sunt  qui  Xa~ 
lacocotli  eam  nuncupare  malint. 

CAPUT  XXVI. 

De  ACOCOTLI  Tepecuacuilcensi, 

Acocotli  Tepecuacuikensis  e radice  surculosa  et  fibrata 

fundit  caulem  rotundum , cavum  , ac  geniculis  interceptum 
per  intervalla , ulnam  fere  longum , minimum  digitum  cras- 
sum , et  in  eo  folia  oblonga , minutim  per  ambitum  incisa, 
mollia  , similia  Ligustico , et  coccineum  florem.  Ligustici 
et  haec  videtur  species,  quamquam  folia  saporis  sint  exper- 
tia , glutinosa  , frigidaque  et  humida  temperie  , quae  vete- 
ribus medentur  ulceribus  trita  ac  farinae  modo  inspersa, 
et  tumentibus  cruribus  emplastri  modo  applicata  , orisque 
ulcusculis  , si  succo  ejus  colluantur.  Provenit  Tepecuacml- 
ci , unde  cognomen , calidis  planisque  locis  juxta  aquarum 
defluxiones. 

CAPUT  XXVII. 

De  acocotli  Quauhnahuacensi  prima. 

Radices  binas  fundit  Acocotli  Quauhnahuacensis , quam 
Tepotztlani  ChkhkpatU  nuncupant , glandibus  pares , in  to- 
tidem fibras  desinentes , extra  fuscas  , intrinsecus  vero  can- 
dentes , caulem  dodrantalem , folia  rara  , oblonga , Acocotli 
similia  , quina  , et  interdum  sinuosa ; in  extremis  vero  cau- 
libus , qui  tenues  ac  teretes  sunt , stellatos  flores  e pallido 
rubescentes  j ad  species  etiam  Ligustici  videtur  spectare. 
Radix  calefacit  exsiccatque  ordine  tertio,  et  gustu  est  odo- 
ra , amara , et  acris.  Radix  drachmae  unius  pondere  devo- 
rata flatum  discutit , alvi  dolorem  sublevat , urinam  evocat, 
sudorem  ciet  , frigus  pellit , ventriculum  ob  frigus  imbe- 

cillem  confirmat , colicae  adversatur , obstructa  reserat , et 
tumores  dissipat  admota.  Nascitur  in  montibus  Quauhnahua-~ 
censibus , unde  cognomen. 

CAPUT  XXVIII. 

De  AcocoTLi  Quauhnahuacensi  secunda, 

\ 

Radices  fundit  fibrarum  forma  ea  herba,  quam  Quauhna-^ 
huacenses  Acocotli  , alii  vero , quod  lacte  manet , vocant 
Memeyain  , diversam  tamen  a Ligusticorum  speciebus , ac 
potius  ad  Tithymalos , seu  Peplis  genera  pertinentem : cau- 
les virides , rotundos  , laeves , ac  per  intervalla  genicula- 
tos , unde  prodeunt  Nucis  Juglandis  folia , minora  tamen, 
appensa  pediculis  purpureo  maculatis  colore : flores  Tithy- 
mali , candentes , in  summis  caulibus.  Vis  lactis  urens  est, 
tumores  praeter  naturam  rumpens , et  carnem  sanam , aut 
ubivis  excrescentem  corrodens  et  absumens.  Jus  foliorum 
decoctorum  ad  medietatem  inani  epotum  ventriculo  lum- 
bricos necat , humoresque  omnes , sed  praecipue  pituitam 
vacuat.  Nascitur  in  calidis  prope  rivulos,  et  defluxiones  aqua- 
rum. 

CAPUT  XXIX. 

De  ACOCOTLI  LacustrL 

Ligustici  species  est  peregrina  Acocotui  Lacustris , ra- 
dici insistens  Raphani , fibratae , atque  extrinsecus  fulvae. 

ex  qua  profert  caules , et  in  eis  folia  minutim  serrata , al- 
teraque  ex  parte  sinuosa , et  in  dispares  portiones  divisa. 
Vis  eadem , quae  nostrati  Ligustico.  Nascitur  in  temperatis 
regionibus  juxta  aquas.  Est  et  Xalacocotli  ^ quae  Ammi  a Dios- 
coride  vocatur , sed  de  hac  inter  herbas  nostrates,  quae  apud 
Novam  Hispaniam  nascuntur , est  a nobis  seorsim  agendum 

^ . It  ' / ■ ‘ • 

CAPUT  XXX. 

T)e  AcocoxocHiTic , quam  Tlalocoxochitl  alii  vocant. 

Herbula  est  Acocoxochitic  dodrantem  plus  minus  lon- 
ga , magnitudine  , et  forma  Ocoxochitl , unde  nomen  , foliis 
Menthae,  radice  fibrata,  flore  parvo  et  luteo,  vasculis  oblon- 
gis, Typhae  grano  haud  absimilibus,  tribus  foliolis  ob- 
longis inclusis , ac  nigro  refertis  semine.  Frigida  natura 
constat , et  odore  nullo  , quamobrem  pulvis  caulium  , folio- 
rum aut  seminis  ex  aqua  devoratus , his  qui  cecidere  aut 
vulnerati  sunt , medetur , more  ejus , quem  contra  casum 
Officinae  vocant , nec  desunt , qui  affirment  ophiasi  opitu- 
lari. Nascitur  in  calidis  Ocpayocani  juxta  flumina. 

CAPUT  XXXI. 

De  ACOCOQVILTIC. 

Acocoquiltic  5 seu  Olus  cavi  caulis  surculosis  innititur 
radicibus,  e quibus  profert  caules  concavos  , folia  Menthae, 

flores  muscarii  forma  , et  semen  Acocotli.  Species  est  Li- 
gustici peregrina  , tussi  mirum  in  modum  conferens ; cete- 
ra Ligustico  facultate  similis.  Est  et  altera  planta  Acocoxh 
huitl  vocata , de  qua  infra  sub  nomine  Poxahoac  loquemur, 
quamquam  ad  praedictas  plantas  parum  videtur  attinere. 


CAPUT  xxxn. 

De  TL^LTECOM^XOCHITL, 

Herba  est  duas  spithamas  longa  Tlaltecomaxochitl  , Na'* 
pi  firmata  radice  ^ sed  in  surculos  duos  desinens  ^ ex  qua 
prodeunt  caules  pollicem  crassi , cavi , et  intercepti  geni- 
culis , folia  Acocotli , Ligusticive  peregrini , ad  cujus  quo- 
que species  pertinet ; quamobrem  praecedentibus  eam  ad- 
junximus. Radix  Ligustici  pollet  viribus,  flatum  discutit,  ac 

frigora  pellit. 


CAPUT  xxxm. 

De  APHATzi  Siranqua , seu  radice  Mustelae. 


Radici  innititur  Aphatzi  Siranqua  crassae,  longae,  in  ex- 
trema parte  fissae , atque  fibratae ; ex  qua  volubiles  profert 
caules  aut  serpentes  per  terram  , folia  hastarum  mucroni- 
bus similia , Hederaeve  , magna  ',  et  hirsuta.  Cortex  radicis 
luteus  est , interna  vero  candescunt.  Odorata  est  , acris, 
subtilium  partium  ac  ^ordine  tertio  calefaciens  et  exsiccans; 

unde  facile  possis  ceteras  facultates  conjicere  ; earum  al- 
teram ajunt  esse , qua  cortex  tritus  atque  emplastri  modo 
admotus  dolorem  ventris  sedat.  Nascitur  apud  Mechoaca- 
nenses  frigidis  atque  humidis  locis. 

CAPUT  XXXTV. 

De  AVHATzi  SiranqiM  altera. 

Radicem  emittit  Aphatzi  Siranqua  altera  crassam,  et  fi- 
bratam , tulvamque  5 unde  prodeunt  caules  trium  cubitorum 
altitudinis,  teretes,  tenues,  subalbidi  ac  paululum  hirsuti, 
quorum  nodis  adnascuntur  folia  rara,  Mali  Punici  similia;  flo- 
res sunt  albi  in  fuscum  luteumque  vergentes  , atque  ino- 
dori. Radices  et  folia  acri  et  nonnihil  amaro  sapore  con- 
stat , calidaque  et  sicca  temperie.  Radix  tusa , atque  illita 
dorso , febres , quae  per  circuitus  repetunt , finit , aut  pulsis 
rigoribus,  aut  sudore  evocato,  ac  tumores  discutit.  Nasci- 
tur in  frigidis  Pazcuari  provinciae  Mechoacanensis. 

CAPUT  XXXV. 

De  APHATZI  Puntzumeti , seu  Mustela  odorata. 

Unicum  profert  Aphatzi  Puntzumeti  caulem  , sex  spi- 
thamas longum  , tenuem  , teretem  et  striatum , e binis  ter- 
nisve  radicibus  exilibus  ac  taeniis  similibus,  prodeuntem,  et 
in  eo  folia  longa , angusta , serrata , rara  , Amygdalive , et 

quae,  ni  in  colorem  fuscum  inclinarent,  et  paulo  breviora 
essent  ac  serrata , saligna  viderentur ; flores  luteos  in  pap- 
pos abeuntes , ac  semen  in  summis  capitibus  simile  Aniso. 
Radix  Coriandrum  indistincta  olet  similitudine  , sapit  vero 
Pastinacam  simulque  Coriandrum  permista  , et  calefacien- 
tis naturae  esse  reperitur.  Eadem  tusa  atque  e liquore  quo- 
vis convenienti  devorata  dysenteriis , ut  ajunt , et  quarta- 
nis febribus  solet  mederi.  In  cacuminibus  montium  prove- 
nit , frigidisque  locis , quale  est  Pazcuarum  provinciae  Me- 
choacanensis. 

CAPUT  XXXVI. 

I)e  APHATZE. 

Herba  est  Aphatze,  quae  nomen  etiam  habet  a Mus- 
tela , sex  spithamas  longa  , radicis  crassae  fibrataeque  , et 
foliis  Amygdali  , acris , odora  ac  tertio  ordine  calida  et 
sicca.  Frigidae  intemperiei , aut  ex  ea  ortis  alfectionibus 
epota  , aut ' illita  fert  opem,  opitulaturque , ut  ajunt,  dysen- 
tericis; pulvis  vero  foliorum  ulceribus  medetur.  Nascitur  in 
frigidis  Pazcuari  locis  provinciae  Mechoacanensis. 

\ 

CAPUT  XXXVII. 

De  ^PANCHOLOA , seu  herba  lymphis  insilienti. 

1 

Radices  fundit  Apancholoa  fibris  persimiles,  albas,  te- 
nues , et  aliquantulum  capillatas , e quibus  oriuntur  stipi- 

tes  quatuor  circiter  dodrantes  longi , exiles , teretes , pur- 
purei atque  lignosi , foliis  per  intervalla  oblongis , salignis- 
ve  referti ; item  flores  purpurei , candentesve  , prolixi , ac 
rari  universo  fere  caulium  procursu.  Frigida , siccaque , et 
adstringenti  natura  constat  5 quamobrem  oris  ustionem  aut 
ulcera  curat ; aqua  vero , in  qua  tusae  radices  aliquamdiu 
maduerint , transfusa  per  colum , atque  potata , fluxum  alvi, 
sed  praecipue  puerorum  coercet,  et  utero  gerentium  abor- 
tum cohibet , efficacius  tamen  plantae  vocatae  ab  eadem 
gente  CoztkpotoncaxocUtl  permista , simulque  intrita  et  ma- 
cerata : quin  et  alia  permulta  praestat  auxilia , quae  ad  prae- 
dictam temperiem  videntur  attinere.  Provenit  campestribus 
locis  regionum  temperatarum  , qualis  est  Tetzcocana  , ubi 
eam  curavimus  depingendam , udisque  et  irriguis  locis , a 
quibus  habet  nomen. 

CAPUT  XXXVIII. 

De  acxotatic  prima , seu  herba  simili  Abieti. 

V 

Radicem  profert  Acxoyatic  Pyro  parvo  forma  et  ma- 
gnitudine persimilem.  Ex  qua  fundit  caules  tenues , teretes 
et  virides , et . in  eis  folia  tenuia  , angusta  , et  longa  , pae- 
ne teretia , et  Lini  quadamtenus  similia  ac  per  intervalla 
sena  septenave , et  flores  juxta  singulos  foliorum  acervos 
longiusculos , coccineos , et  parvis  quibusdam  vasculis  con- 

tentos ; e quibus  acini  generantur  cicerum  magnitudine , se- 
mine referti.  Sapore  et  odore  fere  nullo , frigidaque  et  hu- 
mida  temperie.  Radix  in  farinam  redacta,  devorataque  op- 
portune e frigido  quopiam  liquore  febres  solvit,  inebriare 
quoque  dicitur  , et  acopis  medicamentis  utiliter  misceri. 
Nascitur  circa  montes  Chiauhtlae  Tetzcocanae  , temperatis 
locis , aut  paulo  frigidioribus , atque  humentibus. 

CAPUT  XXXIX. 

De  ^cxor^Tic  secunda. 

Acxoyatic  secunda  , quam  alii  vocant  Tlachpahuaztic 
seu  Scopas , alii  vero  Tlalcocol  seu  humilem  ac  undulatam 
eb  contortae  radicis  formam  , et  alii  ob  exilitatem  Fipit- 
zahoac  aut  TztacpatU  pipitzahoac , parva  est  herba , radi- 
cem. fundens  gracilem , triplo  tamen  ipso  caule  crassiorem, 
contortamque  seu  convolutam  , atque  candentem ; e qua 
prodeunt  cauliculi  spithamam  longi , tenuesque , terni  aut 
quaterni , et  in  eis  folia  Abiegnis  similia , unde  praecipuum 
ejus  nomen ; flores  in  supremis  caulibus  in  spicas  composi- 
ti, parvi  et  exiles,  qui  principio  candentes  in  semen  demum 
mutantur  fusci  coloris.  Radix , cujus  est  praecipuus  in  me- 
dicina usus  , paululum  acrem  praefert  saporem , odorem 
nullum  , estque  calidae  et  siccae  ordine  tertio  temperiei. 
Eadem  contusa  mediocriter  et  e liquore  aliquo  congruenti 

curando  affectui  matutino  tempore  atque  inani  ventriculo 
sex  obolorum  pondere  devorata , humores  omnes , sed  ma- 
xime pituitam  atque  bilim , tum  per  superna , tum  etiam  per 
inferna  citra  ullam  molestiam  aut  noxam  vacuare  soletj 
atque  ita  hydropicis , cachecticis , asthmaticis,  motu  impeditis, 
corpus  dolentibus  , tineamque  patientibus  magnopere  dicitur 
conferre.  Potest  autem , sive  febriat  aeger  sive  febre  vacet, 
virens  radix  vel  arida , tutius  tamen  arens  paulo  minori  pon- 
dere, exhiberi : dum  tamen  vitiati  succi  redundent,  quos  va- 
cuare opus  sit , et  cibo  , qua  die  sumitur , ad  meridiem  us- 
que parcatur.  Eadem  tusa , resoluta  ex  lotio  humano  et  in- 
stillata morbis  oculorum  medetur , ac  discutit  argemata.  Cle- 
menti caelo  provenit , aut  paulo  rigidiore  , quale  est  Me- 
xicanum,  quo  fit,  ut  apud  Hispanos,  si  semen  eo  defera- 
tur , seraturque  , sperem  servandam , atque  nascituram. 

CAPUT  XL. 

De  ACxoTjiTL , seu  Abiete. 

Arbor  est  excelsa  et  comata , Abieti  nostrati  aut  eadem, 
aut  congener ; e qua  non  modo  resina  fluit , abietinae  no- 
strati par , sed  oleum  quoque  e bullantibus  stipitis  vesiculis, 
sedando  dolori , pellendo  frigori , ac  latioribus  viis  corpo- 
ris extergendis  et  purgandis  , semiunciae  pondere  devora- 
tum , ubi  nimius  absit  calor , aptissimum.  Nascitur  in  fri- 

gidis  regionibus,  ac  nominatiin  Tototepecensibus ^ ubi  et  aliud 
Abietis  genus  reperias , vocatum  ab  indigenis  Axiuhocotl^  ex- 
celsum , amplumque  et  in  comam  expansum  , nec  absimili 
liquore  manans  , foliis  tamen  longe  brevioribus  j de  quo 
seorsim  sumus  dicturi. 

CAPUT  XLI. 

De  ACXQTATL  Ocopctlayucae, 

Herba  est  crassae  et  surculosae  radicis;  e qua  profert 
caules  coccineos,  tenues  et  lignosos.  Abietisque  folia,  un- 
de sortita  est  nomen.  Radix  est  amara , ac  secundo  ordi- 
ne exsiccans , atque  calefaciens.  Leprae  opitulatur  tusa  at- 
que imposita.  Nascitur  in  montibus  temperatis  Ocopetla^ 
yucae. 

CAPUT  XLII. 

De  tlalacxotatl  Xuxuctlensi  , seu  humili  Abiete  Xu- 

xuctlae. 

Radicem  fundit  Raphani  vocati  similem , aut  Batatae 
vulgaris  potius , cortice  vestitam  extra  fusco  in  fulvum  ver- 
gente , et  intus  candido  ; ex  qua  teretes  tenuesque  mittit 
caules , et  in  eis  folia  Abietis  aut  Pinus , unde  nomen.  Ra- 
dix temperate  calefacit , aut  nonnihil  refrigerat , et  dulce- 
dinis cujusdam  particeps  est.  Salivam  gustata  pallido  colore 
inficit  , ac  Glycyrrhizam  quadamtenus  resipit.  Erysipelatis 

ajunt  mederi , ac  febres  et  illitam  et  devoratam  exstinguere. 
Nascitur  Xuxuctlae. 

CAPUT  XLIII. 

De  TLALAcxoTATL  prima. 

Herba  est  Tlalacxoyatl  prima  dodrante  paulo  major, 
radicibus  insistens  fibris  similibus  et  fulvis , e quibus  mittit 
ramos  ejusdem  coloris  , et  in  eis  folia  abiegna , unde  fa- 
ctum est  ilii  nomen  , aut  Erices  potius ; tenuiora  enim , et 
minora  sunt : flores  Corrudae  capitulis  persimiles , sed  ex 
albo  in  cyaneum  colorem  vergentes.  Calida  et  sicca  ordi- 
ne primo  natura  constat , quo  fit  ut  pulvis  radicum  me- 
deantur ulceribus.  Nascitur  in  collibus  regionum  frigidarum, 
aut  attinentium  ad  temperiem, 

CAPUT  XLIV. 

De  TLALACxoxATL  secundu. 

Radici  insistit  fibratae,  e qua  fundit  stipites  crassos,  fo- 
lia angusta  et  longiuscula , abiegnis  forma  proxima  , unde 
nomen : et  in  summis  caulibus  ramulisque  flores  coacerva- 
tos in  capitula  pallescentia  ex  viridi  et  in  pappos  demum 
abeuntia.  Adstringenti  siccaque  natura  constat , atque  ita 
pulvis  radicum  inspersus  ulceribus  medetur , si  lotis  prius 
vino  semel  aut  bis  quotidie  admoveatur.  Provenit  in  cali- 
dis locis  Qximhtlae  juxta  flumina. 

CAPUT  XLV. 

De  TEPEAcxoTATL , scu  Abiete  montana. 

Tepeacxoyatl  , quam  alii  Coyotlychcauh  seu  Gossypium 
vulpeculae  vocant , radices  fundit  surculosas , caules  teretes, 
folia  longiuscula  et  angusta , unde  nomen  , nimis  glutinosa 
et  digitis  attrectata  impense  adhaerescentia : flores  in  um- 
bellas suprema  caulis  parte  compositos , ex  candido  palle- 
scentes , fructum  Siliquastro  similem , sed  qua  parte  pedicu- 
lo adhaeret,  paulo  crassiorem , aut  cordi,  sed  prolixiori  cus- 
pide, eodem  quoque  modo  pallescentem  ex  albo.  Amara 
planta  est , et  tumores  praeter  naturam  aut  discutit , aut 
maturat  et  aperit.  Nascitur  montibus  Tepoztlanicis.,  qui  in 
frigidam  inclinant  temperiem;  est  et  Quauhacxoyatl et  Tc- 
peacxoyatl  altera ; verum  quoniam  Quauhacxoyatl  ad  Scolo- 
pendrii  species  '^eximet .^Tepeacxoyatl  vero  altera  ad  Pinuum 
genera , hic  praetermissa  in  propria  loca  describenda  dide- 
rentur. 

CAPUT  XjLVI. 

De  AHOATETZMOLiN , stve  Quercu  fruticosa. 

Arbor  est  magna  laurinis  foliis,  multis  distinctis  inter- 
veniis , atque  viridioribus  , materie  firma  , ligonibus  huic 
genti  consuetis , et  operibus  intestinis  perquam  opportu- 
na. Provenit  Tetzcocanis  montibus.  Est  et  Ahoatf  glandife- 
rae Quercus  genus,  foliis  amplis.  Robori  similibus  et  per  in 

tervalla  angulosis.  Est  et  Ahoapatlahoac  foliis  quoque  an- 
gulosis , sed  minoribus , atque  obrotundioribus  : necnon  et 
Huicahoath  , et  alia  Quercuum  numerosa  sed  medicinae 
inutilia  genera  , de  quorum  nonnullis  in  sequentibus  age- 
mus. 

CAPUT  XLVII. 

De  AHOATON , sive  Quevcu  parva* 

/ 

V 

Ahoaton  , sive  Quercus  parva  , quam  alii  TlalcdpoUn 
seu  Cdpolin  humilem  vocant , herba  est  fundens  stipites  ru- 
bescentes e radice  longa  et  fibrata , fulva  , ac  mediocris 
crassitudinis , et  in  eis  folia  Origani  serrata , Chamedriosve, 
aut  Ilicis,  minora  tamen,  unde  nomen,  quae  inferna  parte 

I 

dilutiore  virore  nitent , superna  vero  exsaturatiore  : flores 
coccineos , parvos  , et  longiusculos : acinos  primo  virides, 
mox  rubros , et  demum  nigri  coloris , nucleos  fulvos  con- 
tinentes. Radix  sapore  est  adstringenti , et  aliquantulum 
amaro , non  sine  quadam  dulcedine  , odore  nullo , frigida- 
que et  exsiccante  natura , quam  si  unciarum  trium  mensu- 
ra coquatur  e tribus  libris  aquae  fontanae  ad  tertias,  et  jus 
decocti  potandum  propinetur  vice  potus,  enixas  corroborat, 
dysenterias  compescit  , laxata  renum  ossa  confirmat  , et 
acoporum  medicamentorum  more  labores  sedat  eorum, 
qui  ex  longo  itinere , cursu  , lucta , aut  quavis  alia  simili 
occasione  delassati  sunt.  Temperatas  amat  regiones , qualis 

est  Temlchtitlanica  , frigidasve , et  saxosa  loca  atque  mon- 
tosa. 

CAPUT  XLVIII. 

De  jiHOAZHOATON  ^ seu  herba  ferente  foliola  Quercus. 

Radicem  fundit  crassam , pilulis  ponticarum  nucum  for- 
ma atque  natura  refertam , et  ex  ea  caules  rubros , spitha- 
meos , foliaque  Bryoniae  purpurea , sed  minora.  Frigida  at- 
que exsiccante  natura  constat  radix , atque  ideo  trita  atque 
inspersa  ulcera  extergit , et  ad  cicatricem  perducit , et  sca- 
biei applicata  medetur. 

CAPUT  XLrx. 

De  AHOAPATLi  prima  , seu  quernea  medicina. 

Herba  est  Ahoapatli  duos  cubitos  longa , radici  inni- 
xa crassae  et  fibratae , e qua  multi  caules  prodeunt , pur- 
purei , folia  Quercus , ac  flores  in  summis  caulibus  lutei, 
parvi , ac  minime  senescentes.  Sapor  est  acris , gustuque 
gratus  odor,  et  calefaciens  quarto  circiter  ordine,  exsiccans- 
que  natura.  Jus  decocti  depopulatur  pediculos , fumus  ci- 
mices fugat.  Dolores  ventriculi  a causa  frigida  ortos  sedat, 
flatum  discutit , diarrhoeas  coercet , et  colico  iliacoque  af- 
fectui infusa  auxiliatur.  Praecipuus  usus  radicum.  Nascitur 
calidis  regionibus  aut  paulo  clementioribus , qualis  est  Ta-^ 
capichtlensis , et  Tepotzlanensis. 

CAPUT  r.. 

De  AmATziTziN  ^ seu  Quercu  parva. 

E radice  lignosa,  crassa,  fulvaque  plures  fundit  Ahoat» 
ziTziN  stipites,  ejusdem  ima  eorum  parte  coloris;  plenos  fo- 
liis serratis  , parvis  , Origani  Ilicisve  haud  dissimilibus.  Caret, 
ut  referunt , flore  et  semine.  Auxiliatur  asthmaticis  semiun- 
ciae  pondere  cortex  radicis  tritus , et , quoties  oportet , de- 
voratus. 

CAPUT  tl. 

De  AHOAxocoTL , scu  Pruno  quernea. 

Arbor  est  Ahoaxocotl  mediocris , foliis  Pyri  obrotun- 
dis  et  mediocris  magnitudinis , fructu  eduli , initio  viridi , et 
postea  rubro , Cerasis  nostratibus  forma , colore  et  magnitu- 
dine simili , dulcique.  Frigida  et  humida  natura  idem  con- 
stat, calidaeque  intemperiei  et  febribus  adversatur. 

CAPUT  LII. 

De  AHOAXOCOTL  altera. 

Ahoaxocotl  altera  , quam  Oztoam , seu  Vulpeculam  qui- 
dam vocant , arbor  est  magna , foliis  Mali  medicae , infer- 
na parte  candicantibus,  pallenti  fructu,  ponticis  nucibus  pau- 
lo majori , viridi  semine  referto , binis  magna  ex  parte  ad- 
haerescentibus , ac  velut  ferruminatis  acinis.  Fructus  frigi- 
da humidaque  constat  natura , edulis  est , ac  febrientibus 

utilis , et  fortassis  cum  superiori  ad  prunorum  genera  re- 
ferendus. 

CAPUT  LUI. 

De  AHOAPATLi  secunda  , seu  quernea  medicina. 

Herba  est  Ahoapatli  quatuor  spithamas  longa , et  sur- 
culosis innixa  radicibus , e quibus  prodeunt  caules  teretes, 
laeves  , cinereique , et  in  eis  folia  Urticae , aut  quernea , um 
de  nomen  : flores  candidi  in  pappos  abeuntes.  Radix , cujus 
est  praecipuus  in  medicina  usus,  acris  est,  odora,  calida- 

s 

que  et  sicca  ordine  fere  tertio.  Alvum  cohibet , urinam 
evocat , refrigerata  calefacit , flatum  discutit , dolores  lenit, 
ventriculum  ac  cerebrum  firmat , et  alia  praestat  auxilia, 
quae  cinnamomo  tribui  solent. 

CAPUT  LIV. 

De  altera  ahoapatlahoac  , seu  Ahoapatlactli. 

Quercus  est  species  Ahoapatlactli  , folia  ferens  Mali 
medicae , longe  tamen  majora  , angulosaque  et  spinifera , a 
querneis  haud  multum  distantia:  et  in  eis  gallas  magnas  et 
purpureas.  Glandibus  caret , materie  vero  constat  ceteris 
firmiore. 

CAPUT  LV. 

De  - ACAPACHTLi , seu  Arundine  musco  querneo  simili. 

Herbae  genus  est  Acapachtli  forma  Arundini,  Grami- 

nive  persimile , Quercubus , aliisque  sylvestribus  arboribus 
innasci  solitum,  unde  nomen:  fibratis  insistens  radicibus:  flo- 
res vero  parvos  et  luteos  in  summis  caulibus  edens.  In- 
trita haec  herba  Maquauhpatli , de  qua  suo  in  loco  est  a 
nobis  dicendum,  atque  ex  aqua  mensura  unciae  unius  epo- 
tata , aut  illita  corpori , febres  dicitur  exstinguere.  Provenit 
montosis  Xonotlae  locis. 


CAPUT  LVI. 

De  ATONAHuizp^-iTLi , seu  febris  medicina. 

Caules  fundit  Atonahuizpatli  graciles , et  sesquidodran-» 
tem  longos , e radice  tenui  et  fibrata , et  in  eis  folia  Li- 
monis : flosculos  luteos  circa  caulium  extrema.  Frigida,  hu- 
midaque  natura  constat , odoreque , et  sapore  fere  nullo. 
Stipites  aut  folia  tusa  bibuntur  semiunciae  mensura  ex 
aqua  Cucurbitae  , aut  Hordei, illinunturve  contra  febrium  im- 
petus. Montosis  algentibusque  provenit  locis. 

CAPUT  LVU. 

De  ATONAHUIZPATLI  Hucitlalpae  tenuifoUa , et  latifolia. 

Caules  fundit  Atonahuizpatli  Hucitlalpae  tenuifoUa  qua- 
tuor  dodrantes  longos , teretes , graciles , et  rubeos , refer- 
tos foliis  rutaceis  paulo  longioribus , unico  nervo  secundum 
eorum  longitudinem  discurrente  : florem  exilem  ac  pusil- 

Ium,  in  fulvum  colorem  inclinantem,  longiusculumque.  Ca- 
lida temperie  , siccaque  et  aliquantulum  adstringenti  con- 
stat , et  gustu  nonnihil  amaro.  Jus  decocti  ejus  mane  ac 
vespere  epotum  quinque  continuis  diebus,  aut,  si  opus  sit, 
pluribus , febrium  tertianarum  rigores , imo  et  ipsas  fe- 
bres tollit.  Nascitur  in  cautibus  Hueitlalpae  in  montium  fau- 
cibus frigidisque  locis.  Est  et  alia  Atonahuizpatli  eodem  cae- 
lo proveniens , eisdemque  pollens  viribus , sed  longioribus 
foliis. 

CAPUT  LVIII. 

De  atonahuizpatli  Mactlactlanensi. 

Atonahuizpatli  Mactiactianensis  , quam  alii  TohuaJchi- 
comacatl  ^ seu  septem  noctis  arundines  vocant  , caulem  fun- 
dit e fibrata  radice  tenuem  , hirsutum  , fulvum  , altera 
parte  planum  , altera  teretem  , volubilem , et  in  arborum 
vicinarum  conscendentem  cacumina : folia  angusta  et  lon- 
ga, pinguiaque,  quadamtenus  Mali  medicae  aemula  et  nul- 
lis distincta  interveniis ; quamobrem  ad  species  Totocuitlatl^ 
seu  Visci  quercini  posset  non  immerito  referri.  Haec  ex 
aqua  resoluta , atque  illita  febrium  calorem  sedant , exper- 
tia enim  sunt  saporis  atque  odoris  insignis , frigidaque  et 
humida  temperie  pollent.  Provenit  Mactlactlani , unde  co- 
gnomen ; necnon  in  calidis  regionibus  Papaloticpaci ^ umbro- 
sis , udisque  locis , in  sylvis  ac  montibus  exsultans. 


£ 

CAPUT  LIX. 

De  AtAvmoNA  Tepoztlanica  , seu  herba  ex  viridi  purpu- 
rascente. 

Herba  est  surculosis  innixa  radicibus  , unde  caulem 
fundit  rubescentem , folia  obrotunda  Veronicae  aut  Nummu- 
lariae : flores  in  summis  ramis  exiles , et  candentes  , ac 
velut  in  spicas  compositos : folia  Corianum  sapiunt , acria 
sunt , calidaque  et  sicca  ordine  tertio  temperie  et  subtilium 
partium;  quamobrem  interpellatarum  febrium  rigores  et  fri- 
gora illita  cum  aliis  curant , unde  quidam  AtonahuizpatU 
vocant. 

CAPUT  LX. 

De  ATAUHTONA , seu  planta  jlorem  ferente  qui  e cyaneo 

purpurascit. 

Radicem  fundit  Ayauhtona  , quam  alii  Tacaquilitl , seu 
herbam  cuspidis , Mechoacanenses  vero  Eratihueni  vocant, 
tenuem  et  capillatam , ex  eaque  caules  tenues , teretes  et 
vergentes  in  purpureum  , folia  angusta  et  longa , Iberidis  simi- 
lia , sed  paulo  longiora , altera  parte  viridia , altera  cya- 
nea , florem  purpurascentem  e cyaneo , et  inde  fructum 
forma  et  magnitudine  capitulis  erratici  Papaveris  similem. 
Editur  oleris  vice  cruda  coctave , et  calidum  Corianumque 
resipiens  praestat  alimentum.  Ajunt  illitam  febri  punctisque 
mederi ; quod  fieri  nequit  nisi  tractis  ad  cutim  vacuatisque 

niorbificis  humoribus  et  per  urinam  evocatis.  Provenit  tem- 
peratis regionibus , qualis  est  Mexicana  , atque  etiam  cali- 
dioribus, cultis  ac  campestribus  locis. 

CAPUT  LXI. 

De  HOEiTONjiLxiHuiTL  , scu  herba  magna  Solis. 

Herba  est  radici  crassae  et  surculosae  innisa  ; ex  qua 
multos  profert  caules  sarmentosos , et  in  eis  folia  e viridi 
pallescentia  , mediocris  magnitudinis , et  cordis  figura , sed 
cuspidis  magis  acuminati : flores  oblongos  in  summis  cau- 
libus  vasculorum  forma.  Sapore  et  odore  insigni  caret , fri- 
gidaque constat  natura. 

CAPUT  LXir. 

De  TON^LxiHuiTL  prima  , seu  herba  Solis. 

Radicibus  innititur  Tonalxihuitl  multis  et  cras- 

sis , e quibus  fundit  stipites  spithama  longiores , ac  tenues: 
folia  longiuscula  et  exilia  : flores  in  postremis  stipitibus 
oblongos  et  albos,  in  papposque  abeuntes.  Radix  est  fri- 
gefacientis  naturae , ac  febres  eximie  exstinguentis , si  tusa 
unciae  unius  mensura  devoretur  , aut  illinatur. 

CAPUT  Lxni. 

De  TONALxwuiTL  Diuretica. 

Radici  insistit  Raphano  simili , valde  pallenti , ex  qua 
multi  prodeunt  caules  , cubitum  longi , tenues , fulvique, 
folia  Coccognidii , sed  minora.  Radix , quae  frigida , humen- 
tique  constat  natura  , trium  drachmarum  pondere  devora- 
ta renes  emundat  , urinamque  evocat  j verum  prius , si 
urina  retenta  sit , Xomalli , Junci  genus , oleo  inunctum  pe- 
ni immitendum. 

CAPUT  LXIV. 

De  TONALxiHViTL  Tacapichitleust. 

Herba  est  radicibus  fibris  similibus  innixa , unde  fun- 
dit caules  tenues  , teretesque  , et  in  eis  folia  'pinguia , me- 
diocria, cordis  figura,  aut  Veronicae  feminae  vocatae,  ad 
cujus  species  fortasse  refertur  , similia  : flores  in  discursu 
caulium  oblongos , et  e purpureo  in  luteum  elanguescen- 
tes. Glutinosa  est , aliquantulum  acris , calidaque  et  sicca 
natura.  Tumores  praeter  naturam  discutit,  partum  accelerat, 
et  defluxionibus  opitulatur.  Calidis  provenit  regionibus , qua- 
lis est  Tacapkhtlensis , montanisque  et  campestribus  locis 
promiscue  nasci  gaudet,  unde  fortassis  nomen  invenit,  non 
a sedando  calore  , ut  pleraeque  aliae  ejusdem  nominis,  aut 
ab  eodem,  si  corpori  admoveatur,  inferendo,  aut  a sole,  cujus 
accessu  exsultat  enimMexicensium  lingua  solem  sonat. 

CAPUT  LXV.  ' 

De  tonJi^xochitl  Ocoitucensi , quam  alii  Tonacaxochitl^ 
seu  florem  cum  sole  provenientem  vocant. 

Herba  est  Tonalxochitl  Ocoitucensis e surculosa  ra- 
dice caules  mittens  volubiles , et  in  eis  folia  Ocymi , sed 
longiora  et  minime  serrata , ac  per  intervalla  duorum  pal- 
morum flores  magnos , longos , intus  luteos , extra  nonnihil 
candescentes  , ac  circa  labra,  quae  fissa  sunt,  purpureos,  Im 
teis  capillamentis  intrinsecus  prodeuntibus:  flores  Capparos 
vocatos  olent , ac  dulci  sapore  constant.  Temperies  est  me-» 
diocris , aut  in  frigus  paululum  inclinans : quamobrem  pu- 
gilli mensura  ex  aqua  hordeacea , Cichoriive  epota  exstin- 
guit febres  et  erysipelatis  confert  admota ; humida  enim 
quoque  est  et  glutinosa  natura.  Nascitur  quibusque  regio- 
nibus , ac  locis  montosis , amplexa  arbores  , etsi  cultura 
ad  campestria  , hortensiaque  soleat  interdum  descendere. 
Est  et  alia  Tonalxochitl quam  Iztactonalxochitl  vocant  a 
florum  candicante  colore,  hac  dumtaxat  in  re  a praece^ 
denti  distantem  , cum  facultate  ac  cetera  forma  ei  sit  om- 
nino similis. 

CAPUT  LXVI. 

De  TONALxiHViTL  Tchoitztlac. 

> 

Radice  firmatur  Tonalxihuitl  Tehoitztlae  crassa,  fibra- 
taque , unde  profert  caules  sex  dodrantes  longos , et  in  eis 

folia.  Atriplici  agresti  similia , ac  nonnihil  serrata  , et  cir- 
ca pediculorum  exortum  verticilla , qualia  Marrubio  inesse 

solent.  Frigida  , humidaque  et  glutinosa  natura  constat, 

/ 

quo  fit,  ut  febres  illitu  curet.  Provenit  juxta  aquas  in  ca- 
lidis locis  Teholtztlae. 

CAPUT  LXVir. 

De  Tonalxihuitl  secunda. 

Folia  et  haec  Tonalxihuitl  , quae  praecedenti  conge- 
ner est , fert  cordis  figura : flores  parvos  ac  candentes.  Fri- 
gida temperie  constat.  Nascitur  in  montibus  Mexicanis. 

CAPUT  LXVIII. 

De  Tonalxihuitl  , quam  alii  Netzahualxochitl , alii  vero 
Axochiatl , alii  Teachpaoaztli seu  Hueitlachpaoaztli , et  To- 

nalaxochiatl  vocant. 

Radicem  Raphani  fibratam  fundit  Tonalxihuitl  , et  ex 
ea  caules  aliquantulum  purpureos , folia  salignis  proxima, 
florem  oblongum  et  luteum , et  in  vasculis  longiusculis  se- 
men. Radix  est  subdulcis  , glutinosaeque  naturae,  ac  frige- 

facientis , humectantisque  temperiei.  Folia  resoluta  ex  aqua, 

« 

epotaque  pugilli  mensura  , aut  corpori  illita  febrem  dicun- 
tur exstinguere  , mederi  lassitudini , doloribus  e morbo  gal- 
Uco  provenientibus , praeter  naturam  tumoribus , qui  crura 


NOVAE  HISPAN.  LIBER  1.  39 

caputve  ob  malum  habitum  obsederint : asthmati  devorata 
strumisque  apposita  , diarrhoeis , ustionibus , ulceribus  in- 
ternis atque  externis ; renum  ardorem  mitigare , et  corpo- 
ra fulmine  contacta  fovere.  Temperatis  provenit  plagis, 
qualis  est  Mexicana,  aut  paulo  frigidioribus,  qualis  est  Ama~ 
quemequensis , quibusvis  locis.  Assurgit  cum  primis  aquis, 
et  floret  cum  postremis , unde  vocata  est  Axochiatl , seu 
'Flos  aquae.  Provenit  et  Xilotepeci  ^ ubi  Que qe x qui c patii  ob 
lacinantem  quamdam  vim  vocant. 

CAPUT  LXIX. 

De  TONALizTLi , seu  Iztli  S olis. 

Nomen  invenit  Tonatiztli  a forma  foliorum , Iztlinos, 
id  est , ex  lapide  Iztli  factos  gladios  imitante.  Est  autem 
herba  Androsaemo  magnitudine , foliis  , flore  , et  caulibus 
paene  similis , ac  fortasse  congener : flos  est  parvus  et  lu- 
teus in  supremis  ramis.  Radix  crassiuscula  et  surculosa, 
amaro  sapore , calidaque  et  sicca  ordine  tertio  ; nam  jus 
decocti  ebibitum  flatum  discutit.  Nascitur  in  montibus  Xo- 
chimilcensibus. 

CAPUT  LXX. 

De  TOTONiLizp^TLi seu  febrium  Medicina. 

. Herbufe  est  radicibus  innixa  capillis  similibus , unde 
folia  mittit  sinuosa , longaque  et  quadamtenus  Filicis  simi- 


HISTOR.  PLANTARUM 


40 

lia , cujus  est  fortassis  species.  Caule , flore  , et  fructu  ca- 
ret. Folia  tusa , resoluta  ex  aqua  , devorataque  febres  ex- 
stinguunt,  additis  praecipue  Miahuapatli , et  Txicahui  Tca~ 
Uzpatli.  Nascitur  saxosis  in  locis  juxta  aquas. 

CAPUT  uxxi. 

T>e  altera  totonilizpatli. 

Radici  insistit  longae , tereti , tenui  , rubescenti , capil- 
latae , et  geniculis  interceptae  per  intervalla  , e qua  fun- 
dit caules  teretes , teneros , tenues  et  purpureos , et  in  eis 
folia  parva,  pinguia,  oblonga,  ac  Sedi  similia  , nullis  di- 
stincta interveniis  procedentibus  in  latera.  Folia  tusa , pu- 
gilli mensura  , et  ex  aqua  devorata , aut  illita  corpori  fe- 
bribus dicuntur  adversari ; et  tamen  gustui  odora  est , et 
paululum  cum  humore  calens.  Nascitur  Hoeitlalpae. 

CAPUT  LXXII. 

T)e  TONALOCOTL , scu  Pltiu  SoUs. 

Frutex  est  Tonalocotl  caules  ferens  fulvos , et  in  eis 
folia  Lauri , multis  interveniis  distincta : flores  numerosos, 
parvos  et  luteos,  gravis  odoris ; cujus  nullum  usum  medi- 
cum adhuc  potui  Atepuztlanicis  , apud  quos  provenire  so- 
let , extorquere , quamobrem  neque  delineandum  curavi. 

CAPUT  LXXIII. 

T)e  TONjiLxiHuiTL  tertia. 

Radici  innititur  tenui  et  longae , e qua  prodeunt  cau- 
les teretes , tenuesque : et  in  eis  folia  parva , longiuscula, 
angusta , similia  Erysimo , ac  binis  angulis  juxta  cuspidem 
insignia , necnon  flores  in  postremis  ramis  orbiculares , Chry- 
santhemi forma  et  magnitudine  imitantes  capitula  , veriim 
e luteo  purpurascentes.  Frigida , humidaque  natura  constat, 
et  sedando  calori  febrili  perquam  accommoda. 

CAPUT  LXXIV. 

De  TONALXIHVITL  qUUrta. 

Est  et  quarta  Tonalxihuitl  , herbula  radicibus  innixa 
fibrarum  forma , pallescentibusque  , unde  profert  caules  te- 
nues , teretes , fulvos , ac  dodrantem  longos : et  in  eis  fo- 
lia Origani  paulo  minora : flores  toto  caulium  discursu  par- 
vos , coccineos , modicisque  calyculis  contentos , et  in  sum- 
mis stipitibus  capitula  oblonga,  ex  coacervatis  flosculis  con- 
gesta. Frigida  et  humida  constat  natura , et  exstinguendis 
febribus  apta.  . 

CAPUT  LXXV. 

De  TONALXIHUITL  quwta. 

Herba  est  radicem  fundens  tenuem , longam  et  fibra- 
tam, ex  qua  mittit  caulem  sesquidodrantem  longum,  et 

multis  concavum  alis  , refertis  foliis  longis , angustis , Lini 
aemulis  et  plerumque  inferna  parte  serratis : floribusque  cir- 
ca cacumina  candidis , abeuntibus  in  , pappos , vasculisque 
purpureis  contentis.  Frigefacienti , humectanteque  natura, 
sicut  ceterae  fere  omnes  hujus  nominis , constat , et  eodem 
modo  febrientibus  confert. 

CAPUT  LXXVI. 

De  ATEHVAPATLi  ^ scu  herba  nascente  juxta  rivos. 

Radici  innititur  Atehuapatli  , quam  alii  Ahoatepatli, 
aut  Tlatlauhcapatli  vocant , tenerae , longae  , ac  capillatae, 
cui  appendent  teniae  quaedam , julive , piperis  longi  for- 
mam aemulantes;  Ex  hac  prodeunt  stipites  hirsuti,  teretes, 
purpurei , dodrantales  , foliis  binis  , obrotundis  , hirsutis, 
serratis , inferne  rubeis  aut  squallentibus , denique  Urticae 
proximis  referti.  Folia  erraticum  Papaver  sapore  imitan- 
tur, frigidaque  et  humenti  constant  natura.,  non  sine  qua- 
dam adstrictione.  Radix  epota  foecunditatem  procurat , prae- 
cipue si  cum  vocato  Chilatolle  sumatur  , et  abortum 
prohibet.  Nascitur  Quauchinanci , et  Copitlani.,  locis  tempe- 
ratis , circa  saxa. 

CAPUT  LXXVII. 

De  ATECio^TL  , seu  jiuminum  femina  , aut  conjuge. 

....  . * - • 

Atecioatl  5 quam  alii  OTolochichiltic  , seu  .Cor  rubrum 

vocant  ob  foliorum,  formam  et  colorem , quae  rubra  sunt, 
et  cordis  figuram  imitantur.  Radicem  fundit  mediocris  cras- 
situdinis, et  fibratam  : tenues  caules,  ac  magna  ex  parte 
rubentes ; et  in  eis  folia  cordis , ut  diximus , figura  , serra- 
ta , et  e viridi  in  rubeum  colorem  vergentia : flores  modi- 
cos rubescentes , et  tandem  abeuntes  in  pappos.  Odora  est, 
calidaque  et  adstringenti  natura , ideoque  jus  decocti  ejus 
permista  fuligine  ebibitum  , vel  infusum  diarrhoeas  sistit, 
renibus  utile  est , procidentem  vulvam  in  propriam  sedem 
reducit , confert  satietati  et  sudore  evocato  medetur  febri- 
bus. Nascitur  temperatis  regionibus  juxta  humentia  et  uli- 
ginosa loca , unde  primum  nomen.  Est  autem  apud  medi- 
cos singularum  partium  usus  j verum  sunt  suis  quaeque 
temporibus  deligendae. 

CAPUT  LXXVIII. 

De  ^TENxiHuiTL , seu  hevbtx  lacustri. 

Laveris  videtur  Atenxihuitl  species  quaedam  pere- 
grina , ramos  fundens  sex  tantum  uncias  longos , inferna  par- 
te purpurascentes , e radicibus  fibris  similibus  prodeuntes: 
quorum  extremis  partibus  appendent  folia  terna,  mediocria, 
obrotunda , serrata , et  Laveris  foliis  haud  dissimilia  , quibus 
etiam  sapore , nutrimento , et  temperie , quae  calida  et  sic- 
ca est , sunt  paria.  Cruda , coctave  manduntur , urinam  evo- 


HISTOR.  PLANTARUM 


44 

caat , et  obstructiones  aperiunt.  Nascitur  Tetzcoqui  in  lo- 
cis palustribus. 

CAPUT  LXXIX. 

De  ATETyiATZALQUiLiTL , seu  herba  convoluta  aquae. 

Caules  profert  Atematzalquilitl  virides,  duos  dodran- 
tes longos , geniculatos  , concavos , et  rotundos , e radici- 
bus similibus  capillis  , et  in  eis  folia  longa , angusta  et  an- 
gulosa , quina  per  intervalla , ac  florem  cyaneum.  Radi- 
ces odore  et  sapore  insigni  carent , frigidaque  et  humenti 
constant  natura.  Tusae  eaedem,  et  resolutae  ex  aqua,  na- 
ribus infiamatione  laborantibus  ter  die  instillatae  medentur. 
Nascitur  in  calidis , quale  est  Hoitzocum , juxta  flumina. 

CAPUT  LXXX.  ' 

De  ATENXiHuiTL  sccunda. 

Herbula  est  Atenxihuitl  tota  exilis , parvaque : tenuium 
foliorum  ac  purpureorum.:  frigidae , humentisque  naturae, 
saporisque  et  odoris  prope  nullius.  Colli  eruptionibus  solet 
admoveri.  Nascitur  in  calidis  Quauhnahuacensibus. 

CAPUT  LXXXI. 

De  ATENPATLi , seu  medicameuto  palustri. 

Radices  fundit  Atenpatli  surculosas , et  ex  his  caules 
cinereos , folia  Limonii  mali , sed  oblonga  et  acuminata , si- 

liquas  tenues  et  longiusculas  , plenas  prolixa  lanugine. 
Calida  est  ordine  tertio  , siccaque  natura  , acris , et  ali- 
quantulum amara.  Loto  capite  jure  decocti  radicis  ejus  mo- 
riuntur statim  lendes  ac  pediculi.  Nascitur  in  calidis  Tla- 
cuiloltenanci , locis  asperis  et  praerruptis. 

I 

CAPUT  LXXXII. 

De  ATECuirxTLi  ^ seu  Oculo  cancri. 

Genus  e^t  volubilis  Atecuiyxtli  albescentibus , ternis- 
que  foliis.  Et  quamquam  usu  medico  caret , insignis  tamen 
est  planta  , minime  praetereunda  , vel  ob  siliquas  refertas 
granis  media  parte  nigris  , et  media  rubeis  , Peoniaeque 
haud  dissimilibus.  Provenit  Quauhtlani  Amihznici. 

CAPUT  LXXXlll. 

De  ^H^TE  Panucina  , seu  Quauhtzapotl , vel  Anona. 

Arbor  est  parva,  foliis  Limonis,  sed  longioribus , Medi- 
caeve  Mali , odoris , calidisque  , et  siccis  ordine  fere  tertio, 
rubeo  stipite,  ac  egregio  fructu,  Matzatli  extra  simili,  in- 
tra vero  Anonae , unde  nomen , dulci , et  qui  citissime  pu- 
trescat, nec  Malum  Punicum  excedat  magnitudine.  Nasci- 
tur Panuci , ubi  in  magno  habetur  pretio  , ac  nuper  ad 

Quauhnahuacenses  , ubi  eam  vidimus  arborem  , coepit  per- 
tinere. 

CAPUT  LXXXIV.  ■ i 

De  ATLiLATL , seu  aqua  denigrata. 

Herba  est  Atlilatl  quinque  cubitos  longa  , radice 
constans  fibrata , e qua  prodeunt  caules  tenues , laeves , te- 
retes atque  purpurei , et  in  eis  folia  Persici , latiora  tamen 
et  breviora , et  acini  nigri , Ciceris  magnitudine  ; quorum 
succus , qui  insipidus  est , inodorus  , frigidaque  et  humida 
temperie  constans  , aut  moderate  calida , argemata  tollit. 
Clementi  Quauhchinanci  caelo  gaudet,  ac  montanis  praecipue 
provenit  locis. 

CAPUT  LXXXV. 

De  AxniuiTL , seu  herba  nascente  juxta  aquas. 


Caules  profert  Axihuitl  quadratos  et  purpureos  e ra- 
dicibus surculosis  , et  in  his  folia  serrata , Ocymi  aut  Urti- 
cae forma,  sed  paulo  majora.  Fructum  in  ramulis  primo 
viridem  , mox  purpureum  , ac  tandem  nigrum  , et  in  co- 
rymbos compositum,  piperis  rotundi,  nigrique  similes,  tin- 
gentem purpureo  colore  attrectantium  manus , ac  singulis 
acinis  bina  granula  includentem  , et  fiores  purpureos , race- 
matim  etiam  dependentes.  Succus  foliorum  ea  portione, 
quae  ovi  putamen  expleat , omnes  humores  expurgat  su- 
perne , inferneve  pro  corporis , aut  succorum  redundan- 
tium ratione  et  copia.  Nascitur  in  calidis  Quauhnahuacen- 
sibiis  juxta  rivos , et  aquarum  quosvis  decursus. 

CAPUT  LXXXVI. 

De  altera  axihuitl, 

Axihuitl  altera , quam  alii  Apatli , seu  aquae  medica- 
mentum , alii  Apapatlactli  ob  latitudinem  vocare  solent, 
herba  est  quinos  prolixa  cubitos , radici  innitens  Raphani, 
libratae  , ex  qua  profert  caules  quadratos , cavos , folia 
cordis  aut  Urticae  figura  , lata  , virentia , mollia  , serrata, 
et  sapore  alterius  Sisymbrii  , tenuia , longis  purpurascen- 
tibusque  pediculis  appensa,  ac  flores  modicos  et  canden- 
tes. Folia  gustu  odora  sunt , acria  , subtilium  partium  , ca- 
lidaque et  sicca  tertio  ordine  natura.  Flatum  devorata  di- 
scutiunt , ventriculum  calefaciunt , dissipant  , maturantque 
praeter  naturam  tumores , plagis  vetustis  et  antiquis  meden- 
tur , obsistunt  frigori , dolorem  inde  excitatum  mitigant, 
opitulanturque  perfrigeratis.  Nascitur  in  Tepoztlanicis  , et 
Ocoitucensibus  agris.  - 

CAPUT  LXXXVn. 

De  tertia  axihuitl, 

Flerba  est  Axihuitl  tertia  dodrantem  plus  minus  lon- 
ga , caules  proferens  e radicibus  capillis  similibus  tere- 
tes et  purpurascentes , et  in  eis  folia  serrata  , oblonga, 
venisque  distincta , recta  in  cuspidem  procedentibus,  et 
flores  candentes  parvos.  Frigida  constat , humidaque  na- 

tura , et  saporis  odorisque  experti , quo  fit , ut  folia  pu- 
gilli mensura  devorata  calorem  nimium  viscerum  exstin- 
guant, et  febribus  adversentur.  Nascitur  Xochipeci  cam- 
pestribus planisque  locis. 

CAPUT  LXXXVm.  ' 

De  ATLiCHiPiNC^ , seu  aquae  gutta. 

Herba  est  Atlichipinca  parvula , caulem  fundens  bre- 
vem , tenuem  , ac  tenerum , e radicibus  similibus  capillis: 
et  in  eo  Solani  folia , Piperisve , nervis  secundum  longi- 
tudinem procedentibus , molliora  tamen  et  magis  acumina- 
ta. Sapore  et  odore  insigni  caret , frigidaque  et  humenti 
constat  natura.  Propinatur  unciae  unius  mensura  ex  aqua 
fontana  , Buglossive  adversus  cordis  alfectus , quos  vehe- 
menti ardore  laborantes  pati  solent  , sedat  enim  calorem, 
arcet  animi  deliquium  , omnemque  angustiam  et  anxieta- 
tem fugat.  Provenit  in  calidis  P ahuatlanensibus  circa  loca 
humentia,  amplexa  cautes. 

CAPUT  LXXXIX. 

De  u^xocHiTL  , seu  jlore  aquae. 

Frutex  est  Axochitl  multas  fundens  radices , candi- 
das ac  mediocris  crassitudinis ; ex  his  scapum  quinque  do- 
drantes longum , anserinam  pennam  crassum , lignosum , ra- 

misque  emicantem  refertis  foliis  Mali  punici , sed  minoribus. 
Semiuncia  radicum  ex  aqua  devorata  medetur  fluxibus,  sed 
praecipue  dysentericis. 

CAPUT  XC. 

De  altera  ^xochitl. 

Nascitur  et  alia  Axochitl  Cocolani , radices  fundens 
similes  fibris , et  ex  his  caules  teretes  , laeves  , cinereos, 
octo  longos  cubitos , et  in  eis  folia  Persici , scabra , atque 
venosa  , ac  florem  e luteo  fulvescentem  , modicum  circa 
singulos  foliorum  exortus.  Sapore  Peponem  amarum  aemu- 
latur, ac  guttur  uredine  quadam  obscura  videtur  afficere. 
Lacte  manat,  quod  illitum  dentium  sedat  dolorem.  Nasci- 
tur in  calidis  Cocolani^  prope  flumina  et  aquosa  loca. 

CAPUT  xci. 

De  AXOCHITL , quam  alii  Cuaztalxochitl , seu  Jlorem  capitis 

candentis , alii  vero  Texoxolin  vocant. 

> 

Radicem  fert  ac  folia  Caeparum , Narcissive , cujus  vi- 
detur species : flores  et  caulem  Omixochitl , vere  prodeun- 
tes. Lubricitatem  quamdam  cum  amaritudine  participat , ac 
nonnullum  calorem.  Tumoribus  pedum  et  lichenibus  ajunt 
auxiliari  , tumores  praeter  naturam  pellere  , nomasque  et 
depascentia  curare  ulcera.  Radix  laevigata  , et  semiunciae 

pondere  ex  aqua  bibita  dysenterias  coercet.  Succus  vero 
ejus , si  tantumdem  urinae  humanae  permisceatur , et  na- 
ribus instilletur,  sanguinem  fluentem  sistit.  Mexicanis  pro- 
venit agris. 

CAPUT  xcii. 

De  ATLANCHANE,)  scu  herba  aquosis  in  locis  proveniente. 

Radicibus  innititur  Atlanchane  surculosis  , e quibus 
profert  ramos  longos  , teretes , laeves , fulvos , cavos  , ac 
repentes  humi , nec  pennis  Anserum  crassiores : et  in  his 
folia  paene  saligna  , ac  flores  in  postremis  ramulis  oblon- 
gos , vasculis  fulvescentibus  persimiles.  Frigida  radices  et 
sicca  natura  constant , laxa  adstringunt , dysenterias  cohi- 
bent , ac  ceteras  paene  defluxiones  eodem  modo  coercent. 

CAPUT  XCIII. 

De  altera  atlanchane. 

Radice  firmatur  altera  Atlanchane  prolixa  , candenti, 
ac  minimum  digitum  crassa  , capillataque  ; ex  qua  profert 
caules  , et  in  eis  folia  oblonga , et  mollia.  Frigefacit , et 
nonnihil  etiam  adstringit  cum  quadam  dulcedine.  Usus  est 
perfrigerandi  eos,  qui  a vehementi  febre  uruntur,  cum  non- 
nulla laxitate  ventriculi  aut  alvi. 

CAPUT  XCIV. 

De  ATLiNAN , seu  herba  juxta  Jluvios  , aquasve  pro- 
veniente. 

Frutex  est  Atlinan  radici  innixus  crassae , atque  sur- 
culosae , unde  caules  eduntur , et  in  eis  folia  in  longum 
producta , angusta  , subalbida  , serrata  , hirsuta  , et  fere 

saligna , ac  flores  candentes  et  magnos : radix  castaneas 
< 

inveteratas  sapit ; folia , quae  odora  sunt , resinam.  Herba 
vero  tota  calida  et  sicca  constat  natura.  Folia  pugilli 
mensura  tusa  , et  matutino  tempore  devorata  febres  fi- 
niunt , vacuata  superne  atque  inferne  pituita , et  bili  ci- 
tra molestiam  ullam.  Infunduntur  eadem  paulo  majori  pon« 
dere  , ac  per  inferna  praedictos  humores  trahunt.  Nascitur 
in  calidis  Quauhnahuacensibus  prope  rivos  ac  flumina , cam- 
pestribusve  ac  planis  locis. 

CAPUT  xcv. 

De  ATLINAN  circinata.  - 

Radices  fundit  Atlinan  circinata , quam  alii  Apatli.^  seu 
medicamentum  nascens  juxta  aquas  vocare  malint  , capillis 
similes , et  ex  his  caules  rotundos , hirsutos , rubescentes, 
et  quatuor  cubitos  longos ; folia  Salviae  similia  , sed  ma- 
jora et  aspera,  Cirsiive , quod  Buglossum  quipiam  vocant: 
flores  toto  caulium  procursu  e pallido  rubescentes  , ob- 

longos  et  loculis  haud  absimiles , unde  calyculus  prodit  ovi 
figura , plenus  semine  gracili  et  fulvo.  Radix  ac  folia  trita, 
et  in  farinam  redacta  ulceribus  putridis , si  illis  inspergas, 
medentur ; frigida  enim , siccaque  et  adstringenti  constant 
temperie  : quin  diarrhoeas  sistunt , dysenterias  cohibent,  ce- 
terasque  defluxiones,  maxime  si  ex  calida  causa  ortum  du~ 
eant,  coercent.  Nascitur  in  calidis,  quales  sunt  agri  Hoax- 
tepecenses , in  planis  ac  campestribus  locis. 

CAPUT  xcvi. 

De  APATLi  M.ayanalanensi. 

Caules  profert  Apatli  IMayanalanensis  cinereos , tere- 
tes , ac  binos  cubitos  longos  , oblonga  et  parva  folia , sili- 
quas longas  et  exiles  , semine  refertas  longiusculo  et  ni- 
gro, appensis  candidis  filamentis.  Amaro  sapore  constat, 
calidaque  et  sicca  temperie.  Folia  in  farinam  redacta  in- 
spersaque  ulcera  curant,  infrigidata  calefaciunt,  et  laxa  de- 
biliaque  corroborant.  Nascitur  apud  Mayanalanenses , unde 
cognomen. 

CAPUT  XCVII. 

De  xANATL^  seu  latere  crudo  aquae. 

Frutex  est  Xanatl  quaternos  quinosve  prolixus  cu- 
bitos , caules  fundens  e fibrata  radice  plenos  lenta  medul- 
la , geniculatos , contortos  , et  ficulneis  similes  , in  eisque 

folia  Mori,  quamvis  minora,  rara,  ac  multis  iierveis  di- 
scursibus distincta  , ac  flores  Hoauhtli.  Jus  decocti  folio- 
rum medetur  torminibus  enixarum , et  earumdem  imbe- 
cillitati succurrit.  Nascitur  in  calidis  Papaloticpac , hume- 
ctis  et  aquosis  locis  , unde  nomen.  Sunt  et  aliae  plantae, 
quae  ab  aqua  nuncupationem  traxere , sed  quoniam  ad  Fi- 
lices pertinere  videntur , in  eum  locum  relinquentur  deseri- 

n 

bendae. 


CAPUT  XCVIIL 

De  ACHiOTL^  seu  medicina  tingendo  apta. 


Achiotl  quam  Mechuacanenses  Chacangariqua , et  inter- 
dum quoque  Pamacua  nuncupant  , arbor  est  magnitudine, 
stipite  , atque  omni  prorsus  forma  Mali  Medicae , foliis  Ul- 
meis figura  , asperitate  et  virore  similibus : colore  extrin- 
seco  corticis  trunci  et  ramorum  fulvo  : intrinseco  vero 
in  viridem  magis  inclinante , et  ligno  ipso  aculeato  et  can- 
denti , floribus  magnis  , stellatis  , quinorum  foliorum , ex 
albo  rubescentibus  , et  fructu  erinaceis  simili  , amygda- 
larum viridium  , parvarumque  forma  et  magnitudine , qua- 
tuor  modicis  distincto  angulis , qui  secundum  longitudinem 
discurrunt.  Hi  cum  maturi  sunt , dehiscunt , ostenduntque 
intra  cavitatem  grana  quaedam , acinis  uvarum  forma  si- 
milia , admodum  rubescentia  , frigida  ordine  tertio , et  non- 
nullam siccitatem  , adstrictionemque  participantia.  Regioni- 

bus  provenit  calidis , locis  potius  siccis , quam  humidis.  In- 
di maximi  aestimant  hanc  arborem  , atque  ideo  eam  juxta 
domicilia  serere  consueverunt.  Folia  fert  toto  anno  , ac 
fructum  vere  edit,  quo  etiam- tempore  colligi  solet.  Mate- 
ries utilis  est  igni  velut  e silice  excitando , si  lignum  ligno 
fricetur : cortex  vero  funibus  texendis , qui  sunt  cannabinis 
firmiores , ac  semen  Pictoribus  coccineo  colori  exprimen- 
do , innatans  liquori  aeque  frigido  , nec  minus  utili  Medi- 
cis : exstinguit  enim  epotus  , aut  admotus  febrientium  in- 

t 

cendia  , opitulatur  dysentericis , repellitque  tumores  prae- 
ter naturam  , quo  fit  ut  epithematis  , frigorificis  potioni- 
bus , vocatis  Julapiis  , et  quibusvis  infrigidantibus  ciba- 
riis , et  medicamentis  , misceri  perquam  accommode  possit. 
Additur  semen  Cacaoatl  refrigerii  gratia , comendandique  co- 
loris atque  saporis.  Dentium  dolores  a causa  calida  ortos 
levat , corroborat  , evocat  urinam  , sitim  exstinguit , ac 
croci  apud  aliquas  gentes  gerit  vicem.  Excipiunt  parando 
pigmento  grana  jam  matura,  ac  in  calentem  aquam  pro- 
jiciunt , agitantque  continenter  eodem  semper  modo , donec 
totus  paene  color  aquae  haereat:  permittunt  demum  subsi- 
dere , ac  in  placentulas  effbrmant , eodem  paene  modo , quo 
diximus  Anii , seu  Mohuitli  parari  ex  Xiuhquilitl , ut  cura 
opus  sit,  in  usus  evocentur.  Est  vero  adeo  tenax  hoc  pig- 
menti genus , ut  semel  illitum  vix  , etsi  vehementer  exter- 

gas , possit 


deleri : urinae  autem  permistum  , sit  indelebi- 


le. Adstringit  nonnihil,  ideoque  cum  resina  permistum  me- 
detur scabiei  atque  ulceribus , ventriculum  corroborat , flu- 
xum alvi  cohibet,  lac  auget  permistum  crustis  Cacaoatl, 
quem  reddit  innoxium,  quacumque  mensura  bibatur;  ejus 
siquidem  gratia , facile  ac  citra  satietatis  incommodum  so- 
let concoqui.  Provenit  in  calidis  plagis , qualis  est  Hoitzo- 

censis. 


CAPUT  xcix. 

Be  ^hotacp ATLi , seu  suavi  et  odoTU  medicina. 


Musci  species  est  saxis  apud  Mecatlanenses  adhaerens, 
aut  truncis  arborum , qui  nascuntur  juxta  aquas.  Folia  pro- 
fert exilia , Origanum  resipientia  , acri , calidaque  et  sic- 
ca ordine  tertio  constantia  natura.  Pectori  confert , ven- 
triculum calefacit , flatus  discutit , colicos  dolores  levat, 
hujusmodique  praestat  alia , quae  effici  solent  a rebus  hu- 
jusmodi praeditis  temperamento. 

CAPUT  C. 

De  AHurACPATLi  Ocymi  folia  referente. 


Herba  est  tres  dodrantes  longa , radicibus  fibratis  inni- 
xa, et  caules  fundens  virentes , sarmentosos  , ac  genicula- 
tos: et  in  eis  folia  Ocymi,  sed  productiora,  et  mucronata. 
Frigida , humentique  natura  constat , odore  vero  et  sapore 

insigni  nullo.  Jus  decocti  ejus  bibitur  adversus  febrium  ar- 
dores. Nascitur  in  calidis  ac  montosis  locis  Papaloticpad. 

CAPUT  ci. 

De  AHvrACTL^coTL  , seu  Virga  suavi. 

Radice  innititur  Ahuyactlacotl  transversa  et  fibrata, 
e qua  profert  stipitem  quatuor  cubitos  longum  , laevem, 
ac  teretem  , Urticae  folia , et  flores  candentes , in  umbel- 
lam compositos.  Odore  constat  Rhodomellis  , ac  alterius 
Sisymbrii  sapore  , non  sine  quodam  calore  et  acrimonia» 
ac  tandem  Lilium  olet.  Jus  decocti  ejus , in  quod  lapis 
ignitus  injectus  sit , dysenteriis  opitulatur.  Provenit  Xicote- 
peci  , montanis , atque  etiam  campestribus  locis.  Sunt  et 
aliae  plantae  eodem  nomine  ^ verum  quoniam  ad  alterum 
genus  videntur  pertinere,  in  propria  loca  servabuntur  de- 
scribendae. 

CAPUT  CII. 

De  AHOACAxocHiTL , seu  Jlore  Ahoacatl. 

Arbor  est  parva  , multos  proferens  ramos , folia  Ilicis 
serrata  et  oblonga , ac  florem  in  spicas  compositum  ex  al- 
bo pallescentem.  Laurum  olet  , in  cujus  fortassis  species 
referenda  est.  Pulvis  ejus  et  recentibus  et  inveteratis  me- 
detur plagis.  Provenit  Matlactlani , montanis  , asperis  ac 
saxosis  locis. 

CAPUT  ciir. 

De  ^HOACAQUAHUiTL , seu  arbovc  Quercui  simili , cui  frin 

ctus  appendet. 

/ 

Arbos  est  procera,  Mali  Medicae  foliis,  virentioribus, 
amplioribus , et  asperioribus : flore  parvo , ex  albo  palle- 
scenti : fructu  ovi  forma , sed  quibusdam  in  locis  longe 
ampliori,  aut  si  mavis  ficuum  praecocium  figura  et  ma- 
gnitudine , extra  nigro , intra  virescenti  , pingui , qua  bu- 
tyrum aemulatur,  natura  , et  sapore  viridium  nucum.  Fo- 
lia sunt  odora  , calidaeque  et  siccae  ordine  secundo  tem- 
periei , quamobrem  commode  lotionibus  adhibentur  : poma 
quoque  calefaciunt , gustui  sunt  grata , et  non  omnino  ma- 
lae alimoniae , sed  pinguis  , humentisque  et  venerem  mi- 
rum in  modum  excitantis,  augentisque  semen:  haec  nu- 
cleos continent  e candido  in  rubrum  vergentes  , solidos, 
densos , nitidos  , atque  in  duas  partes  fissos , velut  amyg- 
dalae, quamvis  oblongi  sint  et  columbinis  ovis  paulo  am- 
pliores. Hi  sapore  amygdalarum  amararum  constant , fun- 
duntque , si  praelo  comprimantur , oleum  amygdalino  haud 
absimile  non  odore  modo  , sed  sapore  quoque  et  facul- 
tate : medetur  impetigini , stygmatisque , et  adstrictione  qua- 
dam opitulatur  dysentericis,  ac  findi  capillos  prohibet.  Ar- 
bos toto  anno  viret , et  quibusvis  regionibus  sponte  , aut 

culta  adolescit  ac  gaudet,  calidioribus  tamen,  planisque  lo- 
cis laetior  provenit , et  in  majorem  assurgit  amplitudinem. 

CAPUT  CIV. 

De  AHOACAQUAHuiTL  secutida , seu  montano  Ahoacatl. 

Folia  fert  minora  Ahoacaquahuitl  , rubentiores  stipi- 
tes , ac  fructum  hortensi , campestrive  longe  minorem , ut 
qui  pruna,  quae  a Damasco  nomen  traxere,  magnitudine  non 
excedat , ceterum  forma  atque  natura  eadem.  Nascitur  in 
incultis,  montosis  et  asperis  locis. 

CAPUT  CV. 

De  TLALAHOACjiTL , seu  Ahoacatl  humili. 

Herba  est  Tlalahoacatl  radici  insistens  luteae,  atque 
capillatae  , unde  profert  caulem  virentem  , tenuem  et  ro- 
tundum , plenum  ramulis  per  intervalla  exilibus , et  in  eis 
folia  Corrudae  , terna  tamen , ac  tenuiora  , et  luteos  flores, 
exilibus , oblongisque  vasculis  contentos : cujus  nullam  ad- 
huc insignem  facultatem  accepi. 

CAPUT  CVI. 

De  ACAXAXAN , seu  planta  palustri  et  lenta , quaeque  sta- 

tim  comprimentibus  cedat  digitis. 

Herba  est  Acaxaxan  , quam  alii  Tochnacaztli , seu  da- 

sipodis  auriculam  a foliorum  similitudine  vocant,  juxta  ri- 
vos ac  lacus  proveniens , radice  longa , et  circa  geniculos 
fibrata , caule  gramineo  aut  arundinaceo , et  eodem  modo 
geniculis  internodiisque  distincto , ac  foliis  similibus  Po- 
tamogeto  , cujus  videtur  species  , postremo  rubescentibus: 
floreque  coccineo  et  parvo.  Duas  hujus  plantae  reperias  difl 
ferentias , viribus  formaque  persimiles.  Utraque  frigefacien- 
ti  humentique  natura  constat  , febres  sedat  , scabiem  et 
dysenterias  curat  , animi  deliquio  subvenit , pellit  vanos 
timores  , et  languenti  cordi  opitulatur.  Provenit  tempera- 
tis regionibus  , aut  aliquanto  calidioribus , qualis  est  Mexi- 
cana , juxta  palustria  et  aquosa  loca. 

/ 

CAPUT  cvir. 

Be  ACAxocHiTL  Chichiltic , seu  Jlore  arundinaceo  coccineo. 

Radicem  fundit  Acaxochitl  Chichiltic  crassam  et  fibra- 
tam 5 et  ex  ea  caules  teretes , cavos  et  rubeos , folia  Arun- 
dinis, Maiziive  , unde  nomen  : flores  coccineos,  longos  , et 
summo  caule  signorum  forma  prodeuntes.  Radix  est  dul- 
cis , lubrica  , et  ulceribus  medetur  : floris  etiam  odorisque 
usum  praebet , et  spectabili  placet  pulchritudine.  i Est  et 
alia  planta  ei  congener , formaque  universim  persimili , sed 
omni  ex  parte  minor , ac  floribus  ex  albo  rubescentibus: 
quamobrem  praecedentem  coccineam  vocavi. 

CAPUT  CVIir. 

De  ACACAPAQuiLiTL  ^ seu  olere  crepitante  in  aquis. 

Lacustris  herba  est  Acacapaquilitl  , radicibus  innixa 
capillis  similibus , hinc  inde  ab  ipso  complexu  caulium  pro- 
cedentibus ; qui  cavi  sunt , purpurei , rotundi , laeves  , ac 
mediocriter  crassi  ^ unde  folia  prodeunt  rara  ^ longa  ^ angu- 
sta , et  similia  arundineis , quamquam  minora , nervis  mul- 
tis secundum  longitudinem  discurrentibus,  ac  flores  Cha- 
maemeli. Frigidae  est , atque  humentis  naturae : pro  olere 
cruda  , atque  cocta  estur.  Toto  anno  vivit  in  Mexicana  pa- 
lude , ni  gelida  obsit  hiems , floresque  cum  ceteris  produ- 
cit herbis. 

CAPUT  cix. 

De  ^CACAPAxmuiTL , seu  herba  crepitante  in  aquis. 

Radicibus  innititur  Acacapaxihuitl  tenuibus  et  albis, 
e quibus  fundit  caulem  quadratum , virescentem , striatum, 
cavum , sex  circiter  cubitos  longum , et  in  eo  mucronata 
et  numerosa  folia , siliquas  tenues  et  prolixas , ac  florem 
luteum.  Foetidum  odorem  spirat , frigida  constat  tempe- 
rie , ac  febres  quocumque  modo  admoveatur  exstinguit. 
Provenit  apud  ferventes  agros  Tepecuacuilci. 

CAPUT  CX. 

De  ACAQviLiTL^  scu  olcrc  simili  Arundini. 

Herba  est  palustris,  edulis,  radicibus  capillis  simili- 
bus , caule  cavo , purpureo , salignis  foliis , flore  Chrysan- 
themi , sed  umbilico  purpureo.  Calida , siccaque  natura 
constat , tenuibusque  partibus , et  ad  attenuans  victus  insti- 
tutum pertinentibus.  Nascitur  juxta  stagnantes,  aut  lente 
fluentes  aquas  locorum  ad  temperiem  pertinentium , aut 
paulo  calidiorum , ac  nominatim  juxta  paludem  Mexicanam. 

CAPUT  CXI. 

De  CHiMALACATL  AcutUcpacensi  ^ seu  cetra  arundinea. 

Radicem  fundit  Chimalacatl  Acatlicpacensis  magnam, 
et  surculosam  , caules  scabros , teretes , et  geniculatos  : et 
in  eis  folia  aspera  , subalbida  , oblonga  , serrata , et  juxta 
exortum  nullis-  laciniata  crenis , angusta  et  Intybo  quadam- 
tenus similia : florem  album  in  postremis  caulibus  vascu- 
lorum figura , parvum  , oblongum , velut  aggregatum  in 
comam , ac  rorem  caeli  ita  excipientem , ut  ab  eo  , qui 
sugat , praedulcem  hauriat  liquorem.  Calida  , siccaque  or- 
dine secundo  natura  constat , et  nonnihil  acri  sapore.  Ex- 
tergit redacta  in  farinam  radix  ulcera , confert  surditati  ac 
saniem  exsiccat.  Nascitur  in  calidis  Acatlicpacensibus , mul- 
tisque aliis  in  locis. 

CAPUT  CXII. 

De  altera  chimalacatl. 

Frutex  est  radici  innixus  magnae , auctae  surculis  , ex 
qua  oriuntur  caules  quadrati , pennati , et  purpurei : et  in 
eis  folia  magna , firma , asperaque  , intercurrentibus  venis 
purpurascentibus , et  Intybo  quadamtenus  similia : ac  flo- 
res candentes  5 verum  hujus  nullum  adhuc  usum  cognovi. 

CAPUT  cxni. 

De  CHIMALACATL  Peruttia , seu  magna  , quam  alit  jlorem 

Solis  vocare  solent. 

Radices  fundit  Chimalacatl  , quam  Anthilion  vocare 
possis , fibris  similes  , ex  quibus  unicum  profert  caulem , in 
arboris  altitudinem  assurgentem  , brachium  crassum  , ro- 
tundum , cavum  , atque  exsaturato  colore  virescentem : et  in 
eo  folia  magna , serrata , inferne  candescentia , et  Urticae 
aemulantia  formam:  flores  orbiculares,  dodrante  (portento 
simile)  ampliores, luteos , et  nonnihil  juxta  mediam  orbitam 
flavescentes.  Subsunt  semina  illis  Melopeponum  forma,  et- 
si teretia  sint  , lenitate  , temperie  , ac  cetera  fere  natura 
similia : quae  licet  liberalius  devorata  dolorem  capitis  ex- 
citent , pectus  tamen  leniunt , ardorem  exstinguunt , et  apud 
aliquas  gentes  tusa  , coacta  in  panem  assaque  frumenti 

praestant  usum.  Nascitur  quibusvis  locis  planis  atque  eam 
pestribus , laetior  tamen  campestribus  et  cultis. 


CAPUT  eXIV. 

De  Qhimalac AxoCHiTL  , seu  jlore  Chitnalacatl. 


Radicem  mittit  Chimalacaxochitl  Raphano  similem , ex 
qua  funduntur  caules  multi  ac  fulvescentes  , folia  Ocymo 
proxima,  ac  flores  in  ultimis  ramulis  purpurascentes,  coacer- 
vati in  capitula , moris  haud  disparia ; cujus  adhuc  nullam 


vim  accepi. 


CAPUT  cxv. 


De  ACATZANATCxiTL  , seu  stumipede. 


Radicibus  innititur  capillis  similibus  Acatzanaycxitl 
ac  fusci  coloris  5 e quibus  profert  caules  teretes  , tenues, 
laeves,  nitidos,  e purpureo  in  nigrum  colorem  tendentes, 
ac  similes  Adianto : et  in  eis  folia  tenuia  et  longiuscula, 
terna  per  intervalla , ac  pedibus  digitisve  Sturnorum  simi- 
lia , unde  sortita  est  nomen.  Ad  Adianti  species  videtur 
haec  planta  pertinere.  Frigida , siccaque  et  adstringenti  na- 
tura constat , et  ideo  adjuncta  Tlalahoehoetl , et  Texcal- 
pachtli  Xalatlauhcensi , medetur  diarrhoeis.  Provenit  monto- 
sis atque  saxosis  locis.  I 

CAPUT  CXVI. 

De  ^c^xjLOTic , seu  Maizii  culmo  aut  arundine. 

Acaxilotic  , quam  alii  Cexochitl  seu  jlorem  unicum.,  alii 
Nextamalxochitl  seu  Jlorem  frumenti  indici  TlaoUiYC  de- 
cocti , alii  Teuhxochitl  seu  jlorem  Principis.,  ac  demum 
alii  Eloxochitl  floremvo.  Eloti  nuncupare  solent  ( vocant 
autem  Mexicani  Eloten  spicam  illam  seu  basim  praedicti 
frumenti,  quam  undique  acervatim  constipant  grana)  ra- 
dicem fundit  longam , crassiusculam , ac  sensim  gracilescen- 
tem , fibratamque , aut  surculosam  ; e qua  multi  prodeunt 
stipites  recti , teretes  , tenues  et  in  fulvum  vergentes  co- 
lorem , praecipue  juxta  exortum  foliorum  , quae  Tyauhtli- 
nis , Polygonive  similia  sunt , majora  tamen  , ordine  circa 
caulem  utrinque  disposita , Raphanum  olentia , et  flores  per 
extremas  partes  caulium  ternis  velut  coronis  ambientes, 
cyaneos , oblongos , et  circa  ultima  labra  crenatos.  Sapor 
est  paululum  amarus , odor  fere  nullus , ac  vires  calorifi- 
cae et  salinosae : febres  interpellatas  illita  aut  pota  sedat, 
trium  drachmarum  pondere  ventris  necat  tineas  , bilim- 
que  egregie  purgat.  Solet  autem  misceri  aequis  portioni- 
bus Tlapalezpatli , Cicimatic , Pitzahoac , Tlalcacahoatl , Elo- 
xochitl , et  omnium  pariter  contusarum  ,duae  sextulae  ex 
aqua  devorari  ad  nimias  mensium  alvique  fluxiones  colT- 

eendas.  Temperatis  ac  planis  locis  gaudet  , aut  paulo  cali- 
dioribus montosisque  , velut  apud  Xochimilcenses  , a quibus 
accepi , tumoribus  praeter  naturam  non  sine  maxima  uti- 
litate applicari , aut  his , qui  febre  ardenti , aut  sinocho  cor- 
repti punctis  toto  corpore  inficiuntur  , pulsis  fortassis  per 
cutem  humoribus  , tabescentes  impinguare  , et  appositam 
capiti  desipientibus  opem  ferre. 

CAPUT  CXVII. 

De  ACAZACATL , seu  pabulo  arundineo. 

Herba  est  Acazacatl  nostratibus  Carrectis  persimilis, 
frigida  et  humenti  natura , et  cujus  decocti  jure  febrien- 
tes Indi  medici  lavare  praecipiant.  Humectis  et  lacustri- 
bus  locis  nasci  gaudet , et  regiones  amat  frigidas , aut , tem- 
peratas. , 

CAPUT  CXVIII. 

De  ACAQuiTL  Mecail , seu  herba  volubili  arundinea. 

5 ■ • ' 

Genus  est  volubilis  Acaquitl  Mecatl,  calyces  proferens 
ea  parte,  qua  proxima  est  pediculo , purpureos , ac  circa 
extremum  candidos , nec  dissimilis  cyaneis , qui  jam  in  Hi- 
spanias  delati  sunt , ni  illi  cyanei  essent , nam  et  folia  He- 
derae constant  figura  ; quo  fit  ut  congeneres  esse  utrasque 

/ 

has  plantas  , quisquam  nec  immerito  arbitrari  possit.  Fri- 
gida natura  constat , quamobrem  febrientibus  pueris  ^ so- 

lent  eam  illinire.  Nascitur  juxta  aquarum  ductus , alveos, 
et  rivulos  Hoaxtepecenses , multisque  aliis  simili  calore  lo- 
■ cis. 

CAPUT  CXIX. 

De  CHicoMAC^TL  , seu  sextuplici  Arundine. 

Volubilis  planta  est , quae  licet  vix  hominis  longitudi- 
nem superet , aut  femoris  crassitudinem , tamen  si  arbo- 
rem quampiam  excelsam  proxime  nanciscatur , illam  ample- 
xa in  summum  cacumen  conscendit  , stipitem  profert  fu- 
scum , virentes  ramos , folia  Mali  Medicae , sed  majora: 
florem  album,  exiguum,  ac  fructum  nullum.  Sapore  et 
odore  insigni  caret , frigefacientique  et  lubrica  constat  na- 
tura : florum  ejus  aqua  stillatitia  inflammationibus  narium, 
oris , et  oculorum  solet  auxiliari , folia  devorantur  seiiiiun- 
ciae  pondere  adversus  dysenterias,  lassitudines  ac  casus, 
et  sanguinis  vomitiones  : tumores  repellunt  et  coercent 
ictis  locis  applicata , succurrunt  plagis , ac  febres  sedant. 
Provenit  temperatis  et  frigidis  regionibus , montosis  planis- 
que locis  , velut  Quauhehinanci , Quauhtepeci , et  Totolapae. 

CAPUT  cxx. 

De  QVAMALACATL  , seu  fuso  ligneo. 

Arbor  est  parva  folia  ferens  Xochinacaztli , sed  asperio- 
ra , brevioraque  , et  interdum  illis  Olivae  minime  majora: 

acinos  ternos  toto  caulis  procursu , parvos  , ac  luteos , et 
circa  foliorum  minorum  exortum  prodeuntes.  Tetzcoqid  eam 
vidimus,  ubi  quamquam  nullum  ejus  usum  potuerimus  ex- 
piscari , ob  ejus  pulchritudinem  historiam  nostram  natu- 
ralem censuimus  non  dedecere  , ideoque  illam  curavimus 
et  depingendam,  et  describendam. 

CAPUT  cxxi. 

De  TEPE^c^xocHiTL  , seu  Jlore  Arundinis  montanae. 

\ 

Radice  firmatur  Tepeacaxochitl  , quam  Mechoacanen- 
ses  Cahoaxen  vocant , longa  , crassaque , fibrata  ac  sensim 
gracilescente  , e qua  proferuntur  caules  rubei  , et  in  eis 
saligna  folia  , ac  flores  longi , vasculorum  figura , prolixis 
pediculis  appensi  , et  rubescentes  e pallido.  Infusae  radi- 
ces dysentericis  dicuntur  mederi. 

CAPUT  cxxir. 

De  TOCHACATL  , seu  dasipodis  Arundine. 

Inutilis  herba  est  Tochacatl  , atque  supervacanea , ut 
quae  ad  medicamenta  non  spectet,  verum  tamen  ab  histo- 
ria naturali  minime  abhorret , ob  formam  ejus  peregrinam, 
atque  visendam  , comantibus  undique  luteis  floribus , cau- 
libusque senis  angulis  pennatis  insignibus,  foliis  asperis,  et 
quae  senos  manus  forma  digitos  ostentent.  Nascitur  Tepoztlani. 

CAPUT  CXXIII. 

m 

De  TOCH  Acaxlhuitl  ^ seu  herha  Dasipodis  arundinacei, 

“ i 

Herba  est  Toch  Acaxihuitl  radici  fibratae  insistens, 
profert  caules  multos,  prolixos,  teretes:  et  e singulis  geni- 
culis bina  folia,  serrata.  Urticae  aut  Ocymo  similia  , et  jux- 
ta unumquodque  illorum  bina  alia,  eadem  figura , longe  ta- 
men minora.  Herba  est  acris , odora  , calidaque  et  sicca  or- 

/ 

dine  quarto , sapore  et  odore  Pulegii , adeoque  ejus  spe- 
cies , sed  magna  ac  octo  dodrantes  longa.  Utuntur  ea  In- 
di Medici  suffiendis  his  qui  capitis  dolorem  a frigore  ortum 
patiuntur.  Nascitur  Tepoztlani. 

CAPUT  cxxiv. 

De  altera  toch  Acaxihuitl. 

Volubilis  est  Toch  Acaxihuitl  altera  per  terram  re- 
pens , Pyri  folia  proferens , hirsuta  et  squallida  , ac  fru- 
ctum Ciceris , in  cuspidem  desinentem , de  qua  nihil  insi- 
gne accepi.  Nascitur  Tztocani. 

CAPUT  cxxv. 

De  altera  tochachtl. 

Radicibus  firmatur  altera  Tochacatl  surculosis  multis- 
que: e quibus  fundit  caules  hominis  aequantes  altitudinem, 

lentos  , plenos  medulla , et  virore  ainctos  exsaturato  : folia 
rara , mollia  ac  similia  amygdalinis ; flores  exiles  et  can- 
didos , micantes  per  imbres.  Cortex  radicis  est  expers  sa- 
poris et  odoris  , frigidaque  et  humida  natura atque  ita 
semiunciae  pondere  devoratus  auxiliatur  febrientibus.  Nasci- 
tur in  calidis  Acatlkpac.  1 

CAPUT  cxxvi. 

De  TLATLAUHQuicmcoMACATL  ^ seu  herba  rubea  septem 

Arundinum. 

Herba  est  Tlatlauhquichicomacatl  fibratae  insistens 
radici , e qua  prodeunt  stipites  geniculati , et  fragiles  ; fo- 
lia Limonis  oblongiora , et  mucronata  hirsutaque  : flores  ex 
luteo  rubescentes  , longiusculi , et  vasculorum  figura  toto 
caulium  procursu.  Auxiliari  dicitur  enixis  haud  aliter  ac 
Cihoapatli  genera , quae  magna  ex  parte  calefacientia  at- 
que exsiccantia  sunt,  subtiliumque  partium.  Provenit  vero 
in  calidis  regionibus. 

CAPUT  cxxvii. 

De  rzTACCH.4C0MACATL , seu  Chicomacatl  alba. 

Radice  firmatur  Yztacchacomacatl  crassa , fibrata  et 
longa , ex  qua  profert  stipites , et  in  eis  folia  Plantaginis 
minora,  nervis  in  obliquum  procedentibus  distincta, ac  flo- 

res  candentes.  Propinatur  radix  redacta  in  farinam  ictis^ 
aut  his  qui  ab  excelso  quopiam  loco  sunt  exautorati , nec 
aliter  ac  pulvis  ille , cui  a casu  , contra  quem  valet , est  indi- 
tum nomen  ab  officinis.  Provenit  in  faucibus  montium  ca- 
lidarum regionum. 

CAPUT  CXXVIII. 

De  ACMotOTL  prima , seu  Arundine  vulpis. 

Herba  est  proferens  caulem  prolixum  , arundinaceum, 
pollice  crassiorem  , et  exsaturato  virore  nitentem : folia  am- 
pla , pinguia  , longa , multis  exilibusque  interveniis  oblique 
a dorso  in  utramque  partem  discurrentibus  : flores  in  co- 
rymborum formam  compositos  juxta  caulium  cacumina , lon- 
giusculos , aurei  coloris  , et  pulchros  spectatu  ; e quorum 
singulis  prodeunt  semina  , fusca  , dura , orbicularia , ponti- 
cis  nucibus  paulo  minora.  Quorum  genera  nostri , ad  quos 
jam  diu  ferri  coepit  , lacrymas , Mosi  nuncupare  solent. 
Nihil  vero  habet  insigne  praeter  spectandam  amplitudinem 
foliorum , et  aureos  flosculos.  Semina  praedura  sunt  et  visen- 
dae rotunditatis.  Provenit  temperatis  locis , aut  paulo  ca- 
lidioribus. 

CAPUT  CXXIX. 

De  altera  ACACOrort. 

Acacoyotl  , quam  alii  Acoyo , alii  Acoyotl  vocant , ra~ 

dicem  fundit  fibratam  , et  ex  hac  caules  crassos , quinque 
cubitos  longos , folia  magna  cordis  paene  figura  , florem 
Piperi  longo  similem.  Calefacit , exsiccatque  ordine  tertio, 
gustu  est  valde  odorata  et  suavis,  saporemque  et  odorem 
Caucalidis  et  Cinnamomi , Anisive  praefert.  Cauliculi  teneri, 
qui  foeniculacei  videntur , edules  sunt , et  saccharo  etiam 
condiri  plerumque  solent , et  quamquam  Aniso  facultati- 
bus omnino  videatur  similis , nisi  quod  aliquanto  est  ad- 
stringentior,  ab  Indis , qui  unam  aut  alteram  herbarum  no- 
runt facultatem  , alvum  tantum  dicitur  cohibere , inflamatio- 
nemque  ejus  et  dolorem  tollere.  Hujus  fortassis  species  est 
Acueyo , aut  eadem  natalibus  tantum  differens , de  qua  suo 
loco  dicemus.  Provenit  in  calidis  Pahuatlanensibus  juxta  ri- 
vos. 

CAPUT  cxxx. 

De  ^c^QuiLiTL  secunda. 

Radicibus  insistit  Acaquilitl  secunda  fibr  similibus, 
e quibus  edit  caules  purpureos  et  arundinaceos,  unde  no- 
men , folia  saligna , sed  minora flores  stellatos , e luteo 
rubescentes.  Edulis  est , ut  indicat  nomen , nasciturque  pa- 
lustribus et  aquosis  locis. 

CAPUT  CXXXI. 

De  TEVEACATL , scu  Avundlm  montana. 

Est  etTEPEACATL  oullius  usus,  sed  visenda  forma,  quae 
radicem  fundit  longam,  tenuem,  et  fibratam:  ex  hac  cau- 
lem unicum  virentem , unde  prodeunt  rami : et  in  eis  fo- 
lia longiuscula  et  angusta , acuminataque : praeterea  in  aliis 
foliorum  expertibus , ac  superiori  parte  prodeuntibus  flo- 
sculi ex  albo  rubescentes  parvuli  et  obrotundi  , septeni 
octonive.  Nascitur  in  regionibus  temperatis  , aut  paulo 
frigidioribus  , qualis  est  Xochimilcensis , aut  Tetzcoquincensis, 
udis  ac  palustribus  locis.  Est  et  alia  planta,  quae  ab  Arun- 
dinibus nomen  quoque  sumsit  , verum  quoniam  ad  spe- 
cies Meti  videatur  pertinere , in  proprium  locum  dilferetur 
describenda. 

• CAPUT  cxxxii.  - 

De  ACuiTZEHEARiRACEA seu  herba  adversa  venenis. 

i 

Quam  Mechoacanenses , apud  quos  nascitur , Acuiche^ 
huarir aquam  seu  Huichoquachaquam , Mexicani  vero  a fri-- 
gida  temperie  .j  et  radicis  candore  Chlpaoacyztic  , atque 
alii  ab  ipsa  facultate  venenorum  hostem  aut  antidotum 
vocare  solent , radice  constat  obrotunda  , Malocotoneo  par- 
vo simili , sed  candido  intus  colore , extra  vero  fulvescente; 
e qua  mittit  caules  rotundos , sesquidodrantem  longos  , te- 

nerosque , et  in  eorum  suprema  parte  flores  parvos  ex 
candido  rubescentes  et  coacervatos  in  orbiculos  , folia  ve- 
ro Rumicis , ab  ipsa  statim  radice  prodeuntia.  Radix,  cujus 
est  praecipuus  usus  in  medicina , aequali , aut  paulo  frigi- 
diore et  humidiore  natura  constat,  ac  sapore  grato  et  dul- 
ci. Succus  ejus , stillatitiusve  liquor  epotus , qua  libeat , men- 
sura , febrium  ardores  sedat , corroborat , venenatarum  potio- 
num , ictuumque  promptissimum  tutissimumque  est  reme- 
dium , et  maxime  scorpionum  ; alexiterii  et  alexipharma- 
ci  praestantissimi  vicem  subit , praesertim , si  radix  quoque 
ipsa  tusa  malagmatis  aut  emplastri  forma  imponatur.  Re- 
num ardorem  exstinguit , tumores  faucium , ac  pectoris  do- 
lores sedat,  urinae  obtundit  acrimoniam,  excitat  appeten- 
tiam , et  mira  quadam  et  occulta  proprietate  morborum 
omnium  , quocumque  modo  ea  utare  , remedium  est.  Audio 
alteram  hujus  herbae  speciem  nasci  apud  Mechoacanenses 
Baccharis  foliis , Ucuro  vocatam  ab  indigenis , ab  aliis  vero 
non  sine  errore  Scorzoneram,  quam  adhuc  videre  mihi  non 
contigit.  Regionibus  quibusque  temperatis  provenit  , aut 
paulo  calidioribus , humectis  ac  planis  locis.  Posset  facile 
deportari  in  Hispania , et  eo  caelo  vivere,  praecipue  si  in 
calidiora  loca  transferatur , quippe  quae  adeo  sit  vivax , ut 
reposita  ubivis  caulescat , stipitesque  nulla  humoris  vi  ad- 
stipulante  consuescat  sponte  sua  proferre. 

CAPUT  cxxxm. 

De  ^QUizTLi , seu  herha  illustrante. 

Volubilis  sarmentosi  genus  est  Aquiztli  , foliis  Tzit- 
zin  , Ulmive  , acinoso  fructu , pediculis  rubris , acido  sapo- 
re , frigidaque , sicca  , et  adstringenti  natura.  Ajunt  etiam 
insanire  eos , qui  hanc  plantam  degustaverint.  Provenit  X/- 
cotepeci. 

CAPUT  cxxxiv. 

De  altera  aqviztli. 

Volubilis  genus  est  arbores  vicinas  scandens , caules- 
que et  ramos  fundens  purpureis  punctis  interstinctos : et 
in  eis  folia  oblonga  , sinuosa , purpurascentia  , terna , et 
Coriano  non  omnino  dissimilia.  Frigida  et  sicca  constat 
temperie  , et  insignis  est  saporis  et  odoris  expers  ; cujus 
succus  potatus  sex  unciarum  pondere  medetur  scabiei,  et 
e gallico  vocato  morbo  suscitatis  eruptionibus ; folia  vero 
imposita  lichenibus.  Sunt  qui  id  genus  herbae  Caquiztli 
vocent.  Nascitur  Xilotepeci  Volubilis  eodem  nomine , foliis 
Menthae  quaternis , cujus  umbra  subter  dormientibus  ca- 
pillorum defluvium  dicatur  inferre , sed  eam  velut  inuti- 
lem depingendam  non  curavimus. 

CAPUT  CXXXV. 

De  rzT^cAQxnzTLi  ^ seu  Aquhtli  alba. 

Yztacaquiztli  , quam  alii  T ztacquahuitl , seu  lignum 
candens  vocant,  radicibus  insistit  crassis  ac  cubitum  lon- 
gis , extra  fulvis , ac  intus  candescentibus : ex  quibus  orium 
tur  caules  tenues  multi , quatuor  spithamas  longi , et  in  his 
folia  oblonga  , Quercui  similia , angulosa , et  in  acumen  de- 
sinentia , et  flores  e luteo  purpurascentes.  Cortex  radicis 
tritus , atque  e liquore  aliquo  devoratus  duarum  drachma- 
rum pondere  diarrhoeas  compescit : verum  opus  esse  ajunt, 
adstricta  jam  mediocriter  alvo , et  paene  cessante  fluxu , ea, 
quae  interiora  sunt , eadem  mensura  propinari , quoniam  li- 
ck  non  adeo  adstringant , defluxione  tamen  jam  a corti- 
ce retenta  alvum  confirmant  ac  corroborant. 

CAPUT  cxxxvr. 

De  ^QuizTiHOETzi  ^ seu  frutice  in  dorsum  decumbenti. 

Frutex  est  fulvi  caulis , foliis  Hoaxin  , floribus  luteis, 
ac  fructu  acinoso.  Radix  tusa,  et  admota , ulcera  curat.  Fri- 
gida enim  est  et  sicca  natura  , adstringentique , sicut  cete- 
rae Hoaxim  species , facultate  constat.  Virus  ingratum  et 
Hoeimochitl  proximum  fundit.  Provenit  locis  planis  et  cam- 
pestribus regionum  calidarum,  quale  est  Tlaquiltenancum, 

CAPUT  CXXXVII. 

De  ^QUizTLi  prima. 

Radices  fundit  Aqijiztli  prima , libris  similes  ac  rubeas, 
et  ex  eis  caules  quadratos  , rectosque,  ac  per  intervalla  fo- 
lia bina  Ocymi , minora  tamen , et  illis  Origani  proxima, 
minimeque  serrata:  flores  cyaneos , longiusculos , ternosque, 
ex  utraque  caulis  parte  binis  foliolis  circumdatos.  Amara 
est  , acris , calidaeque , et  siccae  tertio  fere  ordine  tempe- 
riei. Folia  contusa  et  resoluta  ex  aqua  scabiei  dicuntur  me- 
deri , si  corpori  illinantur.  Jus  vero  decocti  eorumdem  bi- 
bitum  sudores  elicit  ; quin  hi , qui  sanguinem  mejunt,  e ve- 
stigio restitui  sanitati  dicuntur  , si  vaporem  vini  Meti  (quod 
album  Pulque  vocant ) cui  herba  haec  incocta  sit , exci- 
piant , modo  a suffito  cubitum  eant , pannis  se  contegant, 

ac  sudori  studeant  eliciendo.  Nascitur  Mexicanis  jugis. 

\ 

CAPUT  CXXXVIII. 

De  c^QVizTLi  secunda. 

Frutex  est  folia  ferens  superne  viridia , inferne  squalli- 
da , exilia,  ac  Persici  forma,  sed  latiora:  fructum  orbicu- 
larem , parvum , Coriano  similem  , ac  racematim  dependen- 
tem : intus  semina  orbicularia  , virore  diluto  tincta  , quae 
tandem  nigrescunt.  Calefacit,  exsiccatque  ordine  primo. 

Succus  foliorum  bibitus  ex  aqua  dolorem  ventris  a frigida 
causa  exsuscitatum  sedat , et  tamen  sunt  qui  dicant  aqua 
permistum  exstinguere  febres. 

CAPUT  cxxxix. 

De  Cj^qvitztli  Hueitlalpae. 

\ 

Volubilis  planta  est  sylvarum  sese  arboribus  convolvens, 
foliis  obrotundis,  acuminatis  et  magnis,  Mali  Medicae  qua- 
damtenus similibus , flore  fructuque  uvis , cum  florent , pa- 
ribus, sed  rubescentibus.  Venenatam  ajunt  esse  plantam,  et 
quaesi  devoretur,  statim  insaniam  generet  interimatque,  et 
si  ulcerosae  carni  admoveatur , quidquid  attigerit  , corro- 
dat , atque  putrefaciat. 

\ 

CAPUT  CXL. 

De  TEMPixQuizTLi , seu  medicina  adstringente  os. 

Arbor  est  magna , spiniferaque ; folia  ferens  obrotunda, 
Mali  Medicae  paene  forma  et  magnitudine , sed  albidiora, 
et  inferne  hirsuta : fructum  Nuci  Juglandi , Prunove  haud 
disparem  , glutinosum  et  jucundi  saporis : florem  ex  albo 
flavescentem , exilem  , et  in  ramorum  procursu , ab  exortu 
ipso  foliorum , utrinque  binum.  Jus  decocti  foliorum  instil- 
latum naribus , auribusque , aut  ipsa  folia  cineribus  calefa- 
cta , et  admota  dentibus , illorum  dolorem  egregie  sedant. 

gingivasque  corroborant.  Provenit  in  calidis  Teocaltzind, 
et  Metztitlani , juxta  colles. 

CAPUT  CXLI. 

De  QUjiumzQvizTLi  ^ seu  planta  scoparum. 

Quauhyzquiztii  , quam  alii  Tepopotli  seu  scopas  vo- 
cant, alii  Huitzpatli^vadicQ  firmatur  Raphani,  surculosa,  ex 
qua  fundit  plures  ramos  , tenues  , teretes  et  lignosos  , fra- 
giles refertosque  foliis  longiusculis  , angustis  , serratis , et 
Chamaedryos  foliis  quadamtenus  similibus.  Usus  est  radicis: 
haec  acris  est  ^ et  aliquantulum  amara  ^ urensque  guttur.  Ca*^ 
lefacit  exsiccatque  tertio  fere  ordine , et  partes  tenues  sor- 
titur. Jus  decocti  foliorum  , addito  cortice  Nantzin  , et 
Quauhpatli , propinatur  pro  ejus  gentis  more  in  balneo  re-^ 
center  enixis  corroborationis  gratia , per  se  vero  infunditur 
his,  quibus  urina  suppressa  est,  alvo  adstrictis^  dolentibus  am 
ribus , et  dentibus  male  habentibus  mire  opitulatur  ; instil- 
latum vero  naribus  sternutamentum  ciet , et  pituitam  evo*^ 
cat , admota  folia  tusa  et  capiti  applicata  his,  quibus  capilli 
defluxere  , faciunt  renasci , venena  torumque  animalium  icti- 
bus succurrunt.  Nascitur  in  calidis  frigidisque  locis , colli- 
bus atque  convallibus.  Pazcuar  enses  Carat  acuam  vocant, 
ajuntque  jus  decocti  ejus  infusum  ventrem  purgare , ac  fla*» 
tum  discutere. 

CAPUT  CXLII. 

De  Ar^QvicvERAMo , seu  ligno  picto, 

Ayaquicueramo  , quam  Mexicani,  apud  quos  etiam  na- 
scitur , Tlacuilolquahuitl  seu  arborem  pictam , alii  vero  Oce- 
lolquahuitl  seu  tigridis  arborem  vocant , in  calidis  Mechoaca- 
nensis  provinciae  regionibus  copiose  provenire  solet , ar- 
bor nempe  magna , comataque , foliis  ulmeis , tamen  gracilio- 
ribus , discolore  materie , et  quae  praeterquam  quod  in 
aquas  conjecta  , statim  mergitur  et  ima  petit , operibus  in- 
testinis , et  torno  interpolandis  aptissima  est , longeque  gra- 
to odore  et  aspectu.  Oleum  inde  stillat  styracem  olens , et 
suavem  vaporem  edens,  ad  omnia  remediorum  genera,  qui- 
bus styrax  congruit,  perquam  accommodum. 

CAPUT  CXLIII. 

De  AHUACHRATLi ,,  seu  rorida  medicina. 

Herba  est  Ahuachpatli  binas  spithamas  longa  , humi 
serpens  juxta  calidos  humentesque  agros  Papaloticpaci  ^ fo- 
liaque proferens  parva , cordis  figura , flaccida  et  mollia: 
caules  numerosos , exiles  , striatos , quadratosque : ac  radi- 
cem transversam  et  capillatam.  Ad  Alsines  genera  posset 
nec  abs  re  referri.  Frigida  enim  natura  quoque  constat, 
et  febres  quomodolibet  adhibita  exstinguere  solet , erysi- 

pelatis  opitulari  et  tumores  repellere,  qui  praeter  naturam 
sunt. 

CAPUT  CXLIV. 

De  ^r^NjQUENi , seu  arbore  profundo  loco  sita. 

Arbor  est  Ayanqueni  stipites  laeves  et  subalbescentes 
proferens , Mori  folia , magna  tamen  ex  parte  rubescentia, 
flores  coccineos  obrotundosque , fructum  corniculis  simi- 
lem , refertum  pusillo  semine.  Nullius , quod  adhuc  com- 
pererim,  est  haec  in  medicina  usus,  sed  quoniam  foliorum 
colore  spectabilis  visa  est,  icone  censuimus  exprimendam, 
describendamque  brevibus.  Nascitur  apud  Mechoacanenses. 

CAPUT  CXLV. 

De  atlatzonpillin  , seu  de  aquosa  herba , appensa  capillo. 

Quem  fruticem  ob  loca , juxta  quae  nascitur , et  pe- 
diculos foliorum , quos  similes  capreolis  hinc  et  inde  eflum 
dit  , Atlatzonpillin  vocant  , alii  Atlatzonpillinxochitl , id 
est  forem  Atlatzonpillin  vocare  malunt.  Duas  reperias  hu- 
jus plantae  differentias  , alteram  a rubeo  colore  rubram , al- 
teram a paulo  albidiore  appelles  licet  candidam.  Radicem 
utraque  crassam,  rubescentem  ac  fibris  refertam  fundit:  cau- 
les lentos , refertos  molli  medulla  , ficulneis  proximos , te- 
retes , quatuor  cubitos  longos , et  minimi  digiti  crassitudi- 
ne : Vitis  viniferae  folia  in  procursu  caulis  hirsuta  ac  rara, 

florem  rubrum  et  oblongum , e quo  fructus  generatur  ter- 
nis capitulis  triangulis  constans,  coraliorum  instar  rubescen- 
tibus , cibo  idoneis , ac  plenis  nigro  semine.  Frigida  primo 
ordine  videtur , humidaque  et  salivosa  natura ; et  ideo  aqua, 
ubi  farina  radicis  stipitisve  aliquandiu  infusa  maduerit , loco 
fontanae  aut  fluvialis  epota  ab  his , qui  fluxum  ventris  pa- 
tiuntur , aut  quemvis  alium  , a causa  calida  ortum  , mor- 
bum , brevi  curat , urinae  ardori  et  retentioni  medetur , nec- 
non  et  oculorum  inflammationibus.  Temperato  , aut  paulo 
calidiore  caelo  gaudet , quale  est  Mexicanum , et  Tetzco- 
quens'’ , uliginosoque  et  campestri  solo.  Augusto  mense  flo- 
res erumpunt , quibus  cum  fructu  ac  foliis  decidentibus  in 
annuos  usus  velli  solet  radix  atque  recondi. 

CAPUT  CXLVI. 

De  TZONMETL  , seu  capUHs  MagueL 

Radicem  fert  Tzonmetl  surculosam  et  fibratam , e qua 
fundit  caules  tenues , et  in  eis  folia  parva  , oblonga  , ser- 
rata , ac  per  intervalla  coacervata , dena  undenave , et  in 
summis  ramis  flores  velut  in  manipulos  congestos , e cya- 
neo purpurascentes , spinosos , et  oblongos.  Ad  Dauci  spe- 
cies videtur  referenda.  Folia  tusa  et  imposita  ulceribus  me- 
dentur. Nascitur  apud  Tetzcoquenses  et  Xochimilcenses  ^ lo- 
cis temperatis,  aut  paulo  frigidioribus. 

CAPUT  CXLVII. 

De  QVAVHTzoNTic , seu  planta  capillata. 

Herba  est  Quauhtzontic  dodrantalis , radicem  fundens 
magnam  et  fibratam , caules  teretes  atque  hirsutos , folia 
parva , cordis  figura , bina  per  intervalla  circa  totius  caulis 
procursum,  inferne  hirsuta  , et  subalbescentia  ; ac  flores 
orbiculares  et  luteos.  Sapor  foliorum  amarus  et  adstringens 
est , radicis  vero  non  adeo ; cujus  pulvis  devoratus  ex  aqua 
semiunciae  pondere  valere  dicitur  adversus  febres. 

CAPUT  CXLVIII. 

De  QVAVHTZONTIC seu  trunco  secto. 

Quaquauhtzontic  , quam  Tztacpatli  Hoitzocenses  vo- 
cant seu  candidam  medicinam  , alii  Quaquauhton  seu  trun- 
cum parvum , alii  vero  Coatzontecomatl  ob  formam  radicis 
rotundam  , alii  demum  Huehuelicaton , herba  est  radicis  ob- 
rotundae  capillataeque ; ex  qua  profert  caules  cubitum  fere 
longos  et  teretes  , folia  Pyri , utraque  ex  parte  caulis  sin- 
gula, circa  nodos  orientia;  fructum  Siliquastro  vocato,  dum 
adhuc  viride  est , persimilem , sed  tamen  spiniferum , et  ar- 
gentea refertum  lanugine,  ac  semine  albo  contuso.  Radix, 
quae  pepones  sapit , subamara  est  ac  vim  sortitur , non 
sine  partibus  quibusdam  calidis,  frigorificam.  Succus  radi- 

cis  medetur  oculis  inflammatione  laborantibus  : eadem  in 
laevorem  redacta , potaque  ex  aqua  semiunciae  pondere  qua- 
ter quinquiesve,  furunculos  toti  corpori  innascentes  curat,  tu- 
sa- et  apposita  dolores  antiquos  capitis  mire,  sanat , febres 
mitigat,  urinae  calorem  temperat , viarum  ejus  ulcusculis 
mederi  solet , et  dolores  ventris  sedare.  Nascitur  campestri- 
bus locis.  Hanc  esse  existimo  eamdem  cum  .praecedenti 
aetate  tantum  differentem , aut  illi  forma  atque  facultate 
parem:  verum  cum  in,  dubio  esset  animus,  utramque  et  de-* 
pingendam  et  describendam  tutius  censuimus. 

" ■ CAPUT  CXLIX. 

De  Qu^QuAuHTzoNTic  sccunda. 

Radice  firmatur  QuaquAuhtzontic  longa  , sur- 

culosa , ac  sensim  gracilescente  ; unde  prodeunt  caules  bi- 
nas spithamas  longi , teretes  et  purpurei , folia  Mali  Pu- 
nici , sed  paulo  majora  asperaque  , et  fructus  striatus , et 
obrotundus.  Radix  est  frigida , siccaque  et  adstringens.  Sca- 
biei dicitur  mederi  ac  sistere  diarrhoeas.  Provenit  Chimal- 
* 

huacani  Chalcensis  ^ Chietlaec^uQ.  Vidi  aliam  eodem  nomine  et 
facultate  plantam  apud  Ttzocanenses  y sed  obtusioribus  fo- 
liis , quam  non  duxi  depingendam,  .i 


L 2 


\ 

CAPUT  CL. 

De  METzONPATLi , seu  medicina  capillorum  Meti. 

Radicem  profert  Metzonpatli  longam,  fibratam  et  tu- 
berculis interceptam , e qua  profert  caules  volubiles , sex 
dodrantes  longos , sarmentosos , digitum  crassos , laeves,  te- 
retesque , et  in  eis  folia  binos  palmos  ampla  , et  ad  cordis 
formam  accedentia , superne  viridia , et  inferne  subalbescen- 
tia , multisque  distincta  interveniis.  Saporis  et  odoris  fere 
expers  est , glutinosa  natura  , frigidaque  et  humida  tempe- 
rie. Tusa  folia,  resolutaque  ex  aqua  propinantur  his,  qui 
satietatem  patiuntur , semiunciae  pondere , quibus  soluta  al- 
vo delinitaque  fortassis  confert  5 nam  Indi  Medici  id  te- 
stantur se  certissimo  cognovisse  experimento.  Nascitur  in 
collibus  aut  humectis  convallibus. 

CAPUT  CLI. 

De  TzoNPiciLTic , seu  capillis  exilibus. 

Herba  est  Tzonpiciltic  praelonga  , amplis  foliis , orbi- 
culari fructu  parvoque  , ac  tenuibus  ramis , unde  nomen. 
Frigida  est , et  salivosa  natura , qua  intertrigini  dicitur  egre- 
gii mederi.  Provenit  Mayanalani. 

CAPUT  cur. 

De  TzoisTAPAxoLiuHQpi , seu  capillo  rotundo. 


Radicibus  firmatur  Tzontapayoliuhqui  surculosis,  e cjui- 
bus  fundit  caules  sex  spithamas  longos , lignososque  , folia 
serrata  et  oblonga , et  florem  subalbidum  coacervatu mqiie. 
Odorem  gravem  spirat ; lubricitatis  est , atque  caloris  par- 

f 

ticeps.  Cortex  radicis  epotus  ex  aqua  duarum  drachmarum 
pondere  amovet  singultum.  Nascitur  in  collibus  Jnene- 


cuilci. 


caput  CLIU. 

De  TZONPOTONIC. 


Tzonpotonic  seu  capilli  foetidi.,  quam  alii  Tlacochi- 
chic  seu  virgam  amaram,  alii  vero  amarum  forem  vocant, 
radices  fundit  fibris  similes , et  ex  eis  caules , et  folia  ser- 
rata , ac  longiuscula , salignave , flores  in  summis  caulibus 
candidos , comantes , odoros , et  quadamtenus  sambucinis  si- 
luiles.  Odora  est  radix  resinosaque  , calida  et  sicca  ordine 
tertio , nonnihil  adstringens , et  amaro  sapore.  Satietati  me- 
detur , appetentiam  excitat , trahitque  menses.  Nascitur  in 
humidis  locis  juxta  aquarum  defluxiones.  Est  et  alia  spe- 
cies vocata  Hoexotzincenses  ,XQnw\on- 

bus  foliis , et  ad  eadem  utilis. 

CAPUT  CLIV. 

De  TZOTZONTZIN , seu  capillis  parvis. 

Folia  profert  Tzotzontzin  longa , angusta  , porracea , et 
obducta  lanugine  , adeo  ut  posset  in  Pilosellas , a quibusdam 
recentiorum  vocatas,  referri:  radicem  vero  parvam , et  ob- 
rotundam  , candentem  , fibratam  , ac  jucundi  saporis.  Ad 
temperiem  , aut  nonnullam  frigiditatem  attinere  videtur. 
Propinatur  adversus  febres.  Nascitur  in  collibus. 

CAPUT  CLV. 

De  TZONPOL  , seu  capillis  nihili. 

' Ita  vocant  Phaseolorum  quoddam  genus  (quorum  innu- 
merae proveniunt  apud  Mexicanos  species)  folia  ferens  ter- 
na, ac  pro  fructu  siliquas.  Succus  ejus  frigidus  est , ac  in- 
flammatis oculis  mire  confert. 

CAPUT  CLVI. 

De  TzoNPoPoTO , seu  capillis  foetidis. 

Radicem  fert  Tzonpopoto  transversam  et  fibratam , cau- 
les rectos  , surculosos , refertos  longiusculis  et  angustis  fo- 
liis, adeoque  Lini,  flores  candentes,  et  tandem  in  pappos 
abeuntes.  Amarum  saporem  praesefert,  calidamque  et  exsic- 
cantem ordine  tertio  naturam.  Succus  instillatus  cum  nitro 

medetur  caligantibus  oculis  aut  passis  argemata , et  vene- 
natis ictibus , praecipue  si  misceatur  Tlatlanquaye , opitula- 
tur , evocat  urinam , sedatque  permisto  Atolle  ejus  acrimo- 
niam , superexcrescentem  ulcerum  carnem  exedit , ac  fe- 
bres, ut  referunt , cum  Maizio  curat , etiam  illas,  quas  pun- 
cta comitantur , sive  id  fiat  evocato  ad  externas  partes  hu- 
more , seu  frigorifica  Maizii  vi , ob  calorem  ac  tenues  par- 
tes hujus  plantae  , ad  penitiora  subeunte  ac  calorem  prae- 
ter naturam  exstinguente. 

CAPUT  CLVII. 

De  TzoNTECPATLi , seu  vuluerum  medicina. 

Frutex  est  Tzontecpatli  radicibus  fibratis  insistens , e 
quibus  profert  caules  sarmentosos , tinctos  virore  exsatura- 
to , teretes , tenues , et  prolixos : et  in  eis  folia  Ocymi, 
sed  circinata  et  minora.  Germina  concisa  lac  affatim  stil- 
lant acre  et  amarum , ac  tertio  ordine  calefaciens  et  exsic- 
cans , quod  impositum  recentes  glutinat  plagas  , ac  brevi 
ad  cicatricem  perducit.  Provenit  Tenanpulci  editis  ac  pla- 
nis locis. 

CAPUT  CLVm. 

De  tzontzapotl  , seu  pomo  capilldceo. 


Fructus  est  ignobilis  , interne  luteus  ac  capillatus,  unde 
nomen  arboris  vastae  : quem , quoniam  neque  inter  alimen- 
ta, neque  inter  medicamenta  dignum  quempiam  locum  ha- 
bet , minime  curavimus  depingendumi 

CAPUT  CLIX. 

De  TZONPOTomc  , seu  capillis  foetidis  Quauhque- 

chullae. 

Arbor  est  hominis  fere  altitudine , Filicis  foliis , hirsu- 
tis , et  subalbidis , radice  rubra  , frigida  et  adstringenti , ac 
nonnihil  dulci , quae  dysenteriis  trita , atque  devorata  mirum 
in  modum  confert.  Nascitur  in  calidis  Quauhquechullae. 

CAPUT  CLX. 

De  TzoNPOTic  secunda. 

Ita  vocant  Quauhquechullenses  speciem  quamdam  Heli- 
chrysi  peregrinam  , radice  surculosa  et  fibrata  , foliis  sa- 
lignis, aut  Conyzae,  squallentibus  et  hirsutis , floribus  Heli~ 
chrysi,  ex  albo  pallescentibus,  umbilico  circa  medium  ru- 
beo. Calida  constat  odoraque  , et  lubrica  natura.  Jus  de- 
cocti ejus  medetur  tussi , satietati,  et  ventris  doloribus,  ar- 

ticulos  humore  obrutos  atque  impeditos  laxat  et  emundat, 
sudorem  evocat  , ac  flatum  discutit.  Nascitur  in  calidis 
QiiaiihquechuUae.  Sunt  et  aliae  plantae  eodem  nomine,  et 
forma  parum  differentes , quas , quia  eisdem  paene  constant 
viribus , neque  delineandas , neque  describendas  curavimus. 

CAPUT  CLXr. 

De  TzONPJCHTLi , seu  capillis  crispis. 

Tzonpachtli  , quam  alii  Cecec  seu  frigidam  herbam  VO" 
eant , herbula  est  foliis  Alsines  aut  Myosotae  , saporis  fere 
expers , frigidaque  , et  humida  natura , et  febrientibus  sive 
bibita  , sive  illita  utilis.  Sunt  qui  speciem  Alsines  esse  su- 
spicentur, nec  desunt  qui  in  Polygoni  genus  referant^  quam- 
quam alii  Tetzmitl  vocent,  et  in  Sedi  species  rejiciant , quo- 
niam praeter  temperiem,  quae  ei  rei  videtur  attestari,  fo- 
lia sunt  pinguia,  et  succo  plena.  Sunt  et  aliae  plantae, quae 
a capillis  nomen  sumsere  : verum , quoniam  ad  Juncorum 
species  pertinent,  in  eorum  locum  enarrandae  servabuntur. 

CAPUT  CLXII. 

De  QUERCU  odorata. 

Nascitur  apud  Temazcaltepecenses  agros  Quercus  quod- 
dam genus  folia  ferens  Roboris , sed  circa  cuspidem  tantum 
angulosa  , altera  parte  viridia , altera  subalbida  et  lanugine 

quadam  obducta  : quod  non  fuit  a me  silentio  praetereun- 
dum , vel  quia  folia  ejus  servata  sinu , ac  paululum  con- 
calescentia moschi  simillimum  spirant  odorem. 

LIBER  SECUNDUS, 

FRANCISCO  HERNANDO, 

MEDICO  ATQUE  HISTORICO 

PHILIPPI  II.  HISPAN.  ET  INDIAR.  REGIS, 

ET  TOTIUS  NOVI  ORBIS  MEDICO  PRIMARIO , AUCTORE. 

CAPUT  I. 

De  ^HOEHOETL , seu  de  tympano  aqueo. 

Non  ob  aliud  nuncupata  es.  haec  arbos  a Mexicauis 
Ahoehoetl  , quam  quod  juxta  fluminum  ripas  ac  aquarum 
fluenta  nasci  soleat , et  ex  ea  Indi  tympana  , quae  Hoe- 
hoetl , et  Teponaztli  vocant , consuescant  parare  ; etsi  alii 
dicant  non  ob  id , sed  quia  juxta  aquas  ab  aere  tacta  edat 
fragorem , id  nomen  sortitam  esse , praecipue  cum  tympana 
potius  ex  materie  Tlacuilolquahuitl  ^ et  CapoUnquahuitl  fa- 
bricentur. Hispani , qui  ad  has  horas  transfretarunt , et  Sa- 
binam , et  Cedrum  ob  materiei  rubrum  colorem  vocant: 

at , neque  Sabina  , neque  Cedri  species  est  ulla , sed  in 
Abietum  genus  citra  dubium  referenda.  Nam  praeter  fru- 
ctum , omnemque  faciem , quae  nostrae  penitus  favent 
sententiae , materies  , ut  diximus , mollis  ac  lenta  est , cor- 
ruptionique et  vitio  abunde  obnoxia  , maxime  si  terrae 
defigatur,  (cum  Cedrina  dicatur  esse  vivacissima  ac  pae- 
ne immortalis)  intra  aquas  namque  integra  diutius  perse- 
verat: quo -factum  est,  ut  consueverint  Mexicenses  he- 
roes , atque  Reges  eam , velut  basim  et  fundamentum  aedi- 
bus , quae  sibi  circa  hanc  paludem  fabricabant , subjicere. 
Demum  Mechoacanenses  PenJamum  vocant.  Sunt  autem  qua- 
tuor  , quod  adhuc  intellexerim , hujus  arboris  differentiae, 
inter  se  magnitudine , colore  et  fructu  distantes ; quaedam 
siquidem  illarum  altissimas  Pinus  longitudine , atque  am- 
plitudine superant , et  candide  esse  reperiuntur , earumque 
nonnullae  quatuor  et  viginti  aut  amplius  pedes  crassitudi- 
ne aequant : aliae , quarum  materih  quoque  candens  est  et 
rubrum  cor  sive  medulla , his  cedunt  magnitudine , et  nu- 
ces pineas  resina  refertas  producunt  , sed  quae  vulgares 
Oleas  minime  magnitudine  vincant ; quas  pictas  tamen  li- 
buit exhibere,  quoniam  his  ceterarum  omnium  formas  ex- 
pressisse sat  fuit : aliae  his  quoque  inferiores  spectantur, 
sed  rubra  materie  et  orbiculatiore  coma  : postremae , et 
quae  omnium  minimae  sunt,  vix  Malos  Medicas  vulgares 

vincunt  magnitudine  , quibus  materies  rubra  est,  et  can- 
dens medulla.  Cortice  omnes  teguntur  rubeo  , foliaque  fe- 
runt abiegna  , etsi  minora  et  exiliora  ; ex  omnibusque  re-> 
sina , si  non  sponte , at  flammis  liquata  fluit  ; forma  esset 
eadem  , quae  nostrati  Abieti , ni  folia  , ut  diximus , tenuio- 
ra , rami  depressiores , ac  fastigia  magis  acuminata  assur- 
gerent. Assulae  in  vasa  fictilia  conjectae  opertaeque  , igne 
supposito,  resinam  elfundunt,  sed  ea  non  sponte  manat, aut 
quidquam  simile  vocato  oleo,  quod  e bullantibus  vesicis  cir- 
ca stipites  Abietum  Indicarum  stillat , erumpere  consuevit, 
quas  tamen  a nostratibus  nec  digitum  latum  discedere  quo- 
rumdam sententia  est.  Ergo  sapor  ejus  arboris , de  qua  fit 
nobis  sermo,  acris  adstringensque  percipitur , non  sine  qua- 
dam amaritudine  et  odoris  suavitate.  Temperies  calens  est, 
et  sicca  ordine  tertio  : nam  et  resina  ejus  abietina  longe 
acrior  et  calidior  est , et  viribus , ut  diximus , vehementior. 
Cortex  ustus  adstringit  , sanat  ambusta , desquamatamque 
et  exesam  cutem.  Cum  lithargyrio  et  polline  thuris  ulce- 
ra curat , ac  cicatrice  obducit  exceptus  cerato  myrtino. 
Tusus  cum  attramento  sutorio  serpentia  ulcera  cohibet , foe- 
tus ac  secundas  suffitu  trahit,  ventrem  adstringit,  et  uri- 
nam evocat  *,  folia  tusa  atque  illita  crurum  scabiei  et  tu- 
moribus medentur , molliunt  inflammationes , et  ab  eis  ar- 
cent vulnera;  dentium  dolores  prohibent,  si  eis  colluantur 

ex  aceto , vanos  et  citra  ullam  rationem  obortos  timores 
pellunt , sex  obolorum  pondere  ex  mulsa  epota  conferunt 
hepaticis.  Fructus  taedaque  idem  praestant.  Resina  arboris 
acerrima  est , vehementissimi  odoris , et  quarto  ordine  ca- 
lefaciens : dolores  ortos  e frigore  sanat , morbo  articulari, 
e frigida  causa  profecto , mirabili  celeritate  medetur , fla- 
tum discutit , dissipat  e pituita  ortos  tumores , laxat  ner- 
vos qui  ab  humoribus  crassis  sunt  distenti , et  resolutos 
purgat , atque  corroborat  : denique  eis  omnibus  prodesse 
solet,  quibus  curandis  cetera  mitiora  medicamenta  frustra 
sunt  tentata  , parumve  profuere.  Quibusvis  regionibus 
proveniunt,  atque  ita  possent  facile  transferri  ad  Hispanos, 
si  circa  fluenta , stagnantesve  aut  lente  fluentes  aquas , uli- 
ginosave  loca  semine , talea , aut  viviradice  sererentur , et- 
si omnium  minima  longe  etiam  ab  aquis  et  nasci , et  ser- 
vari soleat.  Toto  anno  proveniunt  , toto  anno  resina  ab 
eis  evocatur,  sed  nullo  tempore  aut  loco  inveniuntur  flo- 
rere. 

CAPUT  II. 

De  TLALAHOEHOETL  , scu  infima  Abiete. 

Tualahoehoetl  , quam  alii  TepachtU^  alii  Tenpachoazt-' 
li , alii  Texcalpachtli  seu  muscum  lapidum  , atque  alii  Xo- 
panceliam  vocant , herbula  est  radicibus  firmata  capillis  si-  • 
milibus,  e quibus  breviusculos  fundit  caules  refertos  folio- 

Iis  Lenticulae  squallentibus , qui  ex  aqua  macerati  statim 
hiant , siccati  vero  complicentur  atque  claudantur , sole 
oriente  pandantur  , et  occidente  recludantur  , hierocuntis 
vocatae  Rosae  in  modum.  Frigida  est,  siccaque,  et  adstrin- 
genti  natura  : saporis  expers  atque  odoris.  Ulceribus  me- 
detur, profectis  e gallica  lue,  et  quibusvis  aliis,  pulvis  ejus 
inspersus.  Idem  propinatus  ex  vino  albo  Meti  semiunciae 
pondere  coercet  fluxus  , infantium  aufert  vagitus , et  co- 
mate affectis  auxiliatur.  Nascitur  Xalatlauhci  , amplexa 
cautes,  unde  invenit  nomen , necnon  apud  Huaxacenses^  ubi 
ComalpatU  vocant , quoniam  permista  Xoxohuicpatli  seu  Apa- 
rinae , admotaque  , ut  ipsi  referunt , splenem  minuat. 

% 

CAPUT  ni. 

De  TLALAHOEHOETL  SeCUtlda. 

Tlalahoehoetl  , quam  alii  Cuitlaxcolpatli , seu  intesti- 
norum medicinam  vocant , radicem  fundit  surculosam , cau- 
les lignosos , lentos , purpurascentes , asperos  ac  ordine  re- 
fertos foliolis  Lini,  longiusculis,  et  angustis,  interpositis  flo- 
ribus oblongis,  ex  albo  purpurascentibus,  vasculis  conten- 
tis , parvis , et  quadamtenus  stellularum  forma.  Sapor  est 
glutinosus , et  temperies  frigida  humidaque.  Jus  decocti  ra- 
dicum cruentae  medetur  expuitioni , et  sistit  dysenterias: 
idem  praestant  ceterae  hujus  plantae  partes , praecipue  si 

admisceas  induratum  ovi  luteum  , gummique  vocatum  a Me- 
xicanis  OllL 


CAPUT  IV. 

'De  ATATjiPjiLACATL  , scu  tcsta  aquis  imposita. 

Hanc  herbam  Mexicani  vocant  Atatapalacatl  , quo- 
niam'testis  lacunarum  aquis  impositis  similis  sit.  Paludi- 
bus , lentis  fluminibus  , et  stagnantibus  aquis  est  iamiiia- 
ris,non  secus  ac  Nymphaeae  species  reliquae,  ad  cujus  dif- 
ferentias et  haec  videtur  pertinere , etsi  folia  longe  mino- 
ra sint,  cauleque  et  flore  careat.  Pediculis  appendent  fo- 
lia, Umbilico  veneris  quadamtenus  similia,  crassis,  rotundis, 

laevibus,  rubentibus  ac  circa  exortum  implexis,  e quorum 

( 

inferiori  portione  radices  prodeunt  similes  capillis , limo  ac 
velut  ipsi  aquae  innixae  : folia  sunt  pinguia , obrotunda, 
mediocria  , exsaturati  superna  parte  viroris  , ac  dilutioris 
inferna : summis  aquis  velut  illa  Potamogeti  aut  Nymphaeae 
innatantia.  Sapore  atque  odore  caret , frigefacientique , et 
humenti  temperie  praedita  est;  cujus  gratia  pro  Nymphaea 
vulgari  ususpari  et  substitui  commode  poterit.  Inflamma- 
tiones et  erysipelata  arcet , curatque  imposita , infantium 
febres  drachmae  unius  mensura  devorata  sedat , atque  ita 
morbum  obortis  eruptionibus  ad  caput  dicitur  pellere,  pu- 
dicitiam servat , ac  demum  vitiis  omnibus , a calore  et  sic- 

citate  pendentibus  adversatur.  Toto  anno  viret  , ac  toto 

anni  procursu  vulsa  confert.  Temperatum  caelum  amat, 

aut  paulo  frigidius,  quale  est  Mexicanum , et  paludibus,  ut 
dictum  est , nasci  gaudet. 

CAPUT  V. 

De  ATATAPuiLACATL  altera. 

In  lacubus  quoque  provenit  Atatapalacatl  secunda,  et 
aquis  ipsis  velut  fluitat , atque  innatat , Lactucae,  quam  cri- 
spam vocant , quadamtenus  similis  et  radicibus  capillis  haud 
disparibus,  et  rubescentibus:  folia  sunt  brevia,  nervis  re- 
cta discurrentibus  distincta  , pinguia , et  Plantaginis  foliis 
non  plurimum  distantia.  Frigida  et  humida  natura  constat, 
et  fortassis  est  Stratiotes , quam  describit  Dioscorides , aut 
illi  congener  planta.  Nascitur  in  lacubus  et  stagnantibus 

aquis  quarumvis  regionum , seu  ferventiores  sint , sive  ad 
temperiem  frigusve  pertineant. 

CAPUT  VI. 

De  ATEPocAPATLi , seu  Geryuon  medicina. 

Radice  Atepocapatli  firmatur  transversa , e qua  aliae 
multae  prodeunt  Gerynis  Ranunculisve  similes.  Hinc  assur- 
gunt caules  duas  spithamas  longi,  tenues,  teretes,  ac  purpu-< 
rei , et  in  his  Amygdali  folia  aspera , flores  vero  promiscue 

pallidi  coccineique.  Radices  gustatae  resinam  sapiunt , et 
glutinosae  non  sine  quadam  amaritudine  sentiuntur , prae- 
tereaque  odorae  et  suaves  ^ calidaeque  et  siccae  gradu  circL 
ter  tertio.  Atque  ita  sex  obolorum  mensura  ex  aqua  de- 
voratae ventriculum,  renesque,  frigida  distemperie  laboran- 
tes restituunt  et  confirmant , medenturque  sterilitati  ab  ea' 
dem  causa  obortae.  Sunt  ex  Indis  Medicis , quos  super 
hac  planta  consuluimus , qui  adserant , decoctae  radicis  jus 
aquae  fontanae,  aut  fluvialis  loco  bibitum  exstinguere  fe- 
bres , quod  non  videtur  rationi  consentaneum , ni  febrium 
intermittentium  frigora  rigoresve  ita  finiri  velint , aut  ali- 
cunde vacuata  causa  febres  cessare  , etsi  negare  non  pos- 
sim frigidas  etiam  partes  in  hac  planta  latere , quarum  ope 
id  possit  aliquando  evenire.  Temperatis  exsultat  regionibus, 
montosis,  aut  campestribus  locis  nasci  gaudens.  Septem- 
bri floret ; radices  vero , quarum  est  usus  in  medicina , vel- 
luntur a Novembre  usque  in  Januarium , et  in  universum 
annum  vulsae  reconduntur. 

CAPUT  VII. 

De  ^TZCALXOCHITL  , seu  jlorc  rubri  splendoris. 

/ 

Radicibus  firmatur  Atzcalxochitl  bulbosis,  extra  nigris 
et  intra  candidis  : e quibus  profert  folia  porraceis  non 
omnino  dissimilia  , caules  tenues , teretes  , laeves , et  su- 

periore  parte  rubeos , unde  prodit  flos  sex  foliis  longiuscu- 
lis et  angustis , latioribus  tamen  ipsis  foliis  plantae , conten- 
tus , ad  radicem  viridibus , deinde  vero  coccineo  colore  mi- 
cantibus , a quo  inditum  est  nomen  , adnascentibus  umbi- 
lico albis  praelongisque  capillamentis  : semen  latum  , ni- 
grum , in  orbem  sexcuplici  grano  compositum.  Sunt  et  aliae 
eodem  genere  plantae  , quae  nisi  candidos  flores  ferrent, 
essent  ei , quam  describimus persimiles.  Provenit  tempe- 
ratis aut  paulo  calidioribus  regionibus , qualis  est  Mexica- 
na  , montosis , ac  campestribus  locis , cultisque  et  vacanti- 
bus cultura  : in  justam  quamcitissime  assurgens  altitudi- 
nem , septemque  dierum  intervallo  flores  edens  ac  amit- 
tens ; et  hoc  imbrium  praecipue  tempore.  Frigida  est  et 
humida  natura , medeturque  imposita  radix  ustionibus  , at- 
que inflammationibus.  Verum  praecipuus  usus  est  florum, 
qui  pulchritudine  sua  in  floridorum  manipulorum  , atque 
corollarum  ornamenta  venire  solent. 

CAPUT  VIII. 

De  ATOTLi , seu  de  Cucurbitarum  Indicarum  natura  et  ge- 
neribus. 

Cucurbitarum  , quas  Indi  Ayotli  vocant  , genera,  omis- 
sis his , quae  nostro  orbi  coepere  esse  familiares , multae 
reperiuntur  differentiae.  Omnium  folia  similia  inter  se  ma- 

gna  ex  parte  sunt,  adeoque  viniferae  Vitis,  ni  essent  lon- 
ge ampliora.  Flores  lutei  calycum  magnorum , atque  ob- 
longorum forma  : at  fructus  et  forma,  et  nomine  omni- 
no varii ; qui  modo  sunt  a nobis,  qua  dabitur , brevitate 
et  perspicuitate  tradendi.  Ergo  omnium  prima  Cucurbita- 
rum differentia  Tzilucciyotli  ^ CucuTbituvQ  sonans^  et  ab  aliis 
Cuicuihkayotli  seu  picta  vocata , cava  est , vel  sonitu  ipso, 
si  verberetur,  attestante,  in'tantamque  augetur  amplitudi- 
nem , ut  tres  spithamas  ambitu  compleat.  Semen  est  ni- 
grum et  modicum:  candidum  callum,  fibris  intextum , cuti- 
que ipsi  paene  adhaerescens : laevis  superficies , et  virore 
exsaturatiore , et  dilutiore  promiscue  variata.  Secunda,  quae 
Cozticayotli  seu  pallida  Cucurbita , a quibusdam , ab  aliis 
vero  Hacayotli , et  Hoeyacayotli , quoniam  bono  nutrimen- 
to , et  oblonga  constet  figura , vocatur , callo  exstat  luteo, 
ut  nomen  ipsum  indicat , palmum  crasso , candido  semine, 
striisque  per  intervalla  , lineisve  profundioribus , cavatisque 
canaliculis  , Melopeponum  quorumdam  modo  , secundum 
longitudinem  distinguitur.  Cortex  hujus  quamquam  virore 
quoque  exsaturato  et  dilutiore  principio  niteat  , ut  pluri- 
mum tandem  pallescit , cujus  rei  gratia  Cozticecayotli  eo 
tempore  mutato  nomine  vocatur.  Tertia  Tamalayotli  nun- 
cupatur , quae  impense  ampla , et  obrotunda  forma  con- 
stat, unde  nomen  est  sortita.  Cortex  hujus  durus  est,  cal- 

Ium  spithamaeum , luteum,  et  in  cibariis  suave , et  semina, 
quae  complectitur , candentia.  Quarta  Tamalayotli  quoque 
vocata,  luteo  est  cortice,  forma  protuberante  in  latitudi- 
nem , pallenti  callo , candidoque  et  lato  semine , quam  he- 
morrhoidibus  et  oculis  inflammatis  ajunt  mederi.  Est  et 
alia  eodem  nuncupata  nomine  , oblonga  , fulvaque , eduli 
callo  rubro , ac  candenti  semine , sed  proveniens  in  regio- 
nibus calidis.  Quin  Quauhayotli  Melopeponum  constat  for- 
ma , rubro  callo  , binos  lato  digitos , semine  exili  et  can- 
dente , fulvoque  cortice  \ ne  memorem  aliam  ejusdem  no- 
minis , quam , quoniam  ad  arbores  pertinet , in  alium  locum 
differemus.  Est  et  Tzonayotli  seu  capillata  Cucurbita , ita  vo- 
cata ob  callum  fibris  similem , et  in  cibis  inutilem  , semi- 
nis vero  expetiti , et  coloris  candidi , viridis , atque  palle^ 
scentis , etsi  non  desint , qui  Tamalayotli  pallentem  Tzo- 
nayotli quoque  vocent : hanc  vero  etiam  Tztacayotli.  Est 
et  Tztactzilacayotli  , candido  et  lato  semine  , callo  can- 
denti et  fibrato  , binos  crasso  digitos , salubri  edulique.  Est 
et  Tlilticayotli  xandido  semine  et  longiusculo,  callo  tres 
digitos  crasso , luteo  dilutiore , et  mediocri  magnitudine. 

Est  et  Tztacayotli  ex  maximis , candentis  corticis  , semi- 

/ 

nisque  , quod  loriua  est  oblongum , callo  vero  candido , edu*- 
ii , ac  ternos  crasso  digitos.  Possunt  etiam  his  adjici , quae 
etsi  edendo  non  sint , ad  Cucurbitarum  tamen  genus  perti- 

nent , velut  Atecomatl  , Hispaniensibus  similis  , hortensis 
campestrisque,  expers  calli , inepta  dapibus,  et  qua  nonnisi 
ad  aquam  perferendam  uti  sit  ab  Indis  consuetum  , unde 
invenit  nomen  : praeterea  AxicalU  seu  aquae  Cucurbita  , cli- 
pei forma  et  magnitudine , crasso  cortice , et  callo  nullo: 
hac  secundum  latitudinem  divisa  bina  solent  vasa  parari 
magnorum  lancium  vicem  praestantia  : ex  integris  vero 
septenis  connexis,  cymbae  trajiciendis  hominibus  atque  equis, 
et  quibusvis  aliis  perquam  accommodae.  Calli  hae  sunt  ex- 
pertes et  cibis  inutiles , velut  et  AUacatl , ita  vocatae, 
quod  siphonum  usum  praestant.  Sapore  omnes  et  odore 
velut  et  nostrates  carent  , frigidam  et  humidam  praestant 
alimoniam,  parandis  ferculis,  et  cibandis  his  qui  febres 
patiuntur , aut  renum  ardorem  , opportunam , etsi  conditae 
saccharo  habeantur  nostratibus  insalubriores,  atque  insua- 
viores : in  hortis  locisque  humectis , et  cultis  nascuntur. 

f 

Hujus  plantae  flores  et  capreoli  oleris  vicem  Indis  cocti, 
sed  maxime  e jure  pinguium  carnium  praebent.  Quo  tem- 
pore  decidunt  imbres , nascuntur , etsi  toto  etiam  anno  pro- 
veniant apud  Mexicanenses , et  veniant  in  cibos.  Sunt  ve- 
ro alia  Cucurbitarum  genera , quarum  diversa  est  natura, 
et  ideo  seorsim  a nobis  suis  quaeque  reddenda  locis. 


NOVAE  HISPAN.  LIBER  II. 


CAPUT  IX. 


103 


De  AroTziN , seu  herha  simili  Cucurbitae. 


Radices  fundit  Ayotzin  Helleboro  similes , et  cucurbi- 
tina folia  , unde  nomen.  Radix  est  acris , calidaque  et  sic- 
ca ordine  quarto.  Leprae  medetur  imposita  , ophiasi , li- 
chenibus et  scabiei , modo  prius  apte  corpus  expurgetur. 
Nascitur  Ocopetlayucae. 

CAPUT  X. 

De  TLALAvoTic , seu  Nummularia  Indica. 

Radix  est  crassa  , candida , et  prolixa , ac  fere  toto 
discursu  crassitudinis  aequalis:  e qua  funduntur  caules  vo- 
lubiles , tenues , et  duos  dodrantes  longi , in  eisque  folia 
bina  , ordine  utrinque  disposita  , parva  et  orbicularia , voca- 
tae Nummulariae  aut  Veronicae  feminae  haud  dissimilia,  et 
fructum  edulem  Cucurbitae  similem  , unde  nomen.  Radix, 
quae  glutinosa  est , lacte  manat , et  quamquam  aliquantu- 
lam participet  amaritudinem,  vincere  tamen  in  ea  videtur 
cum  siccitate  frigiditas.  Bibitur  contra  febrium  ardores,  at- 
que diarrhoeas  et  dysenterias  compescit  : medetur  singul- 
tui , urinam  evocat , et  contractos  nervos  laxat : opitulatur 
ulceribus  et  oris  ampullis  : si  urina  evocanda  sit , adjungi- 
tur Cacaoatl  duarum  drachmarum  mensura  j si  vero  coer- 

cenda  alvus , idem  Cacaoatl  ^ sed  coctum  , pariter  devoratur. 

Nascitur  locis  campestribus. 

1 

CAPUT  XI. 

De  AroTic  ^ seu  herba  simili  testudini. 

Ayotic  , quam  alii  Poxahoac  seu  turgidum  ac  molle 
medicamentum  , alii  vero  Ololtic  seu  rotundum  et  orbiculare 
vocant , radicem  fundit  Nuci  Juglandi  forma  et  magnitudi- 
ne similem , candentem  , solidam , et  lacte  manantem  , ex 
qua  prodeunt  caules  sexquidodrantem  longi , tenues , juncei 
et  per  intervalla  geniculati : flores  exiles  et  candentes , ex 
quibus  terna  generantur  granula , candentia  et  in  triangu- 
larem cohaerentia  formam  , viridi  membrana  obducta ; fo- 
lia tenuia  et  longiuscula , et  Gramini , Chichimecapatli^t  si- 
milia , in  cujus  species  potest  referri.  Amara  herba  est,  ac 
subdulcis  , et  tertio  ordine  calefaciens  atque  exsiccans.  Ra- 
dix tusa  et  duarum  triumve  drachmarum  mensura  ex  aqua 
devorata , aut  infusa  paulo  majore  pondere  humores  omnes, 
sed  praecipue  biliosos  perquam  commode  vacuat  per  in- 
ferna , sive  arida , sive  virens  recipiatur , etsi  levi  occa- 
sione creat  vomitum.  Nascitur  in  temperatis  aut  ferventi- 
bus locis  , velut  Quauhchinanci , et  Tepoztlani  , cum  ta- 
men Chichimecatl  locis  nascatur  frigidis  atque  campestri- 
bus, vehementioribusque  polleat  viribus.  Floret  cum  reli- 

quis  plantis,  nec  esset  difficile  eam  transferre  in  Hispa 
nias. 


CAPUT  XII, 

QUAVH^roTic, 


Quauhayotic  , seu  Cucurbita  arborea  , radice  firmatur 
magna  , ex  qua  profert  caules  volubiles , et  in  eis  folia  si- 
milia Chayotli,  fructum  peponi  similem,  ex  luteo  rube- 
scentem, et  expertem  saporis  , refertum  semine  Alalorum 
Alacianorum  aemulo.  Radix  est  nonnihil  amara , etsi  in  fri- 
gus et  siccitatem  videatur  inclinare.  Nascitur  Temimihzin^ 
zi,  nec  quidquam  quod  ad  usus  spectet  medicos,  de  ea 
adhuc  accepi  j quamobrem  nec  duxi  depingendam. 

CAPUT  XIII. 

De  TLALTziLAc^roTLi , seu  Tzilacayotli  humili. 

Radicibus  firmatur  longis  et  candentibus , pollicem  cir- 
citer crassis ; e quibus  proferuntur  rami  longi , et  tenues, 
sparsi  per  terram  ; folia  obrotunda , et  altero  latere  ma- 
gna,^ parte  exesa.  Flos,  ut  ferunt,  candens,  et  fructus, 
haud  dissimihs  virenti  siliquastro , unde  nomen.  Radix  ama- 
ro sapore  constat,  et  calida  temperie,  quae  trium  drachma- 
rum pondere  devorata  dolores  e gallica  lue  profectos 
dat , quamvis  saeva  videatur  inferre  symptomata.  Verum 
mos  est  Indis  altera  die  ab  assumto  pharmaco  aegros  in 

balneum  vaporis  ducere , quod  ipsi  vocant  Temaxcalli , in- 
traque  illos  aqua  quoque  calenti  abluere.  Nascitur  in  sa- 
xosis collibus  arentibusque  frigentis  regionis  Huexocincensis. 

CAPUT  XIV. 

J)e  TOMPiLiLLiN  5 seu  Tzilacuyotli. 

Radice  firmatur  Tompilillin  fibrata  , e qua  prodeunt 
caules  volubiles  , ac  per  terram  serpentes , ubi  nascuntur 
folia  sinuosa , ac  tribus  insignia  cuspidibus , flores  m va- 
sculis contenti  oblongi  et  lutei , fructus  autem  haud  glan- 
dibus majores , molles , succo  pleni , edules , saporis  acidi, 
gratique , et  peponum  universam  naturam,  ad  quorum  for- 
tassis referuntur  species,  imitantes,  sed  longe  sunt  mino- 
res , neque  glandium , ut  diximus , superant  magnitudinem. 
Frigida  siccaque  sunt  temperie,  edunturque  ab  Indis,  ac 
praecipue  febrem  passis.  Radix  frigida  et  humida  est , ac 
febricitantibus  aptissima.  Nascitur  Hoaxtepeci  Tepoztlam^ 
et  permultis  aliis  calidis  regionibus. 

CAPUT  XV. 

De  TLALLAroTLi , seu  humili  Cucurbita. 

Radice  firmatur  Tlallayotli  longa , tereti , et  fibrata; 
e qua  prodeunt  caules  volubiles , geniculati , et  per  ter- 
ram repentes : ac  in  eis  folia  cordis  figura , medriocria  et 

acuminata:  cucurbitulaeque  pollicaris  crassitudinis  et  lon- 
gitudinis , maculis  cinereis  et.  viridibus  interstinctae , edu- 
les , et  refertae  lanuginoso  semine.  Sapor  est  amarus , et 
temperies  paululum  calida.  Radix  duarum  drachmarum 
pondere  ex  aqua  devorata  purgare  dicitur  per  interna  cras- 
sos ac  lentos  humores,  admota  vero  maturare  ac  rumpe- 
re tumores  praeter  naturam  , atque  ulceribus  mederi.  Na- 
scitur in  calidis  Tacapichtlae , ubi  foliis  ejus  confricatis  pal- 
pebris usque  ad  sanguinis  extractionem  mederi  solent  Indi 
tumentibus  oculis. 

CAPUT  XVI. 

De  AWTECTLi , seu  planta  Cucurbitae  simili. 

Quam  plantam  Ayotectli  quidam  vocant,  Zayulenses 
vero  Azazal , alii  Chichicayotli , id  est  amaram  Cucurbitam 
nuncupare  solent:  est  enim  Colocynthidis.,  Cucurbitaeve  syl- 
vestris  species , nostro  orbi  ignota  , radicem  fundens  orbi- 
cularem, septem  aliis  minoribus  pluribusve,  rotundis  quoque, 
hinc  et  inde  pendentibus : colore  intrinsecus  ex  pallido  pur- 
purascente , extra  vero  fusco  : ramos  volubiles  , eosdem- 
que  cum  foliis  ac  floribus  Cucurbitae  hortensi  similes , et- 
si minori  magnitudine.  Vehementem  radix  pilulaeque  ap- 
pendentes praeferunt  amaritudinem,  quartumque  caloris  ac 
siccitatis  attingunt  gradum.  Eadem  radix  drachmae  unius 

pondere  urinam  evocat , et  omnes  humores  purgat  per  su- 
periora atque  inferiora , sed  praecipue  crassos  ac  pituito- 
sos , si  ex  aqua  devoretur , aut  paulo  majori  pondere  in- 
fundatur , securumque  reputatur  medicamentum.  Non  est 
pomum  Indis  in  usu  medico , cum  tamen  nostrae  Colo- 
cynthidis fructui  magnitudine , forma  atque  facultate  re- 
spondeat , sed  hac  aliquanto  mitiori.  Nascitur  in  montium 
Mexicanorum  , Tetzcocanorum  , et  Quauhtepecensium  tem- 
peratis locis. 

CAPUT  XVII. 

De  QVAVH^roTLi  Tohualanensi. 

Arbor  est  Quauhayotli  magnas  ferens  cucurbitas , et 
quaterna  folia  Limonis  per  singulos  ramos , flores  magnos 
et  candentes , fructum  oblongum  , haud  mediocrem  , eduli 
rubraque  medulla.  Lac , quo  manat , infixa  extrahit  admo- 
tum. Nascitur  Tohalani. 

CAPUT  xvm. 

De  CHATOTLi , seu  planta  ferente  fructum  similem  erinaceis. 

Volubilis  est  genus  cultis  hortensibusque  locis  familia- 
ris , ac  serpendo  idoneus.  Fructum  fert  spinosum , maximi 
testiculi  forma  atque  magnitudine,  callo  candenti  constan- 
tem , et  quamdam  velut  glandem , amygdalamve , aut  fa- 

bam  includenteiTi : caules  longos , tenues , capreolis  implica- 
tos : folia  per  intervalla  angulosa  , ac  vitigineis  cucurbi- 
tineisve  quadamtenus  similia.  Fructus  estur  coctus , estque 
in  emporiis  passim  venalis  : faba  interior  glandes  coctas 
sapore  refert , cetera  marinum  quidpiam,  assave  ostrea,  etsi 
coctas  etiam  batatas , castaneasve  referre  videatur  j neque 
est  omnino  mali  aut  ingrati  nutrimenti , aut  alius  ex  hac 
planta  usus , quqd  adhuc  compererim , capi  solet.  Tempe- 
ratis calidisve  nascitur  locis , qualis  est  Quauhnahuacensis. 

CAPUT  XIX. 

De  ArozoTic , seu  Cucurbita  putrescente. 

Volubilis  herba  est  Ayozotic  , folia  ferens  scutorum  par- 
vorum figura,  Hederaeve  , subalbida  inferne  atque  hirsuta: 
florem  candentem  modicum , ac  viticulas  ad  extremos  ra- 
mos , quibus  amplectitur , irretitque  juxta  nascentes  plantas. 
Folia  amara  sunt,  ac  dicuntur  dolori  renum  infusa  opitu- 
lari, si  tamen  a frigore  oriatur  , aut  a lapillis  ibidem  con- 
tentis. Provenit  in  calidis  Tztlani  juxta  rivos. 

CAPUT  XX. 

De  ArozoNATic , seu  planta  Cucurbitae  simili. 

Radicibus  firmatur  Ayozonatic , fibris  similibus,  ex  qui- 
bus fundit  caules  sarmentosos , et  volubiles , quique  per  ter- 

ram  sparsi  e singulis  geniculis  radices  agant : folia  Cucur- 
bitae : luteos  ac  modicos  flores : fructu  narratur  carere. 
Radix  sapit  Pastinacam , sed  acrior  est , odora , et  nonnihil 
amara.  Calida  , siccaque  ordine  fere  tertio  natura  constat, 
et  partibus  tenuibus.  Jus  decocti  ejus  infusum  enixis  ven- 
tris dolorem  et  tormina  sedat  , firmatque  vulvas : urinam 
evocat , ac  praecipue  succus  ejus , flatumque  discutit.  Pro- 
venit regionibus  calidis  Xoxotlae  , montosis  ac  planis  lo- 
cis , maxime  juxta  rivos , necnon  et  Tlaquiltenand , et  Ocpa- 
yocani. 

CAPUT  XXI. 

. De  ^roHuiTZTLi , seu  testudine  spinosa. 

Bliti  genus  est  Ayohuitztli  , surculosa  constans  radi- 
ce , unde  profert  caules  rubros , ac  laeves : folia  rubra , ob- 
longa , et  per  ambitum  etiam  rubescentia : flores  purpu- 
reos , et  in  cristarum  formam  compositos  , spinulas  circa 
singulorum  ramorum  exortus , unde  nomen  , rubrumque  et 
exile  semen,  racematim  dependens.  Frigida,  et  glutinosa  na- 
tura constat  , tenacique , et  miram  opem  dysentericis  prae- 
stante. Quibusque  regionibus  nascitur  ; udis  tamen  locis, 
ac  praecipue  cultis  et  hortensibus. 

CAPUT  XXII. 

De  yiroHUiTZTLi  altera. 

Vulgare  genus  est  spinae  Ayohuitztli  , quam  alii  Xo- 
coytztli  vocant , ubique  proveniens.  Fructus  ejus  sapore  et 
odore  insigni  caret , frigidaeque  et  humentis  est  temperiei. 
Redactus  in  farinam  , Acaxin  vocatae  pinguedini  permi- 
stus, aut  resinae  , scabiem  extergit,  ac  delet  admotus.  Na- 
scitur calidis  temperatisve  locis  in  maceriis , ac  juxta  aquas. 

CAPUT  XXIII. 

De  jiroHuiTZTic  y seu  Cucurbita  spinifera. 

Radicibus  innititur  Ayohuitztic  tenuibus  , ex  quibus 
profert  caules  purpurascentes,  et  in  eis  folia Coronopi,  per 
intervalla  acervatim  congesta  , pungentiaque , unde  nomen. 
Calida  natura  constat,  ac  Pastinacae  praefert  saporem. 
Folia  resoluta  ex  aqua  admotaque  scabiem  curant , ac  ma- 
turant pannos.  Nascitur  regionibus  calidis  Ocpayocani. 

CAPUT  XXIV, 

De  Axo^uiLTic  y seu  olere  cucurbitino. 

Fibratae  Ayoquiltic  insistit  radici  , fulvaeque  , unde 
prodeunt  pediculi  praelongi  , quorum  aliquibus  lolia  ap- 
pendent Urticae  proxima , obrotunda , ac  minutim  seriata 

et  mollia,  aliis  vero  candens  ac  parvum  semen.  Sapore  et 
odore  insigni  caret  , frigidaque  et  exsiccante  constat  na- 
tura ; quo  fit  ut  tusa  et  admota  inflammationes  repellat, 
sedetque  febres.  Provenit  in  frigidis , vallibusque  et  hu- 
mectis  locis  juxta  aquarum  defluxus , atque  adeo  in  agris 
Tetzcocanis.  Servatur  radix  in  annuos  usus. 

^ CAPUT  XXV. 

De  QUAUH^rOHVACHTLi  ^ scu  semine  arboris  cucurbitinae. 

Arbor  est  Quauhayohuachtli  mediocris  magnitudinis: 
foliis  magnis , Lappae  similibus  , obrotundis  et  angulosis, 
fructu  quibusdam  prunis  , nucibusque  juglandibus  simili, 
strobilos  ternos  continente , totidem  secretos  cavitatibus , no- 
stratibus pineis  nucibus  forma , magnitudine , crusta  et  nu- 
cleis pares,  sed  facultate  viribusque  longe  dissimiles  j quan- 
do hi  vi  pollent  per  superna  atque  inferna , sed  maxime 
per  superna  expurgante  humores  omnes , praecipue  crassos, 
atque  lentos.  Quamobrem  adversus  vetustas  aegritudines 
magna  ex  parte  adhibentur  quini , septenive , semper  ta- 
men impari  numero,  nescio  quam  efficaci  ratiocinatione 
aut  causa.  Verum  prius  solent  reddi  torrefactione  mitiores, 
resolvi  ex  aqua , vinove , et  in  eis  aliquandiu  macerari.  Ca- 
lida pinguique  natura  constant.  Nascuntur  in  agris  calida- 
lum  regionum,  qualis  est  Tepecuacuilcensis. 

CAPUT  XXVI. 

I)e  altera  QUAUHAroHUAcmLi. 

Quauhayohuachtli  secunda , quam  alii  QuauhychtU  vo- 
cant , arbor  est  mediocris , radicibus  insistens  surculosis , un- 
de prodeunt  stipites  purpurei  , et  in  eis  folia  vitiginea, 
fructus  vero  oblongus  , binos  strobilos  continens , quorum 
nuclei  adduntur  ferculis  vice  seminum  cucurbitinorum , nu- 
trimentumque praebent  frigidum  et  suave.  Succus  ejus  ar- 
boris medetur  labiis  ulcusculis  hiantibus , gingivis  ac  denti- 
bus ^ qui  ad  radices  carne  destituti  sunt : succus  stillans  e 
tenerioribus  germinibus  inflammatione  tentatis  perturbatis- 
ve  medetur  oculis  , et  eorum  superexcrescentem  carnem 
dicitur  absumere,  ac  sanare  leucomata.  Frigida  planta  est, 
nonnihil  adstringens , expers  saporis , succo  manans  , ac 
lenta  materie.  Provenit  apud  Ttztolucam. 

CAPUT  XXVII. 

De  QVAVHATOHVACHTLi  tertia. 

Arbor  est  magna  Quauhayohuachtli  tertia , stipites 
fundens  fulvos  et  contortos,  unde  prodeunt  utrinque  rami, 
foliis  Rhododendri  angustis  et  longis,  fructu  obrotundo,  pon- 
ticis  nucibus  simili , cujus  nuclei  quini  septenive  pituitam 
mire  expurgant , dum  tamen  paululum  torrefiant , ac  con- 

tundantur , et  in  vino  permittantur  aliquamdiu  madescere, 
ac  membrana  quaedam  eos  circumvestiens  auferatur.  Sunt 
qui  Quauhtlatlatzin  y seu  crepitantem  arborem  vocent.  Nec 
desunt  inter  nostros , qui  purgantes  avellanas  ab  ipsa  facuT 
tate  nomine  imposito  nuncupare  soleant.  Provenit  Fahua-~ 
tlanl , et  llgualapae  juxta  littora  Oceani  australis. 

CAPUT  XXVIII. 

De  QVAVH.4T0HUACHTL1  quarta. 

i. 

Quauhayohuachtli  , quam  nostri  Cassiam  fistularem  aut 

Siliquam  vocant  , arbor  est  magna , stipitem  cinereum  fun- 

> % 

dens , laurina  paene  folia , quibus  confricati  lichenes  curari 
solent , flores  luteos  , stellatos  , ac  racematira  dependentes, 
e quibus  siliquae  prodeunt  notissimae,  quae  dum  tenerae 
atque  recentes  sunt , saccharo  condiri  solent , atque  ita  trium 
unciarum  mensura  devoratae  bilim  et  pituitam  citra  ullam 
noxam  vacuant.  Nascitur  in  calidis  regionibus , qualis  est 
Tyauhtepecensis , et  Hoaxtepecensis  , hortensibus , et  campe- 
stribus locis. 

CAPUT  XXIX. 

De  ATLEPATLi , seu  igfiea  medicina. 

Atlepatli  nostratis  Ranunculi  est  species , folia  ferens 
parva , crenata , cordis  figura  , et  pediculis  longis , e ra- 

dice  capillis  simili  prodeuntibus  appensa  : cauliculos  tenues, 
virides , lentos  , et  flores  luteos  circumcirca  capitula  Cor- 
rudae haud  dissimilia.  Urentis  est  naturae.  Lepras  illitu  cu- 
rat , psoras  , lichenas  et  impetigines : carnem  supervaca- 
neam corrodit,  ac  integram  exulcerat.  Regiones  amat  tem- 
peratas , qualis  est  Mexicana , et  aquarum , circa  quas  emi- 
cat , defluxiones , totoque  anno  reperitur  praedictis  locis 
germinare  atque  virescere. 

CAPUT  XXX. 

De  zACATLEVATLi  Amayucamnsi , seu  pabulo  igneo. 

Radicibus  firmatur  surculosis  et  fulvis  , unde  caules 
prodeunt,  et  in  his  folia  subalbida,  serrata  et  hirsuta , Ori- 
gani forma  : floresque,  ut  ferunt , lutei  et  modici.  Sicca  est, 
ceteris  vero  moderata  qualitatibus,  fluxumque  alvi  dicitur 
compescere. 

CAPUT  XXXI. 

De  zACATLEPATLi  secundu. 

Zacatlepatli  , quam  alii  Tetlatiam  seu  urentem  me- 
dicinam vocant , radicibus  innititur  multis , Asphodelo  simili- 
bus; e quibus  profert  folia  Hordei,  Graminisve  , flores  lu- 
teos , calycibus  contentos  , ac  semen  exile  et  rotundum. 
Radices  calci  additas  ajunt  vetustis  ulceribus  egregie  me- 
deri , sed  praecipue  his , quae  favorum  more  multis  scatent 

oculis  ; dilatatis  namque  plagis  atque  extersis  , tandem  eo 
vitio  affecti  sanitati  restituuntur ; strumas  etiam  sanare  im- 
positas felici  semper  eventu  , tumores  praeter  naturam 
rumpere , atque  patefacere , curare  lichenas , et  integram, 
si  opus  sit , carnem  corrodere , et  excavare.  Calida  enim 
est  ordine  quarto , et  urenti  natura  praedita , unde  evenit 
illi  nomen.  Nascitur  in  frigidis  locis,  quale  est  Huexotzin- 
cum , et  Xalatlaucum. 

CAPUT  XXXII. 

Dc  TLETLEPITZC^TZIN  ^ S€U  pluTltA  , igtlis  CXCitUtTlCC, 

Tcetlepitzcatzin  , quam  alii  ob  similitudinem,  quam 
habet  cum  praecedenti , Zacatlepatli  quoque  vocant , radi- 
cibus innititur  Asphodeli , multis  et  candentibus , unde  pro- 
deunt folia  longa  et  angusta , junceis  similia , caulesque 
juncei , parvi  ac  tenues  , quorum  summis  partibus  flores 
adhaerent  lutei  ac  modici.  Radix , cujus  est  praecipuus  in 
medicina  usus , frigida  et  humida  temperie , et  sapore  sub- 
dulci constat.  Ulcerum  antiquorum  calidam  siccamque  in- 
temperiem dicitur  curare  tusa  atque  admota , atque  ita  con- 
ciliare salutem.  Nascitur  juxta  colles,  et  edita  montium 
loca. 

CAPUT  XXXIII. 

De  'XCHC.4TLEPATLI  ^ seu  Gossypio  urentL 

* 

Frutex  est  Ychcatlepatli  parvus,  folia  ferens  Ocymi, 
sed  inagis  orbiculata  circinataque , mollia,  crassa,  et  squal- 
lentia , ac  florem  parvum  et  candentem.  Sapor  foliorum  est 
acris , urensque , ut  nomen  indicat , natura.  Auxiliantur  pu- 
tridis ulceribus  folia  in  farinam  redacta , tussientibusque, 
si  tusa  devorentur  ex  aqua  quaterna  aut  quina , magnope- 
re opitulantur.  Nascitur  in  montibus  Tepuztlanicis. 

CAPUT  XXXIV. 

De  xCHC^TLEPATLi  seciindu. 

Radicibus  firmatur  surculosis  Ychcatlepatli  altera,  pro- 
fertque  ex  eis  caules  quatuor  spithamas  longos , folia  Ul- 
mi , sed  laeviora  et  hirsuta  , superne  virentia , et  subal- 
bescentia  inferne  : fructum  vero  in  postremis  ramis  race- 
matim  dependentem , ejusdem  coloris.  Calida  temperie  con- 
stat ordine  tertio.  Bina  ternave  folia  contusa  atque  devo- 
rata tussi  antiquae  dicuntur  egregie  mederi,  applicata  vero 
furunculis.  Provenit  regionibus  calidis. 

CAPUT  XXXV. 

De  fCHCATLEP^TLi  tertia. 

Radicem  profert  Ychcatlepatli  tertia  fibratam,  e qua 
fundit  caules  multos  et  purpurascentes:  folia  mediocris  ma' 
gnitudinis , cordis  fere  figura  , inferne  hirsuta  , albidaque, 
et  virentia  superne  : flores  virentes  in  formam  corymbo- 
rum compositos , obrotundumque  fructum  et  capillos  quos- 
dam juxta  foliorum  exortum.  Acris  est , calidaque  et  sicca 
ordine  quarto  , et  facultatis  adstringentis.  Folia  mirum  in 
modum  referunt  chrysomelorum  odorem  aut  malorum  cyto- 
neorum.  Jus  decocti  eorum  dolorem  ventriculi  sedat ; fa- 
rina radicum  inspersa  ulceribus  pudendorum  medetur:  cor- 
tex vero  ex  aqua  devoratus  dicitur  hydropi  mirabili  quo- 
dam successu  mederi , si  trium  drachmarum  adhibeatur 
mensura.  Provenit  calidis  regionibus  , praeruptis  locis  ac 
montium  faucibus  : insignis  nempe  planta  ac  pro  ratione 
praedictae  temperiei  ad  multo  plura,  quam  diximus,  utilis. 

CAPUT  XXXVI. 

De  tCHCATLEPATLi  quarta. 

Ranunculi  videtur  Ychcatlepatli  quarta  species  illa, 
quam  sub  tertiae  nomine  quidam  recentiorum  delineatam 
exhibuere.  Radices  tamen  fundit  asphodelinis  similes  , ca- 

lidas  et  siccas  ordine  quarto,  quae  tusae  atque  illitae  ophiasi  ac 
leprae  medentur , carnemque  superexcrescentem  undecun- 
que  corrodunt  et  absumunt.  Nascitur  ad  radices  montium 
regionum  frigidarum. 

CAPUT  xxxvit 

Tie  Qu^UHTLEP^TLi  ^ scu  arbore  igneo. 

Quauhtlepatli  ,•  quam  Mechoacanenses  Chupireni  seu 
plantam  igneam  vocant , ea  arbor  est , quam  Dioscorides  ap- 
pellat Rhododendron.  Lac  est  urentis  naturae  , et  tamen 
aiunt  Indi  quatuor  obolorum  mensura  devoratum  perquam 
commode  vacuare  pituitosos  humores  cachecticorum , galli- 
cam luem  .patientium  atque  hydropicorum  , praecipue  si 
a frigida  causa  talis  evenerit  morbus.  Verum  ego  non  cre- 
diderim vehementissimum  istud  medicamen  citra  noxam  ad- 
sumi , sed  securius  fore , quod  et  Indi  experimento  testa- 
tissimum esse  dixerunt,  umbilico  modica  quadam  portione 
adhiberi , et  ita  corpus  purgare.  Cutaneis  etiam  infectio- 
nibus, quale  sunt  lichen,  lepra,  scabies,  ophiasis,  et  im- 
petigo , praesentaneo  est  remedio.  Huexotzincenses  uti  so- 
lent eo  pharmaco  duarum  paene  drachmarum  pondere  ad- 
versus febres  interpellatas.  Nascitur  apud  -Mechoacanenses 
et  Ocopetlayucenses  prope  humentia  et  aquosa  loca , ■ ubi 
parum  alFuit , quin  meo  postremo  malo  lac  ejus  periculi  gra- 
tia degustaverim. 

CAPUT  XXXVIII. 

De  QUAVHTLEPATLi  altera. 

Radice  firmatur  surculosa  fulvaque  , longa  et  crassa, 
ex  qua  funduntur  caules  volubiles  et  fulvi:  folia  Limonis: 
flos  candens  et  modicus.  Cortex  radicis , quae  frigida  est, 
subdulcis  et  adstringentis  naturae,  redactus  in  pulverem,  at- 
que appositus  medetur  eruptionibus , quae  in  gallica  lue 
solent  oriri.  Idem  praestare  dicitur  devoratus  quatuor  dra- 
chmarum pondere  , eodemque  modo  omnes  infectiones  cutis 
delere.  Nascitur  in  calidis  Texaxahoacensibus , et  Ichcateu- 
pensibus , ubi  in  maximo  pretio  solet  haberi  ab  indigenis 
ad  praedictas  aegritudines  exterminandas. 

CAPUT  XXXIX. 

De  QUAUHTLEP,^TLi  tertia. 

Radice  firmatur  Quauhtlepatli  tertia , crassa  , lignosa, 
rubra , et  fibrata : ex  qua  proferuntur  stipites  fruticosi , at- 
que ligneae  naturae  : folia  Ocymi , serrata : flores  e candido 
rubescentes,  in  supremis  ramulis  acervatim  congesti  verti- 
cillorum fere  modo.  Paululum  frigida  , temperatave  , sicca 
et  adstringenti  constat  natura.  Jus  decocti  ejus  curat  quos- 
vis dolores  haud  aliter  ac  illud  Guajaci , Chinae  aut  Sar- 
saeparrillae : quindecim  aut  pluribus  diebus , si  ita  expediat, 

matutino  epotatum  dysentericis  magnopere  confert , et  qui- 
busvis aliis  defluxionibus  cohibendis.  Provenit  in  locis  cam- 
pestribus Xoxotlae. 

CAPUT  XL. 

•Oc  QUjiUHXiUHTLEP^TLi , ssu  Mcdicitid  i^nct  fruticis. 

Radicem  fundit  Quauhxiuhtlepatli  fibratam , ex  qua 
promit  stipites  lenta  constantes  medulla  ; et  in  eis  folia 
Mali  Persici , majora  tamen : flores  , ut  referunt , cyaneos  et 
modicos.  Radix  est  dulcis , Glycyrrhizae  sapore,  sed  acrior 
et  valde  jucundior.  Temperies  est  ordine  fere  tertio  cali- 
da atque  sicca.  Jus  decocti  radicum  aut  foliorum  epotatur 
adversus  quosvis  dolores , ad  eaque  omnia , quorum  gratia 
Glycyrrhizae  decoctum  consuevit  propinari , et  quotiescum- 
que opus  est  aliquanto  intensiori  calore.  Nascitur  in  cali- 
dis Xonotlae ,,  editis  humilibusque  locis. 

I 

CAPUT  XLI. 

- Uc  TLETLEMATZIN  , SCU  pdlu  tUUnUS  ignCU. 

Radici  innititur  obrotundae , et  rubeis  fibris  adauctae, 
e qua  profert  pediculos  longos , et  fulvos , quibus  appen- 
dent folia  magna  et  sinuosa:  florem  magnum  et  rotundum, 
externe  nigrum , ac  interne  candentem.  Calefacit  radix  ex- 
siccatque  ordine  quarto , urentis  est  naturae , amara  ac  sub- 

tilibus  partibus  praedita  ; quo  fit , ut  trita  atque  inspersa 
ulceribus  a gallica  lue  profectis  maximo  sit  auxilio  ; devo- 
rata vero  duarum  drachmarum  pondere  delumbibus  fert 
opem , medetur  scabiei , humoribus  illam  efficientibus  per 
cutem  evocatis , et  cuticula  prorsus  exuta , majoremque  ca- 
lorem illitam  , quam  editam  ferunt  excitare.  Nascitur  in 
calidis  Quauhnahuacensibus , aquosis  et  humectis  locis. 

CAPUT  XLII. 

De  TLEP^TLi  ^ seu  igneo  medicamento. 

Tlepatli  , quam  alii  TtzcuinpatU  , quoniam  canes  inter- 
jiciat , vocant , species  est  Ranunculi : utuntur  ea  herba  In- 
di adversus  dentium  corrosionem.  Urens  enim  est  , atque 
ea  facultate  adfert  incolumitatem. 

CAPUT  XLIII. 

De  tlepatli  altera. 

Frutex  est  magnus , fibratis  fulvisque  innixus  radicibus, 
e quibus  caules  profert  fulvos , striatos  et  scabros , ac  Pru- 
norum folia.  Frigida  constat  et  sicca  natura  , medeturque 
incendio  et  cordis  affectibus , qui  inde  oriuntur ; quo  fit,  ut 
Tlepatli  nomen  sit  sortitus , non  quod  igneus  sit , sed  quod 
igneis  affectibus  succurrat , in  quem  usum  Indis  mos  est  ad- 
dere plantam , quam  Mixquihuitl  vocant. 

CAPUT  XLIV. 

De  TLEPATLi  tertia. 

Fiutcx  est  Tlepatli  tertia  ^ radici  magnae  insistens,  ac 
fulvo  indutae  cortice , e c}ua  proferuntur  caules  foeniculacei, 
quadamtenus  sarmentosi  , lineis  secundum  longitudinem  in- 
terstincti ac  pleni  medulla : amygdalina  folia  , paulo  tamen 
majora;  flores  parvi,  candentes,  oblongi,  calyculorum  sca- 
brorum forma  , in  capitula,  congesti.  Acria  sunt  folia,  cali- 
daque  , et  sicca  ordine  fere  quarto.  Radix  videtur  princi- 
pio amaritudinem  quamdam  praeseferre  , quae  demum  in 
(^ulcedinem  finiat  acrem : subtilibus  constat  partibus , ac  di- 
cto citius  vim  suam  gustata  ostendit.  Jus  decocti  ejus  ma- 
tutino epotatum  dolores  quosvis  tollit , etiam  e lue  gallica 
profectos  y pannos  et  pustulas  morbi  gallici  tusa  atque  ap-’ 
posita  discutit , si  tamen  mediocris  victus  ratio  instituaturj 
dolorem  ventris  ex  frigore  ortum  sedat,  flatus  dissipat,  uri- 
nam elicit,  colicos  juvat,  et  pectoris  aegritudinibus  mirum 
in  modum  confert;  folia  applicata  medentur  gangraenis.  Suc- 
cus ejus  et  Ettemecatl  juvant  conceptionem.  Provenit  in 
calidis  Ocpayocani  juxta  aquarum  alveos. 

CAPUT  XLV. 

De  TLEQuiLiTL  , seu  o!ere  igneo. 

Radici  insistit  fibratae , can dentique , ex  qua  mittit  cau- 
les tenues  , firmos , flores  exiles  et  subrubescentes  , folia 
Siliquastri , tenuia , mollia  , ac  fere  diaphana  , verum  latio- 
ra. Eadem  tusa  pugilli  unius  mensura,  aut  semiunciae  pon- 
dere , additaque  AtoUi , purgant  aegrum , minime  opus  prae- 
sentientem , cui  horrori  esse  solent  expurgantia  medica- 
menta , vacuatis  per  inferna  abundanter  redundantibus  hu- 
moribus. Urunt  etiam  carnem  , cui  superponuntur , excitatis 
ac  demum  ruptis  ampullis  ^ constat  siquidem  vi  adurenti. 
Nascitur  in  calidis  Ocuilae.  Servatur  radix  in  annuos  usus, 
aut  integra  aut  in  pulverem  redacta. 

CAPUT  XLVI. 

De  TLEQU.^HViTL  , seu  ignea  arbore. 

Arbor  est  magna , foliis  Castaneae  serratis , sed  latio- 
ribus ^ stipitibus  rubeis,  hirsutisque  , et  impense  lanuginosis 
cacuminibus  t candentibus  floribus  exilibusque.  Excutitur  ab 
• ejus  ligno  confricato  ignis.  Nec  aliud  de  ea  arbore  memo- 
ratu dignum  accepi.  Quauhchinanci  ^ ubi  eam  delineandam  et 
suis  coloribus  curavimus  exprimendam , vocant  etiam  Tzon- 
pantli , alii  Tlequihuitl , quoniam  ex  ea  quoque  ignis  excutitur. 

CAPUT  XLVII. 

De  ATzoxATL , seu  herba  gravis  odoris. 

Radice  Atzoyatl  firmatur  magna,  fibrata  et  fusca;  un- 
de prodeunt  caules  fruticis  fere  amplitudine  atque  altitu- 
dine , longi , lenti , tenues , et  purpurei  ; in  quibus  con- 
spiciuntur folia  saligna,  serrata  tamen,  aut  si  mavis , Tyauht- 
lina  , sed  longiora  , cui  et  pallentibus  quibusdam  flosculo- 
rum umbellis  in  pappos  demum  abeuntium  est  similis.  Ca- 
lida constat  siccaque  ordine  secundo  natura : sapore  initio 
gravi , postea  vero  nonnihil  acri , atque  odorato.  Folia  ap- 
plicata tumores  discutiunt,  dolores  articulorum  podagrasve 
atque  chiragras  mira  celeritate  mitigant  : ventris  dolorem 
tollunt,  crurium  tumores  discutiunt,  urinam  atque  sudores 
evocant , pectori  apposita  lactis  faciunt  abundantiam , mor- 
bo gallico  egregie  medentur  , et  alia  his  similia  ad  calo- 
rem et  siccitatem  spectantia  praestare  solent , et  tamen  Me- 
xicanae  mulieres , etiam  eae , quas  Titici  vocant , eadem  her- 
ba utuntur  adversus  calidas  capitis  puerorum  eruptiones, 
aut  quod  frigidas  partes  sortiatur  , aut  quod  discusso  hu- 
more . calenti  , atque  dissipato  videantur  frigefacere.  Cle- 
menti gaudet  caelo , quale  est  Mexicanum , et  locis  planis 
et  aquosis  micat. 

CAPUT  XLVilT. 

De  altera 

Radices  fundit  altera  Atzoyatc,  , fibris  similes ; ex  qui- 
bus numerosos  stipites  edit , geniculis  rubris  interstinctos,  r 

L 

et  iii  his  folia  hirsuta  , mollia  , et  figuram  cordis , quam- 
quam longiora  sunt , aemulantia  : flores  extra  rubeos , intra 
vero  candentes,  palmum  longos,  calycum  prolixorum  for- 
ma. Saporem  et  odorem  Anisi  praesefert,  non  sine  quadam 
acrimonia,  calidam  et  siccam  temperiem,  ac  partium  cras- 
situdinem , et  adstrictionem.  Quamobrem  diarrhoeas  coer- 
cet , ventriculum  firmat , flatum  discutit  , dolorem  a frigo- 
re natum  tollit,  frigidis  montosisque  gaudet  locis,  et  flores, 
Septembri  mense  mittere  consuevit.  ^ 

CAPUT  XLIX. 

De  ATzorATL  tertia. 

‘ Arbor  est  magna  Atzoyatl  tertia.,  folia  fundens  Lini,' 
longiuscula  , et  angusta,  hirsutaque  : flores  candidos,  capi- 
tulis pilosis  similes.  Sapore  est  fere  nullo  , frigefactoriaque 

I 

et  adstringenti  natura  , et  tamen  testantur  Indi  Medici , jus 
decocti  ejus  die  quietis  epotatum  ab  his,  qui  febre  quar- 
tana laborant  , sudorem  evocare  , atque  ita  morbum  fini- 
re. Nascitur  Tohalanl  et  Malinalci , ubi  Xalatzoyatl , seu 

Atzoyatl  arenosam  eamdem  plantam  vocare  consuevere. 

CAPUT  L. 

jje  fZTJC^Tzor^TL^  seu  alba  Atzoyatl. 

Yztacatzoyatl  , candore  distans  ab  aliis , unde  sumsit 
nomen,  radici  innititur  fibratae,  e qua  mittuntur  caules, 
teretes , albicantes , tenuesque  ; et  in  eis  folia  Absinthii , aut 
Tztauhyatl,  eodem  modo  subalbida , sed  longiora,  et  flores 
pallentes.  Calida  et  sicca  est  ordine  secundo , gustu  odora, 
atque  subtilium  partium.  Illinunt  ea  contusa  adversus  ri- 
gores et  frigora  corpus , et  aliis  remediis , quibus  Absin- 
thium aut  Tztauhyatl , praedita  est  , et  ad  eadem  pariter 
utilis.  Nascitur  temperatis  aut  frigidioribus  regionibus,  qua- 
le est  Tetzcocum  , et  loca  ad  aethnae  sita  radicem. 

CAPUT  LI. 

De  .iiTzoTATL quae  et  Tllacatztk seu  contorta  dicitur. 

Radicem  fundit  crassam  et  prolixam , caules  sex  octo- 
ve  uncias  longos,  folia  similia  Atzoyatl,  unde  nomen,  sed 
minora.  Calefacienti  constat  natura.  Quo  fit , ut  semiuncia 
radicis  infusa  aut  devorata  colicae  mirum  in  modum  auxi- 
lietur,  praecipue  ex  faecum  retentione  ortae,  purgat  enim 
illas , et  intestina  emundat , atque  ita  consuevere  Indi  Me- 
dici eamdem  plantam  devorandam  praebere  postera  die  ab 

assumta  Poxahoac  , de  qua  jam  sumus  loquuti  , ut  si  quid 
ex  purgatione  praecedenti  intestinis  tenacius  adhaesit , ex- 
tergatur atque  emundetur. 

CAPUT  LII. 

De  QUETZALATzotATL , seu  Atzoyatl  plumis  simili. 

Frutex  est  Quetzalatzoyatl  hominis  aequans  altitudi- 
nem : foliis  salignis , aliquantulum  serratis  , flore  candenti, 
parvo , capillato , et  in  pappos  demum  abeunte , ubi  semen  al- 
bum , atque  exile  continetur.  Calida  natura  constat , atque 
ita  tumores  praeter  naturam  dicitur  maturare,  atque  aperire. 

CAPUT  Lin. 

De  TEATzorATL , seu  Atzoyatl  lapidea. 

Radici  insistit  Teatzoyatl  crassae , et  surculosae , ex 
qua  caules  funduntur  longi ; et  in  eis  folia  Vitis  sylvestris, 
ad  cujus  species  videtur  attinere  , aliquanto  tamen  majora: 
floresque  et  acini  coccinei.  Amara  est  et  calentis  tempe- 
riei , nec  quidquam  aliud  , quam  quod  gustu  percepi , audio 
de  illa  ab  Indis  Medicis  ennarrari. 

CAPUT  LIV. 

De  AZPAN^  seu  signo  , vexillove. 

Herba  est  Azpan  duorum  cubitorum  altitudinis  , radi- 

cibus  fibrarum  in  modum,  foliis  Amygdali  serratis,  et  paulo 
minoribus  , caulibus  tenuibus , e quorum  postremis  flagel- 
lis flores  albi  erumpunt,  qui  priusquam  hient , similes  semi- 
ni Coriani  videntur,  ac  demum  senescentes  in  pappos  abeunt: 
a quibus  flagellis  flore  onustis  , et  quadamtenus  decum- 
bentibus invenit  apud  indigenas  nomen.  Sapor  est  acris, 
vehemens  odor , ac  calefaciens , et  exsiccans , ordine  fere 
quarto  natura  ^ quamobrem  confricatam  foliis  faciem  mire 
dicitur  extergere , lepras , tineas  , lichenas , et  varos , cum 
aliis  cutis  sordidis  vitiis  , curare , cum  calce  vero  et  TUlt- 
zapotl  viridi  impetigines.  Quin  et  alia  praestat  juvamenta, 
quae  ejusmodi  temperiei  solent  esse  propria  et  peculiaria. 
Succus  sive  per  se , seu  permistus  aliis  extergentibus  medi- 
camentis eamdem  fert  opem.  Temperatum  solum  amat,  qua- 
le est  Mexicanum  et  Ichcateupense , et  campestria  loca.  Est 
et  alia  herba  Azpantll  dicta  eadem  fere  nominis  ratione, 
praedictae  similis , ni  folia  ampliora  essent , ac  minime  ser- 
rata , eademque  natura  et  facultate  ; quamobrem  sunt  qui 
eam  veluti  praecedenti  congenerem  Azpan  quoque  vocent. 

CAPUT  LV. 

De  ^tECociMATL , seu  herha  simili  Cimatl. 

Ad  Phaseolorum  genera  a Mexicensibus  Etl  universim 
vocata , quae  apud  hanc  novam  Hispaniam  paene  innume- 

ra  sunt , pertinere  videtur  Ayecocimatl.  Radicem  vero  fun- 
dit crassam  , fibratam  et  brevem  , ex  qua  oriuntur  caules 
tenues  ^ teretes  ^ virides  atque  volubiles  1 folia  Pyri  medio- 
cria ^ obrotunda  y illis  Ololitth^ui  haud  dissimilia  et  paulu- 
lum in  cordis  figuram  inclinantia  : flores  in  postremis  ramis 
coccinei  et  in  stellarum  modum  radiati ; ex  quibus  fiunt 
siliquae  fabalibus  j reliquorumve  Phaseolorum  similes , in- 
cludentes semina  fabas  ipsas  imitantia.  Venit  ejus  plantae 
radix  apud  Indos  in  nutrimenti  usum,  jea  est  harum  gen- 
tium voracitas  atque  rusticitas ! nam  licet  sapore  non  sit 
admodum  ingrato,  difficile  tamen  coquitur,  duramque  et 
fibratam  praebet  alimoniam.  Frigida  atque  humenti  natura 
constat , et  odore  fere  nullo.  Succus  ejus  oculis  inflamma- 
tione laborantibus  subvenit , radix  vero  cruda  , aut  jus  de- 
cocti ejus  ventriculum  et  intestina  supra  infraque  vacuat. 
Nascitur  in  agris  Mexi censibus  omni  fere  tempore , campe- 
stri udoque  solo,  et  floret  decidentibus  imbribus. 

CAPUT  LVI. 

De  ciMATL  , eeu  eduli  quadam  radice. 

Herba  est , volubiles  caules  proferens , folia  parva , ter- 
na, et  vocatae  Numulariae  proxima  et  obrotunda, flores  pur- 
pureos , radicem  longam  , fulvam , Raphani  radici  similem 
edulemque , multi  et  tenacis  nutrimenti , si  aquae  donec  te- 

n6rior  fiat,  incoquatur.  Radix  semiunciae  pondere  devorata 
dolori  renum  medetur  , nec  alius  est , quod  sciam , ejus  in 
medicina  usus.  Nascitur  in  agris  Mexicanis , Huehuetocensi- 
bus , atque  aliis  temperatis , aut  paulo  calidioribus  locis. 

CAPUT  LVII. 

De  ciciM^ric , seu  planta  Cimatl  simili. 

Radix  est  similis  napo , fibrataque , unde  prodeunt  cau- 
les volubiles  et  rubei  , ornati  foliis  ternis,  cordis  figura, 
similibusque  ceteris  Phaseolis , quorum  est  species , ac  sili- 
quae mediocres , ex  purpureis , ac  velut  racematim  depen- 
dentibus floribus.  Temperies  est  frigida  et  adstringens.  Ra- 
dix trita  inspersaque  ulcera  curat,  abstergit  enim  illa,  et 
cicatrice  obducit  ^ quo  fit , ut  Palancapatli  seu  ulcerum  me- 
dicina a plerisque  vocetur.  Oculis  tentatis  inflammatione 
mire  confert.  Nubes  et  superexcrescentes  carnes  discutit , flu- 
xum alvi  coercet  , tussi  auxiliatur  , et  enixas  corroborat. 
Jus  vero  decocti  radicis  opitulatur  dysentericis.  Nascitur  in 
calidis  ac  temperatis  regionibus , qualis  est  Mexicana. 

CAPUT  LVIII. 

De  TEPECiMATL , seu  Cimatl  montana. 

Radicem  fundit  Tepecimatl  surculosam  et  prolixam,  et 
inde  caules  praetenues , et  folia  oblonga , flores  candentes, 

ac  parvas  siliquas.  Ad  Phaseolorum  species  pertinere  quo- 
que videtur.  Nam  et  sapor  radicis  idem  est  ^ frigicaque 
aut  temperata  natura.  Ajunt  semiunciam  radicum  tusam  at- 
que ex  aqua  devoratam  ciere  vomitum.  Nascitur  in  colli- 
bus ferventium  regionum  , qualis  est  Chiuuhtlu. 

CAPUT  LIX.  • 

JDe  TECiMATL  , seu  Cimalt  saxorum. 

Volubilis  est  venenati  genus ; cujus  radix  crassa  appa- 
ret , ac  folia  indemersili  ferro  similia. 

CAPUT  LX. 

De  ACHiAN seu  Chian  ai^uae. 

4 

Herba  est  Balloti  similis  , multis  tenuibusque  firmata 
radicibus  , utide  profert  caulem  quadratum  , et  in  eo  fo- 
lia rara  , mediocris  magnitudinis  , cordis  fere  figura , et  pau- 
lulum serrata  j flores  cyaneos  parvos , vasculis  similes , e 
summis  ramulis  racematim  dependentes.  Odor  gravis  est, 
sapor  nonnihil  lubricus , et  natura  vel  tantillum  calida  at- 
que humida  tamen.  Succus  ejus  unciae  unius  mensura  ebi- 
bitus bilim  per  superna  vacuare  dicitur , et  scabiem  cura- 
re , infusus  alvum  extergere  , et  semen  torrefactum  cum 
Chian  mederi  dysentericis.  Sunt  qui  Tepechian  aut  Za- 
cachian , quod  est  montanum  , seu  herbaceum  Chian , vo- 

cent.  Clemens  caelum  amat , humectoque  et  uliginoso  na- 
sci gaudet  solo. 

CAPUT  LXI. 

De  ACHiAN  Xochitepecensi. 

Radicibus  insistit  Achian  Xochitepecensis  fibris  similibus, 
unde  profert  quadratum  caulem,  geniculatum  per  interval- 
la , folia  Ligustici  serrata , aspera  et  oblonga  : florem  in 
postremis  ramis  orbicularem,  pilosum  et  candentem,  erina- 
ceorum parvorum  forma.  Calida  est , amari  saporis , odora- 
que.  Succus  drachmae  unius  mensura  bibitus  urinam  elicit: 
folia  contusa  ac  devorata  pugilli  unius  pondere  enixas  cor- 
roborant , illita  vero  scabiem  curant.  Provenit  juxta  rivulos 
Xochitepecenses  , unde  illi , ne  nominum  similitudo  errorem 
pareret , fecimus  cognomen. 

CAPUT  LXII. 

De  CHiANTLACOTL  , seu  Utigachiau, 

Arbor  est  parva,  folia  ferens  Ocymi,  sed  minime  ser- 
rata , et  in  tenuius  acumen  desinentia : florem  coccineum, 
exilem  , et  alicubi  parvas  spinas.  Sapore  et  odore  caret, 
frigidaque  et  salivosa  praedita  est  natura.  Quauhtlae  nasci- 
tur udo  irriguove  solo. 

CAPUT  LXIII. 

De  CHi^NTL^coTL  altera. 

Frutex  est  Chiantlacotl  altera.,  rectus  excelsusque , ra- 
dici crassae  et  fibratae  innixus , unde  mittuntur  stipites 
multi,  pollicem  crassi,  folia  Ocymi  circinata,  aspera,  ple- 
na interveniis  obliquis , qua  in  re  difiert  a praecedenti  ar- 
buscula , cujus  foliorum  terna  intervenia  suam  longitu- 
dinem discurrunt , aliis  minoribus  transversim  exorientibus, 
et  flores  purpurei  modicique.  Calidus  est , et  nonnihil  acris: 
tusa  folia  flatum  discutiunt  , alvumque  emundant  infusa. 
Provenit  apud  Pahuatlanenses. 

CAPUT  LXIV. 

De  CHIANTZOTZOLTO  , scu  herba  simili  Chiantzotzoli. 

Chiantzotzolto  , quam  alii  Tecamactlactlatzin  seu 
medicinam  in  ore  sonantem  , alii  Quauhtilizpatli  , quod 
venerem  excitet , alii  Mecapatli  vocant , herba  est  radi- 
ci innitens  fibratae  , e qua  multos  caules  fundit , binos  do- 
drantes longos : et  in  eis  folia  per  intervalla  quatuor  un- 
ciarum , oblonga  et  parva,  acervatim  cohaerentia,  interser- 
tis floribus  modicis , oblongis , parvis  et  ex  albo  purpura- 
scentibus , permultis  capillamentis  luteis  hinc  inde  exorien- 
tibus. Adstringenti  dulcique  radix  viget  natura,  atque  ita  fo- 
lia tusa  et  epota  e liquore  quopiam  adstringente  alvum 

fluentem  cohibent.  Radix  , quae  subacris  est , tusa , et  dua- 
rum drachmarum  pondere  devorata  vomitum  ciet  , mede- 
tur tumoribus  praeter  naturam , ulceribusque ; jus  vero  de- 
cocti ejus  morbo  gallico  opitulatur.  Nascitur  in  planis  ca- 
lidisque  locis  Tacapkhtlae. 

CAPUT  LXV. 

De  CHiANTzoTzoLLi , seu  planta  in  humore  intumescente. 

Radices  fundit  surculosas  Chiantzotzolli  , et  ex  eis  cau- 
les quadratos,  et  sexquidodrantales , folia  Hederae  majora, 
flores  candentes , exiles  , vasculis  oblongis  contentos  , in 
quibus  demum  semen  generatur  atque  continetur,  candens, 
contusum , planumve  lentium  forma.  Olet  thymum  nostra- 
tem , sed  e vestigio  odor  languescit : folia  ac  radices  non 
omnino  videntur  expertia  caloris , aut  cujusdam  adstringen- 
tiae  et  amaritudinis.  Semen  vero  frigidum  est , aut  caloris 
temperati,  non  sine  quadam  lubricitate  et  salivosa  natura, 
et  quod  devorari  soleat  matutino  ac  postremo  vespere  ad- 
versus febres  , ac  dysenterias , ceterasque  defluxiones  ex 
aqua  unciae  unius  pondere  miro  successu  , dum  tamen 
ventris  bis  aut  ter  applicetur  emplastrum , constans  araneo- 
rum telis  , oleo  rosato,  et  aliquot  infrixis  pariter  ovis.  Pa- 
rantur ex  eo  , saccharo  ac  meile  condito , atque  interdum 
adjectis  expurgatis  amygdalis  , melonumque  , et  aliarum 

plantarum  seminibus , pergrata  quaedam  genera  bellariorum, 
potionumque  refrigerantium , qualis  est  ChiantzotzoIlatoUi  vo- 
cata,  exstinguendo  febrili  fervori  aptissima,  ac  bonum  gra- 
tumque  praebens  alimentum.  Quin  belli  tempore  maximi 
habebatur , quo  si  saccum  plenum  secum  ferrent , nihil, 
quod  alendo  corpori  esset  commodum  , sibi  arbitrabantur 
deesse.  Miscebant  vero  id  semen  in  farinam  redactum  Mai^ 
zio  torrefacto  atque  contrito , ut  diutius  integrum  et  im- 
mune  a vitio  servaretur , cumque  exposcebat  occasio , po^ 
tionem  parabant , cui  interdum  succum  Mc//,  ignem  exper- 
tum , vix  melli  nostrati  cedentem  , ac  paululum  siliquastri 
solebant  adjungere.  Ubique  sata  haec  planta  provenit , locis 
praecipue  cultis , irriguis  et  aquosis. 

CAPUT  LXVI. 

De  CHiANFiTZAHOAc , scu  Tcnul. 

/ 

Herba  magna  est  Chianpitzahoac  , a foliorum  ita  nun- 
cupata tenuitate , aut  quoniam  edulis  sit  Chianqualoni , (ad- 
ditur enim  ChiamatolU  potioni),  radices  fundens  fibris  si- 
miles , caules  striatos , ac  Cerei  appellati  more , cui  summa 
membrana  detracta  sit,  in  quatuor  partes  divisos,  folia  prae- 
cedentis Chian , sed  tamen  nonnihil  serrata , Pyro  similia  et 
oblongiora  , infernaque  facie  subalbescentia : flores  purpu- 
reos et  spicatos : semen  nigrum , quo  pascunt  indigenae  avi- 

culas  occines , caveis  inclusas , quarum  ingens  est  apud  eos 
copia,  haud  aliter  ac  nostri  phalarides,  chlorios , atque  acan- 
thilides  , et  parant  candentia  quaedam  bellaria , quae  , ubi 
illarum  copia  suppetit , ex  amygdalis  confici  addito  saccha- 
ro aut  meile  solent.  Nascitur  locis  planis  et  campestribus, 
cultisque  ac  praecipue  inter  sata  calidarum  regionum. 

CAPUT  LXVII. 

Be  TEPECHiAN , seu  ChidH  montana. 

Radici  insistit  crassae , surculosae  et  candenti , ex  qua 
profert  stipites  dodrantales , tenues , teretes  et  purpureos: 
et  in  his  folia  Amygdali , sed  minora , et  acuminata,  alte- 
raque  ex  parte  subalbescentia  , aliis  tamen  minoribus  ter- 
nisque  ordine  utrinque  intersertis:  florem  ac  semen  Chiae 
similem , unde  nomen  , suprema  stipitum  parte  exilem  et, 
ut  ajunt , cyaneum , ac  vasculis  contentum.  Amaro  sapore 
constat.  Pulvis  ejus  tostae  inspersus  curat  vetusta  ac  pu- 
trida ulcera.  Nascitur  regionibus  frigidk , in  jugis , ac  mon- 
tanis locis  MalinalcL  Est  et  Tztacchian  simile  Chianpitza- 
hoac , albo  tamen  constans  semine. 

CAPUT  LXVIII. 

Be  QUAUHCHIAN, 

r 

! 

Radicibus  insistit  Quauhchian  fibris  similibus  , unde 

s 

mittit  caules  tenues , quadratos , rectos  et  coccineos : et  in 

f 

eis  folia  Urticae,  sed  longe  majora,  ac  sinu  quodam  alte- 
ra parte  insignia  : ramulos  refertos  acinis  corymborum 
modo  dependentibus,  rotundis  fere,  primo  virentibus,  mox 
coccineis,  ac  tandem  tinctis  nigro  colore,  quo  inficiunt  at- 
trectantium manus  ( continent  enim  quiddam  simile  atra- 
mento ) ac  semen  durum  includentibus.  Frigida  et  sicca 
temperie  constat , et  ulceribus  pulvis  ejus  medetur.  Nasci- 
tur Tepoztlanicis  montibus  et  Acuitlapani. 

CAPUT  LXIX. 

Tie  altera  quavhchian. 

Frutex  est  Quauhchian  altera  radices  fundens , fibris 
similes , et  ex  his  caules  purpureos , folia  Salicis  serrata, 
et  flores  in  postremis  stipitibus  spiniferos,  racematim  de- 
pendentes , atque  purpureos.  Caules  ac  folia  tusa  meden- 
tur ulceribus  , si  prius  eadem  ex  vino  abluantur.  Nascitur 
in  montibus  regionum  cujusvis  temperiei. 

CAPUT  LXX. 

T)e  QUAUHCHIAN  tertia. 

Herba  est  cubitalis , caules  fundens  cinereos , folia  fe- 
re Ocymi , flores  purpureos,  parvos , spicatos  , et  vasculis 
oblongis  in  postrema  parte  caulis  contentos  , praeter  ver- 

ticilla  florida  circa  exortum  foliorum  , quae  bina  per  in- 
tervalla conspiciuntur.  Folia  alvum  impense  fluidam  con- 
tinent , gustu  placent , videnturque  excalfacere  ordine  se- 
cundo. Provenit  Tetzcoqui , campestribus  locis. 

CAPUT  LXXI. 

Be  cmcm^NTic , seu  herba  Chian  simili. 

Chichiantic  , quam  alii  Tlalahoehoetl , alii  Hoahoauht- 
zin.,  alii  Olotic Atotonilcenses  vero  Oloxochitl  vocant,  radi- 
cem surculosam  fundit , ac  crassam  , caules  coccineos  et 
cubitales , folia  Ocymi  purpurascentia  ex  pallido  , capitula 
spicasve  Stoechadis , sed  longiores , e luteo  quoque  purpu- 
rascentes, et  fulvo  semine  tenuique  refertas.  Frigida  et  sic- 
ca pollet  natura , et  sapore  nonnihil  adstringenti.  Trita  ra- 
dix , et  quatuor  drachmarum  pondere  matutino , quoties  ex- 
pedierit , devorata  febres  dicitur  sine  molestia  exstinguere, 
et  anhelantibus  ob  ingentem  calorem  opitulari  , ardorem 
urinae  sedare  , punctisque  argematis  et  inflammatis  ocu- 
lis mederi.  Quin  etiam  dysenterias  compescit , recentes  pla- 
gas cum  sale  admota  conglutinat , ac  procedente  tempore 
citra  salem.  Temperato  gaudet  caelo,  quale  est  Stapala^ 
pense  , et  Tetzcoquense , asperisque  et  montosis  locis. 

CAPUT  LXXII. 

De  CHiCHiANTic  Hoaxtepecensi. 

0 

Herba  est  Chichiantic  Doaxtepecensis  hominis  aequans 
altitudinem  , foliis  Urticae  nostratis  , odore  Menthastri , flo- 
ribus caeruleis  spicatis , et  tenuibus  radicibus.  Medetur  dy- 
sentericis. Amara  est  valde  calidaeque , et  exsiccantis  or- 
dine tertio  naturae.  Quam  herbam , etsi  insignem , depingi 
noluimus,  quod  aliam  pictam  haberemus  et  per  omnia  si- 
milem , praeter  acinos  pares  Coriano , quos  haec , non  illa 
fert , et  temperiem , quae  frigida  est , et  tumoribus  praeter 
naturam  repellendis  aptissima, 

CAPUT  LXXIII. 

De  CHiCHiANTON , seu  pavvo  Chian. 

Chichianton,  quod  alii  Achien^  Huaxacenses  vero,  apud 
quos  provenit , Malacaxochitl  seu  fusi  forem  vocant , her- 
ba est  radicibus  surculosis  innixa , unde  profert  ramos  pur- 
purascentes , folia  Origani , sed  magis  acuminata  : flores 
coccineos  , scariosis  calycibus  contentos  , quibus  semen 
Chian  simile  includitur , unde  nomen.  Amara  est , crassarum 
partium  , calidaque  ordine  secundo , et  lubrica  natura  : me- 
detur utero  atque  diarrhoeis.  Nascitur  temperatis  locis  jux- 
ta montium  declivia  loca. 

CAPUT  LXXIV. 

De ' CHiCHiANTic  Tlachmalacacensi. 

Radices  fundit  Chichiantic  TUchmalacacensU  canden- 
tes , caules  purpureos , hirsutosque  et  quadratos  : et  in  eis 
folia  per  intervalla  bina , florem  parvum  ac  viridem  , et 
semen  Qhian  nigri  coloris  : tota  planta  Verbenacam  re- 
ctam refert.  Odora  est , et  nonnullum  praesefert  cum  qua- 
dam siccitate  calorem.  Ajunt  febribus  mederi  illitam,  seu 
hoc  fiat  remissiore  adjecto  calido,  sive  evocato  humore  ad 
exteriora  , aut  pulsis  rigoribus  ac  typis  accessionum. 

CAPUT  LXXV. 

De  CHICHIANTIC  Ocoitucensu 

Herba  est  Chichiantic  Ocoitucensis  radicem  fundens 
magnam  et  fibratam  , caules  quadratos,  praelongos,  et  in 
eorum  summis  partibus  spicas  Stoechadi  similes  , septem 
transversos  digitos  longas , plenas  floribus  cyaneis  et  ob- 
longis ; folia  vero  Salviae  , inferne  serrata , et  candicantia. 
Sapor  est  amarus  Stoechadi  quoque  similis.  Calida  siccaque 
tertio  ordine  constat  natura,  ac  Stoechadis  loco,  cum  de- 
fit ejus  copia,  apte  substituitur.  Nascitur  regionibus  tempe- 
ratis, aut  paulo  calidioribus,  qualis  est,  a qua  cognomina- 
tur, Ocoitucensis. 

CAPUT  LXXVI. 

De  cmCHiyiNTic  Coatlani  Quauhnahuacensis-. 


Radici  innititur  capillatae,  unde  oriuntur  caules  qua- 
drati , sarmentosi , et  hirsuti  , folia  Urticae  proxima  , sed 
pennatis  pediculis:  flores  purpurei , similes  Chiae,  cujus  est 
species.  Semiunciae  pondere  trita  folia  epotaque  ex  aqua 
fluxum  alvi  coercent : calida  siccaque  et  adstringenti  tem- 
perie constat  et  odore  gravi,  et  fluxum  sanguinis  praegnan- 
tium solet  quomodoiibet  admota  retinere.  Nascitur  ferven- 
tibus regionibus , qualis  est  Tauhtepecensis  et  Coatlanensis. 

CAPUT  LXXVII. 

De  cmcHiANTic  Cocolanica. 

Radicem  fundit  surculosam  Chichiantic  Cocolani  \ et 

7 

capillatam : prolixa  folia , salignaque , serrata  et  angusta , flo- 
rem in  summis  stipitibus  Verbenacae  rectae  proximum,  un- 
de nomen  : caules  praelongos , quadratos , striatos  ac  ple- 
nos lenta  medulla.  Folia  sunt  nimis  amara  , calidaque  et 
sicca  ordine  tertio , quorum  decoctorum  jus  epotum  spleni 
medetur.  Nascitur  in  calidis  regionibus , qualis  est  Quaiih~ 
nahuacensis  5 adeo  Verbenacae  rectae  similis , ut  si  eadem 
non  sit,  illi  saltem  videatur  congener. 

CAPUT  LXXVIII. 

/ 

De  ACHiCHi^NTic  Tohalanensi. 

Herba  est  Achichiantic  tres  cubitos  fere  longa  , e ra- 
dice surculosa  caules  tenues  proferens , teretes  ac  cine- 
reos : folia  Marrubii , minutim  serrata , et  flores  in  postre- 
mis ramis  acervatim  congestos.  Radix  extrinsecus  pallet, 
et  candescit  intrinsecus , caulis  nonnumquam  purpurascit , flos 
vero  ex  viridi  candidove  inclinat  in  luteum.  Radix  calida, 
siccaque  et  adstringenti  constat  temperie  ; farina  ejus  bis 
aut  ter  die  admota  medetur  ulceribus  muliebrium  puden- 
dorum. Provenit  in  calidis  montosisque  yohalani  locis. 

CAPUT  uxxix. 

De  TEPECHICHI^NTZIN. 

Radicem  fundit  Tepechichiantzin  , seu  Chichian  parvum 
et  montanum^  candentem  et  libratam:  caules  purpurascen- 
tes et  excelsos : scabra  folia , serrata  , multis  distincta  in- 
terveniis, ac  similia  Ocymo:  flores  longiusculos,  vasculis  si- 
miles , atque  ex  albo  rubescentes , quibusdam  candidis  ca- 
pillamentis e medio  prodeuntibus , ac  fructum  obrotundum, 
in  quo  semen  continetur.  Radix  in  pulverem  redacta  ac 

inspersa  ulceribus  pudendorum  magnopere  dicitur  pro- 
desse. 

CAPUT  LXXX. 

f 

De  TLATLAUHQUicmoTANTic , scu  Qhlchiantic  rubea. 

Tlatlauhquichyoyantic  , quam  alii  Cocoztic  seu  palli- 
dam , alii  Tlatlapaltic  , alii  Cocahuizpatli  vocant , radicibus 
firmatur  fibris  similibus , multis  , teretibus  , atque  pallenti- 
bus , et  Hellebori  imitantibus  formam  5 e quibus  caules  oriun- 
tur , et  in  eis  folia  oblonga , serrata , flores  longi , canden- 
tes , forma  canaliculorum , et  fructus  glandibus  oblongis  si- 
miles. Nonnihil  calida  est , et  lenis  cujusdam  naturae  par- 
ticeps. Bibitur  adversus  febres , et  exanthemata  drachma- 
rum duarum  pondere,  miscetur  Pharmaco  voc^io  Chichime-' 
capatli,  ictericis  confert , et  inflammatis  oculis  medetur.  Na- 
scitur Temuacensibus  et  TepuzcuUulae  agris  , qui  ad  calo- 
rem spectant. 

CAPUT  LXXXI. 

De  QUAUHCHiCHiANTic , seu  urbove  simili  Chian. 

Arbor  est  stipitibus  purpureis , Olivae  foliis , angustio- 
ribus tamen  , et  longioribus , pennatis  ramis , floreque  et 
fructu,  ut  ferunt,  nullo.  Odora  gustu,  calidaque  ordine  se- 
cundo temperie  , adstringens , saporis  resinosi,  gummique 
vocato  Copalli  simile  effundens.  Cortex  foliaque  trita  , ac 
bis  die  admota  medentur  ulceribus , quae  ab  aliqua  re  ver- 

berante  aut  percutiente  contingunt , habenturque  ab  indi- 
genis maximi  ad  similes  usus.  Nascitur  in  calidis  Ocpayo- 
cani  agris. 

CAPUT  LXXXIL 

De  QUAUHcmcHi^NTic  altera. 

Herba  est  radici  insistens  fibratae  et  purpurascenti,  ex 
qua  fundit  caules  cubitales , virentes , folia  Urticae  similia 
et  serrata , flores  parvos  et  candentes  juxta  postrema  ramo- 
rum flagella  in  corymbos  coacervata.  Jus  decocti  radicum 
infusum  discutit  flatum , ac  educit  obduratas  et  molestas 
faeces.  Nascitur  in  campestribus  Tetzcocanis, 

CAPUT  LXXXIII. 

De  cmcHiAN  Tetzcoquensi. 

Radicibus  insistit  fibris  «imilibus  Chichian  Tetzcoquensis^ 
quam  alii  Chian  vocant , e quibus  caules  quadratos  fundit: 
folia  nostratis  Urticae , serrata , Ocymive  magni , alata  ta- 
men circa  pediculos , praeter  bina  alia  parvula  circa  majo- 
rum exortus  prodeuntia.  Frigida  adstringentique  natura  con- 
stat , atque  ita  jus  decocti  ejus  sistit  diarrhoeas.  Nascitur 
temperatis , sed  humidis  regionibus , qualis  est  Tetzcoquen~ 
sis.  Est  et  alia  Chian  Memeia , sed  quia  ad  Memeias  seu 
herbarum  lacte  manantium  genera  videtur  pertinere,  in  ea- 
rum locum  referenda  servabitur. 


T 

CAPUT  LXXXIV. 

JDc  j^QViLOTL seu  pluntu  volubili  prope  uquus  provenieitte. 

Plantam  hanc  Fruticemve  ita  vocant  Mexicani , quando 
humidis  aquosisque  locis  nasci  consuevit , repitque  per  ter- 
ram , aut  propinquis  arboribus  convolvitur.  Sunt  vero  illius 
duae  species , colore  tantum  floris , ac  nomine  distantes,  et 
foliorum  amplitudine.  Prior  enim  flores  fert  candidos,  ac 
folia  paulo  minora , vocaturque  Aquilotl  j alteri  vero  flores 
pallescunt , et  folia  sunt  majora , diciturque  Coztic  Aquilotl 
a luteo  colore  florum.  Caules  uterque  promit  rotundos, 
purpureos , lignosos  , fragiles , tenues , et  lenta  farctos  me- 
dulla : flores  Tzquixochitl  candidos , ut  diximus , aut  pal- 
lentes , nec  absimiles  odore  et  forma  floribus  Rosae  illius, 
quae  a recentioribus  sub  JSiosquetue  nomine  circumfertur, 
cui  hic  Frutex  totus  non  omnino  dissimilis  est.  Folia  sunt 
Rubi , sed  circinata,  nerveis  discursibus  recta  secundum  lon- 
gitudinem discurrentibus , et  odorem  cucumeris  fere  prae- 
scfcrcntio.  i flores  in  odorEmentR  6t  coroll9.s  veniunt  ^ flori-» 
dosque  manipulos  Indis  passim  consuetos  ac  familiares  ^ e 
quibus  ignis  beneficio  aqua  stillatitia  extrahitur , quae  val-* 
de  odora  sit , atque  jucunda.  Folia  sunt  amara  5 et  tertio 
fere  ordine  sicca  et  calentia  j quamobrem  devorata  pugilli 
mensura  ex  vino  flatum  discutiunt , tusaque  et  admota  com 

tiacts  rncinbra  laxant  ^ et  tumores  praeter  naturam  discu* 
tiunt.  Potest  in  Hispanias,  si  adsit  cura,  transferri , tempe- 
rato siquidem  aut  paulo  frigidiore  caelo  exsultare  solet. 

CAPUT  LXXXV. 

De  seu  herba  calida. 

Urticae  genus  est  Aparequa  , foliis  constans  magnis , serra- 
tis et  obrotundis,  cum  qua  delata  est  ad  nos  et  alia  species  hu- 
milioribus caulibus,  ac  vix  palmum  aequantibus , longeque  mi- 
noribus foliis.  Pungunt  his  frigescentes  ac  semimortuas  carnes 
non  sine  utilitate  magna,  aut  eos,  qui  aliqua  parte  corporis 
citra  inflammationem  dolent.  Quin  et  contra  perfrictiones 
est  utraque  indigenis  laudatissima , et  ex  praedicta  causa 
ortos  dolores , si  tusa  folia  calefactaque  emplastri  forma  ap- 
plicentur. Nascuntur  frigidis  humidisque  regionibus , qualis 
est  illa  Pazquari  provinciae  Mechoacanensis. 

CAPUT  LXXXVl. 

De  ARHARjiETsim , seu  vulneraria  medicina. 

Radicibus  firmatur  Arharhetsini  fibris  similibus , e qui- 
bus stipites  assurgunt  cubitales , aut  paulo  majores  , con- 
cavi , rotundi  , succosi , et  purpurei.  Ex  his  prodeunt  fo- 
lia oblonga  et  serrata , Chamaedryosve : flore  et  fructu  dici- 
tur carere.  Calida  est  et  sicca  ordine  secundo  natura , nam 

et  odora  est,  et  cujusdam  amaritudinis  particeps.  Ulceri- 
bus per  se  , aut  permista  Huaxaten  dicitur  mederi.  Frigi- 
dis provenit  locis  , quale  est  Pazquarum  , et  saltus  mon- 
tesque amat. 

CAPUT  LXXXVII. 

De  ARANVVQVA  j seu  herba  unius  passus  longitudinem 

aequante. 

Radice  firmatur  Aranduqua  fibrata , intus  alba , extra 
fulva  , unde  oriuntur  caules  lutei  , hirsutique , duos  paene 
cubitos  longi,  folia  superne  viridia,  inferne  squallentia,  hir- 
suta et  Verbasco  hac  in  re  tantum  similia  , nam  minora 
sunt , obrotunda  et  serrata.  Gustu  amara  est , odora , ca- 
lidaeque et  exsiccantis  ordine  secundo  naturae.  Jus  deco-* 
cti  foliorum  dicitur  pleuriticis  mederi.  Nascitur  Pazquari 
juxta  montes. 

CAPUT  LXXXVIII. 

De  ATOCHiETL,  seu  sylvestri  Pulegio. 

Ita  vocant  Mexicani  Pulegii  sylvestris  ac  maximi  quod- 
dam genus,  montanis  exsultans  locis;  Mechoacanenses  vero 
Noriten , flore  luteo , parvo  et  longiusculo.  Eadem , qua  ce- 
terae differentiae,  temperie  constat,  paralysi  medetur,  dy- 
senteriis remedio  est , aliisque  morbis,  qui  e frigore  habent 


> 


NOVAE  HISPAN.  LIBER  II.  149 

ortum.  Amat  loca  temperata  , aut  paulo  gelidiora  et  hu- 
mentia. 

CAPUT  LXXXIX. 

De  ATOCHiETL  altera. 

Herba  est  dodrantalis , odore  et  foliis  Pulegii , verum 
angustioribus,  minime  serratis,  fibrisque  similibus  radicibus, 
tenuibus  caulibus , ac  floribus  utrinque  per  singulos  folio" 
rum  exortus  luteis , et  oblongis,  a media  caulium  parte  us- 
que ad  summum.  Acris  est  ac  quarto  fere  ordine  calida, 
verum  cum  primo  gustu  calefaciat  vehementer  , mox  lin- 
gua osque  velut  grandine  contacta  frigescunt : quod  in  ple- 
risque  aliis  herbis  hujus  novae  Hispaniae  observavi.  Ad- 
Pulegii  species  refertur , ejusque  sortitur  facultates  ac  vires. 
Dolorem  capitis  levat , si  naribus  admoveatur , olfiatque , et 
praecipue  madens  aceto ; pituitam  evocat  , et  caput  emun- 
dat. Nascitur  Hoitzilaque  montosis  et  asperis  locis. 

* 

CAPUT  XC. 

De  ^TOCHiETL ' tertia. 

Atochietl  tertia , quam  alii  Dictamum  vocant , allata 
est  ad  nos  per  eadem , quibus  reliquae , tempora  ab  oppi- 
dis cujusdam  Gutmani,  Mechoacano  proximis.  Herba  pur- 
pureis et  longiusculis  constans  floribus , crassa  et  fibrata  ra- 
dice , foliis  parvis , serratis , forma  et  odore  Pulegii , cujus 

citra  dubium  est  species.  Ad  eam  compertum  fugere  cer- 
vos , ubi  sagittis  se  sentiunt  transfixos,  laethalibusque  con- 
fectos vulneribus  , iliaque  degustata  novas  recipere  vires, 
reddique  ad  cursum  promptiores  : unde  etiam  cognitum  ex- 
pertumque  plagis  recentibus  mire  prodesse;  his  praecipue, 
quae  toxico  infectae  sunt. 

CAPUT  XCI. 

De  ATOCHiETL  quarta. 

Atochietl  quarta.,  quam  Mechoacanenses  Tucupachat- 
zitzkui , seu  jlorem  Dei , Mexicenses  vero  Quauhyayahoal.,  seu 
plantam  rotundam  vocant , Pulegium  est  a Plinio  femina  vo- 
catum , radice  fibrata  foliis  Pulegii , et  floribus  purpureis, 
spicatis , verticillorum  forma , toto  fere  caulium  ac  ramo- 
rum procursu , et  temperie , facultatibusque  Pulegio  pari- 
bus. Illud  est  ab  Indis  Medicis  frequenti  experimento  co- 
gnitum, jus  decocti  ejus  enixis  mirum  in  modum  conferre, 
aut  herbam  ipsam  tusam,  atque  utero  emplastri  modo  ap- 
plicatam. Nascitur  temperatis,  sed  humectis  aquosisque  lo- 
cis, qualis  est  Mexicensis. 

CAPUT  XCII. 

De  TRAGORiGANO  Quauhnahuaccnst. 

Adnexuimus  praedictis  Pulegii  speciebus  hanc  plantam. 

quod  multi  ex  indigenis  Hispanis  eam  Pulegium  quoque 
vocent , cum  Tragorigani  formae  et  naturae  videatur  pro- 
pinquior, Herba  est  magna,  fibratis  radicibus,  caulibus  pur- 
pureis, foliis  Majoranae,  et  sapore  Origani  Pulegiique , flo- 
ribus vero  oblongis  et  ex  albo  rubescentibus , calyculorum 
figura.  Jus  decocti  ejus  menstrua  egregie  evocat,  cachecti- 
cis et  hydropicis  medetur , obstructiones  aperit , colorem 
vitiatum  restituit , discutit  flatum , evocat  sudorem , impe- 
ditos motus  explicat , splenem  minuit , humoresque  alte  in- 
farctos educit  , lentos  vero  crassosque  extenuat  et  pellit, 
appetentiam  intermortuam  excitat,  et  vetustis,  rebellibus,  at- 
que alioqui  insanabilibus  medetur  morbis.  Quin  tusa  et  ore 
gestata  folia  instar  Ficietl  celeritatem  addunt  venatoribus, 
ac  sitim  exstingunt.  Temperies  est  Pulegii , aut  Origani. 
Nascitur  montosis  locis  humidisque  calentium  regionum, 
qualis  est  Quauhnahuacensis. 

caput  XCIV. 

De  TLALATOCHiETL  ,'  seu  humiU  Pulegio. 

Species  est  Tlalatochietl  Pulegii  peregrina , Tragori- 
•ganive  , radice  longa,  tenui  et  fibrata  , unde  prodeunt  cau- 
liculi tenues : et  in  eis  folia  parva  , serrata , Origano  si- 
milia , binaque  per  intervalla , et  minora  , ac  flores  pur- 
purascentes ex  albo , bini  quoque , et  ab  ipso  foliorum  pro- 


HISTOR.  PLANTARUM 


1 52 

deuntes  exortu.  Calida  siccaque  ordine  quarto  natura  con- 
stat , et  cum  ceteris  generibus  urentior  sit , linguam  tamen, 
quam  primum  calefacit,  paulo  post,velut  ^nox  Atochletl  spe- 
cies , reddit  impense  gelidam.  Jus  decocti  ejus  discutit  fla- 
tus , dolorem  ventris  tollit , colicis  medetur , frigus  pellit, 
urinamque  et  sudorem  evocat.  Provenit  montosis  ac  planis 
Xalatlauhei  locis,  ubi  servari  in  manipulos  redacta  in  totius 
anni  usum  passim  consuevit. 

CAPUT  xciv. 

De  TL^LPJCiETL  5 seu  Ficietl  humili. 

Ita  vocant  Atlapukenses  genus  quoddam  Pulegii,  nostra- 
ti forma  et  facultatibus  simile , verum  foliis  minime  serra- 
tis ; quamobrem , quae  de  nostrate  dicuntur , de  hoc  etiam 
dicta  volentes  nihil  circa  ejus  naturam  docendam  adden- 
dum putavimus,  praeterquamquod  contra  tussim,  atque  im- 
peditas motiones  proclamant  Indi  quaraplurimum  valere. 

CAPUT  xcv. 

De  co^PATLi  Origanoide. 

Herba  est  Coapatli  Ortganoides , quatuor  fere  cubitos 
longa  , fibrata  radice  , foliis  Amygdali , coccineis  flosculis, 
in  vasculis  contentis  , odora  amara , acrique  gustu.  Calefa- 
cit exsiccatque  ordine  tertio,  ac  flatum  quomodolibet  ad- 

mota  discutit , Origanum  videtur  odore , sapore  et  forma 

aemulari ; quamobrem  fortassis  posset , neque  immerito , ad 
ejus  species  referri. 

. CAPUT  XCVI. 

De  MOTiNENSi  herba. 

Radici  insistit  Motinensis  herba  fibratae  , ex  qua  as- 
surgunt caules  tenues  et  prolixi , ornati  foliis  praelongis  et 
angustis , et  semine  Cardamomo  simili , calido  siccoque  or- 
dine tertio.  Tumentibus  membris  ajunt  mirum  in  modum 
auxiliari , si  ex  aqua  resoluta  illinatur  eis.  Nascitur  in  his, 

quos  Motines  vocant , calida  nempe  regione  provinciae  Me- 
choacanensis. 

CAPUT  XCVII. 

De  altera  motinensi  herba  expurgante. 

^^dici  insistit  fibratae,  ex  qua  prodeunt  caules  rubri 
atque  volubiles . et  in  eis  folia  parva , Hederae  figura  , et 
flores  rubei , calycibus  similes , vasculaque  obrotunda , ubi 
includitur  semen , quod  tusum  atque  ex  aqua  devoratum 
drachmae  unius  pondere  omnes  humores  citra  noxam  ul- 
lam expurgat.  Nascitur  \iquilpae , et  Tharmabari  provin- 
ciae Mechoacanensis. 

CAPUT  XCVIII. 

Be  AMOHUiTLi  j seu  hethct  puTpuvea  nascente  juxta  aquas. 

Frutex  est  Amohuitli  , caules  ferens  multos , quatuor 
cubitos  aut  amplius  longos , geniculatosque , et  in  eis  fo' 
lia  Mali  Persicae  , flores  coccineos , orbiculares , ac  velut 
in  umbellas  congestos , in  quibus  gignitur  semen  exile.  Ama- 
ra planta  est , et  cujus  decocto  abluantur  perfrigerat!.  Na- 
scitur in  planis  et  calentibus  locis  Hoaxtepecensibus. 

CAPUT  XCIX. 

Be  AMOHXJiTLJ  Tyauhtepecensi. 

Herbae  Murali  similis  est , sed  majoribus  alarum  cavis, 
floribus  purpureis , unde  nomen.  Nullus  perhibetur  de  ea 
usus : verum  meminisse  ejus  in  hac  plantarum  enarratione 
arrisit , quod  indistincta  similitudine  oleat  ferculum  ex  car- 
ne arietina , ovis  , pipere  et  butyro  apud  nostrates  parari 
ad  vespertina  jentacula  solitum. 

CAPUT  C. 

Be  MOHviTLi  ^ seu  herba  purpurea. 

Herba  est  radicibus  innixa  surculosis,  e quibus  pro- 
fert caules  duos  dodrantes  longos , sarmentosos , contor- 
tos et  teretes , flores  coccineos , longiusculos : folia  Solani, 

inferne  subalbescentia , quae  gustata  cucumerem  indistincta 
sapiunt  similitudine.  Frigida , aut  temperata  natura  constat 
glutinosaque.  Dysenteriis  medetur  ac  nimium  menstruo- 
rum fluxum  cohibet , si  aqua  ubi  aliquandiu  trita  maduerit, 
quoties  expediat , hauriatur  ^ scabiem  curat , inficitque  la- 
nas purpureo  colore.  Nascitur  in  planis  editisque  locis  Hoax- 
tepecensibus.  Non  est  tamen  in  hac  planta  praetermitten- 
dum , utrinque  ab  exortu  foliorum  prodire  ramulos  quos- 
dam parvulos,  appendicesve  refertos  foliolis  aliis  Cupres- 
so similibus , minoribus  tamen  et  tenuioribus.  Tales  sunt  Na- 
turae lascivientis  lusus  atque  varietates. 

cT 

CAPUT  CI. 

T)e  ^TAVHxocHiTL , scu  Jlore  nubis, 

Quatuor  Ayauhxochitl  fundit  radices,  columbinis  ovis 
forma  pares , paulo  tamen  majores , e quibus  prodeunt  caules 
tenues,  rotundique , et  binos  dodrantes  longi , folia  minuta  et 
serrata , flores  parvi , orbiculares  et  rubescentes.  Radices  fri- 
gidae sunt  temperiei , sapore  et  odore  carentes  j quamob- 
rem  semiunciae  mensura  ex  aqua  devoratae  , quoties  ex- 
pediat , febres  exstingunt.  Nascitur  in  montibus  regionis 
Mexicanae. 

CAPUT  CII. 

De  altera  ^t^uhxochitl. 


Radices  fundit  fibris  similes  Ayauhxochitl  altera  , et 
ex  his  caules  tenues , fulvos  et  breves , ornatos  foliis  an- 
gustis, longiusculis , et  serratis  , adeoque  amygdalinis:  flo- 
res vero  in  summis  caulibus  cyaneos,  et  in  spicarum  for- 
mam paene  compositos.  Frigida  natura  aut  moderate  ca- 
lida constare  videtur , saporeque  et  odore  insigni  carere.  Tu- 
sa illitaque  tensas  colli  cordas  laxare  dicitur , atque  emol- 
lire dolores , febres  sedare  , et  tumores  praeter  naturam 

repellere. 

CAPUT  CIII. 

De  AfAVHPATLi  Chietlae  j seu  nubis  medicina. 

Non  ob  aliud  id  nomen  sortita  est  Ayauhpatli  Chie- 
tlae , quam  quod  nubes  oculorum  discutiat.  Est  vero  Fru- 
tex folia  ferens  obrotunda,  in  acumen  tamen  desinentia, 
parvaque  et  cordis  figura , fructum  obrotundum  ac  fulvum. 
Paululum  calefacit  ac  nubes  oculorum  dissipat,  unde  no- 
men. Nascitur  in  calidis  ac  montanis  Chietlae  locis. 

CAPUT  CIV, 

De  QVEfAUHQuiLiTL  y seu  herba  serpente  per  terram. 

Praeter  eam  herbam , quam  Arabes  Kali , seu  Alkali 
vocant , exhibentque  plerique  recentiorum  delineatam , quin- 
que alias  y ex  quibus  vitrum  conficitur , reperi  y dum  in  In- 
dos occiduos  ago  iter ,, differentias.  Trium  illarum  icones  non 
do , quoniam  apud  magnam  Canariam , alteram^Fortunatarum 
insulam  , eas  inveni , cum  nondum  nactus  essem  pictores, 
et  ut  exsistimo , visuntur  quoque  in  nostro  orbe , foliis  Sedi 
vocati  vermicularis , sed  magnitudine  atque  crassitudine  dif- 
ferentibus. Duas  alias  delineandas  curavi , quae  agris  Me- 
xicanis  sunt  frequentes;  quarum  folia  (etsi  altera  serpat,  alte- 
ra subjecta  sit)  Portulacae  similia  sunt , alterius  autem  flores 
aloi  persimiles  Scorpiuro,  aut  Tlalchichinoae  seu  Heliotro- 
pii , alterius  vero  purpurei , et  modici , et  obrotundiora  fo- 
lia , Numulariae  vocatae  similia.  Priori  vis  est  cum  siccita- 
te nonnihil  calens , nam  et  salso  sentitur  gustu  : posteriori 
vero  frigida.  Quamobrem  prioris  folia  tusa,  admotaque  can- 
cerosis  ulceribus  mire  dicuntur  mederi  ; posterioris  vero 
erysipelatis,  combustionibus,  atque  adeo  quibuscumque  re- 
pulsione atque  refrigerio  est  opus.  Haec  QueyauhquiHtl, 
altera  vero  Totecyxochiu  seu  jlos  heri  dicitur.  Nascitur 
utraque  temperato  solo , quale  est  Mexicanum  , non  longe 
ab  ejus  palude , campestribus  et  uliginosis  locis. 

CAPUT  CV. 

Be  poPor^uHQUiLiTL , scu  herba  illustrata, 

Popoyauhquilitl , quam  alii  TzihuirKjuilitl  vocant,  herba 
est  edulis , olerisve  genus , ex  quo  Indi  suos  tamales  arto- 
creasve  interdum  permiscere  solent.  Radicibus  innititur  fi- 
bratis , e quibus  prodeunt  caules  tenues  ac  teretes , et  in 
eis  folia ^parva  et  serrata,  flores  parvi  luteique,  et  exiles 
siliquae.  Calida  siccaque  natura  constat,  et  cocta  vulgare 
est  ac  calefaciens  nutrimentum.  Nascitur  temperatis  locis, 
quales  sunt  Mexicani , in  suburbiis  et  maceriis , et  ad  Irionis 
species  videtur  pertinere. 

CAPUT  CVI. 

De  ^LAHOAC^p^TLi  Spinifera. 

Spina  est  Alahoacapatli  in  Tunae  fortassis  genera  re- 
ferenda, ternis  quaternisve  eminens  globulis,  spithamaeis,  fo- 
liorum expertibus , horrentibus  , stellatis , floribus  candenti- 
bus , radicibusque  longis  et  tenuibus.  Succus  ejus  semiun- 
ciae  epotus  mensura  ante  cibos  alios  calorem  nimium  se- 
dat. Provenit  regionibus  paulo  frigidioribus , qualis  est  Te^ 
poztlanica , saxosis  raontosisque  locis. 

CAPUT  cvir. 

De  ^xoQUENiETLy  scu  Picietl  ardeae. 

Frutex  est  tenuium  fibrisque  similium  radicum  , e qui- 
bus proferuntur  caules , et  in  eis  folia  Mali  Persicae , sed  ma- 
jora.  Haec  amaro  prope  sapore  praedita  sunt , et  odore  ju* 
eundo , calidaque  et  sicca  juxta  secundum  ordinem  tempe- 
rie. Jus  decocti  foliorum  dicitur  febres  exstinguere , quod 
qui  fieri  possit , non  video  ^ nisi  intensiore  calore  emollito, 
et  ad  inferiorem  gradum  deducto  ^ sedatis  rigoribus  , aut 
alicunde  causa  vacuata. 

t' 

CAPUT  CVIII.  ^ 

De  ATETL , seu  Picietl  aquatica. 

Radici  innititur  fibratae , atque  tuberosae , prolixae , ac 
digitum  crassae,  unde  edit  caules  sexdodrantes  longos,  te- 
retes , laeves , foliisque  Limoniae  Mali  utrinque  refertos: 
flores  in  summo  pallentes , coccineosve  , et  in  capitula 
velut  coacervatos.  Illita  corpori  ardorem  exstinguit , frigi- 
da siquidem  est  atque  humida  natura , et  montosis  nasci- 
tur locis. 

CAPUT  CIX. 

De  PICIETL.^  seu  Tetl  herba. 

Herba  est  Tetl  radici  insistens  brevi , tenui  et  fibratae. 

ex  qua  fundit  caules  quinque  pluresve  dodrantes  longos,  at- 
que hirsutos , inconditos , striatos  et  laeves , folia  lata  ob- 
longa  , et  Personatae  quadamtenus  similia  : flores  Hyos- 
cyami similes , eisque  decidentibus  vascula , Hyoscyami  quo- 
que aemula , referta  semine.  Vocabant  hanc  plantam  Hai- 
tini  Tabacum , ( a quibus  non  ad  Indos  solos , sed  ad  Hi- 
spanos quoque  id  defluit  nomen  1 eo  quod  suifumigiis  ad- 
misceretur , quae  tabacos  etiam  nuncupare  consueverunt. 
Sunt  apud  nostros , qui  herbam  sacram  , nec  desunt  qui 
Nicotianam  quoque  vocent.  Non  est  autem  unica  hujus 
plantae  species  5 reperias  enim  et  Quauhyetl  vocatam,  can- 
didiore flosculo , caule  rotundiore , ac  folio  laeviore  et  lon- 
giore. Ambae  sunt  acri  sapore , exsiccantis  calidaeque  ordi- 
ne quarto  temperiei.  E quibus  intelligas  licet  eorum  er- 
rorem , qui  arbitrantur  frigidas  esse  plantas  , et  ad  Hyo- 
scyami differentias  pertinentes.  Nam  tametsi  nigricanti 
Hyoscyamo  forma  dispares  haud  sint , viribus  tamen  plus- 
quam  ex  diametro  pugnant.  Quod  si  soporem  inducunt, 
non  evenit  ob  frigus  humoremve , quorum  citra  dubium 
sunt  expertes  , sed  calore , excitatis  nempe  levatisque  in 
caput  vaporibus , qui  somnum  inducant.  Jam  facultates  quo- 
tidiano cognitas  experimento  accipe.  Folia  siccari  permis- 
sa , atque  in  fistularem  convoluta  formam  , inclusaque 
arundinis  cavis  internodiis  aut  papyraceo  canali  , altera 

parte  incensa  , altera  vero  ori  naribusque  admota  , atque 
excepto  fumo  , obturatis  ore  et  naribus , ut  ad  pectus  us- 
que^ vapor  inspiratus  penetrare  possit , pituitae  expuitionem 
mire  evocant  , asthmati  veluti  per  miraculum  auxiliantur, 
difficilemque  halitum,  et  inde  ortam  leniunt  angustiam.  Ne- 
que praedictis  morbis  inspiratus  ille  vapor,  quo  diximus, 
modo  tantum  remedio  est  , sed  uterinis  etiam  affectibus 
impense  confert,  ac  praecipue  suffocationibus  , quae  ob 
ejus  ascensum  solent  accidere  5 admoto  siquidem  medica- 
mento in  dicatum  sibi  locum  dicto  citius  restituitur,  synco- 
pes fugatur , et  angustia  morsque  magna  ex  parte  in  mor- 
bidae muheris  corpus  jam  admissa  atque  excepta  amove- 
tur 5 roboratur  caput  , somnus  inducitur  , sedatur  dolor, 
ventriculus  resumit  vires,  curatur  gravedo,  laborumque 
omnium  casuumque  sensus  hebetatur,  ac  otium  faculta- 
tis animalis  ( quod  possis  ebrietatem  quamdam  vocare) 
prorsus  iilabitur  animo.  Quin  folia  ipsa  virentia , manibus 
oleo  perunctis  emollita  et  velut  marcida , concalfacta  igne, 
et  ori  ventriculi  dorsoque  e regione  applicata  , ita  tamen 
ne  hepar  attingatur , quod  alias  incenderent , atque  inflam- 
marent , coctionem  juvant , et  satietati  egregii  medentur. 
Eadem  tumores  lienis  discutiunt  apposita , dolores  a frigo- 
ortos  sedant , vulnera  cancerosa  antiquaque  extergunt, 
cainem  creant,  et  cicatrice  obducunt,  si  succum  foliorum 

mediocriter  contusorum  vulneri  instillaveris,  ac  mox  aren- 
tium pulverem  inspergas,  et  demum  folia  superponas,  ex 
quibus  succum  expresseris.  Sanant  eodem  modo  capiti  in- 
flictas plagas , dum  tamen  neque  nervi , neque  ossa  aut  lae^ 
sa  aut  convulsa  sint.  Dolores  dentium  concalfacta  sedant, 
convoluta  et  loco  dolenti , aut  dentibus  pituita  excavatis 
perforatisve  admota.  Quin  et  foliorum  pulvis  inspiratus  tra- 
ctusque naribus  verbera  et  cujusvis  generis  supplicia  vetat 
sentiri  , vires  addit , auget  animum  , et  ad  labores  tole- 
randos infractam  vim.  Illi  vero, qui  e cortice, quantum  ca- 
piat putamen  nucis , devoraverint , ita  inebriantur,  ut  semi- 
mortui amentesque  extemplo  jaceant.  Verum  qui  eo  au- 
xilio frequentius,  quam  deceat, uti  assuescunt,  redduntur  de- 
colores , linguam  gestant  squallidam  ac  palpitans  guttur, 
hepatis  ardore  afficiuntur  et  in  cachexiam  et  hydropem  la- 
psi mortem  tandem  obeunt : at  qui  eo  praesidio  utuntur 
moderatius , a multis  aliis  liberari  solent  incommodis  ; nam 
praeterquamquod  morbo  gallico  egregie  auxiliatur,  venena- 
tis sagittarum  ictibus  mire  obsistit , si  mox  plaga  infarcia- 
tur pulvere , et  ita  permittatur  manere , donec  et  pulvis 
et  venenum  in  clavi  cujusdam  formam  copulentur,  et  coeant. 
Hoc  remedii  genus  desumtum  est  ab  Indis  antropopha- 
gis  insularum  Haitinae  propinquarum  accolis , qui  cum  ab 
hostibus  venenatis  oppeterentur  plagis , hac  herba  sola  sibi 

caventes  reddebantur  passim  incolumes,  confirmatumque  est 
testimonio  insulam  Divi  Joannis  incolentium,  qui  cum  ad- 
versus Indos  illos  bellum  gererent , multisque  ejusmodi  af- 
ficerentur vulneribus , solo  hoc  antidoto  atque  praestantissimo 
alexipharmaco  extremum  fatum  effugere , quoties  viscera 
transfigi  non  contingebat.  Quin  articulares  dolores  sedari 
tumoresque  eo  solo  auxilio  resolvi,  apud  Hispanos  etiam 
agens  noveram : flatum  etiam  discuti , et  inveteratos  rebel- 
lesque  dissipari  dolores ; pulicum  quoque  vitatur  fastidium, 
si  jure  decocti  foliorum  universa  domus  conspergatur.  Se- 
ritur, ut  Lactucae,  neque  aliter,  cum  expedit , transfertur, 
et  colitur , nullum  , modo  pingue  et  humectum  sit , solum 
respuens.  Paratur  ex  ejus  foliis  arefactis  atque  contritis 
decem  partium  mensura,  et  unica  calcis  medicamentum  adeo 
ab  Indis  omnibus  expetitum  et  venale , ut  illo  ferveant  em- 
poria : venditur  involutum  foliis  spicae  Maizii , gestatum- 
que inter  buccas  et  maxillas  suavem  somnum , sensuumve 
et  mentis  tranquillam  quietem  inducit , et  laborum  omnium 
hebetat  sensum  , redditque  homines  ad  quaevis  corporis 
exercitia  promtos  atque  agiles , et  praecipue  ad  iter  agen- 
dum : dolorem  etiam  dentium  ac  ventriculi  levat  , prae- 
statque  alia , quae  licet  a nobis  nominatim  dicta  non  sunt, 
possunt  ex  praedictis  facile  comprehendi  : interque  illud 
vulgare  non  est , oleum , cui  sit  infrixum  concisum  in  te- 

nuia  frusta  infusum  colicis  mederi , necnon  succum  ejus 
et  nucleorum  Tliltzapotl  vino  permistum  atque  infusum, 
et  folia  Elychnii  modo  obdita  ano  quartanam  arcere  ac  re- 
liquarum febrium  frigora. 

CAPUT  CX. 

T)e  TLALTETLy  scu  Tetl  humili. 

e 

Radici  innititur  Tlalyetl  , quam  Cioapatli  Tonallae  vo- 
cant , surculosae  et  candenti , unde  prodeunt  caules  re- 
ferti foliis  subalbidis , oblongis , mollibus  , serratis  et  hir- 
sutis. Flos  est  in  summis  caulibus  Chamaemelo  similis,  sed 
circa  ambitum  Bellidis  modo,  cujus  est  species , purpurascens. 
Acris  est  radix , calefaciensque  et  exsiccans  ordine  tertio. 
Succus  ejus  bibitus  duarum  unciarum  mensura  tussi  magno- 
pere confert , et  enixis  mirum  in  modum  opitulatur.  Na- 
scitur Xalatlauhci. 

CAPUT  CXI. 

De  TLALTETL  ulteva* 

Radicibus  innititur  Tlalyetl  altera  , quam  alii  Qua~‘ 
quauhtzontic , alii  Tonalxihuitl , alii  Micatlacotl , et  Mica- 
xihuitl  vocant  , fibris  similibus : unde  prodeunt  caules  te- 
nues , teretes  ac  virides : et  in  eis  folia  saligna  , minora 
tamen,  et  non  longe  ab  exortu  veluti  praecincta  atque 

compressa  , aliisque  valde  parvis  atque  angustis  ab  eadem 
fere  parte  ternis  aut  quaternis  prodeuntibus  : flores  vero 
aurei  juxta  postremos  caules , et  exilia  flagella , Chrysan- 
themo similes  y virentibus  et  obrotundis  calyculis  inclusi  at- 
que contenti. 

CAPUT  cxir. 

Qv^pocTETL  y S6U  Tdbtzco  Hgneo, 

Radicibus  firmatur  Quapocyetl  pollicaris  crassitudinis, 
longis,  ex  albo  rubescentibus,  et  crasso  cortice  vestitis,  et 
candentis  medullae.  Folia  fert  parva , squallentia  , hirsuta, 
obtusa  et  mollia  : flores  luteos  modicos.  Radix  dicitur  re- 
pellere inflammationes , frigida  enim  est , siccaque  et  ad- 

stringens  , etsi  nonnihil  videatur  praeseferre  amaritudinis 
et  caloris.  Nascitur  TztotoJanL 

CAPUT  cxm. 

Be  ^MAQVAHUITL , seu  arbore  papyri 

Arbor  est  magna , Mali  Medicae  foliis , flore  ac  fructu 
candido,  in  corymbos  composito,  sapore  et  odore  fere  nul- 
lo , frigidaque  et  sicca  natura.  Tepoztlanicis  provenit  mon- 
tibus , ubi  frequenter  interpollatur  ex  ea  papyrus , fervet- 
que  opificum  turba , scribendo  trahendisque  lineis  non  mul- 
tum apta  , etsi  non  transmittat  atramentum  , involucris 

aptior  ac  celebrandis  deorum  fastis  sacrisque  , conficien- 
dis vestibus , ac  funerariis  exornandis  apud  hos  occiduos 
Indos  perquam  accommoda , atque  utilissima.  Rami  cras- 
siores secti  ex  arboribus  , ut  duret  soboles , macerantur  ex 
aqua  , ac  per  noctem  permittuntur  rivis  aut  fiuminibus  ma- 
descere.  Sequuta  die  vellitur  cortex,  emundatusque  a su- 
perna cuticula  lapide  plano  , sed  quibusdam  striato  sulcis, 
inaequalique  sude  saligna  in  orbem  contorta  manubrii 
vice  comprehenso,  multis  ictibus  concussus  dilatatur.  Cedit 
sequax  illa  materies , mox  secatur  in  schedas , quae  alio 
planiore  lapide  rursus  verberatae  facile  inter  se  jungun- 
tur , laeviganturque  , atque  ita  demum  aptantur  in  plagu- 
las , duos  dodrantes  longas  ac  sesquidodrantem  plus  minus 
latas,  papyrum  nostratem,  quae  crassior  ac  vilior  est , imi- 
tantes, sed  densiores,  et  candidiores,  at  longe  tersiori  no“ 
strae  cedentes.  Scio  nationes  alias  aliter  atque  aliter  pa- 
pyrum ex  arborum  corticibus  parare.  Sinas  autem  omnium 
tenuiorem  ac  tersiorem  , qualem  nos  domi  servamus , velut 
quondam  e junco,  nunc  vero  vetus  orbis  e Lino  redacto  in 
farinam  parat , sed  nobis  tantum  sermo  est  de  Mexicana. 

CAPUT  CXIV. 

De  AMAcozTic , seu  pupyro  lutea. 

Amacoztic  , quam  alii  Texcalamatl  seu  saxorum  papy~ 

rim^  alii  Tepeamatl  vocant,  arbor  est  magna,  folia  ampla 
ferens , obrotunda  , pinguia,  purpurascentia.  Hederae,  ac 
cordis  fere  figura  : corticem  altera  parte  pallescentem  ex 
viridi , et  altera  fulvum , in  ipsis  vero  stipitibus , qui  ficul- 
nei sunt  et  leves , in  modum  Sycomori  fructum  ficubus  par- 
vis similem , purpurascentem , semine  minuto  ac  fulvo  refer- 
tum. Adhaeret  saxis  non  mediocriter , spectando  miraculo. 
Folia  sunt  saporis  et  odoris  insignis  expertia , Rigefacien- 
tis naturae,  atque  humectantis.  Jus  decocti  radicum  lin- 
guam febrientium  humectat,  pectoris  doloribus  confert,  pi- 
tuitam ac  bilim  nondum  excusso  lacte  supra  infraque  pur- 
gat , si  unciae  tres  totidem  aquae  libris  adusque  medieta- 
tis consumtionem  incoquantur.  Lac  ejus  medetur  ulceribus 
labiorum  ceterisque  inveteratis.  Provenit  Chietlae,  montosis 
asperisque  locis , cautes , ut  diximus , indicatque  nomen, 
amplexa.  Est  et  alia  eodem  nomine  ac  temperamento  ar-- 
bos  , quam  virgarum  tantum  rectarum  laeviumque  usum 
ajunt  praestare. 

CAPUT  cxv. 

De  ^MAZQviTL^  seu  unedone  papyracea. 

j j 

Folia  fert  Amazquitl  Limonis,  sed  magis  acuminata. 
Comata  est  et  umbrae  tantum  gratia  expetita.  Ad  genera 
Dzawflt/  videtur , velut  et  praecedens , pertinere  j nam  licet 

poma  minora  sint , neque  ponticis  nucibus  majora , candidis 
velut  et  illa  distinguuntur  punctis , et  intra  se  continent 
granula  ficulneis  forma  et  natura  similia : materies  etiam 
levis  est , ac  parum  distans  a ficulnea.  Provenit  locis  cali- 
dis , qualis  est  Chietla , ubi  febrientibus  accepimus  jus  de- 
cocti corticum  radicum  valde  prodesse. 

CAPUT  cxvr. 

De  ^MJTZALLiN , seu  hcrbu  multijida. 

Herbula  est  Amatzallin  tota  exilis , flores  promens 
minutos,  et  ex  candido  paululum  rubescentes:  odora, ama- 
ra, et  calefaciens.  Folia  trifida  sunt , longa  et  angusta,  et 
tamen  Indi  Medici  illitam  contendunt  finire  febres , evocata 
fortassis  morbi  causa  ad  cutim,  aut,  ut  ipsi  ajunt,  calore  fe- 
brili medicamenti  calore  evocato.  Nascitur  in  calidis  mon- 
tosisque  locis  Quauhquechulae. 

CAPUT  cxvn. 

De  TLAcoAMATL  , scu  'Virga  papyracea. 

Species  videtur  nostratis  Mori , a qua  nec  forma , nec 
facultate,  aut  eduli  fructu,  plurimum  distat.  Vocata  autem 
est  Tlacoamatl  ob  similitudinem , quam  habet  cum  Ama- 
quahuitl  magnitudine , forma , foliis , odore  , corticisque  et 
materiei  tenacitate.  Folia  ergo  fundit  Tlacoamatl  Mori , sed 

tamen  magis  acuminata  , flores  albos , modicos , in  Mori  fru- 
ctus , sed  longiusculi  et  tenuioris  formam  compositos , edu- 
lis, acidi,  sed  per  maturitatem  dulcis  purpureique , et  gra- 
ti saporis.  Caulium  cortice  mundatorum  ramenta  ulcera 
antiqua  et  putrida  curant.  Quovis  caelo  germinat , floret 
mense  Maio  , estque  glutinosae  et  paululum  calentis  natu- 
rae. Hispani  indigenae  Morum  Indicam  vocant,  Mexicen- 
ses  vero  arborem  Tlacoamatl , ut  diximus , ob  eam  , quam 
habet  cum  Amati  similitudinem , fructum  vero  Amacapolin^ 
quoniam  fructui  Capolin  vocato,  fructus  colore  edulique  na- 
tura , et  quadamtenus  etiam  sapore  et  facultate  similis  est. 
Provenit  calidis  et  frigidis  locis , nec  temperatum  caelum, 
quale  est  Mexicense  , fugit. 

\ 

CAPUT  CXVIII. 

De  amatzavhtli  , seu  glutine  papyraceo. 

Radices  fundit  fibris  similes  Amatzauhtli  , folia  Meti 
parva  , et  in  coccineum  inclinantia  colorem : caulem  tere- 
tem, laevem,  ac  sex  longum  dodrantes:  florem  modicum 
et  luteum  , Tzauhtlnio  haud  dissimilem , purpurisso  vermi- 
culatum. Frigida  et  humida  planta  est , nulloque  insigni  sa- 
pore aut  odore.  Succus  est  praecellens  medicamentum  ad- 
versus omnem  distemperiem  cum  siccitate  calidam  , quo- 
cumque modo  admoveatur.  Est  etiam  usus  apud  Indos  flo- 


170 


HISTOR.  PLANTARUM 


rum.  Montosis  saxosisque  locis  provenit  calidiorum  regio- 
num , qualis  est  Tepoztlanica , ubi  eam  curavimus  depin- 
gendam. 

CAPUT  cxix. 

Be  AMATic  Teocaltznicensi  ^ seu  herba  simili  Amati. 

s 

Radici  innititur  candenti  ac  parvae  , ex  qua  oriuntur 
caules  modici,  fusci,  et  folia  Origani.  Radicum  decocto  col- 
luitur os  ulcusculis  affectum  , atque  ita  pristinae  restitui- 
tur saluti:  adstringentes  enim  sunt,  frigentisque  aut  modi- 
ce calentis  temperiei.  Nascitur  in  calidis. 

CAPUT  cxx. 

Be  AMATic  secunda.  ' 

Caules  fundit  Amatic  secunda  fulvos,  sex  cubitos  lon- 
gos ex  radice  crassiuscula  , sensim  gracilescente  et  fibrata, 
et  in  eis  folia  Quercus  serrata , et  minora : flores  in  postre- 
mis ramis  exiles  , et  purpureos  , verticillis  quibusdam  adna- 
scentes.  Frigida , siccaque  et  adstringenti  natura  constat , et 
tamen  Ocpayocancnses  Medici , apud  quos  micat  campestri- 
bus in  locis,,  ajunt  dolorem  capitis  naribus  infusam  mitigare. 

CAPUT  cxxi. 

Be  AMATLAximiTL , seu  herba  humili  papyracea. 

Amatlaxihoitl  herba  est  ita  vocata,  quod  sub  arbo- 

ribus,  ex  quibus  Indica  papyrus  paratur,  nasci  soleat:  bi- 
nos ternqsve  longa  dodrantes,  radice  oblonga  et  fibrata 
foliis  Ocymi , paulo  tamen  majoribus , et  magis  acuminatis: 
corymbis  candentium  flosculorum  referta , qui  tandem  ver- 
tuntur in  acinos  coccinei  coloris,  Goralis  modicis  et  orbicu- 
laribus persimiles.  Gravem  odorem  spirat,  nulliusque  nar-' 
ratur  esse  usus , praeterquam  florum  : tamen  ob  ejus  ju- 
cundum aspectum  delineandam  memorandamque  curavimus. 

CAPUT  CXXII. 

De  TLACOAMATL^ 

Frutex  est  foliis  Mori , sed  angulosis  : fructu  alterius 
Tlacoamatl  , seu  Amacapolin  simili , edulique , et  ejusdem  fa- 
cultatis. Nascitur  ubique , sed  praecipui  calidis  locis. 

CAPUT  cxxra. 

De  rZTACTLAL^MATL. 

Herba  est  sex  dodrantes  longa , radicem  fundens  te- 
nuem et  prolixam , et  ex  ea  folia  hirsuta , cinerea,  et  ob- 
rotunda,  caules  in  purpureum  inclinantes  ac  hirsutos,  et 
flores  luteos  et  modicos.  Sapor  est  leguminis , frigidaque  et 
sicca  natura:  quo  fit,  ut  radix  in  farinam  redacta  conferat 
ulceribus  cancerosis.  Provenit  in  montibus  Tepuztlanicis. 

CAPUT  CXXIV. 

De  altera 


Radici  insistit  longae  et  tenui,  fibrataeque  Yztactla-^ 
LAMATL  , unde  prodeunt  caules  sexdodrantes  longi , folia  per 
intervalla  terna  , oblonga , Ocymo  fere  similia , finientia  in. 
cuspidem  et  aliquantulum  scabra,  flores  candentes,  vergen- 
tes in  colorem  coccineum  juxta  summos  ramulos.  Radix 
frigidae  est,  ac  siccae  naturae,  odoris  ac  saporis  expers.^ 
Succus  ejus  nubes  discutit  et  medetur  leucomatis.  Prove- 
nit in  campestribus  Xochitepecensibus  Quauhnahuac ensis  agri, 
calidis  humidisque  in  locis. 


CAPUT  cxxv. 

t 

De  TTZAMATL , seu  papyro  novaculari. 

i 

/ 

Arbor  est  vastae  magnitudinis , ita  vocata , quod  Ama- 
quahuitl^  ex  qua  papyrus  paratur,  sit  similis,  sed  foliis  no- 
vaculae forma.  Haitini  Ceibam  vocant.  Duae  sunt  ejus  spe- 
cies , altera  foliis  Mali  Medicae , inferne  diluti , superne  exsa- 
turati viroris , fructu  orbiculari,  albis  maculis  distincto,  ac 
referto  granulis , ficuum  granis  similibus , edulique , et  sa- 
porem nostratium , ficuum  referente , unde  indigenae  Hispa- 
ni arborem  Ficum  indicam  vocant , fructum  vero  Ficum:; 
quam  arborem  accepi  apud  Panucenses  bis  singulis  qui-, 
busque  annis  proferre  folia  , largos  imbres , dum  viridia  ac 

tenera  sunt , effundentia  ac  velut  stillantia.  Altera  latioribus, 
sed  tamen  obtusioribus,  et  nigrioribus,  unde  quidam  TUla~ 
mati  vocare  malunt,  fructuque  minori.  Materies' est  utrique 
lenta  ac  brevis.  Nec  quicquam  aliud  intellexi , quod  ad  usus 
medicos  posset  spectare  , praeterquamquod  folia  frigida  sic- 
caque facultate  pollent,  et  opitulantur  ulceribus  , mannam 
etiam  vocatam  ab  Arabibus  super  eam  praecipue  apud 
Hoaxtepecenses  cogi,  simillimam  nostrati  et  forma  et  viri- 
bus, sed  paulo  duriorem  et  glutinosiorem,  quamquam  aliis 
in  locis  hujus  novae  Hispaniae  , quales  sunt  Quauhnahua- 
censes , optimam  , nec  cedentem  illi , quae  ex  Campania  ad- 
feriur  , soleat  concrescere  super  Salices. 

CAPUT  cxxvi. 

De  TLALAMJITL. 

Frutex  est  Salviae  foliis , pinguioribus , et  mollioribus; 
floribus  spicatis , parvis  et  coccineis  ; ex  quibus  procedente 
tempore  acini  producuntur.  Folia  tusa  ac  pugilli  mensura 
ex  aqua  devorata  dicuntur  humores  omnes  leniter,  ac  citra 
molestiam  ullam  vacuare  per  superna,  et  tamen  frigida  ad- 
stringentique  et  glutinosa  videtur  constare  natura.  Nasci- 
tur in  frigidis,  floretque  mense  Februario.  Ethnae  accolae 
Quauhtlalmat’1  vocant , ajuntque  radicem  laevigatam  et  in-: 
spersam  inederi  ulceribus.  - 

CAPUT  CXXVII. 

De  TLAL^MuiTL  Atatacensi. 

Reperi  non  procul  ab  Ethna  Mexicana  genus  quoddam 
Tlalamatl,  frigidae,  siccaeque  et  adstringentis  naturae,  cu- 
jus semen  lentibus  multis  inter  se  cohaerescentibus  simile 
erat , folia  vero  longa  et  angusta , quod  tamen  depingen- 
dum non  curavi , quod  plures  plantae  nobis  jam  tunc  de- 
lineatae  essent , quae  similibus  pollerent  viribus. 

CAPUT  cxxvni. 

De  altera  tlalamatl. 

Frutex  est  radicibus  innixus  fibris  similibus , foliis  Mali 
Punicae , ternis  , floribus  in  summis  caulibus  purpureis,  In 
spicarum  formam  compositis.  Frigida  et  sicca  constat  tem- 
perie , aut  moderate  calida.  Ulceribus  medetur  ac  febrilem 
calorem  sedat , inflammatisque  oculis  , eorumque  argenta- 
tis medetur. 

CAPUT  cxxix. 

De  TLALAMATL  tertia. 

Volubilis  est  genus  lacte  manans  , radici  innixum  fibra- 
tae , unde  caules  proferuntur  virore  saturato  tincti , te- 
nues , teretes , laevesque , et  ornati  foliis  raris , oblongis, 

squallentibus  et  hirsutis  inferae  ; floribus  vero  candentibus 
et  parvis,  ac  fructu  Siliquastro  simili,  lanugine  ac  semine 
referto  , ab  illo  Tlallayotli  parum  distanti  5 veriim  nec  va- 
riato , nec  spinifero  , qua  in  re  differt  ab  ea  , et  ab  alia 
planta  , quae  vocatur  Quaquauhton.  Liquor  ab  ejus  ger- 
minibus confractis  stillans  ulceribus  antiquis  opitulatur.  Sa- 
pore et  odore  caret , frigidaque  et  humida  temperie  con- 
stat. Provenit  in  calidis  Oapani.  Vidimus  duas  alias  herbas 
eodem  nuncupatas  nomine  a^ud  Tepoztlanenses  , quas  ta- 
men , quod  nullius  utilitatis  apparerent , praetermisimus. 

CAPUT  CXXX. 

De  TLALAM^TL  quarta. 

Radice  firmatur  longa  , tenui  et  fibrata  Tlalamatl, 
quam  alii  Tlalamatl  seu  Cimatl  humilem  , alii  herbam  Joan- 
nis  infantis  , quidam  Mechoacanenses  Turiripit aqua  , alii, 
vero  Quereri  vocant : ex  qua  proferuntur  caules  purpurei 
per  terram  serpentes , folia  obrotunda.  Nummulariae  proxima, 
terna  , purpurei  et  spicati  flores , semenque  parvum  et  ro- 
tundum. Frigida  , siccaque  et  adstringenti  natura  constat, 
necat  pediculos,  medetur  vetustis,  ac  recentibus  plagis,  et 
vacuatis  humoribus  dysenterias  et  abortum  coercet ; tu- 
’sa  vero  ac  duarum  drachmarum  pondere  devorata  dolores 
e morbo  gallico  ortos  sedat , et  illita  oculis  eorum  in- 

flammationes.  Nascitur  temperatis  locis  aut  paulo  frigidio- 
ribus , quales  sunt  Mexicani  ac  non  pauci  ex  Mechoaca- 
nensibus. 

CAPUT  CXXXt. 

De  QUERERi , seu  planta  adhaerescente  vestibus. 

Est  et  alia  herba , quae  sub  Joannis  quoque  infantis  no- 
mine circumfertur , quam  ea  de  causa  praecedenti  libuit 
adnectere.  Fibratis  haee  firmatur  radicibus , unde  prodeunt 
caules  volubiles : et  in  eis  folia  similia  praecedentibus,  sed 
longe  majora  et  pluribus  distincta  interveniis , necnon  si- 
liquae parvae,  tribus  tantum  gravidae  nucleis.  Plagis  et  re- 
centibus et  antiquis  ferunt  magnopere  opitulari  , nec  ho- 
minum tantum , sed  etiam  quadrupedum , quibus  persanan- 
dis frequens  ejus  est  usus  , et  oculis  inflammatione  tentatis 
egregie  subvenire.  Nascitur  in  calidis  siccisque  Huacanae 
locis. 

CAPUT  CXXXII. 

De  TtATLALAMuiTic , seu  herba  simili  Tlal amati. 

Radicibus  firmatur  surculosis  similibus , binis  ternisve, 
unde  prodeunt  caules  purpurascentes  juxta  genicula , quae 
habet  per  intervalla , teretes , laeves  ac  tenues : et  in  eis 
folia  rara , longa  et  angusta , adeoque  Tragopogi  flores  in 
summis  caulibus  , oblongis  vasculis  contentos  , illis  Hyo- 
scyami similibus.  Calida  herba  est  ac  guttur  urenti  tem- 

perie,  quamvis  per  initia  dulcis  appareat  et  grati  saporis. 
Radix  semiunciae  pondere  exhiberi  solet  ex  meile  Maguei 
his  , qui  satietate  , et  acore  ventriculi  afficiuntur.  Nascitur 

in  collibus  arentibus  regionum  frigidarum , servaturque  ab 
Indis  ad  similes  usus. 

CAPUT  cxxxin. 

De  HOEiAMATL , seu  Amati  magna. 

Arbor  est  magna  Hoeiamatl,  foliis  Mali  Medicae  am- 
plis , stipitibusque  subalbescentibus.  Calefacit  siccatque  or- 
dine quarto  , subtilibusque  et  acribus  partibus  compingitur. 
Scabiei  et  leprae  medetur  illita  , flatumque  et  ventris  do- 
lorem jus  decocti  infusum  solvit.  Provenit  Hoaxtepecen- 
sibus  calidisque  aliis  locis  spectatu  pulchra , sed  fructus  flo- 
risque , ut  incolae  testantur , orba. 

CAPUT  CXXXIV. 

De  ATZAPOTL  , seu  pomo  aquatico. 

Consuevere  Mexicani , apud  quos  linguae  totius  Novae 
hujus  Hispaniae  proprietas  atque  facundia  viget,  vocare  uni- 
versali quadam  nuncupatione  Poma  fere  omnia , quae  dulci 
sapore  constant,  Tzopor/ ; velut  Xocotl , quae  acido.  Illo- 
rum alterum  genus  vocatur  Atzapotl , seu  Tzapotl  aquati-^ 
cum , ita  dictum , quoniam  ejus  arbos  juxta  aquas , aquo- 

save  loca  soleat  provenire.  Arbor  est  magna , foliis  Mali 
Medicae , septenis , juxta  ramorum  extrema  , floribus  albis 
stellatisque , e quibus  generatur  fructus  obrotundus , magnus, 
atque  interne  pallens  , dulci  sapore , insalubri  ingratoque 
alimento , febresque , ni  modus  adsit , excitante ; intus  latet 
ossiculum,  praecipuum  phagedaenicorum  ulcerum  medicamen- 
tum. Arbor  Atzapotlquahuitl  vocatur  , pomum  vero , quem- 
admodum  diximus , Atzapotl , in  melonis  parvi  quandoque 
auctum  magnitudinem  et  suavi  praeditum  odore.  Provenit 
regionibus  paulo  calidioribus  juxta  foecunda  et  aquosa  loca. 

CAPUT  CXXXV. 

De  iLLAMATZAPOTL , scu  ponYio  vetulurum. 

Arbor  est  Illamatzapotl,  quam  Haitini  Guanabanum  vo- 
cant , magna  , foliis  Mali  Medicae , fructu  oblongo  , magno, 
primo  viridi , sed  post  maturitatem  fusco  , pallentive , et 
quibusdam  velut  delineatis  squamulis  interstincto,  interne 
vero  molli  et  candenti , salubris  alimenti , saporis  dulcis  et 
quadamtenus  similis  fructui  CacaoatL  Regionibus  provenit 
calidis  et  fertilibus , qualis  est  Quauhnahuacensis , ubi  eam 
arborem  curavimus  depingendam. 

CAPUT  CXXXVI. 

De  tLj4ltz^potl  , seu  Tzapotl  nigro. 

Arbor  est  procera  , Mali  Medicae  foliis , fructu  Mali- 
cotonei  mediocris  forma  et  magnitudine,  primo  extra  vi- 
ridi , mox  fusco , et  tandem  nigro , intra  vero  perpetuo  ni- 
gro , unde  nomen , molli , ac  granulis  fulvis  referto , eduli, 
calentis  alimoniae , satietati  opitulantis , et  grati  quibusdam, 
cum  maturuit , saporis , ante  maturitatem  vero  adeo  urentis 
naturae  , ut  leprae  medeatur , tineae  , impetigini , et  sca- 
biei , interimatque  inspersus  fluminibus  pisces.  Nascitur  in 
calidis  regionibus , hortensibus  praecipue  atque  humidis  locis. 

CAPUT  cxxxvir. 

De  TZATzAPOTic , seu  frutice  simili  Tzapotl, 

Frutex  est  volubilis , foliis  Tz<j^ot/ , unde  nomen,  flo- 
re et  fructu  carens.  Jure  decocti  foliorum  perungunt  Indi 
addito  Axin  corroborandi  gratia  eos , qui  resurgunt  ab  ali- 
qua aegritudine : caret  enim  odore  ac  sapore  insigni , fri- 
gidaque constat  natura,  et  febricitantibus  perquam  accom- 
moda. Nascitur  in  calidis  Tyauhtepecensibus  juxta  fauces, 
et  humecta  montium  loca. 

CAPUT  CXXXVIII. 

De  TEZ0NT2A~P0TL  ^ scu  potYio  colorem  Tezontli  lapidis  prae- 

seferente. 

r - . - 

Arbor  est  magna  Tezontzapotl  , quam  alii  Mamei  vo* 
eant,  stipites  fundens  fulvos,  folia  Mali  Medicae,  dena 
undenave  juxta  postrema  ramorum  stipitumve  cacumina, 
flores  in  ipsis  stipitibus  , e quibus  demum  generantur  po- 
ma magna  , ovorum  figura , coloris , ut  diximus , lapidis  Te- 

I 

, unde  nomen;  callo  vero  principio  candenti,  et  po- 
stea coccineo,  os  includente  magnum,  laeve,  et  refertum 
nucleo.  Est  autem  pomum  Maliscotoneis  conditis  gustu 
persimili , ac  mediocriter  jucundo  nutrimento , sed  non  ad- 
modum. salubri.  Nucleus  inclusus  osse  addi  solet  Cacaoatl 
potioni , illini  capillis , ne  findantur , sed  integri  servati  fla- 
vescant , xicaris  vero  vocatis , et  omnis  generis  materiei, 
eodem  modo  commendandi  coloris  gratia.  Cortex  ossis  ejus 
medetur  cordis  affectionibus , tusus  vero  ac  bibi  tus  ex  vi- 
no renibus  et  lapidi.  Nascitur  in  calidis  regionibus  , qua- 
lis est  Quauhnahuacensis. 

r 

cAput  cxxxix. 

De  TOTOTZAPOTL , SCU  Tzapotl  avis. 

I 

Arbor  est  magna  et  visu  conspicua  , folia  fe- 

rens  hirsuta  , crassa , et  Mali  Medicae  forma , sed  tamen 
magis  acuminata  ^ pomurri  parvum , coccineum  ac  saporis 
grati ; nec  quidquam  aliud , quod  memoria  dignum  existi- 
marem , de  hac  arbore  accepi. 

CAPUT  CXL. 

De  Tz^pOQUAHuiTL , seu  arbore  Tzapotl. 

Arbor  est  non  mediocris  Tzapoquahuitl  , folia  ferens 
magna , serrataque , multis  distincta  interveniis,  et  ad  Mali 
Medicae  formam  nonnihil  accedentia.  Jus  decocti  corticum 
exceptum  gossypio  ac  naribus  auribusque  instillatum  dolo- 
rem capitis,  dentium,  atque  oculorum  dicitur  tollere.  Na- 
scitur temperatis  locis  Hoeiacocotlae  , humectisque  agris. 

CAPUT  CXLf. 

De  xicoTz^poTL  , seu  Tzapotl  apis. 

Arbor  est  Xicotzapotl  magna , foliis  Mali  Medicae, 
minoribus , fructu  Mespili  forma  , magnitudine  et  colore, 
sapore  tamen  malorum,  quae  vocant  nonnulli  apiana cum 
jani  semiputria  sunt,  ossa  includente  plana,  acuminata,  ter- 
na quaternave , nigra  et  nitida , alicubi  tamen  candicantia, 
boni  nutrimenti  gratique  , sed  vel  binis  ingestis  gravi  et 
fastidioso.  Nascitur  in  calidis  montosisque,  aut  cultis  et  hor- 
tensibus locis. 

CAPUT  CXLII. 

De  cocHizTZAPOTL  ^ seu  Tzapotl  somnifero. 

Arbor  magna  est  atque  incondita , foliis  Mali  Medicae, 
raris  ac  ternis , stipitibus  albis  naevis  distinctis,  floribus  pal- 
lentibus et  modicis , fructu  vero  Cotonei  forma  et  magni- 
tudine , vocato  a nostris  Hispanis  albo  Tzapotl , eduli , sa- 
poris grati , sed  non  admodum  salubris  nutrimenti , et  os- 
sis nucleo  laethali  ac  deleterio.  Cortex  arboris  siccus  est, 
ac  paululum  dulcis  non  sine  quadam  amaritudine  : folia 
tusa  et  apposita  nutricum  papillis  infantulorum  medentur 
diarrhoeis  : ossa  usta  et  in  farinam  redacta  opitulantur  ul- 
ceribus putridis  vitiata  carne  prorsus  exesa  atque  absumta, 
purgato  ulcere  , carne  generata  , ac  cicatrice  mira  qua- 
dam celeritate  inducta  : poma  ingesta  somnum  conciliant, 
a quo  invenere  nomen.  Nascitur  in  calidis  frigidisque  re- 
gionibus. 

CAPUT  CXLIII. 

De  QVAUHTzAPOTL , seu  Anona. 

Quam  Mexicani  Quauhtzapotl  vocant  , Haitini  Ano- 
nam  nuncupare  consueverunt , sub  quo  nomine  apud  Hi- 
spanos huius  regionis  incolas  frequentius  circumfertur , alii 
vero  Texaltzapotl , arbor  est  magna  amplaque , foliis  Mali 
Medicae , sed  angustioribus : floribus  candidis , tricuspidibus, 

simllibusqiie  pyris  musteis  gratia  et  suavitate  odoris:  fru- 
ctu desuper  punctis  fulvis  et  virentibus  variato , melonis 
fere  magnitudine  , nec  absimili  lUamatzapotl  , cujus  in- 
terna, quae  nigro  semine  parvoque  scatent , ferculo  vocato  ab 
Hispanis  candido,  mollitudine,  colore  et  sapore  similia  sunt, 
non  tamen  pari  gratia , atque  nutrimento , quod  flatuosum 
est , neque  admodum  probati  succi.  Germina  ejus  dicuntur 
obsistere  venenis,  nuclei  vero  pomorum  curare  diarrhoeas, 
etsi  acceperim  inter  Tzontzonate  ac  divum  Servatorem  ge- 
nus quoddam  Anonae  provenire,  cujus  seminis  nuclei  de- 
cem duodecimve  devorati  leviter  ac  sine  molestia  bilem  ac 
pituitam  purgent.  Nascitur  regionibus  calidis,  qualis  est 

Haitina  Insuca,  et  Pro/incia  novae  Hispaniae  Quuabnahuu"^ 
censis. 

CAPUT  CXLIV. 

De  puAVHTZAPOTL  sccundu , seu  Tzapotl  montana. 

Arbor  est  magna  foliis  Mali  Medicae , minoribus  tamen 
atque  obtusioribus  , multisque  distinctis  interveniis , fructu 
vero  Xicdtzapotl  forma  et  natura  persimili,  sed  tamen  ma- 
jori. Nascitur  regionibus  calidis  ac  montosis  Colimae  locis, 
etsi  cultura  atque  indulgentia  jam  ad  campestria  et  hor- 
tensia loca  descenderit. 

CAPUT  CXLV. 

De  Tz^POTL  Haitino , seu  Mamei. 

Arbor  est  magna  et  visu  spectabilis , amplis , longisque 
foliis , fructu  Malocotoneb  simili , lutei  coloris , neque  ad- 
modum mali  aut  ingrati  nutrimenti , nucleis  vero  magnis, 
binis  ternisve.  Nascitur  in  calidis  , qualis  est  Haitina  in- 
sula , coepitque  in  novam  Hispaniam  transferri  diligentia 
Bernardini  Castilli , viri  militaris  ac  probi  , in  cujus  celebri 
horto  Quauhnahuacensi  imitandam  penicillo  curavimus. 

CAPUT  CXLVI. 

De  EMOLLI. 

Amolli  seu  Indicum  smegma , sapovt , herba  est  parva, ^ 
crassa  , brevi , et  fibrata  radice , foliis  porraceis , caule  vi- 
ridi , dodrantem  longo  , floribus  vasculis  contentis  ex  albo 
rubescentibus  et  capillamentis  similibus.  Radix  saponis  vi- 
cem praebet , unde  nomen ; nec  cederet  nostro , ni  lotae 
ex  eo  vestes  pruritum  quemdam  excitarent.  Nullam  insi- 
gnem qualitatem  videtur  praeseferre , si  glutinosum  quid- 
piam  excipias , quod  sese  gustantibus  offerre  solet.  Prove- 
nit montosis  locis  temperatarum  regionum , qualis  est  Me- 
xicensis. 

CAPUT  CXLVII. 

De  ITAMOLIN. 

Frutex  est  Yyamolin  , ita  vocatus  ob  fructum  cocto 
ferculo  similem  , quod  a solis  contingit  calore , multos  a 
surculosa  radice  proferens  ramos , Limoniae  Mali  folia, 
caules  teretes  ac  virentes , et  flores  in  corymbos  octo  un- 
cias longos  compositos , densos  et  coccineos  : e quibus 
profertur  fructus  malvaceo  semini  haud  absimilis , multi- 
plex , primo  virens , postea  ruber  , ac  tandem  purpureus, 
atque  niger , et  attrectantium  inficiens  putpureo  colore  ma- 
nus. Calida  et  urenti  natura  constat , amaroque  et  acri 
sapore.  Sanat  impetigines  tineasque , et  non  mimis  ac  prae- 
cedens planta , pro  smegmate  est , bullas  excitat , tumores- 
que rumpit  praeter  naturam.  Quovis  tempore  provenit  re- 
gionibus temperatis  , qualis  est  Tetzcoquensis  in  convallibus 
et  campestribus  locis. 

CAPUT  CXLVIII. 

De  AMOLxocHiTL , seu  Jlore  Amolle. 

Amolxochitl  radices  fundit  porraceis  similes  fibratas-* 
que , et  ex  his  caules , foliis  quoque  porraceis  ornatos , sed 
amplioribus  , spicatos  flores , oblongos , atque  rubescentes. 
Eumdem  fer^ , quem  praecedentes  duae  plantae , extergen- 

dis  lanis  ac  vestibus  usum  praestat,  ac  temperatis  regio- 
nibus , qualis  est  Mexicana , provenire  solet. 

CAPUT  CXLIX, 

De  ^pjNTLi , seu  herba  erecta. 

Bulbosa  radice  constat  Apintu  , et  fibrata , foliis  Spa- 
thulae foetidae , sed  majoribus , numerosis , interveniis  mul- 
tis secundum  longitudinem  discurrentibus  distinctis , necnon 
juxta  radicem  quibusdam  rubescentibus  punctis,  et  luteis 
flosculis.  Odora  est , acida , et  non  sine  quadam  adstrictione 
glutinosa  r utilis  est , velut  et  Amolle  , cui  videtur  congener, 
abluendis  vestibus,  quae  tamen  lotae  ea  herba  pruritum  etiam 
solent  excitare.  Venenatorum  serpentum  morsibus  remedio 
est  aqua , ubi  aliquandiu  contusa  maduerit , epota  , admota- 
que  vulneri , atque  ipsis  inflammationibus  applicata  radix. 
Pulvis  vero  seminis  gossypio  inspersus  et  dentibus  adjun- 
ctus dolorem  eorum  sedat , pituitamque  trahit  et  expur- 
gat. Est  et  alia  Apintli  differentia  foliis  undiquaque  macu- 
latis , latioribus  , rarisque , ad  Amolle  quoque  pertinens  ge- 
nus , et  ad  easdem  res  utilis.  Provenit  calidis  regionibus, 
qualis  est  Tepoztlanica , ubi  eam  depingendam  , et  icone 
exprimendam  curavimus. 

CAPUT  CL. 

De  QviLAMOLLt^  seu  herba  AmolU. 

Herba  est  tenui  longaeque  innixa  radici  , ex  qua  pro- 
deunt caules  volubiles , flores  candentes  et  praelongi  ca- 
lycum forma  , folia  cordis  figura  mediocris  magnitudinis. 
Sapore  et  odore  insigni  caret , frigidaque  et  humenti  na- 
tura constat.  Folia  resoluta  ex  aqua , illitaque , medentur 
inflammationibus , dolorem  capitis  applicata  sedant , calo- 
rem nimium  pellunt,  et  oculis  puerorum  inflammatione  ten- 
tatis  prosunt , denigrant  capillos , lichenibus  medentur , et 
pruritum  sedant : succus  devoratus  bilim  ac  pituitam  per 
superna  pellit  , surculi  vero  in  penem  immissi  evocant 
urinam.  Nascitur  in  calidis  collibus  Tztlani.  Est  et  alia 
herba  ejusdem  nominis  ac  facultatis  , et  huic , ut  conjectari 
potest  congener , sed  foliis  circa  exortum  a pediculo  mi- 
nime bifidis  , de  qua  haec  pauca  dixisse  sufficiet : quin  et 
Bryoniam  nostram  Chichicamolle  vocant  Indi , ajuntque  jus 
decocti  infusum  mire  pituitam  purgare , et  gallico  morbo, 
aliisque  aegritudinibus , in  quibus  impeditur  motus , anti- 
quis ac  rebellibus  mederi. 

CAPUT  CLI. 

De  MOLLE. 

A Peruina  regione  in  hanc  Novam  Hispaniam  , imo 
Hispaniam  Europaeam  planta , quam  Molle  vocant , jamdiu 
est  advecta  atque  translata.  Arbos  procera  , visu  pulchra, 
et  ornandis  domorum  compluviis  publicisque  foris  aptissi- 
ma. Comata,  in  latum  expandens  undiquaque  ramos,  e vi- 
ridi colore  purpurascentes , ubi  folia  Olivae  profert , sed 
longe  angustiora  et  tenuiora  , ordine  utrinque  disposita , et 
oblique  versus  ramos  extremos  procedentia  : flores  exiles, 
albos , racematim  dependentes , qui  mox  in  fructum  viren- 
tem , Oxyacanthae  semini  parem , aut  paulo  majorem  abit, 
et  cum  maturuerit  , in  colorem  ex  albo  rubescentem: 
cui  nucleus  durus  subest  , extraque  circumvestiens  mem- 
branula ejusdem  coloris.  Folia  ac  fructus  Lentiscum  , et 
ejus  lacrymam  olent  , resipiuntque  , sed  commistum  Foe- 
niculo,  unde  fortassis  aliquis  in  Lentisci  eam  referat  spe- 
cies , ni  malit  esse  sui  generis  herbam  ; sed  sapore  est 
acri  , subdulcem  amaritudinem  et  adstringentiam  praesefe- 
renti , calidaque  et  sicca  ordine  tertio  natura.  Acini  caro 
exterior  dulcis  est , verum , quo  diximus , sapore  nucleus. 
Ventrem  superiorem  corroborat  calefacitque  , inferiorem  ad- 
stringit  et , ut  quidam  ajunt , Terebinthi  vicem  praestat. 

semen  vero  cardamomi : urinam  elicit , vulnera  recentia  et 
inveterata  consolidat  ^ sanguinis  fluxum  retinet , curat  he- 
morrhoidas  ^ arthriticis  opitulatur  j nubes  oculorum  dissipat, 
flatus  discutit  , et  membra  corroborat : corpora  nimis  flu- 
xa et  humecta  exsiccat , et  aedemata  lotionibus  addita  dis- 
solvit : quae  omnia  luculentius  praestat  fructus , seu  extrin- 
secus admotus,  seu  intra  corpus  assumtus.  Gingivas  etiam 
dentesque  confirmat , et  ulceribus  oris  medetur.  Stillat  ab  ea 
arbore  lacryma  calefaciens  , et  adstringens  , quae  prae- 
terquamquod  ad  praedicta  omnia  utilis  est  , in  aquam  conjecta 
pituitosos  mistosque  humores  purgat.  Parare  solent  ex  uvis 
indigenae,  ut  audio,  vinum,  acetum  et  mei  ad  eadem  ef- 
ficacia. Folia  ac  fructus  virent  toto  anno , aliis  subnascen- 
tibus , aliis  Crescentibus  et  aliis  maturescentibus.  Sylvestris 
arbor  est , neque  ullis  lenociniis , aut  cura  ut  proveniaq 
opus  habet ; quamquam  in  deliciis  jamdiu  haberi  coeperit, 

t 

cultumque  et  indulgentiam  libenter  admittat.  Provenit  ubi- 
que , seu  semine  , ramo  aut  viviradice  seratur  , sed  in  cali- 
dis regionibus  luxuriat  et  laetior  assurgit. 

CAPUT  CLII. 

De  AXocoPACom  ^ seu  acida  lotione. 

•i 

Frutex  est  foliis  Limoniae  Mali , gratissimi  odoris,  ac 
interdum  rubescentibus:  flore  e pallido  vergente, in  cocci- 


HISTOR.  PLANTARUM 


190 

neum,  et  fructu  ternis  simili  granulis.  Adstringenti  natu- 
ra constat,  et  nonnihil  calida.  Miscentur  flores  aquae  epo- 
tandae , potionique  Cacaoatl  corroborationis  gratia : vestibus 
quoque  adjunguntur  folia , ut  gratum  concilient  eis  odo- 
rem, et  tineas  aliaque  animalia  eas  corrodentia  ac  deva- 
stantia longe  pellant , atque  fugent. 

CAPUT  CLIU. 

De  AxACACHQUJMiCHi , scu  cvotulo  muris. 

Herbula  est  Ayacachquimichi  odore , gustu  ac  foliis 
Salviae , sed  minoribus , et  librata  radice.  Tusa  ex  aqua, 
atque  illita  corpori  scabiem  extergit , ac  siccat.  Odore  sa- 
poreque calefaciens  et  exsiccans  secundo  ordine  deprehen- 
ditur. Nascitur  in  frigidis  , quale  est  oppidum  TototepecL 
quibusvis  sive  montosis,  sive  campestribus  locis. 

CAPUT  CLIV. 

De  AfACACHTOMATL  , seu  CTOtali  Tornati. 

Solani  seu  Tornati  species  est  Ayacachtomatl  , fructum 
ferens  ponticis  nucibus  fere  parem , fulvo  semine  refer- 
tum , ac  pentangulis  vesicis , quae  nucum  juglandium  aequant 
magnitudinem  , inclusum.  Calorem  dicitur  exstinguere  ac 
tumores  praeter  naturam  repellere  , praecipue  si  e calidis 
oriantur  humoribus.  Acido  sapore  constat  et  frigida  natu- 

ra , quali  et  aliarum  congenerum  plantarum  Ructus  ma- 
gna ex  parte  praediti  esse  solent.  Nascitur  in  calidis  et 
campestribus  locis. 

CAPUT  CLV. 

De  \dTAC^CHQUAHVlTL. 

Radicem  fundit  Ayacachquahuitl  prolixam,  et  fibra- 
tam, candentemque , caulem  similem  Tetzalpatli  , ampla 
ac  sinuosa  folia  et  vitigineis  similia,  floresque  candentes, 
ac  modicos.  Lac  ejus  vulneribus  auxiliatur.  Odora  planta 
est  , adstringens  et  moderati  caloris.  Provenit  in  calidis 
Johualani  montanis  saxosisque  locis. 

CAPUT  CLVr. 

De  ACHicmLACACimc  Oapanensi  ^ seu  herba  Lenticulae 

aquaticae  similia 

Radice  capillata  firmatur  Achichilacachtic  , unde  pro- 
fert stipites  ulnam  fere  longos  , sarmentosos , tenues , et 
quadratos , folia  Ocymi  minime  serrata , e singulis  nodis 
per  intervalla  bina  plurave  prodeuntia , flores  ex  albo  pur- 
purascentes et  modicos , contentos  vasculis , et  ex  eisdem 
geniculis  pullulantes.  Calorem  nonnullum  praesefert,  et  pau- 
lulum odoris.  Trita  ac  pannis  admota  medetur  eis,  extersione 
et  cicatricis  inductione.  Provenit  in  calidis  juxta  rivulos. 

CAPUT  CLVII. 

Z}e  altera  achichilacjcmtic. 

Etsi  Lenticulam  aquae  nostram  ita  quoque  Mexicenses 
nuncupent , eodem  tamen  nomine  significare  solent  herbam 
in  calidis , adeoque  Qmuhnahuacensi  regione  nascentem  jux- 
ta loca  palustria  , sesquicubitum  longam  , salignis  foliis, 
caule  tereti  purpureoque , cui  adhaerent  tori,  cirrhive  coc- 
cinei , vitioque  ac  morbo  ipsius  plantae  similes , floribus  ex 
luteo  purpurascentibus , ac  radicibus  fibris  paribus.  Caulis 
in  farinam  redactus  ac  impositus  ulcera  curat , qui  acido 
sapore  constat , frigidaque  et  adstringenti  temperie. 

CAPUT  CLVIII. 

T>e  AcmcHiLACACHTic  tertia. 

Radici  insistit  Achichilacachtic  tertia  surculosae,  un- 
de prodeunt  caules  rubescentes , et  in  eis  folia  Ocymi  cir- 
cinata, flores  lutei , fructus  contusus  Lenticulae  aquae  simi- 
lis , racematim  dependens  , unde  nomen.  Is  cum  panditur, 
quatuor  ostendit  semicirculos  sese  omni  ex  parte  penetran- 
tes , semenque  fuscum , mucronatum  tectumque  tunica  can- 
denti. Radix  redacta  in  pulverem  atque  instillata  naribus 
dolorem  capitis  tollit  evocatis  humoribus  afficientibus  ce- 
rebrum, atque  expurgatis.  Eadem  radix  semidrachmae  pon> 

dere  devorata  vomitu  excitato  humores  omnes  purgare  di- 
citur , nec  aliam  noxam  inducere , quam  gutturis  nonnullum 

ardorem:  calida  siquidem  est  siccaque  tertio  gradu  natura. 

< 

CAPUT  CLIX. 

De  Qvauhatacachtli  , seii  ligneis  crotalis^ 

Radici  insistit  fibratae , et  ex  ea  fundit  caules  hirsu- 
tos , striatos  , flores  modicos  et  pallentes  , folia  Solani , hi- 
spida, et  tenuia  vascula,  cicerum  vasculis  similia,  sed  ma- 
jora, inclusa  vesicis  magnis  pentagonis,  intraque , ubi  ma- 
turuit , crepitat  semen.  Amara  est , glutinosa  et  calida  na- 
tura , et  admovetur  tumoribus  praeter  naturam  discutien- 
dis magna  cum  utilitate.  Nascitur  in  calidis  Tepecuacuild, 
et  Hoaxtepecensibus. 

CAPUT  CLX. 

I^e  MOvoArACACHTLi  prima , seu  culicum  sonali. 

Caules  profert  hirsutos  ac  teretes,  utraque  ex  parte 
pennatos , et  in  eis  folia  rara , exilia  , longa  , angusta  hir- 
sutaque,  florem  luteum,  et  in  vasis  oblongis  obtusisque  se- 
men nigrum.  Floris  xt^ntum  est  usus ; ideoque  depingen- 
dam non  curavi.  Nascitur  Tepoztlantcis  montibus. 

CAPUT  CLXI. 

De  MOWArACACHTLi  secutidu  y seu  sonali  culicis. 

Frutex  est  magnus  Moyoayacachtli  , ramis  cavis  con- 
stans , Acantho  similibus  , foliis  Ocymi , fructu  oblongae 
vesicae  figura , hexangulo , intra  quem  alia  vesica  latet  or- 
bicularis , nucis  ponticae  magnitudine , natura  glutinosa  , ple- 
na nigro  et  contuso  semine.  Calidis  regionibus  nascitur  in 
ripis  , adeoque  in  ipsis  fluminibus  , ac  Septembri  mense 
floret. 

CAPUT  CLXn. 

De  MorOArACACHTLi  tertia. 

Radici  insistit  surculosae , unde  profert  caules  purpu- 
reos , tenues  , rotundos , sed  in  quadratam  formam  nonni- 
hil inclinantes  , cavos  ac  laeves , et  in  eis  folia  Ocymi  ser- 
rata , flores  coccineos , parvos , quadamtenus  radiatos  in  stel- 
larum formam.  Frigida , et  humida  natura  constat  salivosa- 
que.  Succus  ejus  medetur  oculis  inflammatione  tentatis , si 
instilletur  eis  : epotus  vero  punctis  , admista  praecipue 
Hoitzitzilxochitl.  Sunt  qui  dicant  febrientibus  sudorem  evo- 
care, sive  id  contingat  sedata  febre , et  roboratis  ita  viribus, 
sive  ob  nonnullum , quem  videtur  calorem  participare.  Sunt 
qui  vocent  Quauht  e cernat  on  seu  caput  ligneum , nec  desunt 
qui  Xiuhyopitzahoac.  Nascitur  in  calidis  et  temperatis  re- 

gionibus  , ac  nominatim  Hoaxtepeci , Malinalci , et  Mexid 
inter  sata.  Congener  videtur  huic  illa  , quam  Moyoxochitl 
vocant , etsi  foliorum  intervenia  recte  procurrant , radices 
sint  capillis  similes , necnon  et  flosculi , qui  oblongis  va- 
sculis continentur.  Adstringit  haec  , dysentericis  est  utilis, 
et  a nonnullis  vocatur  Tlaellu  Provenit  Atzcapotzalci. 

CAPUT  CLXin. 

i 

De  AxovATLi , seu  Pinu  medica. 

Folia  profert  herbula  haec  e radicibus  fibratis  et  can- 
dentibus , longiuscula  et  angusta  , et  Lini  non  valde  dissi- 
milia , flores  vero  Teccisxochitl.  Tusa  ac  admota  dolorem 
capitis  tollit.  Nascitur  Tototepeci , aliisque  temperatis  aut 
paulo  frigidioribus  regionibus.  Traxit  autem  a Pinu  no- 
men. 

CAPUT  CLXIV. 

De  AHUACAPATLi  TUanccnsi. 

t 

Frutex  est  radicibus  insistens  surculosis  et  lignosis , ex 
quibus  profert  stipites  quatuor  dodrantes  longos , et  in  eis 
folia  Origani , flores  candentes  et  parvos , ac  semen  orbi- 
culare , modicumque.  Radix  est  amara , calidaque  et  sicca 
ordine  tertio  5 semiuncia  radicum  et  foliorum  conversa  in 
farinam  tres  continuos  dies  matutino  devorata  ex  aqua  in- 

flationibus  medetur.  Nascitur  frigidis  quibusque  locis  Tilan- 
censibus  Mistecae  superioris. 

CAPUT  CLXV. 

De  AxixcozAHuiLiz  PATLi  T Haucensi. 

Frutex  est  montium  , colliumve  regionum  frigidarum 
alumnus , Ilici  similis  j verum  octo  dodrantes  vix  excedens 
altitudine  , juglandes  ferens  parvas  et  rubras  , spinosisque 
et  iligneis  ornatus  foliis,  et  floribus,  ut  ferunt,  Jasmini.  Ra- 
dix est  amara  pallidaque  , cujus  in  frustula  dissectae  de- 
cocti jus  oculis  et  renum  morbis , quorum  gratia  lotium 
reddi  solet  cruentum  , pallidave  pelluntur  excrementa , mire 
dicitur  conferre.  Nascitur  in  frigidis  jugis  regionis  Tilan- 
censis , et  in  calidis  Panuci , ubi  Olcacatzan  vocatur , tin- 
gitque  luteo  colore  eam  , in  qua  maceratur , aquam. 

CAPUT  CLXVr. 

De  ANONTMA  Mechoacanensi. 

\ 

Radicibus  insistit  fibratis  et  fuscis , et  ex  eis  caules  pal- 
lescentes , ornatos  foliis  Salviae , longis , angustis  et  serra- 
tis, superne  viridibus, et  inferne  Salviae  more  subalbescen- 

tibus ; cujus  vires  sunt  Absinthii  nostratis , et  genus  latifo- 
liae TztauhyatL 


NOVAE  HISPAN.  LIBER  II.  197 

CAPUT  CLXVil. 

Be  ^TON^Huizp^TLi  Tgualapae. 

Herba  est  radici  insistens  fibratae,  unde  edit  caules  ge^ 
niculatos , rotundos , lentos : et  in  eis  saligna  folia , lineis 
exilibus  multis  secundum  longitudinem  procedentibus  di- 
stincta, ac  flores,  ut  ferunt,  modicos  et  coccineos.  Frigi- 
da et  humida  natura  constat,  punctis  medetur,  et  calo^ 
rem  semiunciae  pondere  mitigat  trita  radix , atque  ex  aqua 
bis  terve  singulis  quibusque  diebus  devorata.  Nascitur  ia 
locis  temperatis  saxosisque,  aut  etiam  in  arboribus.  Vide- 
tur vero  ad  species  Acaxaxan  pertinere  , sed  folia  sunt 
angustiora  et  longiora. 

CAPUT  CLXVIIL 

Ue  ^p.BORE  5 CUJUS  cor  Gingiber  olet» 

Arbor  est  procera, , foliis  utrinque  subalbidis , longis  ct 
angustis , et  Mali  Medicae  folia  forma  referentibus , sed  sa- 
lignis  duplo  latioribus : cor  ligni  olet  sapitque  Gingiber,  ca- 
lidaque et  sicca  ordinis  quarti  videtur  constare  natura.  Na- 
scitur juxta  litora  maris  australis  non  long^  a Tototepec  Te- 
cuanapae , cujus  neque  nomen , neque  facultatem  aliam  ac- 
cepi , sed  tantum  casu  deprehensam , cum  secaretur  a quo- 
dam piscatore  ad  cymbam  fabricandam. 

. CAPUT  CLXIX. 

De  ARBORE  a quibusdam  Sasafras  vocata. 

Arbor  est  magna , folia  ferens  crenata  , et  in  tres  par- 
tes divisa , stipites  laeves , subrubeos  et  Anisum  olentes.  Ca- 
lida constat , et  sicca  natura  ordine  circiter  tertio  et  subti- 
libus partibus ; colicis  iliacisque  opitulatur  , necnon  difficul- 
tati urinae  renumque  morbis , dum  tamen  a causa  frigida 
contingat,  flatum  discutit  et  obstructiones  aperit.  Nascitur 
in  provincia  Florida , et , ut  audio , Mechoacanensi. 

CAPUT  I. 

De  ATLimzoNzAviTZAHOAc  j seu  spumu  aquae  temifolia. 

Oxonsuevere  Mexicani  vocare  herbas  omnes  (exceptis 
tamen  paucis,  quibus  diversa  nomina  imponunt)  quae  eo 
quod  capillatis  insistunt  radicibus  , capillares  vocantur  a 
nostris  , Ocopetlatl , Pinive  tapetum : quales  sunt  Adiantum, 
Phyllidis , Filix , Polypodium , et  similes , quarum  omnium 
paene  innumera  in  hac  Nova  Hispania  olfenduntur  gene- 
ra , eisdem , quibus  nostratia,  viribus.  Multa  describenda  cu- 
ravimus atque  depingenda,  alia  omisimus,  quoniam  etsi 
forma  distent  , facultatibus  similia  sunt  : inter  quae  sese 


200 


HISTOR.  PLANTARUM 


offert  omnium  prior  Atlipozonzapitzahoac  , ita  vocata , quo- 
niam humectis  et  aquosis  locis  nascatur  , radicibus  innixa 
capillatis  , e quibus  prodeunt  caules  virides,  tenuesque  , re- 
ferti Coriani , Apiive  hortensis  foliis , ni  mavis  illis  Dryo- 
pteris  potius  esse  similia.  Filicis  videtur  species.^  Frigida, 
siccaque  constat  temperie.  Valet  adversus  cordis  aestum, 

7 

syncopem , angustiam  , ac  febres.  Provenit  calidis  frigidisve 
promiscue  regionibus  , locis  udis  atque  irriguis , caudices 
scopulosve , aut  umbrosa  loca  amplexa. 

CAPUT  II. 

T>e  ATLivozoNz^PATLAHo^c  ^ seu  spuma  aquae  latiore. 

Species  et  haec  est  Filicis , viribus , reliquaque  natura 
haud  absimilis  praecedenti , foliis  tamen  latioribus  atque  ma- 
joribus. Nascitur  quoque  in  cautibus  regionum  quarumvis 
aquosis  locis , et  ad  eadem  est  utilis. 

CAPUT  III. 

T^e  ahovacpatli  seu  medicina  suavi. 

Ahoyacpatli  , quam  alii  Ocopetlathepiton  , alii  Oa- 
pazpatli , alii  vqvo JTtzinpechtetl  seu  basim  lapideam  vocant, 
Filicis  est  species , similis  praecedentibus , sed  foliis  paulo 
longioribus.  Frigida  siccaque  natura  constat , ac  gustu  non- 
nihil adstringenti.  Appetitum  excitat  devorata , ventricu- 

Ium  roborat , febres  exstinguit , fluxus  cohibet , et  capitis 
dolorem  admota  sedat.  Nascitur  regionibus  calidis  ac  fri- 
gidis , in  montium  faucibus  et  aquosis  locis  , velut  apud 
Pahuatlanenses. 

CAPUT  IV. 

De  coJTLrcEOAL  expurganti , seu  umbra  anguis. 

Radicibus  insistit  Coatlyceoau  expurgans  capillis  si- 
milibus , unde  fundit  ramos  tenues  , teretes , fulvos , atque 
Adianto  similes.  Folia  parva , orbicularia  , rara , terna  qua- 
ternave  , superiori  tamen  parte  parvo  quodam  sinu  fissa 
ac  velut  exessa  : flore  et  fructu  nullo  : nempe  Adianti  spe- 
cies , etsi  radices  vi  polleant  expurgante  omnes  humores 
per  inferna,  sed  biiim  praecipue  , sex  drachmarum  mensura 
devoratae.  Nascitur  in  rupibus  saxosisque  montuosis  et  hu- 
mectis  regionum  temperatarum  locis. 

CAPUT  V. 

De  COATLTCEO^L  Pahuatlanensi. 

Dryopteri  similis  est  Coatlyceoau  Pahuatlanensis , sed 
frigida  siccaque  constans  natura , et  sapore  , odore  , flore, 
ac  fructu  nullo.  Nascitur  ubi  praecedens  solet  provenire, 
atque  ad  eadem  videtur  utilis. 

cc 


202 


HISTOR.  PLANTARUM 


CAPUT  VI. 

De  CAVOLXIHVITL. 

Radicibus  firmatur  Capolxihuitl  capillis  similibus  , un- 
de proferuntur  caules  tenues,  et  fulvi , pleni  foliis  oblongis, 
et  serratis,  ordine  utrinque  dispositis , adeoque  Ca/io/i  Cera- 
sove  Indico  Amygdalove  similibus , unde  sumsit  nomen. 
Adstringens  est  sapor  , frigida  et  sicca  natura  , fios  ac 
fructus  nullus,  et  Polypodii  fere  facultas,  cujus  est  fortas- 
sis species.  Nascitur  calidis  ac  frigidis  regionibus,  humectis 

locis  juxta  saxa.  Sunt , qui  herbam  sui  generis  esse  velint, 
capillatis  tamen  annumerandam. 

CAPUT  VII. 

De  ocoPETLATL  Quauhthe. 

Lonchitis  aspera  minor  est  Ocopetlatl  Qiiauhtlae , radici 
insistens  transversae , fibratae , atque  capillatae , ex  qua  multos 
profert  ramos  hirsutos , ac  fuivescentes , et  in  eis  folia  an- 
gusta , et  longiuscula , densa , et  ordine  utrinque  disposita, 
vermiculataque , florem  , ac  fructum  nullum.  Vis  eadem,  quae 
Polypodio , easdemque  regiones  , ac  loca  amat , quamquam 
testentur  de  ea  praecipue  Indi  folia  tusa , atque  ex  aqua 

devorata  vanos  timores  pellere , moerorem  lenire  , et  syn- 
copi  prodesse. 

CjiiPUT  VIII. 

De  ELMOTAHvizp ATLi , scu  uciuseae  wiedlcina. 

Hcrbs  est  c3pillstis  firrnata  radicibus  ^ unde  proferuntur 
caules  juxta  radicem  rubescentes  , et  in  eis  folia  serrata, 
quadrataque,  et  adeo  Lonchitis  asperae  majoris , sed  juxta  me- 
dios duos  angulos  alata  atque  sinuosa  , et  flores  ac  fructus 
nulli.  Frigida  siccaque  natura  constat , et  appetentiam  dici- 
tur excitare.  Ad  capillatarum  herbarum  species  pertinet, 
ac  fortassis  nominatim  ad  Lonchitim  asperam  majorem.  Pro- 
venit inter  saxa  aquosorum  humidorumque  locorum  , qualis 
est  Hueitlalpa. 

CAPUT  IX. 

De  HUA^viLizPATLi  ^ scu  extcnuotorum  medicina. 

Parvula  herba  est  Huaquilizpatli  , capillis  quibusdam 
insistens , unde  ramulos  profert  exiles  et  breves , et  in  eis 
folia  Ocymi , sed  magis  acuminata  , et  interdum  purpurea: 
flores  vero  , aut  fructum  in  ultimis  flagellis  virentem  , et 
spicatum.  Frigida  siccaque  constat  natura  , et  propinatur 
ex  aqua  devoranda  his,  qui  sensim  contabescunt.  Sunt  qui 
commisceant  ejusdem  affectus  profligandi  gratia  Tchcatlepatli 
eodem  pondere.  Ad  Phyllitis  species  videtur  quadantenus  per- 
tinere , sed  flosculos , ut  dictum  est , edit  spicatos.  Nascitur 
Tzotzocolci  circa  saxa. 

CAPUT  X. 

De  rPEPECHTETL  , seu  basi  lapidea. 


Herba  est  parva , capillis  innixa , unde  profert  caules  te- 
nues , ac  rubescentes  juxta  exortum , et  interaa  parte  stria- 
tos , folia  quina , rhomboidali  fere  figura  circa  singulos  sti- 
pites , serrataque , et  florem  , ac  fructum  nullum.  Frigida 
siccaque  natura  constat , et  in  Phyllitis  species  potest  referri, 
ad  quas  sententia  quidem  mea  pertinere  videtur.  Bibitur 
adversus  febres , syncopen  , et  alios  cordis  affectus  ex  aqua 
resoluta.  Sapore  et  odore  insigni  caret.  Sunt  qui  adjun- 
gant Cacalotlynenepilli , dicantque  ad  eum  modum  utilius 
adhiberi.  Nascitur  Quauhtepecensi  tractu  in  montium  fau- 
cibus humidisque  locis,  ' 

CAPUT  XI. 

De  rNETENPOPOuir^ , seu  oris  emunctorio. 

Capillatis  innititur  radiculis  Ynetenpopoaya  , e quibus 
funduntur  pediculi  ramive , longi  ac  tenues , et  in  singulis 

I 

folia  Phyllitis  terna  , serrata  et  oblonga , sine  ullo  flore  aut 
fructu.  Frigida  siccaque  natura  constat , et  ad  Phyllitis  spe- 
cies videtur  attinere  , eademque  auxilia  praestare.  Nascitur 
in  calidis  Xicotepeci , quibus  ceterae  congeneres , locis. 

CAPUT  XII. 

« 

De  rrzTicp^TLT , seu  frigida  medicina. 

Herba  est  Ytzticpatu  capillis  similibus  innixa  radici- 
% 

bus,  ad  Filices  quoque  referenda  : caules  sunt  tenues,  tere- 
tes , ac  juxta  exortum  fulvi , folia  Origani  parva , spissa, 
oblonga  et  circa  caulem  ordine  utrinque  disposita.  Flore 
et  fructu  caret.  Frigidae  est  siccaeque  , ut  aliae  congene- 
res naturae,  et  succus  epotus  febres  tollit..  Nascitur  cali- 
dis regionibus  juxta  loca  saxosa  , humentia  , et  umbrifera. 

CAPUT  XIII. 

De  tMACPAL , seu  Palma. 

Ad  Adianti  species  videtur  Ymacpal  pertinere.  Radi- 
cibus enim  ei  similibus  insistit , e quibus  mittit  caules  coc- 
cineos tenues , et  in  eis  folia  Adianto  aut  Coriano  pro- 
xima. Frigida  natura  constat  , ideoque  folia  tusa  et  ex 
aqua  devorata  febres  exstinguit. 

CAPUT  XIV. 

De  rcxiTECUANi , seu  pede  ferae. 

Radicibus  innititur  fibris  similibus , adeoque  Leoninis , fe- 
rinisve  unguibus,  unde  sortita  est  nomen  : ex  quibus  pro- 
deunt sena  septenave  folia,  parvis  pediculis  appensa,,  per 

terram  sparsa  , virore  exsaturato  tincta , mediocris  magnitu- 
dinis, rotunda  fere,  distincta  inferne  vermiculis  quibusdam, 
fuscis , et  flore , caule  , fructuque  nullo.  Frigida  siccaque 
natura  constat , et  ad  Phyllitis  pertinet  genera.  Folia  tusa 
pugilli  unius  mensura  propinantur  ex  aqua  adversus  ni- 
mium calorem , dolorem  totius  corporis  , ac  syncopen  orien- 
tem ex  bilis  redundantia  ad  ventriculum  defluente.  Na- 
scitur Pahuatlani , saxosis  montosisque  locis  , calentibusque 
aliis  regionibus. 

CAPUT  XV. 

/■ 

De  rzHO^ro  , seu  foliosa  medicina. 

Phylliti  valde  similis  est  universa  forma , et  natura 

1 

Yzhoayo  , quam  nonnulli  Tohualpatli , alii  vero  Tocpatli  seu 
Maizii  medicinam  vocant  : sed  non  eadem ; , folia  enim  ejus 
sensim  in  radices  usque  extenuantur  , quod  nosfrati  non 
evenit.  Est  ergo  ei  congener , frigidaque  et  sicca  natura, 
ac  nonnihil  adstringenti.  Febres  exstinguit , fluxum  alvi  co- 
hibet , ac  ceteros  , qui  Phylliti  congruunt , praestat  usus  et 
in  similibus  regionibus , et  locis  gaudet  nasci. 

CAPUT  XVI. 

De  WHUAiCANPATLt , seu  noctuma  medicina. 

Herbula  est  Yohuayanpatli  tenuibus  innixa  capillisi 
unde  prodeunt  folia  Ocymi,  parva  tamen,  et  in  acumen 

longiusculum  desinentia  , appensa  pediculis.  Est  et  haec 
Phyllitis  species , caule  , flore , et  fructu  vacans , humectis 
saxosisque  proveniens  collium  locis.  Frigida  et  sicca  na- 
tura , saporis  et  odoris  expers , ac  febres  hausta  finiens. 
Nascitur  Hueitlalpae. 

CAPUT  XVII. 

Ds  “lECAPATLi  j scu  tnedicitia  juxta  ajuaruin  dejluxiones 

nascente. 

Phyllitis  et  haec  ( quam  alii  H^tnacpalyohuayan  vocant  \ 
species  quaedam  est , peregrina  atque  spectabili  forma , cu- 
jus radix  fulva  conspicitur  et  capillata  , caules  rubei , tenues, 
lolia  vero  fulvis  inferne  punctis  conspersa  , tribus  cuspidi- 
bus ac  sinubus  binis  insignia.  Flore , caule  et  fructu  caret. 
Folia  lesoluta  ex  aqua  potantur  adversus  flatum  , et  ad 
leniendum  dolorem  ventris  ortum  a calore  5 frigida  enim 
siccaque  et  adstringenti  natura , ut  ceterae  congeneres,  prae- 
dita est , ac  febres  lenit.  Nascitur  , quibus  aliae  hujus  ge- 
neris , locis , velut  Papaloticpaci. 

CAPUT  xvm. 

De  ocoPETLATL  AtutaccensL 

Tendenti  ab  Ocopetlayuca  in  Atataccum  juxta  aethnae 
radices  occurrit  genus  quoddam  Filicis , a quibusdam  Ocope- 
TATL  , ab  aliis  vero  Hoeiocopetlat  vocatum  ab  ejus  magni- 

tudine ; fruticosus  enim  est , et  in  arbusculae  formam, 
assurgens.  Folia  fert  Origani , minime  serrata  , in  acumen 
desinentia , et  caulem  ex  utraque  parte  ordine  stipantia, 
florem  ac  fructum  in  spicas  praelongas  compositum  , atque 
inter  ramulos  hinc  et  inde  exorientem.  Eadem  natura , na- 
talis locus , et  usus , qui  ceteris. 

CAPUT  XIX. 

De  ocoPETL^TL  HoaxtepecensL 

Offendi  apud  Hoaxtepecenses  genus  quoddam  Adianti, 
eisdem,  quibus  nostras,  viribus , sed  forma  nonnihil  distans; 
producit  enim  ex  caulibus,  qui  eduntur  a radicibus,  ex  utra- 
que parte  ramulos  ordine  dispositos,  foliisque  refertos  Adian- 
ti, quod  in  studiosorum  gratiam  depingendum  curavi,  seu 
idem  sit  nostro , caeli  solique  tantum  ubertate  differens, 
quod  ego  verum  esse  puto , seu  nostrati  congener. 

CAPUT  XX. 

De  ocoPETL^TL  peregrina. 

l 

Est  et  alterum  Filicis  genus  Ocopetlatl  vocatum , multas 
ac  tenues  radices  promens , et  ex  eis  caulem  flavum  , ac  te- 
retem, altera  tamen  ex  parte  canaliculatum.  Filicis  folia,  sed 
valde  exilia.  Frigida  et  sicca  constat  natura,  febres  exstin- 
guit, et  fluxus  compescit.  Gaudet  gelidis  et  aquosis  locis. 

CAPUT  xxr. 

1^6  (xltCT (X  OCOP ET L^TL  pCTC^TlflU» 

Fihcis  est  species , nostratibus  admodum  similis , altera 
OcoPETLATL  peregrina  , quam  alii  Xiuhpetlatl  nuncupant, 
non  solum  forma  et  natalibus , verum  temperie , facultate, 
et  reliqua  natura.  Ideo  nihil  amplius  addendum  censui , quod 
ad  hujus  plantae  pertineat  elucidationem , praeterquam  fri- 
gida lubricaque  constare  natura  , et  oculis  esse  conferen- 
tissimum  ejus  succum. 

CAPUT  XXII. 

I)e  tet  tia  ocopetlatl  peregrina. 

Est  et  alia  Filicis  species,  sed  foliis  latioribus,  sinu- 
busque  profundioribus  , longioribusque  segmentis  divisis, 
cetera  similis ; quamobrem  de  ea  nihil  amplius  dicendum 
putavi , praeterquam  Pahuatlanenses,  apud  quos  nascitur , Oco- 
petlatlyztic , ut  eam  a ceteris  distinguant , nuncupare. 

CAPUT  XXIII. 

De  OCOPETL^TLTATL^HUAC , seu  latifolia. 

OCOPETLATLYATLAHUAC , quam  alii  Coapatli  vocant,  Po- 
lypodii  est  species.  Frigidam  esse  ajunt  (ac  talis  gustata 
deprehenditur ) calorem  exstinguere  , et  inHammationum  re- 

DD 

pellendarum  gratia  admoveri,  oculis  inflammatione  tenta- 
tis  esse  praesidio , opitulari  ustionibus  , ac  plagis  recenti- 
bus conferre.  Differt  autem  quamplurimum  a nostratibus, 
quoniam  folia  longe  latiora ^ sunt , et  circa  extrema  minime 
tendentia  in  acumen , sed  rudi  quodam  modo  fissa. 

CAPUT  XXIV. 

De  OCOPETL^TLQU^LONI  , SCU  cduU. 

Herba  est  radicem  fundens  fibratam  , et  statim  ab  ea 
folia  crassa , brevia , rubescentia  ex  candido , ac  Meti  bra- 
chiis quadamtenus  similia , caules  sex  dodrantes  longos, 
striatos  interne  , tenuesque  : et  in  eis  folia  exigua , similia 
legumini , et  foliorum  Filicis  in  modum  quadamtenus  com- 
posita. Flore  et  fructu  caret.  Crassiora  folia,  quae  brachiis 
Meti  dixi  quadamtenus  esse  similia  , apta  sunt  cibis  , et 
adstringenti  sapore.  Eadem  per  annonae  caritatem  pari 
Tlaolli  Maiziive  potioni  permista  frumenti  subeunt  vices, 
unde  nomen.  Ceterum  ad  Filices  erit  fortassis  haec  planta 
referenda , nam  praeter  formam  vires  etiam  videntur  esse 
similes.  Provenit  in  frigidis  Quauhc  hinanci. 

CAPUT  XXV. 

De  ocoPETLATLTATLAHUAC  ait  era. 

Altera  Phyllitis  est  Tnetempopoayae  similis , verum  mi- 

nime  trifolia , sed  multifolia , etsi  circa  extremos  ramos  ter- 
na quoque  prodire , velut  illi , videantur.  Vis  est  eadem , at- 
que etiam  locus  natalis,  verum  admirari  subit  hac  in  parte 
omnipotentiam  summi  ac  aeterni  Dei,  qui  tot  unius  plantae 
differentias  ediderit  atque  creaverit , cum  tamen  vis  una 
sit , unumque  genus. 

CAPUT  XXVI. 

De  VOrOMATLU 

Filicis  quoque  species  est  Poyomatli  , sed  foliis  ob- 
longis et  serratis , altera  parte  viridibus  , et  altera  rube- 
scentibus : radicibus  vero  fibratis  et  tuberosis.  Eadem  vis, 
quae  aliis.  Est  et  altera  radix  eodem  nomine , qua  Indi  si- 
bi persuasere  revelari  occulta  venturaque , non  vulgari 
seducti  insania , sed  de  hac  suo  loco  dicemus. 

CAPUT  XXVII. 

De  QuiMiCHP^TLi , seu  muris  medicina. 

Herba  est  radice  firmata  crassa  , fibrataque  , ex  qua 
nullum  caulem  aut  florem  emittit , sed  longos  quosdam  pe- 
diculos , quibus  appendent  folia  magna  et  acuminata , et 
cordis  figuram  Oxalidisve  aut  Ari  referentia , sed  alata.  Ca- 
lefacta radix  admotaque  dolorem  dentium  tollit.  Nascitur 
in  calidis  et  umbrosis  locis. 

CAPUT  xxvni. 

De  QUAUHACxorATL^  seu  Acxoyatl  sylvestri. 

Lonchitis  asperae  videtur  species.  Radix  est  transver- 
sa , hirsuta  et  argentei  coloris , unde  prodeunt  caules  fulvi, 
recti , tenuesque , ornati  foliis  utrinque  longis , angustis , in- 
ferne candidis  maculis  distinctis , superne  vero  lentigine 
candenti.  Acris  est  radix  , calidaque , et  sicca  ordine  tertio, 
et  cuiusdam  particeps  amaritudinis.  Quamobrem  posset  ali- 
quis herbam  esse  sui  generis  arbitrari.  Vocatur  vero  Quau^ 
hacxoyatl  ob  similitudinem  foliorum  cum  illis,  quibus  Pi- 
nus virere  solent. 

CAPUT  XXIX. 

De  TLALQVEQVETZAL  Atataccetisu 

Herbula  est  Tlalquequetzal  seu  crista  humilis , radi- 
ce firmata  transversa , capillataque , et  Polypodio  simili , un- 
de profert  folia  longa  et  angusta  , inferne  squallentia  et 
obducta  lanugine.  Vis  est  frigida  et  sicca,  et  ad  Phyllitis 
differentias  videtur  attinere , ni  herbam  sui  generis  esse  qui- 
vis potius  contendat.  Nascitur  Atatacci  frigidis  ac  monto- 
sis locis , non  procul  ab  aethna. 

CAPUT  XXX. 

JDe  TE2UEQUETz^L , seu  crista  lapidea. 

Species  est  Filicis  Tequequetzal,  capillaceis  radicibus, 
caulibus  fulvis , ac  foliis  Filicis , sed  impensi  exilibus , unde 
quidam  Sepitotontequequetzal  vocant.  Vis  est  eadem , nec 
dissimilis  natalis  locus. 

CAPUT  XXXI. 

De  altera  tequequetzal. 

Herba  videtur  altera  Tequequetzal  , quam  alii  Petz- 
patli  vocant , ad  Adianti  dilferentias  referenda.  Radices  sunt 
capillis  similes , cauliculi  rubri , folia  parva , serrata , ob- 
rotunda , utrinque  caulem  serie  quadam  stipantia , et  Adian- 
to  similia  , altera  facie  viridia , altera  vero  minii  colore. 
Flore , fructu  et  caule  caret , quemadmodum  capillaceis  her- 
bis solet  accidere.  Frigida  et  adstringenti  natura  viget , vul- 

nera  cicatrice  trita  atque  inspersa  obducit , in  aquam  mer- 
sis ac  paene  suffocatis  ingesta  confert , et  febrilem  calo- 
rem lenit.  Nascitur  in  saxis  , truncis  arborum  , umbrosis, 
tabulatis,  humidisque  locis  Copitlani. 

CAPUT  XXXII. 

De  tertia  tequequetzal. 

Radicibus  firmatur  capillaceis , unde  prodeunt  pedicu- 
li fulvi  ac  dodrantem  longi  , quibus  appendent  folia  ser- 
rata , et  in  tres  portiones  in  acumen  desinentes  divisa.  Cau- 
le, flore  et  fructu  caret.  Species  est  Phyllitis,  etsi  videatur 
forma  dilferre , nam  eadem  est  quoque  natura.  Nascitur  fri- 
gidis ac  ferventibus  locis,  humentibus  tamen  umbriferisque. 

CAPUT  XXXIII. 

De  tlatlacaton  ^ seu  parva  persona. 

Lonchitis  asperae  majoris  videtur  species,  aut  eadem, 
sed  natali  loco  distans , satis  spectanda  atque  peregrina,  ra- 
dicibus capillaceis , unde  proferuntur  caules  rubri , tenues, 
teretes , nitidi , et  per  terram  sparsi , stipati  utrinque  fo- 
liolis alis  vespertilionum  similibus.  Eadem  est  illi , quae  ce- 
teris congeneribus , temperatura  , et  eisdem  etiam  natalibus 
gaudet.  Sunt  qui  Ocopetlatl  Tacapkhtlensem  vocent,  quo- 
niam ibi  provenire  soleat. 

CAPUT  XXXIV. 

De  TECUANirzTE  , seu  ungue  ferae. 

Herbula  est  caules  fundens  tenues,  teretes  et  rubescen- 

tes  e radicibus  capillatis : et  in  eis  folia  obrotunda , circina- 
ta et  quadamtenus  Adianto,  cujus  fortassis  species  est,  si- 
milia. Frigefacit , exsiccat  et  adstringit , soletque  dysen- 
tericas fluxiones  cohibere.  Nascitur  in  saxosis  Quauhnahua- 
censibus. 

CAPUT  XXXV. 

De  TECU^NllMA, 


Herba  est  Tecuanhma  seu  manus  ferae  ob  similitudi- 
nem foliorum  vocata,  capillorum  instar  firmata  radicibus, 
e quibus  profert  caules  fulvos,  tenues  , teretes , et  breves, 
quorum  singulis  terna  folia  appendent  oblonga  , serrata , ac 
fere  sinuosa : flore  et  fructu  caret , velut  ceterae  fere  con- 
generes , frigidaque  eodem  modo  constat  natura.  Herba  vi- 
detur sui  generis,  nisi  ad  Phyllitis  differentias  malit  illam  ali- 
quis referre.  Folia  tusa,  et  pugilli  mensura  devorata , febres 
dicuntur  exstinguere.  Innascitur  saxis,  juxta  montium  fau- 
ces , et  arborum  humentes  truncos. 

CAPUT  XXXVI. 

De  TECUJNiTPOPOL  , seu  pilis  ferae. 


Transversa  Tecuaniypopol  firmatur  radice,  atque  ca- 
pillata , unde  profert  caules  ornatos  utrinque  foliis  Dryo- 
pteri  similibus.  Placat  febres  devorata,  humectisque  et  um- 
brosis regionum  calidarum  montibus  emicat. 

CAPUT  XXXVII. 

Dc  TECv^mitN^cAz , seu  ferae  auricula. 

Herbula  est  Tecuaniynacaz  radicibus  insistens  capil- 
lis perquam  similibus , unde  profert  pediculos  fulvos , te- 
retes , tenues  et  breves , et  in  eorum  singulis  unicum  fo- 
lium mediocris  magnitudinis  , serratum  , sinuosumque , et 
in  tres  obrotundas  portiones  fissum , floremque  , et  fructum, 
caulemve  nullum.  Eisdem  , quibus  praecedens , viribus  pol- 
let , ad  idem  herbarum  genus  spectat , similibusque  locis 
nasci  amat. 

CAPUT  XXXVIII.. 

De  rMACFALTEcxjANi  Fahuatlanensu 

Herba  est  ‘Ymacpaltecuani  P ahuatlanensis capillis  quo- 
que radicibus  firmata , e quibus  fundit  pediculos  longos  et 
fulvos,  sed  in  nigrum  vergentes  colorem,  et  in  summa 
eorum  parte  folia  sinuosa,  manui  ferae  similia,  unde  sum- 
sit  nomen , vitigineisve  : caule , flore  et  fructu  caret , et 
in  Phyllitis  genera  refertur.  Frigida  et  sicca  constat  natu- 
ra , atque  ideo  folia  resoluta  ex  aqua  , haustaque  febres 
exstinguunt , et  corporis  dolores  e distemperie  calida  ortos 
sedant.  Nascitur  in  humectis  ac  calidis.  Est  et  alia  herba 
eodem  nomine , viribus  et  forma  , sed  foliis  Pentaphylli, 

de  qua  nihil  habui  quod  adderem  , praeterquam  ad  Dia- 

pensiae  figuram  et  vires  plurimum  accedere , viderique  ad 
Pentaphylli  genus  referendam. 

CAPUT  XXXIX. 

Tie  TANCAPAZ , seu  Filice. 

t 

Filicis  est  Tancapaz  species  , sed  exilibus  serratisque 
foliis , et  altera  parte  subalbidis , et  quibusdam  fulvis  punctis 
distinctis.  Natura  atque  natalis  idem , qui  reliquis  congeneri- 
bus. Est  et  Cecentancapaz  Filicis  alterum  genus,  cujus  folia 
ex  utraque  parte  caulis  minime  respondent : cetera  similis. 

CAPUT  XL. 

De  TTLANEXILLO , seu  Dasypodis  crure. 

Radicibus  insistit  Ytlanexillo  , quam  alii  Teatlapalli 
seu  alam  petrae  vocant , similibus  capillis , e quibus  edit  sti- 
pites purpurascentes , teretes  ac  tenues , et  in  eis  folia  par- 
va , cordis  figura  : florem  ac  fructum  nullum.  Frigida  et 
sicca  natura,  adstringentique  folia  pollent  , sapore  dulci, 
et  viribus  dysenterias  coercentibus.  Radix  frigida  quoque, 
sicca  ac  dulcis  est , sed  minime  adstringens ; additurque  Octli 
sive  vim  Maguei  , quod  Pulque  vocant , ut  vehementiam 
illi  conciliet  , vimque  feriendo  capiti  majorem.  Sunt  qui  in 
species  Adianti  referant.  Provenit  in  calidis  Xicotepecensibus. 

CAPUT  Xtl. 

De  ^cuEYO  y seu  Herba  bullata. 

Caules  profert  Acueyo  foeniculaceos , quatuor  cubitos, 
magna  ex  parte  longos , virore  interdum  diluto , interdum 
vero  exsaturatiore  tinctos  , pollicem  crassos  ac  per  intervalla 
geniculis  interceptos , lolia  Ari  mollia  minoraque , ac  fibra- 
tam radicem.  Calida  siccaque  ordine  fere  tertio  viget  na- 
tura , et  subtilibus  partibus.  Jus  decocti  foliorum  infusum 
aut  epotum:  flatum  , aut  ab  eo  excitatos  dolores  lenit , pellit 
frigus  , obstructiones  reserat  , viscera  infrigidata  calefacit, 
evocat  urinam  , renes  ac  vesicam  emundat  , expurgat  ute- 
rum , venerem  inhibet , ac  trahit  menses , lentos  crudosque 
humores  attenuat  ac  coquit , sudorem  elicit , et  corpus  uni- 
versum reddit  perspicabile.  Caules  condiuntur,  ac  in  eos- 
dem usus  in  annos  servantur.  Crudi  quoque  edules  sunt, 
gratoque  odore  et  sapore.  Provenit  calidis  regionibus  juxta 
aquarum  rivos , qualis  est  Quauhtepecensis.  Haec  est  fortassis 
eadem  cum  ea, quae  scripta  est  Libr.I.  cap.CX.XIX.  p.  70* 
et  Libr.  IX.  cap.  de  hoeixochctl. 

CAPUT  XLII. 

De  AOCOXOCHTTL  , seu  jlore  Fims  aquae. 

Aocoxochitu  , quam  alii  Ocoxochitl  vocant,  herbula  est 
per  terram  repens , radicibus  innixa  capillis  similibus  , unde 

profert  cauliculos  tenues  ac  longiusculos,  refertos  follis 
Myosotae , Lotum  urbanam  redolentibus  , geminis  granis 
parvis  a foliorum  exortu  prodeuntibus , primo  viridibus , et 
tandem  coccineis.  Succus  ejus  succo  Cempoalxochitl  per- 
mistus febrium  frigora  seu  illitus , seu  bibitus  tollit : her- 
ba ipsa  tusa,  atque  applicata  tumores  praeter  naturam  aut 
discutit , aut  maturat  et  rumpit  ; sumta  vero  ex  aqua 
scorpionum  morsibus , uterinis  alfectibus  atque  destillatio- 
nibus auxiliatur.  Liquor  ignis  opera  ab  eadem  planta  stil- 
lans odorus  est , dysentericis  opitulatur , conspergendisque 
vestibus , et  a tineis  vindicandis , et  suavi  illis  conciliando 
odori  est  ^perutilis : vapor  vero  exhalans  illum  coronariae  Li- 
banotidis videtur  imitari.  Nascitur  regionibus  temperatis  ca- 
lidisque , quales  sunt  Mexkensis , ac  Tyauhtepecensis , juxta 
aquarum  defluxiones , et  loca  humentia. 

CAPUT  XLIII. 

De 

tl^locoxochitl. 

Herbula  est  Tlalocoxochitl  , seu  Ocoxochitl  terrestris, 
primae  Ocoxochitl  forma  similis , sed  paulo  latioribus  et  bre- 
vioribus foliis , et  facultate  diversa : frigidam  enim  naturam 
sortita  est , humidamque  , odorem  nullum  , et  vim  repellen- 
dis inflammationibus  exstinguendisque  ardoribus  utilem.  Eis- 
dem , quibus  praecedens , natalibus  gaudet. 

CAPUT  XLIV. 

De  TLALOCOxocHiTh  altera. 

Rsdiccs  2git  Xlalocoxochitl  altera  longss  ct  tcnucSj 
extra  croceas  , intus  pallidas  , e quibus  multi  prodeunt 
caules  , tenues , virides , prolixi , geniculati  , quadrati , et 
per  terram  repentes  ^ referti  foliis  prioris  fere  Gcoxochitl^ 
unde  nomen , aut  rutaceis , paulo  tamen  majoribus , ac  per 
intervalla  quaternis , utraque  ex  parte  caulis  binis : flores 
albi  parvulique.  Videtur  spectare  ad  species  Polygoni , quas 
Tianquizpepctia  universim  Mexicenses  vocant.  Frigida  sic- 
caque constat  natura  , ac  similes  temperiei  praestat  effe- 
ctus. Nascitur  in  frigidis  ac  montosis  locis. 

CAPUT  XLV. 

De  TLALOCOxocHiTL  Tetzcoquensi. 

Radicibus  innititur  Tlalocoxochitl  Tetzcoquensis  fibris 
similibus  , unde  profert  caules  exiles  , repentes  per  terram, 
et  in  eis  folia  bina  per  intervalla  Rutae , aut  Ocoxochitl , un- 
de nomen  : flores  in  extremis  ramulis  coccineos  et  modi- 
cos. Adstringit  eadem  exsiccatque  non  sine  quadam  vi  ca- 
loris. Tollit  dolores , ac  stupentium  membrorum  ob  frigus 
sensum"  excitat , sed  praecipue  crurium  et  brachiorum. 
Nascitur  temperatis  locis,  quales  sunt  Tetzcoqiienses. 

CAPUT  XLVI. 

De  TL^LOCoxocHip^TLi , sBu  medicha  Tlalocoxochtil. 

Tlalocoxochipatli  , quam  alii  ElchiquiuhpatU  seu  pe- 
ctoris medicinam  vocant , radici  insistit  Raphani , fibratae  , un- 
de profert  caules  tenues,  refertos  foliis  Lini  longis  et  an- 
gustis: flores  in  supremis  caulibus  oblongos,  vasculis  con- 

tentos , extra  candidos  et  intra  purpureos.  Vis  est  calens, 
siccaque,  et  pectoris  amica.  Nascitur  temperatis  regioni- 
bus , qualis  est  Tetzcoquensis. 

* 

CAPUT  XLVII. 

De  TEOCOXOCHITL. 

Radicibus  insistit  parvis  , et  exilibus  Teocoxochitl, 
quam  alii  Ocoxochitic  appellant,  unde  prodit  cauliculus  te- 
nuis contortusque  , et  in  eo  folia  Lini , per  intervalla  bina, 
angusta,  longiuscula  , incurva,  et  falcata:  semen  vero  ro- 
tundum , et  exile  utrinque  per  singulos  foliorum  exortus. 
Frigida  est  et  valde  lubrica , erysipelatisque  expertum  est 
impense  opitulari.  Quauhquechidae  provenit  et  Hoaxtepeci. 

CAPUT  XLVni. 

De  ocopIj4ztli  , seu  Pinu  longa. 

Radicem  fundit  Ocopiaztli  , quam  alii  Tolopatli  seu 

cordis  medicinam  vocant , crassiusculam  , et  fuscis  fibris  re- 
fertam , folia  arundinacea , crassioi'a  , et  angustiora , juxta 
radicem  rubra  , et  florem  Omixochitl.  Frigida  et  humida 
natura  constat.  Quaevis  plantae  pars  trita , ac  bibita  ex 
aqua  unciae  unius  mensura  febrem  tollit.  Nascitur  locis 
temperatis. 

CAPUT  XLIX, 

De  ocopi^zTLi  altera, 

OcopiAZTLi  altera , quam  alii  Hoitzcolotli  seu  Scorpii 
spinam  vocant , herba  est  spinifera , radici  obrotundae  , et 
fibratae  insistens,  unde  profert  folia  spinis  horrentia , prae- 
longa et  angusta , caules  longos , teretes,  ac  laeves  j quorum 
supremis  partibus  haerent  capitula  spinis  horrida  , illis 
Dipsaci  haud  dissimilia  , ac  flosculis  contecta  purpureis. 
Radix  Siser  sapore  quodam  dujci  , atque  odoro  videtur 
imitari , calentique  secundo  ordine , et  exsiccante  praestare 
natura.  Liquor,  ubi  aliquandiu  maduerit , jusve  decocti  pro- 
pinari solet  ab  Indis  Medicis  his , qui  jam  paene  a febre 
convaluerint , ut  reliquiis  humorum  febrem  causantium  per 
urinam  , aut  sudorem  evocatis  prorsus  ab  aegritudine  li- 
berentur. Quin  articulari  morbo  laborantes  eadem  ratio- 
ne juvat , in  aliosque  hujusmodi  usus  magna  cum  utili- 
tate solet  adhiberi.  Provenit  Tenayucae  montanis  humidis- 
que  locis. 

CAPUT  t. 

De  CHiCHiCAHOAZTON  , seu  herba  amara  serratorum 

Chichicahoazton  , quam  alii  Chichicaohaztic , alii  Coha-- 
yelli  seu  anguem  foetentem  , alii  TUlpoton  seu  nigram  et 
foetent  em  plantam  vocant,  spina  est  libratis  innixa  radici- 
bus , e quibus  profert  folia  Cirsii  longa , et  angusta  , serra- 
ta , et  spinosa  , unde  nomen  : caules  rotundos,  cavos , pur- 
purascentes , et  in  eorum  cacuminibus  capitula  spinifera 
et  obrotunda.  Calida  ordine  quarto  natura  est  , ac  Siseris 
sapore , quamvis  odore  et  acri.  Radix  trita  , ac  devorata 
pondere  drachmarum  trium  ex  aquae  unciis  decem  ventri- 
culi imbecillem  calorem  roborat.  Dolores  ventris  ac  cete- 
rorum membrorum  , e frigida  causa  ortos , sedat , flatus  di- 

scutit,  colicae  et  iliacae  confert  , urinam  et  menses  evo- 
cat , satietati  medetur  , venerem  stimulat , ventriculum 
impense  frigescentem  confirmat  et  fovet , ac  morsibus  ser- 
pentium venenatorum  medetur : quae  omnia  efficacius  prae- 
stat , si  ex  vino  liquoreve  alio  calenti , et  roborante  offe- 
ratur. Quin  tumores  praeter  naturam  admota  dissipat , hu- 
mores articulis  infarctos  attenuat , ac  discutit , et  cuivi  fri- 
gidae medetur  intemperiei.  Provenit  temperatis  ac  monto- 
sis locis,  quales  sunt  Quauhtepecenses. 

CAPUT  LI. 

JDe  ocoPiPiN , seu  planta  resinam  stillante. 

Herba  est  Ocopipin  , quam  alii  Copito , alii  Coentli , et 
alii  Ocopichin  vocant  , radicibus  Asphodelo , aut  Filipendulae 
similibus  firmata  quaternis  quinisve  , resinam  olentibus , unde 
nomen,  e quibus  fundit  caules  tres  spithamas  longos,  ge- 
niculatos , et  purpureos  : folia  crenata  , longa  , angusta  , ac 
sinuosa  : flores  rotundos,  et  coccineos.  Succus  radicis  odo- 
rus , ac  glutinosus  est , acris , amarus , et  sapiens  resinam. 
Folia  Raphani  foliis  sapore  , et  odore  similia , et  eisdem  paene 
viribus.  Calida , atque  exsiccans  est  ordine  tertio  natura  , re- 
seransque  , et  tenuium  partium.  Pulvis  radicum  resinae 
additus  frigus  undecumque  pellit , dolores  mitigat , ac  fla- 
tum per  se,  aut  mistus  Tlaltecomaxochitl  discutit  , pedicu- 
culos  necat , tenuat  humores , ac  pectori , et  utero  confert, 
pituitam  purgat  a ventriculo , citato  vomitu  , pulvis  dua- 
rum drachmarum  pondere , menstrua  evocat , aliaque  prae- 
stat auxilia  , quae  ex  hujusmodi  temperie  oriri  consueverunt. 

CAPUT  LII. 

X)c  generibus  ocotl  , seu  Pinus , quae  in  hae  Nova  Hispania 

offenduntur. 

Proveniunt  apud  novos  Hispanos  in  locis  frigidioribus 

non  pauca  peregrinarum  Pinorum  genera  , quorum  non- 
nulla picta  exhibemus.  Ex  his  quaedam  sunt  adeo  brevia,  ut 
unum  vix  aequent  dodrantem,  lepris  curandis,  ut  Indi  Me- 
dici affirmant , valde  opportuna : Teocotl  a quibusdam  vo- 
cata , sterilia , nec  ferentia  fructum.  Alia  vulgaris  magnitu- 
dinis , sed  pineas  nuces  ferentia , mirum  in  modum  prolixas, 
non  plurimum  tamen  crassas , sed  quales  pictas  exhibemus. 
Sunt  alia , quorum  pineae  in  mirandam  amplitudinem  ado- 
lescant , et  demum  aliis  incredibili  innascuntur  parvitate. 
Non  desunt , quae  strobilos  triangulares,  et  rubescentes , par- 
vulosque ferant , sed  quo  ceteri , sapore , aut  quibus  ina- 
nis sit  fructus ; nec  est  in  nostro  orbe  genus  ullum , quod 
in  hac  regione  non  sit  reperire : verum  exsequi  omnia  im- 
mensi paene  esset  laboris  et  operae , ac  fortassis  non  adeo 
utilis  aut  necessariae. 

CAPUT  LIII. 

De  oco QuiLiTL , seu  olere  resinam  resipiente. 

Herba  est  Ocoquilitl  , quam  Ocopetlayucenses  Chichic- 
aquilitl  seu  amarum  olus  vocant , radice  innixa  fibrata  at- 
que purpurea,  unde  profert  folia  serrata,  sinuosaque.  Son- 
cho similia , et  cyaneos  flores.  Edulis  est , sapore  Pastina- 
cae resinoso  , calidaque  et  sicca  ordine  tertio  temperie. 
Succus  ejus  medetur  ictibus  neparum.  Nascitur  in  lo- 
cis temperatis  aut  frigidis , quale  est  Tetzcocum , et  Jlta- 

taccum  , possetque  in  species  Sonchi  referri , ni  odora  es- 
set , et  quo  ordine  diximus,  calentis  naturae. 

CAPUT  LIV. 

De  OCOLINTE QUITCUA, 

OCOLINTEQUITCUA  herba  est  fibris  quibusdam  firmata, 
unde  prodit  caulis  binas  spithamas  longus,  et  in  eo  Mali 
Medicae  folia , et  flores  albi  modici.  Folia  semipugilli  men- 
sura tusa , atque  ex  aqua  devorata  lumbricos  interficiunt, 
ac  pellunt  peculiari  et  occulta , ut  par  est , vi , quando  in- 
signi sapore  caret , et  ad  temperiem  aut  paululum  frigoris 
inclinat.  Provenit  Tzatzocold  humilibus  editisque  locis  sed 
aquosis  et  humidis. 

CAPUT  LV. 

De  ocoQuiLTic  , seu  herba  resinosa. 

Herba  est  Ocoquiltic  radici  insistens  Raphani , unde 
profert  caules  contortos : et  in  eis  folia  Ocymi , majora  ta- 
men , et  minime  serrata , altera  parte  albidiora.  Vis  est  ca- 
lida siccaque , et  sapor  resinosus.  Nascitur  apud  Tetzco- 
quenses. 

CAPUT  LVr. 

De  TONALOCOTL.,  SeU  Pluu  SoUs. 

Foliis  constat  Tonalocotl  obrotundis,  coc- 

cineis floribus , candidisque , et  modicis.  Sapore  et  odore  in- 

signi  caret , frigidaque , sicca , et  adstringenti  gaudet  na- 
tura. Flos  arboris  hujus  resolutus  ex  aqua  et  illitus  cor- 
pori febrium  impetus  tollit.  Provenit  Mayanalam  planis  at- 
que editis  locis. 

CAPUT  LVII. 

De  xocHiocoTzoQu^HuiTL , seu  arbore  Liquidambaris  Indici. 

Arbor  est  magna , Aceris  fere  foliis , in  tres  cuspides, 
duosque  sinus  divisis,  altera  parte  albicantibus,  altera  ve- 
ro obscurioribus , serratisque , et  fructu  erinaceo  simili.  Ca- 
lida siccaque  natura  constat,  et  odore  jucundo.  Inciso  ar- 
boris hujus  cortice , qui  partim  fulvus , partim  virens  est, 
Indicum  fluit  vocatum  Liquidambarum  ab  indigenis  Hispanis, 
a Mexicensibus  vero  Xochiocotzotl , suavitate  odoris  Styraci 
persimile  , calenti  ordine  tertio  exsiccantique  natura  j quod 
additum  tabacis  caput , ventriculum  et  cor  firmat , somnum 
inducit , capitis  dolorem  ex  frigida  causa  ortum  lenit : per 
se  vero  humores  discutit , sedat  dolores , ac  impetiginibus 
cute  digitis  convulsa  medetur.  Stillat  ab  eadem  arbore,  aut 
sponte  sua  , aut  incisa  oleum , haud  cedens  praedicto  li- 
quori aut  odoris  jucunditate , aut  medicis  usibus.  Discu- 
tit utrumque  flatum , ac  praeter  naturam  tumores  dissipat, 
coctionem  procurat,  ventriculum  roborat,  uterinis  affecti- 
bus confert , et  alia  his  similia  praestat  juvamenta  seu 
per  se , seu  aliis  medicamentis  permistum.  Sunt  qui  elixis 

ex  aqua  stipitibus  id  odoramenti  parent  genus , sed  vilius 
ita  est , ac  minus  ad  praedicta  praesidia  expetibile.  Prove- 
nit campestribus  calidisque  locis , et  interdum  etiam  tem- 
peratis , velut  Hoeyacocotlae  , Quauhchinand , et  Xicotepeci. 

CAPUT  LVIII. 

De  jQuiMiCHJN  seu  mure  , vel  quimichjntocoxochitl 

seu  jlore  muris. 

Herba  est  fibratis  insistens  radicibus , unde  proferun- 
tur caules  geniculati , binos  dodrantes  longi , folia  Menthae, 
superne  virentia  et  inferne  subalbida  hirsutaque , lineis  in- 
terstincta , et  quibusdam  plicaturis  secundum  foliorum  lon- 
gitudinem , sed  minoribus.  Glutinosa  est , et  frigida  natura, 
diciturque  furunculis  admota  mederi. 

CAPUT  LIX. 

De  ACHOCHOQviLiTL , scu  okre  suavi. 

\ 

Herba  est  Achochoquilitl  palustris , radicibus  inni- 
xa capillatis , unde  profert  caules  purpureos , cavos , ge- 
niculatos per  intervalla  , ac  rotundos : et  in  eis  folia 
Amygdali , latiora  tamen  , et  serrata  : flores  Chrysanthe- 
mi juxta  foliorum  exortus , toto  fere  caulium  procursu. 
Edulis  est  cruda  ac  cocta  , frigidumque  , humidum  et 
suave , ut  testatur  nomen , praebet  alimentum.  Nascitur 

in  Iecu  ]\^cxic3no  ^ ct  ptiup6ruiTi  mcnstis  subinde  oner^tt. 

CAPUT  LX. 

De  AMozoTL , seu  herba  implicata. 

Radicem  fundit  Amozotl  surculosam , extra  fulvam  , ac 
fibratam , et  ex  ea  caules  tenues , quadratos  , numerosos,  et 
partim  purpurascentes  , plenos  foliis  salignis  , sed  longio- 
ribus, fructuque  spicato  et  acinoso.  Edulis  herba  est,  vi- 
cemque adhuc  tenera  oleris  praebet,  calidi  et  odori.  Na- 
scitur regionibus  calidis. 

CAPUT  Lxr. 

De  AizTALTON , seu  herba  aquae  albida. 

Radice  constat  Aiztalton  surculosa  , capillata  et  ful- 
va , unde  mittit  caules  fulvos  ac  tenues ; et  in  eis  folia 
Lini  angusta,  et  longiuscula , albos  et  modicos  flores , qua- 
les sunt  illi  Scorpiuri. 

CAPUT  LXn. 

De  ATLACHiCHiNOA , scu  herba  aquae  usta. 

Herba  est  radice  crassa  firmata , unde  eduntur  caules 
quadrati , pennatique  circa  singulos  angulos , folia  serrata, 
longa  et  angusta , flores  albi  et  modici ; quam  , quoniam 
nihil  de  ea  narratur , quod  ad  usus  medicos  spectet , non 

curavimus  depingendam.  Nascitur  juxta  aquas,  velut  indi- 
cat nomen. 

CAPUT  LXIII. 

De  altera  atlachichinoa. 

Herba  est  Atlachichinoa  altera , floribus  Oloxochitl  si- 
milis , virentibus  tamen  et  diluti  coloris  , foliis  productis 
in  longitudinem , mollibus  et  serratis  : radicibus  surculosis 
fibratisque  , et  quadratis  caulibus.  Herba  est  non  omnino 
caloris  aut  adstrictionis  expers,  et  tamen  folia  corpori  illi- 
ta, aut  e frigefaciente  quopiam  liquore  devorata  febres  di- 
cuntur exstinguere.  Nascitur  in  planis  Tauhtepecensibus  et 
T ememiltzinc  ensibus. 

CAPUT  LXIV. 

De  zACATLACHicmNOA , seu  Tlacbicbinoa  berbacea. 

Zacatlachichinoa  , quam  alii  Zabuatlacbicbinoam  seu 
scabiei  Tlacbicbinoam  vocant , fibrata  firmatur  radice , ex  qua 
fundit  caules  quadratos , purpureos , hirsutos , et  sarmento* 
SOS : et  in  his  folia  Ocymi , sed  aliquanto  longiora  , ser- 
rata et  in  purpureum  colorem  vergentia , verticilla  Mar- 
rubii , in  cujus  species  merito  referenda  erit , et  flores  in 
postremis  ramorum  flagellis  albos  et  exiles.  Odora  herba 
est , Marrubium  redolens , gustuque  suavis , quamquam  non- 

nihil  amara.  Calida  fruitur  ordine  secundo  natura.  Tumo- 
res discutit , febrium  frigora  tollit , adeoque  ipsas  febres. 
Scabiem  ac  lepras  applicata  curat , unde  alterum  nomen. 
Sunt  qui  Nahorteputz  vocent , quod  caules  ferat  quadra- 
tos. Nascitur  montosis  saxosisque  locis  regionum  calida- 
rum , qualis  est  Tcpoztlanicci , sed  praecipue  juxta  aquas. 
Reperias  alias  duas  herbas , non  solum  nomine , sed  forma 
quoque  et  facultate  paene  pares  , de  quibus  ob  id  nihil. 

CAPUT  LXV. 

Be  TEPANTLAcmcmmA , seu  Tlachichinoa  parietum. 

Herba  est  dodrantalis , radici  insistens  capillatae  unde 
promit  caules  velut  squamosos : et  in  eis  folia  rara , longa, 
lata , et  mollia , e quorum  exortu  ramuli  acervatim  pro- 
deunt , Gramini  similes.  Apposita  maxillis  dentium  dolores 
sedat.  Nascitur  in  planis , et  juxta  parietes  Tauhtepecenses. 
unde  evenit  illi  nomen. 

CAPUT  LXVI. 

Be  TLACHICHINOAPATLAHOAC , seu  hevha  usta  latifolia. 

Tlachichinoapatlahoac,  quam  alii  Texixiuhtli  seu  her- 
bam saxorum  vocant  , radicem  crassam  fibratamque  agit, 
dulcem  ac  mediocris  temperiei , aut  cum  siccitate  nonnihil 
frigefacientis , unde  profert  caules  cubitum  longos : et  in 

eis  folia  Mali  Medicae  , aut  Scorpiuri  , cujus  videtur  spe- 
cies , et  postremis  ramis  appensos  flores  Scorpiuro  similes. 
Ulceribus  ajunt  mederi , dentium  dolores  tollere , ulcuscula 
oris  cicatrice  obducere , tumores  praeter  naturam  repelle- 
re , febres  sedare , delere  scabiem , praecipue  sale  et  fuli- 
gine admistis  , ophiasimque  , curare  dysenterias  , hau- 
stam vero  semiunciae  pondere  cum  subsedimento  Xocoatl  la- 
borantes febre  acuta  purgare.  Nascitur  Ocpayocani , Tauh- 
tepeci , Tlachmalacaci , Apaztlae  , Teloloapae , et  aliis  ejus- 
modi calidis  regionibus. 

CAPUT  LXVir. 

\ 

/■ 

4 

De  altera  AtTZMiTt. 

Radices  profert  Aytzmitl  altera  capillis  similes , unde 
mittit  caules  Portulacae , laeves  , teretes  et  rubeos , paulo 
tamen  crassiores;  et  in  eis  folia  magnitudine  formaque  Si- 
symbrii , pinguia  tamen  longioraque.  Frigida  herba  est , et 
aliquantulum  sicca , Portulacae  sapore  , et  ejusdem , ut  vide- 
tur, naturae,  atque  speciei.  Nascitur  humidis  et  aquosis  lo- 
cis regionum  temperatarum.  Repellit  inflammationes , san- 
guinem fluentem  sistit , febres  sedat , calidae  medetur  di- 
stemperiei.  Est  eadem  Mexicano  lacui  familiaris. 

CAPUT  LXVIII. 

De  ^ALACTON  ^ seu  lubrica  medicina. 

Radice  firmatur  Aai.acton  fibrata  , e qua  profert  cau- 
les tenues,  teretes  ac  purpureos,  folia  serrata,  Ocymo  ma- 
jori forma  similia  , longe  tamen  ampliora , flores  multos, 
modicos , coccineos  , vasculis  contentos , et  semen  Malvae. 
Vis  est  nonnihil  frigida  et  glutinosa. 

CAPUT  LXIX. 

De  AALACTON  altera. 

Radice  firmatur  altera  Aalacton  quoque  fibrata  , un- 
de prodeunt  caules  e nigro  in  fulvum  colorem  vergentes:  et 
in  his  folia  serrata  , longa , angusta , et  squallentia  , ful- 
vique  flores  in  vasculis  verticillorum  figura.  Frigefacit  ad- 
stringitque , quamobrem  radix  masticata  gingivarum  placat 
calorem  , corroborat  dentes  , pituitamque  elicit.  Nascitur 
in  collibus  calentium  regionum  , qualis  est  Chiauhtla , et 
Tauhtepecum.  Herbam  aliam  vidi  apud  Tacapichtlenses  per 
omnia  similem , sed  floribus  pallentibus  et  sapore  glutino-, 
so,  similibus  paene  viribus  et  eodem  nomine. 

CAPUT  LXX. 

De  ^PENTERISC^. 

Herba  est  Apenterisca  sesquidodrantalis , ramulis  te- 
nuibus , rotundis , et  purpurascentibus , radice  fibrata  , ca- 
pitulis aut  floribus  siccis , et  candentibus  modicisque , foliis 
Lini  longiusculis  et  angustis,  per  intervalla  quinis  senisve. 
Frigida  natura  constat , atque  ideo  illita  corpori  exstinguit 
febres.  Nascitur  Pazcuarinis  agris  Provinciae  Mechoacanen- 
sis. 

CAPUT  LXXT. 

De  AMAMALACOTL  , seu  Trochlea  aquae. 

Herba  est  Amamalacotl  palustris , orbicularibus  foliis, 
Umbilico  veneris  quamsimillimis  , sed  nonnihil  per  ambi- 
tum laciniatis , longeque  gracilioribus , et  e pediculis  lon- 
gis , coccineis  , laevibus  teretibusque  , pendentibus  , inni- 
xisque  radicibus  in  capillorum  modum.  Edule  olus  est , ca- 
lida natura  constans , et  gustu  odorum : Indi  tamen  aiunt 
adversus  febres  conferre:  qua  ratione  ipsi  viderint.  Ego 
putarim  in  Sisymbrii  aut  Laveris  species  referendum.  Flo- 
re et  fructu  caret.  Sunt  qui  dicant  succum  infusum  ca- 
checticis mederi.  Mexicanae  paludis  incola  est  familiaris 
et  alumna. 

CAPUT  I,XXII, 

De  altera  ^m^malacotl. 

Species  est  Pulmonariae  peregrinae , foliis  Sedi  pin- 
guibus, obrotundis , mediocribus,  statim  a radicibus,  fibris 
similibus , prodeuntibus  , mollibus , subalbidis  ac  veluti  im- 
porcatis. Impense  frigida  et  humida  est ; quamobrem  epo- 
tus succus  adversus  febres,  quas  puncta  concomitantur  , di- 
citur efficax  esse  medicamentum.  Saxosis  aquosisque  pro- 
venit locis.  Est  et  altera  Amamalacotl  eadem  facultate 
et  forma , sed  radice  Ponticae  Nuci  simili , quam  Mechoa- 
canenses  Ahtztri  vocant. 

CAPUT  LXXIII. 

De  TEPETLAAMAMALACOTL , $eu  Amamahcotl  quae  in  mon^ 

tibus  nascitur. 

Volubilis  est  caules  ferens  teneros  et  subalbidos , in  eis 
vero  folia  obrotunda  et  pinguia.  Flore  et  fructu  dicitur 
carere.  Arbores  scandit.  Frigida  et  humida  natura  constat, 
repellitque  praeter  naturam  tumores. 

CAPUT  LXXIV. 

De  ATZAUHTLi , seu  Tzauhtli  aquatica. 

Caules  fundit  Atzauhtli  rotundos,  cavos,  latum  dicti- 

tum  crassos  , laeves , purpurea  pelle  vestitos , e medioque 
in  cacumen  sensim  gracilescentes  , e radicibus  candidis, 
obrotundis , bulbaceis , fibratis , ac  minime  divisis  in  mem- 
branas : flores  in  extremis  ramis  modicos , oblongos  et  pal- 
lentes , e quibus  vesicae  insurgunt  Siliquatri  forma,  se- 
mine refertae:  folia  Satyrii,  cujus  fortassis  species  est.  Ra- 
dix frigida  est  atque  humida  , et  vehementer  glutinosa; 
quo  fit  ut  Indis  ac  praecipue  pictoribus,  qui  pigmentis 
suis  ita  tenacitatem  atque  adhaerentiam  procurant  atque 
conciliant  , glutinis  usum  praestet  , neque  aliud  juvamen- 
tum novere , quod  ad  salutem  humanam  pertineat : facile 
tamen  est  judicare , cohibendis  fluxibus , conglutinandis  vul- 
neribus , haemoptoicis  , dysentericis  , fractis  ossibus , in- 
flammationibus repellendis  , exstinguendis  febribus  , et  aliis 
auxiliis  ad  hunc  modum  praestandis  medicamentum  esse 
mirabile.  Est  et  ^cultxauhtlt , seu  Tzduhtli  uTutidzTiuccufyj* 
verum  aut  eadem  omnino  planta  est  aetate  tantum,  aut 
natalibus  differens,  vel  illi  prorsus  congener,  nam  et  fa- 
cultates sunt  eaedem.  Nascitur  Tepoztlani , ubi  eam  cu- 
ravimus depingendam. 

CAPUT  LXXV. 

cozTiczACATzAcuxocHiTL  ^ seu  luteo  ^herbaceo  uc  Jlorenti 

TzacuaxochitL 

COZTICZACATZACUXOCHITL  , quam  alii  vocant  Tcohueyo, 
radicem  fundit  bulbaceam  fibratamque  ^ unde  profert  cau- 
les quatuor  dodrantes  prolixos , longos  et  purpureos , fo- 
lia Plantaginis  aut  Satyrii,  magna  ex  parte  tantum  duo: 
postremae  caulium  partes  octo  unciarum  intervallo  plenae 
sunt  candescentibus  floribus  ex  pallido  rubeoque , suavissb 
mi  odoris  , atque  adeo  Liliacei,  Aquilegiae  floribus  forma 
similibus.  Eadem, qua  praecedentes,  virtute  constat.  Nascitur 
temperatis  regionibus,  qualis  est  Mexicensis,  ubi  eam  cu- 
ravimus aemulandam. 

CAPUT  LXXVI. 

De  COZTICTEPETZACUXOCHITL. 

Herba  est  similibus  praecedenti  firmata  radicibus,  e 
quibus ' coccineos , aut  purpurascentes  caules  profert,  tres 
circiter  dodrantes  longos , et  in  eorum  cacumine  florem 
candicantem  ex  luteo , Liliaceo  similem  , unde  quidam  Tz- 
tactepetzaluxochitl  vocavere:  folia  Plantaginis  triplo  lon- 
giora , angustioraque.  Frigida  est  radix , humida  et  glu- 
tinosa natura , eisdemque , quibus  congeneres , viribus  j floris 
quoque  praestat  huic  genti  usum. 

CAPUT  LXXVII. 

^ De  CmCHlLTlCTEVETZACVXOCHlTL. 

Radices  fundit  Chichiltictepetzacuxochitl  Coatzonte-> 
coxochitl  radicibus  similes,  folia  Iridis,  sed  longe  pinguio- 
ra , brevioraque  , et  in  rubeum  colorem  vergentia , caules 
teretes , purpureos  , cubitum  prolixos , pennamque  anseri- 
nam crassos  , Iridis  quoque  flores , sed  e rubeo  in  can- 
didum colorem  elanguescentes.  Vis  est  eadem , quae  prae- 
cedentibus. Et  quamvis  radix  satis  glutinosa  sit , gluten, 
quod  ex  hac  paratur , minori  habetur  in  pretio , quam  quod 
ex  ea , quam  praestantiae  ratione  Tzacutli  vocant , sed  de 

illa  paulo  post. 

CAPUT  LXXVIII. 

De  TZACUxocHiTL  , seu  jiorida  TzauhtU. 

Congener  alia  planta  praecedentibus  ad  nos  allata  est, 
sine  floribus  tamen  , quam  eodem  modo  curavimus  depin- 
gendam , fibris  insistentem  , unde  prodeunt  caules  crassi, 
geniculati , et  Liliaceis  ornati  foliis.  Vis  eadem , quae  prae- 
dictis , idemque  floris  usus. 

CAPUT  LXXIX. 

De  altera  tzacvxochitl. 

Est  etiam  altera  Tzacuxochitl  radicibus  fibratis  ac  Coa- 
tzontecoxochitl  similibus,  unde  proferuntur  folia  Iridi  simi- 
lia , sed  tamen  breviora , caules  vero  coccinei , tenues  ac 
prolixi : et  in  eis  flores  quoque  coccinei , foliis  longis  et 
angustis  quinis  , praeter  medium  umbilicum , qui  longiu- 
sculus quoque  et  rubeus  est , compositi.  Vis  eadem , quae 
praecedentibus,  locusque  natalis  idem.  Alia  praeterea  spe- 
cies nascitur  Zayulae  , ubi  Tonaloxochitl  vocant  , praece- 
denti similis  , sed  stellatis  ac  minii  colore  floribus , quam 
etiam  curavi  depingendam. 

CAPUT  LXXX. 

De  Tz^cvTLi , seu  Glutine. 

Radices  fundit  Tzacutli  Asphodelo  similes , candentes 
et  fibratas , e quibus  oriuntur  porracea  folia , lineis  discur- 
rentibus secundum  longitudinem , caules  recti  et  genicu- 
lati, in  eisque  flores  e luteo  purpurascentes,  Irinis  forma 
quadamtenus  similes,  sed  longe  minores.  Radix  est  frigi- 
da , humidaque  et  glutinosa  ; ex  ea  enim  paratur  praestan- 
tissimum  gluten  , et  valde  tenax  , quo  utuntur  Indi , sed 
praecipue  pictores , ut  pigmenta  tenacius  adhaereant , nec 

rerum  reprjiesentfltse  imngiiies  fjicile  delejintur.  Seciitur 
hsec  iu  frusta,  parva , et  siccata  sole  laevigatur , atejue  ita 
demum  nobile  illud  glutinis  paratur  genus.  Posset  trans- 
ferri in  Hispanias , quando  quibusque  locis  vivit  , editis 
ac  planis , sed  praecipue  calidioribus.  Ajunt  mederi  dy- 
sentericis radicem  ejus  semiunciae  pondere  devoratam,  ve- 
rum ceteris  etiam  opitulabitur  morbis , qui  e defluxione, 
nimiave  laxitate  solent  oriri. 

CAPUT  LXXXI. 

De  cozTiccoATZONTECOxocHiTL , seu  phtita  Jlores  ferente  lu- 
teos , colubri  capiti  persimiles. 

Radices  fundit  Cozticcoatzontecoxochitl  ovi  figura, 
fibratas  striatasque , et  eadem  paene  magnitudine , Pyrisve 
parvis  similes , aut  omnino  Coutzontecoxochitl , cui  etiam 
folia  similia  sunt , nisi  haec  essent  latiora  et  longiora : flo- 
res luteos  et  parvos , haud  dissimiles  illis  Tzacuxochitl , eo- 
dem ^ue  odore.  Frigida  humidaque  natura  constat  radix , et 
devoratur  unciae  aut  ampliori  pondere  ab  his,  qui  alicunde 
exauctorati  sunt , aut  ictus  sensere.  Flores  vero  corollas, 
floridas  torques  et  manipulos,  quorum  apud  Indos  frequens 
est  et  perpetuus  usus,  exornare  solent. 

CAPUT  LXXXII, 

De  COATZONTECOXOCHITL. 

Radicibus  firmatur  fibratis , oblongis , ac  praecoci  fi- 
cui adhuc  virescenti  valde  similibus , virentibus , striatis , et 
contortis  : ex  quibus  eduntur  folia  Iridis , sed  longiora  et 
latiora  : flores  capitibus  serpentum  similes , unde  nomen, 
rubeoque  colore , punctis  tamen  interstincto , candido  et 
pallescente  promiscue  micantes , et  caules  tenues,  virentes, 
breves  , laevesque.  Calidis  provenit , et  interdum  etiam 
temperatis  regionibus  juxta  rupes,  aut  arborum  truncis  ad- 
haerens , lick  jam  ad  hortos  cultaque  loca  descenderit, 
viridariaque  exornet , in  quibus  excolitur  deliciarum  ac  flo- 
rum gratia.  Est  enim  flos  forma  spectabilis,  Liliacei  odo- 
ris , et  quem  vix  quisquam  possit  verbis  exprimere  aut 
penicillo  pro  dignitate  imitari  ; a principibusque  Indorum 
ob  elegantiam  et  miraculum  valde  expetitus,  et  in  magno 
habitus  pretio.  Blanditiis  et  cultura  non  eget  , sed  ex 
unica  radice  foecundissimus  fit  proventus.  Ex  hisce  flo- 
ribus , eque  aliis  praecedentium  quarumdam  herbarum  con- 
generum  huic,  et  rubro  Maizio  parabantur  principum  In- 
dorum placentae,  quas  edebant  contemperando  ventriculi 
calori , sive  is  accidisset  a solis  aestu  , sub  cujus  radiis 
contraxissent  moras  , sive  ab  alia  quavis  interna  causa 

externave.  Frigida  siquidem  humentique  constat  temperie. 

CAPUT  LXXXia. 

De  TLALTZACVTLI  ^ seu  TzacutU  humili. 

Xlaltzacutli  , quam  alii  Tlulluulum  vocant  ^ fibratae  in-* 
sistit  radici  ^ unde  prodeunt  caules ; et  in  eis  folia  longa 
angustaque , serrata , et  subalbida , Salviae  aut  Urticae  an- 
gustifoliae  similia.  Flores  purpurei  et  oblongi,  calyculo- 
rum forma  , quamvis  sint  quae  coccineos  et  albos  prope 
ferant.  Folia  omnium  glutinosa  sunt , et  frigida  Malvacea- 
que  natura  , unde  nomen.  In  pulverem  redacta , devora- 
taque  semiunciae  mensura  cum  Chian  , aut  per  se , diar- 
rhoeas sistunt , et  alias  quasvis  corporis  humani  deSuxio- 

nes  igneaque  tubercula.  Nascitur  in  temperatis , nec  longe 
ab  urbe  Mexicensi. 

CAPUT  LXXXIV. 

De  TZAvxiLOTL , seu  Tzuutli  spicue  Muizii  tenevue. 

Species  est  Tzautli , cujus  radix  fibras  habet  canden- 
tes et  subernei  corticis  in  modum  leves  ac  molles , filis 
tantumdem  intra  latentibus , nihil  enim  paene  habent  prae- 
ter corticem.  Ex  his  prodit  caulis  teres , geniculatus  per 
intervalla , quatuor  longus  dodrantes  , et  in  summo  flos 
coccineus  , parvus.  Oritur  praeterea  ab  radice  stipes  alius 

Arundini  similis , frequentibus  ac  parvis  internodiis  , soli- 
daque natura.  Folia  sunt  palmarum  foliis  similia.  Caulis 
medetur  dysentericis  pollicis  unius  mensura  ex  aqua  tem- 
pore matutino  propinatus.  Nascitur  in  saxosis  collibus  re- 
gionum calidarum.  Frigidaque  et  glutinosa  viget  natura, 
unde  profectum  est  illius  nomen. 

CAPUT  LXXXV. 

De  ^TziTzic^zTLi , seu  Urtica  aquae. 

Urticae  monstrificae  magnitudinis  , si  cum  nostratibus 
comparetur  , genus  est  : in  arboris  altitudinem  assurgit. 
Folia  fert  Personatae  serrata , sesquidodrantem  longa , do- 
drantem vero  ac  uncias  quatuor  lata  , spinis  horrentia, 
quibus  lancinant  contacta  , velut  ceterarum  solent  folia. 
Editur  cocta.  Cortex  caulium  tunditur , neitur  velut  Li- 
num , vestesque  ita  ex  eo  parantur  lineis  haud  dissimiles, 
aut  deteriores.  Nullum  medicum  ejus  usum  novit  haec 
gens , praeterquam  pungendi  corporis  partem , quam  cale- 
facere est  opus , aut  versus  quam  oportet  evocare  san- 
guinem , et  humores.  Nascitur  Tepoztlanicis  agris  juxta 
riv  os. 

CAPUT  LXXXVI. 

De  coLOTziTzic^zTLi , seu  Uvtica  scorpionis. 

Herba  est  spinosa , Malvae  foliis , aut  Vitigineis  , sed 

minoribus , Cucurbitinisve : floribus  luteis , oblongis  et  mo- 
dicis : radicibus  vero  fibrarum  in  modum  multis  , tenui- 
bus , ac  supervacuis.  Vis  est  eadem , quae  ceteris. 

CAPUT  LXXXVII. 

JDe  coLOTziTzicAZTLi  altera. 

CoLOTziTziCAZTLi  altera  , quam  alii  QuauhtzitzkaztU  vo- 
cant , genus  alterum  est  Urticae  simile  nostratibus , sed  in 
nigriorem  inclinans  colorem  , spiniferum  , et  profundius 
crenatum  , ac  caule  crasso  et  rubenti.  Pungunt  hac  plan- 
ta hemicranias  patientium  capita  , aut  aliis  de  causis  la- 
borantia , articulos  dolentes , aut  permitia  accessionum  pas- 
sos frigora  et  rigores  , salubri , ut  narrant , eventu.  Pro- 
venit Atatacci. 

CAPUT  LXXXVIII. 

T)e  roHUATANTziTZiCAZTLi  seu  Urtica  nocturna. 

Urticae  est  alia  species,  caules  proferens  e radicibus 
tenuibus  et  rubris  tenues,  et  coccineos  dodrantalesque : et 
in  eis  folia  obrotunda  , serrata , et  spinifera.  Odore  caret, 
sapore  videtur  adstringenti , frigidaque  et  sicca  natura.  Tu- 
sa appositaque , aut  per  se  , aut  cum  Tlaxincaquilitl , tu- 
mores praeter  naturam  curat , atque  repellit! 

CAPUT  LXXXIX, 

De  QVAUHTziTziCAZTLi  ^ scu  Urticu  montana. 

Urtica  est  nostratibus  similis , sed  amplioribus  foliis  et 

eisdem  quoque  viribus  constans , quam  non  dedignati  su-" 

mus  et  pingere  et  describere , ut  norint  omnes  quam  apud 

Novam  Hispaniam  rerum  etiam  nostro  orbi  notarum  lu- 
xurient varientque  species. 

CAPUT  XC. 

De  TEQUANITZITZICAZTLI seu  pungenti  Urtica. 

Tequanitzitzicaztli  , quam  alii  Tzizicaztli  , alii  Hoe- 
itzitzicaztli  ^ alii  vero  Colotzitzicaztli  vocant^  Urticae  est  alia 
species  , nostratis  foliis  , sed  longe  amplioribus , et  valde 
pungentibus,  unde  nomen.  Tusa  dolentibus  membris  solet 
adhiberi , aut  si  universum  corpus  doleat , devorari.  Na- 
scitur Papaloticpaci  calidis  et  humentibus  locis. 

/ CAPUT  xcr. 

I 

De  TLALTziTziCAZTLi  Tepoztlanica. 

\ A 

t 

Reperi  etiam  apud  Tepoztlanenses  alias  duas  Urticae 
species , quarum  priorem  vocant  Tlaltzitzicaztli  , quasi  Ur- 
ticam humilem  , nempe  volubilis  genus , foliis  Bryoniae 
asperis  spiniferisque , unde  nomen,  et  floribus  luteis.  Po- 

steriorem  vero  Colotzitzicaztli  ob  folia  Scorpionum  caudas 
imitantia  tenuitate.  Neque  de  illis  quidquam  egregium  ac- 
cepi , quod  referre  possim , praeter  genus  ac  formam. 

CAPUT  XCII. 

De  septem  tlaltzitzicaztli  speciebus. 


Quatuor  praeterea  alia  offendimus  Tlaltzitzicaztli  ge- 
nera , quarum  formas  ex  imaginibus  dignosces.  Virtute  enim 
et  facultatibus  ceteris  sunt  similes  ; quarum  pulvis  insper- 
sus ulcera  putrida  curare  dicitur.  Est  et  alia  Tlaltzitzicaz- 
tli species  radicibus  in  capillorum  modum  , ex  quibus  duo 
tresve  caules  oriuntur  * et  in  eis  folia  serrata  ^ rara  ^ Oli- 
vae similia  : flores  spicati , rubescente  semine  referti  ^ cujus 
pulvis  infusus  naribus  fluxum  sanguinis  sistit.  His  adjungan- 
tur aliae  duae , quarum  prior  foliis  constat  Verbasci  et  flo- 
ribus Cirsii.  Calida  , siccaque  et  adstringente  pollet  natura, 
^rquc  '^ibethum  vocatum  quadamtenus  olente  , et  cujus  de- 
cocti jus  bibatur  adversus  dysenterias : folia  vero  capiti  confri- 
cata obsistant  defluxionibus.  Initio  spinifera , sed  procedente 
tempore  ac  decidentibus  spinulis  innoxia  ac  lenis , prove- 
niensque  in  calidis  regionibus  locis  humectis,  et  fluminum 
rivorumve  marginibus.  Altera  vero  foliis  maximis , spinife- 
ris, Verbasco  quoque  aemulis,  et  lenis  decidentibus  spinu- 
lis , sed  frigidae  siccaeque  temperiei.  Medetur  radix  tu- 

sa  ee  admota  ustionibus , inflammationibus , et  scabiei.  Na- 
in  locis  aquosis  et  humidis  Quauhnahuacensibm.  Est 
et  aliud  genus  allatum  ex  Hua.censi  agro , foliis  oblongis, 
serratts  et  angustis , sapore  amaro  et  calida  temperie , cu- 
jus oba  duarum  drachmarum  pondere  bilim  per  superna 
purgant , et  appetentiam  excitant. 


CAPUT  XCIII. 

I)e  tzitzicaztli. 

Urucae  et  haec  est  species , obrotundis  foliis , multis- 
que tenuibus  radicibus.  Folia  tusa  , permista  resinae  ac 
apposita  dolores  e frigore  ortos  leniunt.  Idem  praestant  il- 
Ita  aut  confricata , vel  eorunidem  decocti  lavatio. 

CAPUT  XCIV. 

alter  a tzitzicaztlu 

Provenit  Hoeitlalpae  aliud  Urticae  genus , foliis  hasta- 
rum mucronibus  similibus  , serratisque  , radice  crassa  et 
brata , caulibus  virentibus,  teneris,  laevibus  atque  rotun- 
dis , floribus  spicatis  a singulis  foliorum  exortibus  proce- 
entibus,  qui  tandem  in  exilia  semina  transeunt.  Pungunt 
his  tempora  caput  dolentium  , atque  ita  inquiunt  dolorem 
sedari.  Radix  cocta  impositaque  furunculos  maturat  et  ape- 
rit. Foliis  confricant  crura  iter  agentes , cum  sentire  inci- 

piunt  lassitudinem , ac  defatigari , emollientes  ad  hunc  mo- 
dum laborem  ^ ac  sensum  velut  hebetantes.  Radix  nullum 
videtur  praeseferre  saporem  , sed  lubrica  atque  humens  ap- 
paret. Nascitur  , ut  diximus , Hoeitlalpae  juxta  domos  at- 
que parietes. 


CAPUT  xcv. 

De  ^CH^T^c^4TL  , seu  herba  expansa. 

Herba  est  Achayacatl  radices  fundens  surculosas , et 
capillatas  t et  ex  eis  stipites  lignosos  ac  rubescentes . folia 
subalbida  , longa  et  angusta.  Frigida  adstringentique  con- 
stat natura  , et  ulceribus  antiquis  opitulatur  inspersus  pul- 
vis radicum  , et  caulium  contritorum.  Nascitur  in  calidis 
aquosisque  locis.  Hanc  plantam  pingendam  non  curavi,  quod 
copia  adesset  plantarum  ejusdem  facultatis , non  tamen  ju- 
dicavimus descriptionem  praetermittendam.  Visa  est  a no- 
bis apud  Quauhnahuacenses , Temityiiltzincenses  et  Coatlanen~ 

CAPUT  xcvi. 

De  APOTOMATLi , seu  Phatzishanda. 

Junci  genus  est  Apoyomatli  medulla  referti , ac  geni- 
culati , et  sesquiulnam  longi.  Radicem  hic  fundit  longam 
et  tenuem , sed  per  intervalla  tuberculis  obrotundis  noda- 
tam , capillatamque , et  florem  parvum  et  angustum.  Odora 


NOVAE  HISPAN.  LIBER  IIL  249 

haec  est , acris , calidaque  et  sicca  ordine  tertio  et  quar- 
tum circiter  attingens , non  sine  quadam  adstringentia  et 
resinaceo  sapore.  Pectoris  dolorem  tusa  ac  ingesta  sedat, 
ventri  vero  imposita  dysenterias  compescit  , et  ventricu- 
lum , cerebrum , et  cor  roborat , venerem  excitat , ac  ute- 
ro confert.  Provenit  Tacambari  et  Tepecuacuilci  juxta  ri- 
vos et  aquosa  loca.  Ad  Cyperi  species  videtur  pertinere, 
Schoenantive.  Hujus  herbae  radices  vocant  aliqui  divae  He- 
lenae precarios  globulos. 

CAPUT  XCVII. 

De  ^CECENTLi  ^ seu  herba  aquatica  Maizio  simili. 

Junci  etiam  genus  est  Acecentli  , quod  alii  Tlacua- 
huazacatl  seu  pabulum  firmum  vocant , sed  inutile  , et  pa- 
bulo tantum  jumentorum  idoneum.  Radices  sunt  capillis 
similes , folia  Maizii , sed  longe  angustiora , ac  spicatum  at- 
que exile  semen , adeoque  Milio  simile  aut  Maizio  , un- 
de nomen.  Frigida  adstringentique  pollet  natura,  qua  im- 
pedit abortum.  Nascitur  juxta  paludes  temperatarum  re- 
gionum. 

CAPUT  XCVIII. 

De  CHiAVHZACATL  , seu  pobulo  pitigui. 

Planta  est  dodrantalis , radicibus  innixa  capillis  simili- 
bus , fulvisque  , unde  prodeunt  caules  et  folia  Junci , ad 

cujus  species  spectare  videtur.  Radix  ejus,  cujus  tantum  est 
in  medicina  usus,  saporis  fere  est  expers,  lubrica  , tempe- 
rati caloris  et  ad  cohibendas  diarrhoeas  et  vomitiones  so- 

/ 

let  propinari.  Nascitur  in  calidis  et  humectis  locis  , seu 
montosa  haec  sint , seu  campestria. 

CAPUT  XCIX. 

De  Zj^Cj^tlaxc^llj  ^ seu  placenta  herbacea^ 

Nullis  compingitur  partibus , quae  possint  describi , sed 
capillorum  filamentorumve  in  modum  quibusvis  fere  arbo- 
ribus convolvitur.  Haec  cum  primum  exoritur , viret , mox 
pallida  fit,  ac  demum  in  rubeum  mutatur  colorem.  Ma- 
tura avellitur  explicaturve  ab  arboribus,  quibus  innasci- 
tur, tunditur,  efformaturque  in  placentas,  unde  nomen.  Qua- 
rum ex  aqua  ( nitro  tamen  et  alumine  adjectis ) macera- 
tarum digestarumque  in  conchas  usus  est  pictoribus  ad  ex- 
primendas luteis  lineis  rerum  imagines  ^ infectoiious  vero 
illustrandis  pallenti  colore  lanis  , ac  bombycinis  filis  tin- 
gendis , addito  tamen  gypso , ubi  oporteat  id  pigmenti  in 
albidius  elanguescere.  Ferventibus  provenit  regionibus , ac 
ex  arboribus  vitam , ut  diximus , mutuatur. 


NOVAE  HISPAN.  LIBER  IIT. 

CAPUT  C. 

De  ZACAPOLIN , seu  pabuli  glutinoso. 

Herba  est  Zacapolin  , quam  alii  Zacapolton  , alii  verb 
Totoncaxthmtl  appellant  , radici  insistens  fibratae , unde 
prodeunt  caules , foliaque  Gramini  nostrati  similia , etsi  fo-. 
lia  sint  longiora  et  ampliora  : flores  ac  semen  circa  cau- 
lium cacumina  in  capitula  spinifera  , et  adhaerescentia 
vestibus  compositum.  Ajunt  praedictum  semen  tritum  ac  gla- 
bris depilibusque  locis  applicatum  restituere  fluentes  pilos. 
Frigida  et  sicca  natura  gaudet,  dolorem  sedat,  ac  tumo- 
res praeter  naturam  repellit.  Nascitur  Ocoltuci  temperatis 
frigidisque  locis , humidis  tamen  et  aquosis. 

CAPUT  ci. 

De  ZACATLATLAUHQVI , seu  pabulo  rubeo. 

Genus  est  odorati  Junci  Zacatlatlauhqui  , quam  alii 
Ocozacatl  seu  pabulum  pingue  vocant,  Schoenantho  similis, 
aut  fortassis  ipsa  Schoenanthos , radicibus  rubeis , unde  no' 
men,  multis  ac  tenuibus,  ex  quibus  proferuntur  caules  juncei, 
quatuor  longi  spithamas , flores  candentes  et  spicati  circa 
caulium  postrema  , folia  vero  Gramini  similia.  Calida  plan- 
ta est  siccaque  ordine  tertio  , partium  subtilium , oletque 
Citrea  Mala.  Tussientibus  inter  cetera  mire  dicitur  prodes- 

se,  pellereque  horrores  febrium  intermittentium.  Nascitur 
in  calidis  ac  praecipue  apud  Quauhnahuacenses  et  Tacapich- 

tlenses. 

CAPUT  CII. 

De  zACACAMOTOTONTiN  ^ seu  pabulo  insistente  radicibus 

parvis^  Camotl  similibus. 

Herbula  est  Zacacamototontin  , quam  alii  Camozacatl^ 
et  alii  Totomitic  vocant , Cypero  haud  dissimilis , radici- 
bus insistens  multis , succo  manantibus , Asphodeli  radicibus 
haud  dissimilibus , minoribus  tamen  et  candentibus , qui- 
busque filamenta  quaedam  partesve  appendeant  tenuiores, 
ac  fibris  pares,  unde  prodeunt  folia  Hordei  Graminisve,  tres 
spithamas  longa , flores  vero  ac  fructus , ut  referunt , nul- 
li. Frigidae  sunt  radices  et  humentis  temperiei,  lubricae, 
et  nonnihil  odorae.  Urinam  retentam  pellunt , pruritum 
sedant  et  febribus  trium  drachmarum  pondere  adversan- 
tur quod  suadet  frigidam  esse,  etsi  non  desint  ei  partes 
quaedam  calidae  atque  subtiles.  Provenit  apud  Tepoztla- 
nenses  et  Huexotzincenses. 

CAPUT  CUI. 

De  zACATECTLi  y seu  pobulo  scisso. 

Species  est  Junci  odorati  triangularis  Zacatectli  , fo- 
liis parvis  et  angustis,  Gramini  similibus  , radice  fibrata, 

et  caulibus  rotundis  , geniculatis  et  rubescentibus.  Odora 
radix  est , calidaque  et  sicca  tertio  ordine  , adstringens  et 
amara.  Propinant  eam  Indi  ex  aqua  his  qui  tussiunt , pe- 
ctusve  dolent , ad  roborandum  ventriculum  , capitis  humidi- 
tatem  nimiam  exhauriendam,  et  quamvis  frigiditatem,  quae 
altius  insedit , exstirpandam , ad  roborandum  cor , et  ad  ce- 
teras alFectiones,  quibus  Cyperi  radix  solet  esse  utilis.  Her- 
ba est  insignis , et  orbi  nostro  peregrina. 

CAPUT  civ. 

De  ZACAHuiTZTLi , seu  pabulo  spinoso. 

Zacahuitztli  , quam  alii  sagittam  pcinvum  vocant , ra- 
dicibus firmatur  capillis  similibus , unde  profert  folia  fru- 
mentacea, tres  dodrantes  prolixa,  longioresque  culmos,  et  in 
eorum  postrema  parte  spicas  horrentes  aristis,  ob  quarum 
miraculum  curavimus  depingendam , nam  forte  fortuna  cir- 
cumerrantium pecorum  adhaerentes  velleribus , sensim  in 
viscera  usque  ipsa  penetrant  irrumpuntque , sive  ea  sit  na- 
tura hujus  mali  , sive  quia  semel  infixae  retrocedere , aut 
avelli , obstantibus  obliquis  quibusdam  ligulis  incolumi  car- 
ne nequeunt.  Idem  efficiunt  infixae  hominum  vestibus , ni 
opportune  amoveantur.  Haud  dissimilis  est  spinis  Huitztla- 
cuatzin  natura , de  quo  inter  animalia  loquemur.  Drachmae 
pondere  ex  aqua  devorata  dysentericos  fluxus  compesciti. 

Provenit  in  calidis  Tauhtepecensibus  et  late  campos  subinde 
occupat. 

CAPUT  CV. 

De  ZACArrAC , seu  pabulo  foetido. 

Herba  est  surculosis  innixa  radicibus,  e quibus  profert 
caules  duas  spithamas  longos , tectos  foliis  longis , angustis, 
et  frumentaceis,  et  in  summo  flosculos  purpureos  et  ob- 
rotundos.  Radices  Mala  Medica  olent.  Calidae  et  siccae 
sunt  , subtiliumque  partium.  Succum  instillatum  naribus 
aiunt  caput  purgare  et  dolorem  ejus  tollere.  Addunt  usus 
alios  quamplurimos  , qui  praedictam  temperiem  sequi  so' 
lent.  Nascitur  in  collibus  Ocuillae. 

CAPUT  CVI. 

De  CUTURt. 

Species  altera  est  Cyperi , a Mechoacanensibus  ad  nos 
advecta , CacatectU  radice  tantum  dissimilis , eisdemque  vi- 
ribus , sed  membris  torpore  tentatis  potu  mire  conferens. 
Nascitur  in  frigidis  montosisque  locis  Provinciae  Mechoa- 
canensis. 

CAPUT  CVII. 

De  CANTABRICA  Itldica. 

Hanc  herbam  depingendam  curavimus , quod  a Canta- 
brica  Pliniana  non  multum  videtur  abesse.  Radicibus  si- 

quidem  innititur  fibris  similibus , unde  profert  frumentacea 
folia,  aut  Agrosti  paria:  caules,  ut  ait  Plinius,  pedales  et  jun- 
ceos , et  in  his  flosculos  oblongos , calathorum  instar , se- 
mine perquam  minuto.  Nascitur  ubique. 

CAPUT  CVIH. 

De  nzONCjiL , seu  herba  capillata. 

Ytzoncal  , quam  alii  Tecuaniytentzon  seu  barbam  leo- 
ninam ob  similitudinem  vocant , radicibus  firmatur  capillis  si- 
milibus , unde  profert  folia  longa  et  angusta , frumentaceis 
gramineisve  similia.  Sapore  et  odore  insigni  caret , frige- 
facientique  et  humenti  constat  natura.  Propinatur  febrien- 
tibus : cum  Cihoapatli  vero  Mecatlanensi  et  Tcuitlatetepon , de 
quibus  in  suis  locis  agitur  , redactis  in  farinam  , propi- 
natur enixis  pro  Indorum  consuetudine  roborandi  causa:  per 
se  autem  dicitur  provocare  appetentiam.  Nascitur  in  calidis 
Me  cati  ani humilibus  humectisque  locis. 

CAPUT  cix. 

De  ^TZTOLLIN^  ^ SCtif  tiftCO 

Ytztollin  , quem  alii  Tollin  seu  Juncum  , alii  Macuam 
vocant , genus  est  Cyperi  magnum , de  quo  nihil  aliud  ac- 
cepi , quam  fieri  ex  eo  storeas,  in  magno  habitas  pretio,  es- 
seque  jumentis  pro  pabulo , et  mederi  febribus  radices , ut 

quae  frigidae  sint  naturae.  Nascitur  enim  abundanter  apud 
Mexicanos  et  Mechoacanenses  juxta  paludes  et  stagnantes 
aquas , cum  aliis  quibusdam  generibus  Cyperi , quibus  pro 
pabulo  jumentorum  toto  anno  uti  consuevere.  ' 

CAPUT  cx. 

De  TOTONCAZAC^TL^  seu  pobulo  Calenti. 

Radicem  fundit  fibratam  , caules  rubescentes , et  Allii 
folia.  Calida  herba  est , et  in  Junci  quoque  species  fortas- 
sis referenda.  Discutit  pannos  tusa , atque  imposita.  Pro- 
venit in  frigidis  Tofotepecensibiis. 

CAPUT  cxi. 

De  TZONTOLLiN seu  Junco  capillato. 

Junci  rotundi  et  odorati  species  est , ac  fortasse  ad 
Schoenanthi  genera  pertinens.  Radices  fundit  capillatas  et 
ex  his  caules  rotundos  , laeves  et  cavos , et  in  cacumine 
capitula  lutea  et  oblonga.  Radix  est  dulcis,  adstringens  et 
odora.  Tussi  opitulatur  , urinam  evocat , ventriculum , cor 
et  caput  corroborat , membra  debilia  firmat , uterinis  auxi- 
liatur affectibus,  laxam  alvum  adstringit , ac  fluxus  cohibet. 
Nascitur  in  calidis  , Provinciae  Totonacapensis 

tosis  ac  campestribus  locis , pinguibus  tamen  atque  hu- 
mentibus. 

CAPUT  CXII. 

De  TEPALo^mzACATL , herba  adhaerescente. 

Junci  species  est  excelsa , innixa  radicibus  intus  can- 
didis, et  extra  fulvis , mutuo  inter  se  adhaerescentibus,  nu- 
cum ponticarum  forma  et  magnitudine  , fibratisque  , unde 
proferuntur  caules  juncei  , referti  foliis  longis  et  angustis, 
adeoque  frumentaceis  similibus  , ac  circa  summum  semine 
m spicas  composito.  Radix  est  frigida , sicca  et  adstringens. 
Nascitur  in  calidis  et  humectis  locis  Xkotepecenslbus, 

CAPUT  CXIII. 

De  TOLPATLi , seu  Juncea  medicina. 

Junci  rotundi  et  odori  species  est , radicibus  insistens 
orbicularibus,  fibratis,  et  e surculis  quibusdam  per  inter- 
valla pendentibus  , unde  proferuntur  juncea  folia  , et  cau- 
les praelongi , teretes  laevesque , ex  quorum  parte  summa 
flos  pendet  fulvus  , et  in  quaedam  velut  capitula  coacer- 
vatus. Radices  ejus  in  pulverem  redactae  , commistaeque 
farinae  Tetechmomatiani  Tzotzocolcensis et  multorum  ge- 
nerum floribus  aliis  , amorem  dicitur  conciliare , si  modo 
mulieris  manum  aliquam , aut  carnem  vir  illis  conspersus 
attingat.  Nascitur  in  calidis  Tzotzocolcensibus, 


KK 


HISTOR.  PLANTARUM 


258 

CAPUT  CXIV. 

T)e  TEPETOLLiN , scu  Junco  montano. 

Junci  genus  est  Tepetollin  , quod  alii  Metztli , alii  ve- 
ro Tacxoyauh  vocant,  fibrata  radice  luteaque  insistens,  un- 
de profert  folia  porracea , duos  dodrantes  longa , et  caules 
juxta  radicem  rubescentes  et  pallentes.  Jus  decocti  unciae 
unius  radicum  omnes  purgat  humores , et  habetur  praesen- 
taneum medicamentum  his  qui  oblongis  aegritudinibus  con- 
tabuere. Nascitur  in  montosis  planisque  regionum  frigida- 
rum locis. 

CAPUT  CXV. 

De  TEPyiNQUiOTL , seu  herba  in  petris  nascente. 

Radices  fundit  Tepanquiotl  Asphodeli  similes , mino- 
res  tamen , ac  tenuiores , folia  porracea , caules  teretes , te- 
nues, laeves  ac  geniculatos  per  intervalla  culmorum  fru- 
mentaceorum more  , solidos  tamen  ac  tres  fere  longos  spi- 
thamas; juxta  quorum  partes  summas  prodeunt  flosculi  pal- 
lentes et  modici , in  spicas  compositi , sed  rari.  Frigida  et 
humida  temperie  constat , et  sapore  fere  nullo.  Adhibetur 
aegrotantibus  humectandae  linguae  orisque,  et  sitis  exstin- 
guendae gratia , salivaeque  evocandae.  Nascitur  in  colli- 
bus , moniosisve  locis. 

CAPUT  CXVI. 

Ue  TEFEXONACATL , seu  Caepa  montana.  > 

Radices  fundit  Tepexonacatu  teretes  et  oblongas , de- 
cem duodecimve , ex  quibus  edit  folia  Allii , minora  ta- 
men et  angustiora  , porraceave , caules  teretes , tenues  et 
purpureos:  et  in  eis  luteos  flores,  oblongos , verum  non- 
nihil dilutos , refertos  semine  nigro  , emicantes  imbrium 
tempore  , a Majo  scilicet  mense  usque  in  Septembrem  in 
montibus  : sylvestres  enim  Caepae  sunt , et  inde  nomen 
sumsere ; sed  nullo  paene  sapore.  Frigida  constant  natura 
radices,  et  alvum  mistae  Cacaoatl  dicuntur  coercere,  cum 
TlaoUive  decocto.  Provenit  locis  asperis  saxosisque  frigi- 
darum regionum. 

1'  CAPUT  CXVII. 

De  XOM^LLI. 

XoMALLi , seu  Juncus  Sparto  similis,  ab  exilitate  et  for- 
ma dictus  est.  Junci  enim  genus  est  nostratibus  simile , sed 
tenue  et  parvum , simillimisque  floribus , eisdem  radicibus,  et 
non  aliter  desinens  in  mucronem  aut  acumen.  Libuit  hic  eum 

et  describere , et  depingere , quoniam  Indico  praecipue  cir- 

<* 

cumdato  gossypino  filo,  et  illito  albumine  ovi,  oleove  dul- 
cium  amygdalarum , et  insperso  pulvere  Cocoztic , aut  cau- 

dae  Tlacuatzin  admotoque  peni  urinam , atque  adeo  quid- 
quid urinae  meatus  obstruit  et  occludit  , evocat.  Nasci- 
tur Mexici  humectis  et  lacustribus  locis. 

CAPUT  CXVIII. 

) 

De  z^c^p^TL^CHTLi , seu  pabulo  latifolio. 

Ita  vocant  Mexicani  Panici  sylvestris  quoddam  genus, 
aptissimum  quadrupedibus  impinguandis , temperatis  regio- 
nibus , et  humectis  locis  palustribusque  proveniens.  De  quo 
nihil  quod  ad  usus  medicos  spectet , dicendum  habeo.  Cu- 
ius rei  gratia  minime  est  imagine  expressus. 

CAPUT  cxix. 

De  AtOTOCHxmuiTL , seu  herba  Ayotochtli  animalis. 

o t-'  - -A 

Herba  est  Ayotochxihuitl  , quatuor  dodrantes  longa, 
radice  capillata  , caulibus  teretibus , et  squallidis  foliis  Cha- 
maedryos  Urticaeve  , serratis , sed  tamen  magis  acuminatis, 
floribus  albis  in  summo , orbicularibusque.  Odora  herba  est, 
et  amari  saporis  , calidaque  et  sicca  ordine  tertio.  Utuntur 
ea  Indi  adversus  ventriculi  dolores , flatus , iliacum  et  co- 
licum morbum,  et  frigora , jure  ejus  decocti  propinato.  Na- 
scitur montosis  , atque  saxosis  locis  regionum  frigidarum. 
Servantur  vero  folia  , atque  recondi  solent  in  annuos  usus. 

5'  CAPUT  CXX. 

De  AHOAxiN , seu  Hoaxin  aquatica. 

Species  est  Hoaxin  humilis  et  prope  aquas  nascens. 
Cujus  quoque  siliquae  edules  sunt , crudae  atque  coctae, 
alliorumque  usum , quae  mire  referunt , odore  et  sapore  prae^ 
stare  solent.  Neque  ad  aliam  rem  commendantur quamr 
obrem  delineari  noluimus. 

, - CAPUT  cxxi. 

. Be  HOAXIN. 

Arbos  illa  notissima  Novae  Hispaniae , vastaque , quam 
Hoaxin  , quoniam  siliquas  ferat , vocare  solent , foliis  con^ 
stat  parvis , Rutae  proximis , paulo  tamen  longioribus , et 
ex  utraque  ramulorum  parte  ordine  quodam , velut  illa  vo- 
catae Mizquitl,  aut  Tamarindorum , prodeuntibus : siliquis  ve- 
ro dodrantem  longis , binosque  latis  digitos,  quae  veris  edun- 
tur tempore.  Comedunt  has  Mexicenses  haud  aliter  ac  Chi* 
'chimecarum  populi  eas,  quas  fert  arbos  Mizquitl  nuncupata, 
loco  panis.  Si  hae  virentes  mandantur  cum  suo  cortice, 
dolorem  ventriculi  a frigida  causa  ortum  sedare  dicuntur. 
Sunt  enim  impense  calidae , coctionem  juvant , et  obstru- 
ctiones aperiunt.  Harum  nuclei  allia  olent,  et.  cum  eis- 
dem fere  polleant  viribus , ferculis  additi  coctionem ,_  ut  di- 

ximus,  procurant.  Materies  hujus  arboris  firma  est,  atque 
Ebeno  similis , rubra  tamen  et  intestinis  operibus  accom- 
moda. Usta  odorem  ad  quatuor  millium  passuum  distan- 
tiam pulveris , quo  tormenta  bellica  caedes  strepitusque 
terrificos  ciere  solent,  spirat.  Sunt  et  aliae  arbores  non 
paucae  eodem  fere  nomine , de  quibus  commodum  dicetur. 

Temperatis  calidioribusve  gaudet , et  campestria  amat  loca. 

( 

CAPUT  cxxn. 

De  mixJcmNQVAmiTL. 

Hoixachinquahuitl"  , seu  arbor  denigrantium  siliqua- 
rum , arbor  etiam  liota  est , folia  ferens  Mizquitl , aut  legu- 
minis , admodum  parva : flores  pallentes  et  modicos  capillo- 
rum forma , quibus  in  pappos  abeuntibus  apparent  siliquae 
mediocris  magnitudinis , nigro  semine  lentium  forma , sed 
crassiore  refertae.  Perfracta  siliqua , illitaque  ejus  saliva  ocu- 
lis aut  aqua , ubi  aliquamdiu  infusa  manserit , morbis  eo- 
rum mire  subvenitur.  Jus  etiam  decocti  siliquarum  prae^ 
servat  a fissura  omnique  alio  vitio  capillos  , si  cum  luto 
Valli  vocato  misceatur;  duratque  annos  integros  tinctura. 
Sunt  autem  quatuor  dies  singulis  quibusque  mensibus  un- 
gendi. Vicem  eaedem  praestant  atramenti  Rhoisque,et  tin- 
gunt atro  colore  vestes  aut  quaevis  alia.  Jus  decocti  radi- 
cum infusum  medetur  dysentericis.  Nascitur  ubique , sed 

praecipue  temperatis  regionibus  , juxta  montes  eorumque 
culmina. 

CAPUT  CXXIir. 

De  BOEiHOAxiN , seu  Hoaxiti  magna. 

Arbor  est  similis  Hoaxin , sed  siliquis  longe  majoribus, 
minoribus  foliis  exilioribusque.  Ad  Acaciae  genera  videtur 
pertinere.  Cortex  radicis  frigidus  est  et  adstringens.  Na- 
scitur in  calidis  regionibus  , qualis  est  Tepecuacuilcensis. 
Sunt  et  aliae  permultae  arbores  Hoaxin  similes  , eadem- 
que  temperie  et  forma , et  ad  Acaciae  pertinentes  gene- 
ra, de  quarum  nonnullis  suis  dicetur  locis.  Omnes  enim 
complecti  valde  esset  difficile , aut  praesenti  instituto  non 
admodum  necessarium.  ' 

' CAPUT  CXXIV.  ' > 

De  MAZ^TLtHOAxiN , seu  Hoaxin  cervina. 

Herba  est  quatuor  dodrantes  longa , firmata  radice  ru- 
bra et  fibrata,  unde  proferuntur  caules  laeves,  tenues,  hir- 
suti cinereique  , folia  laevia , firma  , et  obrotunda  ac  vo- 
catae Nummulariae  similia.  Cortex  radicis  adstringens  est  ca- 
lidaque secundo  fere  ordine  natura.  Pulvis  ejus  medetur 
ulceribus  antiquis , dilutis  jam  ex  vino  inspersus.  Provenit 
in  calidis  collibus  Oapani. 

CAPUT  CXXV. 

De  PEtETOAXiN  5 seu  Hoaxiti  lubrica. 

Arbor  parva  est  Pepetoaxin  , stipites  fundens  cinereos, 
folia  obrotunda  et  firma , flores  candentes  orbiculares , et 
in  aristas  abeuntes , siliquas  parvas  et  coccineas , quarum 
cibo  qui  frequentius  utuntur , defluvium  capillorum  sen- 
tire solent , velut  et  jumenta  quae  ad  eam  sese  arborem 
scalpunt,  et  confricant.  Cortex  ejus,  qui  subacidus  est , fri- 
gidaque et  sicca  temperie , tritus  atque  in  laevorem  reda- 
ctus inspersusque  ulcera  curat  , praecipue  si  ante  urina 
abluantur.  Nascitur  in  calidis  Acatlicpacensibus  et  Tauhte^ 
pecensibus  ubique.  Est  et  alia  parva  - arbos  eodem  nomine, 
oblongis  tamen  foliis  edulibusque  , et  octo  uncias  longis, 

quam  , quod  esset  supervacanea  , non  curavimus  depin- 
gendam. 

CAPUT  CXXVL 

De  TLALHOAxm  prima. 

Herba  est  Tlalhoaxin  prima  seu  humilis  Hoaxiti  lon- 
ga , verum  tota  exilis , nam  et  folia  angusta  et  longiuscu- 
la sunt : flos  purpureus  et  exilis , et  siliquae  tenues  et  mo- 
dicae. Radix  est  fibrata , ordine  secundo  calefaciens  et  exsic- 
cans , amaraque , et  sapore  leguminis  aut  Glycyrrhizae.  Ea- 

dem  laevigata  et  inspersa  naribus  trahit  pituitam  , atque 
Ita  oculos  lippientes  curat.  Nascitur  XochitepecL 

CAPUT  cxxvir. 

_ De  tl.^lho^xin  secunda. 

Est  et  alia  Tlalhoaxin  , quam  distinctionis  gratia 
cmdam  vocamus , foliis  serratis , oblongis , Chamaedryos  sb 
milibus , et  ad  mediocres  arbores  pertinens , longas  ferens 
siliquas  , angustas  et  purpurascentes , quae  edules  quoque 
sunt.  Neque  alium  plantae  hujus  usum  accepimus. 

CAPUT  CXXVIII. 

De  TLALHOAxm  tertia,  quam  et  ec^patli,  seu  venti  vocant 

medicinam, 

Ecapatli,  quam  alii  Tlalhoaxin,  MTotoncaxihoitl  seu 
calidam  medicinam  , alii  vero  Xometomli  seu  parvam  Sam^ 
bucum,  alii  vero  Xiopatli  vocant,  frutex  est  hispidus,  fo- 
liis Amygdali , caulibus  lentis , tenuibus  , purpureis  , et  te- 
retibus : floribus  luteis , mediocribus , in  extremis  ramorum 
flagellis  , ex  quibus  siliquae  oriuntur  tenues , teretes , lom 
gae , et  majori  ex  parte  purpureis  granulis  Lenti  similibus, 
minoribus  tamen  refertae.  Odore  est  gravi , sapore  amaro, 
cahdaque , sicca  , et  nonnihil  adstringenti  natura.  Tumori- 
bus praeter  naturam  ulceribusque  medetur : infantibus  lac 

evomentibus  auxiliantur  ejus  folia  , si  contusa  apponantur 
Y^Q^riculo  ^ admota  vero  ^ illitac^ue  capitis  dolorem  levant  ^ et 
universo  corpori  applicata,  aut  devorata  pugilli  mensura 
febrium  horrores.  Sunt  qui  dicant  sic  quoque  satietati  me- 
deri et  leprae  testa  prius  corrasae , quam  Indi  Xiotl  vo- 
cant , et  lichenibus  impositam  auxiliari.  Locis  provenit  cam- 
pestribus regionum  calidarum , aut  temperatarum  , quam- 
quam intra  domos  quoque  et  viridaria  remedii  causa  soleat 

et  coli  et  seri. 

CAPUT  cxxix. 

De  quarta  tlalhoaxin. 

Est  et  alia  Tlalhoaxin  quarta^  praecedenti  forma  omni- 
no similis,  sed  floribus  cyaneis  et  modicis,  et  foliis  mi- 
noribus. Hujus  radix  saporem  leguminis  videtur  praesefer- 
re,  aut  Glycyrrhizae,  etsi  demum  amaritudinem  quamdam 
ostendat.  Calefacit , humectatque  ordine  secundo.  Trita  at- 
que instillata  naribus  pituitam  trahit , atque  ita  morbidis 
auxiliatur  oculis , ac  lacrymis  sponte  manantibus.  Provenit 
in  campestribus  ac  planis  locis  Xicotepecensibus. 

CAPUT  cxxx. 

De  quinta  tlalhoaxin. 

Ita  vocant  Quauhnahuacenses  leguminis  genus  ferens 

siliquas  refertas  granulis  edulibus , Erviliae  similibus  , cu- 
jus sunt  innumerae  species , quae  a me  non  erunt  am- 
plius attingendae. 

CAPUT  cxxxi. 

De  TEPEHOAxiN  ^ seu  Hoaxin  montana. 

Tepehoaxin  , quam  alii  Tepemizquitl  vocant , folia  fert 
Mizquitl , et  praegrandes  siliquas.  Amara  est  , lubrica  et 
calida  natura.  Febres  ajunt  curare  illitam , si  cum  Hoitzit^ 
ziltemtli  Hoaxtepecensi , quae  quinta  est,  misceri  contingat: 
corticem  vero  tusum  ac  trium  drachmarum  pondere  de- 
voratum ex  aqua  purgare  ventrem.  Nascitur  Quauhtlani  et 
Hoaxtepeci  juxta  colles  saxosos. 

CAPUT  CXXXII. 

De  TLApALOAxm,  seu  Hoaxin  coccinea. 

Arbor  est  magna  , foliis  Hoaxin , et  ad  ejus  species 
pertinens , floribus  parvis  et  candentibus.  Cortex  est  valde 
amarus  calidusque , et  siccus  ordine  tertio , quo  contrito  et 
ex  aqua  resoluto  abluuntur  exanthemata , et  ii  qui  sentiunt 
vocatos  a recentioribus  morbillos.  Provenit  Oapani. 

CAPUT  cxxxm. 

De  TEPEHOAxm  secunda. 


Tepehoaxin  secunda  folia  Ciceris  fert,  flores  ex  albo  rube- 

4.  ■ 

scentes  et  oblongos , radicem  fibratam , et  siliquas  granulis 

Ji.  . ■ ■ 

edulibus  refertas.  Nec  aliud  de  ea  planta  adhuc  accepi. 

CAPUT  CXXXIV. 

De  uecHJCHAroTLi seu  aquatica  ChayotU. 


Herba  est  Achachayotui  foliis , caule  , capreolis  , volu-« 
bilibusque  viticulis  albae  Viti  persimilis,  flore  luteo  parvo, ■ 
vasculis  trigonis  senisque,  ubi  continetur  semen.  Frigidae 
est  atque  humentis  naturae  , et  nullius  saporis.  Ustis  me- 
detur , et  inflammatis  particulis  fert  opem.  Nascitur  Quauh- 
nahoaci  juxta  ipsas  urbis  domos : pingendam  tamen  non  cih 
ravimus  , etsi  vascula  peregrina  et  rara  compingerentur  fi- 


gura, 


CAPUT  CXXXV. 


De  ATEzcANEuxocHiTL  , seu  Jlore  lacustri  dulci. 


Volubilis  genus  est  Atezcaneuxochitl , foliis  longis,  et 
serratis , stipitibus  teretibus,  tenuibus  ac  purpureis  , flori- 
bus longiusculis  calyculorum  forma,  candidis,  ac  circa  ex- 
trema purpureis,  cyaneisve.  Ex  quibus  jam  marcescentibus 
prodeunt  vasa  in  mucronem  desinentia,  referta  minuto  se- 

mine.  Ajunt  tumores  praeter  naturam  impositam  bis  die 
repellere : saporis  enim  et  odoris  insignis  est  expers  , fri- 
gidaque  et  glutinosa  natura.  Eodem  nomine  appellat  ea» 
dem  gens  Volubilis  quoddam  genus , Hispanis  jam  frequens, ? 
quo  funes  irretiuntur,  foliis  cordis  figura,  cyaneisqu e,  et  in- 
terdum purpureis  floribus  hinc  inde  prodeuntibus  exornan- 
tur , quod  tamen  velut  nostris  jamdiu  notum,  et  cujus  per- 
plures  apud  Indos  nascantur  species , praetermittitur.  Nasci-^ 
tur  ubique  in  calidis  ac  praecipue  juxta  rivulos  et  flumina. 

CAPUT  CXXXVI. 

-V 

De 

^HOAtOXOCHlTL. 

. Volubilis  genus  est  Ahoayoxochitl  , radicis  longae  ac 
tenuis , foliorum  paulo  Ocymo  majorum , ac  delumbato- 
rum , floris  cyanei  longi , siliquarum  Erviliae , ac  genicula- 
torum caulium.  Pulvis  foliorum  impositus  medetur  ulceri- 
bus. Frigida  siccaque  est , ac  saporis  et  odoris  insignis  ex- 
pers. Provenit  montosis  locis , in  calidisque  Ocpayocani  re- 
gionibus nasci  gaudet. 

r'  ■ ^ 'n 

■ CAPUT  CXXXVU.  ■ 

De  achilton  , seu  siliquastro  aquatico. 

Radicibus  innititur  fibris  similibus  Achilton  , unde  cau- 
lem fundit  ulna  longiorem,  tenerum,  teretem  , ac  medio- 

criter  crassum,  folia  Urticae,  mollia,  serrata,  atque  majo- 
ra, et  flores  arentes,  glandibus  spondylisve,  candentibus,  et 
parvis  persimiles.  Acrem  saporem  praesefert , urentem,  ca- 
lidamque et  siccam  quarto  ordine  naturam  ac  subtiles  par- 
tes , unde  nomen.  Os  linguamque  Siliquastri  more  gu- 
stata adurit.  Oculorum  pruritum  sedant  illita  germina  tene- 
riora. Provenit  in  calidis  Temimiltznici  , non  procul  ab 
aquarum  fluentis. 

CAPUT  CXXXVIII. 

De  ACHiLTO^  seu  Chilli  parvo  aquae. 

Folia  fert  Achilto  Urticae , fructum  in  postremis  cau- 
libus Typhae  granis  parem.  Succus  instillatus  naribus  dici- 
tur dolorem  capitis  tollere , quod  non  videtur  valde  ratio- 
ni consentaneum,  cum  sit  frigidae  et  humidae  naturae,  nisi 
forte  dolor  a calefaciente  causa  sit  ortus. 

CAPUT  cxxxix. 

De  uiCHiLTQN  Tacapichtlensi. 

Radicibus  insistit  surculosis  Achilton  Tacapichtiensis, 
quam  alii  Filtzinteuhxochitl  seu  jlorem  filii  Herois  vocant, 
e quibus  proferuntur  caules  sexdodrantes  longi : et  in  eis 
folia  saligna , et  flores  extra  coccinei , intra  vero  pallescen- 
tes. Folia  principio  saporis  videntur  expertia  , postea  vero 

sentiuntur  amara  , calidaque  et  sicca  ordine  secundo , et 
crassarum  partium.  Provenit  juxta  aquas.  Nascitur  apud  Ta- 
capichtlenses  , ubi  etiam  olFendi  fruticem  quemdam  , Achi~ 
chil  vocatum  , foliis  ornatum  Amygdali , tamen  minoribus, 
frigidae  et  adstringentis  naturae. 

CAPUT  CXL. 

De  altera  achilton. 

Radices  fundit  fibris  similes,  et  inde  caules  breves,  fo- 
lia in  tres  cuspides  longas  et  angustas  divisa,  et  flores  ex 
albo  purpurascentes  et  modicos  , toto  fere  caulis  procursu. 
Frigidae  et  humidae  est  naturae,  aut  temperatae,  calida 
glutinosaque , et  tumores  praeter  naturam  apposita  repel- 
lit ; pulvis  vero  inspersus  medetur  ulceribus , oculis  inflam- 
matis ac  dysentericis.  Nascitur  in  calidis  Ocpayocanensibus 
juxta  flumina,  necnon  Ocoituci  et  Tacapichtlae  ^ ubi  Ma- 
cuilyma  vocant. 

CAPUT  CXI,I. 

De  CHiLxoCHiTL  Amaquemequensi. 

Herba  est  Chilxochitl  Amaquemequensi s tres  dodrantes 
longa , rutaceis  foliis , ac  modicis  floribus , tenui  et  longa 
radice , frigidaque  et  sicca  natura.  Ajunt  mederi  satietati^ 
corroborato  fortassis  ventriculo  , aut  viis  communibus  ex- 

purgatis  , quod  nisi  compressione  quadam  eveniat , qui  fie- 
ri possit,  non  video.  V wy tnit  Amaquemecae ^ MndQ  cogno- 
men. Est  et  alia  planta  Chilpipiloa  seu  pendens  vocata,  ra- 
dice firmata  candenti , Raphani  forma , unde  prodeunt  cau- 
les ornati  foliis  longis  et  angustis  , et  coccineis  floribus, 
quae  sapore  et  odore  caret.  Frigida  constat  natura , et  fe- 
bres quomodolibet  admota  exstinguit , tumores  repellit  et 
fluxus  sedat.  Provenit  Quauhzuki. 

CAPUT  CXLII. 

De  CHILXIHUITL. 

Frutex  est  Chilxihuitl  folia  ferens  Lauri , sed  tamen 
magis  acuminata  , flores  coccineos , dilutos , oblongos  et 
parvos  , ac  siliquas  tenues.  Frigefaciente  facultate  constati 
nec  ullum  insignem  praefert  odorem  aut  saporem.  Nasci- 
tur in  frigidis  Tototepecensibus. 

CAPUT  CXLIII. 

De  CHiLQuiLiTL  , seu  olere  ChillL 

Chilquilitt  , quam  alii  AcUlton  vocant , herba  est  ra- 
dici capillatae  insistens,  unde  mittit  caules  geniculatos,  fo- 
lia inferne  subalbida  et  hirsuta , superne  vero  viridia , an-J 
gusta  longaque.  Folia  prodeunt  e nodis , caulis  vero  illum 
Polygoni  aemulatur.  Flos  est  pusillus , orbicularis , et  su-< 

perna  parte  hians , herba  vero  tota  squallida.  Odore  et  sa^ 
pore  caret  insigni  : infusa  alvum  lenit,  ac  ventris  tollit 
dolorem  j foliorum  vero  succus  medetur  morbis  oculorum. 
Nascitur  in  frigidis  Tototepeci, 

CAPUT  CXLIV. 

De  CHiLxocmTL  , seu  Jiore  Chilli. 

Chilxochitl  , quam  alii  Tlacoxochitl  seu  virgam  Xochitl 
vocant , frutex  est  stipites  proferens  lignosos , folia  Solani, 
serrata  tamen,  oblonga,  virentia, ac  venis  secundum  longi- 
tudinem discurrentibus  insignia.  Flores  coccineos , oblongos, 
Chilli  similes , a quibus  nomen  , unde  procedit  paxillus  eo- 
dem colore.  Frigidae  est  naturae , lubricitatem  quamdam 
praesefert  , compescitque  infusum  jus  decocti  ejus  dysen- 
terias. Septembri  floret , calidis  regionibus  et  locis  planis 
proveniens. 

CAPUT  CXLV. 

De  CHiLP^TLi , seu  medicina  Chilli. 

Radici  insistit  fibratae , e qua  prodeunt  caules  virentes 
et  geniculis  intercepti , sex  longi  cubitos  , septemve  : et  in 
eis  folia  Ocymi , sed  majora , circinata , et  inferne  subalbe- 
scentia;  flores  modici,  lutei,  compositi  in  corymbos  et  in 
coccineum  inclinantes  colorem , e quibus  demum  compin- 

guntur  acini  piperi  nigro , aut  baccis  Oxyacanthae  persimi- 
les. Acris  est , calidaque  et  sicca  ordine  quarto  natura.  Ini- 
tio resinam  sapit , postea  urentem  ostendit  vim.  Folia  duo- 
rum scrupulorum  pondere  in  pulverem  redacta  ac  mista 
decem  unciarum  Attolli  mira  velocitate  et  efficacia  corpus 
a cunctis  expurgant  humoribus , et  quartanis  praecipue  me- 
dentur ; plura  vero  inducerent  periculum.  Dentium  dolo- 
rem sedant  admota  folia  , et  palmarum  lichenes  : curant 
membra  rimis  dehiscentia  scabiernque , et  ulceribus  putridis 
ae  cancerosis  opem  ferunt  infusa  aliquandiu  Tlaolli  potio- 
ni. Lac  verrucas  exedit , et  tumores  praeter  naturam  rum- 
pit. Quinque  folia  devorata  ajunt  dysenteriae  mederi , ex- 
terso fortassis  cruore  aut  adstrictione , cujus  non  est  omni- 
no expers , et  doloribus  articulorum.  Sunt  qui  sagittas  ejus 
succo  inficiant  vice  toxici , atque  ita  commodius  cervos  fe- 
rasve  consternant.  Provenit  in  calidis  Pahuatlani , Papalo- 
ticpaci  et  Hoeitlalpae , in  locis  planis  et  montium  acclivi- 
bus ; seriturque  et  colitur  in  hortis  medicinae  gratia. 

CAPUT  CXLVI. 

De  CHILLAP^TLI. 

Frutex  est  radici  fibratae  insistens , foliis  roseis  , flori- 
bus coccineis,  parvis,  binisque  juxta  singulos  foliorum  exor- 
tus , universo  caulis  procursu.  Calida  siccaque  ordine  ter- 

tio  temperie  constat  , dolorem  ventris  devorata  sedat , et 
cum  Chillatolli  folia  pugilli  mensura  pectori  mirum  in  mo- 
dum prodesse  feruntur.  Quin  si  exhibeatur  his  qui  febrem 
quartanam  patiuntur , brevi  ab  ea  liberantur.  Provenit  in 
calidis  Hoaxtepecensibus  et  Tacapixtlensibus , ubi  ejus  ex- 
ploravimus tradidimusque  vires. 

CAPUT  CXLVIL 

Be  r^c.4CHTLT0N  ^ seu  cuspide  Siliquastri. 

Volubilis  genus  est , radici  innixum  surculosae , unde 
profert  caules  sarmentosos , laeves , et  squallidos , in  his  ve- 
ro folia  Helxines,  singulis  ex  utraque  parte  alis  eminenti- 
bus. Acris  est  radix , urens  calidaque  ordine  quarto  et  exsic- 
cantis facultatis  : folia  mitius  calefacere  videntur , quibus 
illitum  corpus  a febre  ajunt  liberari  evocato,  ut  puto,  su- 
dore et  morbi  causa  per  poros  vacuata.  Nascitur  in  mon- 
tibus Xochitepecensibus. 

CAPUT  CXLVIIL 

Be  r^c^CHiLTON  Quauhnahuacensi. 

Volubilis  est  radicibus  in  surculorum  modum,  fuscis, 
foliis  Helxines  ternis , medio  tamen  majore , quorum  inter« 
venia  discurrunt  secundum  longitudinem. 

CAPUT  CXLIX. 

De  alia  t^cachilton. 

1 

Her[)H  est  hominis  aequans  altitudinem , salignis  foliis, 
caule  tereti,  virente  et  laevi,  floribus  e luteo  rubescenti* 
bus,  coacervatis  in  manipulos , siliquis  teretibus , quales  Si- 
liquastro , verum  minoribus , refertis  semine  argenteo , te- 
nui et  latiusculo.  Germina  commansa  ulceribus  opitulantur. 

(<•- 

Radix  est  prolixa  , lignosa  , et  fibrata , saporis  dulcis , tem- 
periei mediocris  aut  in  frigus  et  humiditatem  paulisper  in- 
clinans. Nascitur  in  calidis  Tehoitztlae  juxta  fluvios  et 
aquarum  alveos. 

CAPUT  CL. 

De  QUAUHCHiLzoTL  ^ seu  ligno  Siliquastri  vetusti. 

Frutex  est  Quauhchilzotl  parvus , Rhamno  similis,  fo- 
liis subalbidis,  legumini  aut  Nummulariae  similibus,  et  lu- 
teis floribus.  Radix  addita  Meti  vinum  efficit.  Cortex  qui 
suberneo  proximus  est,  medetur  ulceribus,  ustionibus  vero 
tostus  ac  deinde  contusus.  Frigida  et  humenti  natura  con- 
stat , aut  paulo  calidiore.  Dulcis  est.  Provenit  montosis  ca- 
lidisque locis , quales  sunt  Quauhnahuacenses  et  Teucaltzin- 


censes. 

J CAPUT  CLl. 

De  TL^COCHILLU 

Arbor  est  Tlacochilli  , seu  Virga  Siliquastri , Persi- 
ci magnitudine.  Folia,  quae  ocymina  sunt,  serrata,  et  in 
acumen  tendentia  , tusa , resoluta  ex  aqua  atque  devorata 
bibuntur  adversus  ventris  dolorem.  Ramis  etiam  illius  ver- 
berant eorum , qui  balneantur  , corpora  , ut  medeantur  sca- 
biei. Nascitur  in  frigidis  Tototepecensibus. 

CAPUT  CLII. 

De  TLACOCHILTON. 

Radice  firmatur  Tlacochilton  fibrata,  e qua  edit  cau- 
les lignosos,  et  purpureos,  folia  Peplis,  flores  longiuscu- 
los et  coccineos , calyculis  contentos.  Radix  est  frigida , sic- 
caque , et  valde  adstringens : quo  fit  ut  jus  decocti  ejus 
infusum  sistat  dysenterias , adstringatque  fluentem  alvum 
epota  , aut  illita  ventri.  Provenit  Ocuilae. 

CAPUT  CLIU. 

De  CHILLI, 

c 

; Chilli  seu  Piper  Mexicanum  planta  est  ferens  siliquas 
illas , quae  ab  Haitinis  Agies  , ab  antiquis , ut  quidam  vo- 
lunt , Siliquastra  , et  ab  Hispanis  Piper  Indicum  vocantuCj 

quae  licet  jamdiu  ia  nostrum  orbem  translata  sit , ibique  et 
in  hortis  et  in  vasis  fictilibus  ornamenti  et  usus  gratia  se- 
ratur et  habeatur  in  deliciis ; tamen  quoniam  apud  Indos 
multo  plura  eorum  genera  reperiuntur,  et  orexi  excitan- 
dae, conunendandisque  ferculis  in  usu  quotidiano  est,  adeo 
ut  nullam  sit  reperire  mensam  sine  Chilli , atque  ideo  quo- 
tidiano experimento  sint  illius  facultates  notissimae  , anima- 
tus sum  non  modo  eorum  differentias  , quae  in  Nova  Hi- 
spania proveniunt  , de  quibus  modo  agitur , verum  fere 
omnium  specierum  , quae  adhuc  ad  manus  nostras  perve- 
nerunt, exhibere  imagines,  formas  describere  , universamque 
posteritati  facultatem  et  naturam  tradere.  Ergo  generum 
omnium  folia  Solano  similia  sunt , et  paene  paria,  si  Quauh- 
chiili  excipias , quae  minora  eadem  fert , et  flores  candidi, 
e quibus  siliquae  oriuntur  primo  virides  , mox  majori  ex 
parte  in  rubrum  , et  demum  in  passeum  inclinantes  colo- 
rem, refertae  parvo  semine,  exili,  candicante  , contuso,  in 
orbem  efformato ,. acris  gustus,  atque  urentis  naturae,  quae 
ad  semen  praecipue  attinet.  Quartum  hae  caloris  gradum 
attingunt , et  tertium  fere  siccitatis , etsi  recentes  excre- 
mentitio  quodam  humore  abundent , qui  totus  paene  vetu- 
state evane.scat , unde  fit , ut  saepe  excitato  flatu  venerem 
stimulent  , ac  interim  alvum , non  sine  quodam  tenesmo  ac 
sensu  doloris  his  praecipue  , qui  hujusmodi  condimento  an- 

tea  non  assueverant , leniter  emolliant ; quamquam  ejus  rei 
acumen  possimus  non  immerito  in  causa  esse  affirmare. 
Urinam  et  menses  evocant  , corroborant  ventriculum  ob 
frigus  imbecillem,  coctionem  eadem  occasione  labefacta- 
tam juvant , appetentiam  contemperato  ex  eis  cum  voca- 
tis Tomame  intinctu  mire  excitant  , et  pituitosos  humores 
undecumque,  sed  potissimum  coxae  articulis  adhaerescen- 
tes discutiunt , et  purgant.  Aliqui  ajunt  hecticorum  per- 
opportunum esse  remedium  ventrem  lumbosque  aculeis 
Chilli  madentibus  perpungere.  Nutrimentum  item  calens,  ac 
siccum  multumque  praestare,  sed  renes  excalfacere,  et  im 
flammato  sanguine  atque  jocinore,  ad  nefriticos , phreneti- 
cos , et  pleuriticos  affectus , ad  perineumonias , aliosque  tu- 
mores internos , puncta  et  similia  symptomata  , seu  nutri- 
menti , ut  saepissime  Indi  solent , seu  condimenti , vice  im- 
modice aut  frequentius  utantur , perducere.  Prior  ergo  spe- 
cies , ut  singulae  jam  membratim  enarrentur  , Mexicanis 
Quauhchilli , hoc  est  Chilli  arboris , Haitinis  vero  , apud 
quos  minor , orbiculatior  et  a minori  planta  edita  praefertur, 
Chilli  montanum  dicitur.  Minimum  est  id  omnium , et  oleas 
tribachas  forma  et  magnitudine  repraesentans.  Cumque 
omnia  fere  genera  quarti  ordinis  calorem  attingant , hoc  ce- 
teris omnibus  sentias  urentius  , atque  ideo  in  condimenta, 
non  in  nutrimenta  venire  , solumque  intinctibus  et  salsa- 

mentis  piperis  loco  misceri , et  toto  provenire  anno.  Se- 
cundum genus  Chiltecpin  dictum  a culicibus,  quos  parvita- 
te et  colore  videtur  imitari , ab  aliis  vocatur  Totocuitlatl^ 
quod  est  passerinum  stercus^  ob  parvitatem  et  colorem,  ab 
Haitinis  vero , ut  audio , Huarahuao , quod  licet  aliquando 
videatur  praedicto  urentius , citius  tamen  calorem  amittit. 
At  tres  videas  hujus  generis  differentias  , natali  solum  lo- 
co, et  tempore,  quo  leguntur,  distinctas.  Prior  vulgaris  est, 
altera  priori  similis , sed  soli  ratione  in  atrum  inclinans  co- 
lorem , atque  ideo  dicta  Tlilchilli , quod  est  Chilli  nigrum^ 
tertia  demum  minor  omnibus , et  post  praecedentem  fru- 
ctu media  ; omnes  enim  hujus  plantae  species  triferae 
apud  Indos  sunt , primus  fructus  major  est,  postremus  mi- 
nimus , et  natu  medius  mediocris  quoque  est  magnitudi- 
nis. Seritur  Septembri  mense , et  a Decembri  ad  calendas 
usque  Aprilis  colligitur.  Tertium  a sole  Tonalchilli  dictum, 
irriguis  enim  locis  cessantibus  jam  imbribus , id  est , Augu- 
sto et  Septembri  mense  solet  seri , et  producere  fructum 
a Novembri  usque  ad  Martium  et  ab  Haitinis  Chilli  album, 
viride  est  primo  , mox  pallens , aut  ex  pallido  rufescens, 
et  demum  in  rubrum  , ut  cetera  circiter  genera , mutatur 
colorem.  Quartum  dictum  Chilcoztli  a colore , quo  tingit, 
croceo  quae  ex  eo  parantur  condimenta  , et  ab  Hispanis 
Haitinam  insulam  occupantibus  eadem  ratione  Jigi  crocus, 

sex  septemve  digitos  longum  est  , mediocriter  tenue,  in- 
terdum ex  albo  rubescens,  interdum  vero  inclinans  in  pas- 
seum.  Seritur  Decembri  et  ab  Augusto  in  finem  usque  to^ 
tius  anni  fit  vindemia.  Quintum  genus,  Tzinquauhy 0 , quo- 
niam montanum  est , vocatum , ab  Haitinis  vero  Coralium 
ob  similitudinem  formae  et  coloris , gracile  est , et  quinque 
digitos  longum.  Seritur  Martio  , et  totius  anni  discursu 
proveniens  legitur.  Sextum  Texochilli , seu  Masseum  voca- 
tum a mollitudine , longum  est , amplum , particeps  dulce- 
dinis , lubri  coloris  , aique  adeo  miti  acrimonia , ut  cum 
Tlaolli  seu  placentis  ex  Indico  Frumento  paratis  mandi  con- 
suescat , multique  et  optimi  existimetur  ab  Indis  esse 
nutrimenti.  Idem  genus , cum  fumo  expositum  siccatur , ut 
in  annuos  usus  recondi  commode  possit , alioqui  corruptio- 
ni valde  obnoxium  ob  nimium  humorem  excrementitium, 
quo  redundat,  Poccailli  dicitur,  totoque  anno  et  seritur  et 
fert  fructum.  Est  et  aliud  Milchilli  dictum  haud  minus 
praecedenti  , sed  in  acutum  tenuemque  sensim  desinens 
mucronem  , tandem  quoque  rubescens  , nec  ob  aliud  ita 
apellatum,  quam  quod  quo  tempore  Tlaolli  et  seritur  et 
metitur , et  seri  soleat  et  lectum  recondi.  Quid  memo- 
rem alias  species  Haitinis  peculiares,  inter  quas  ea  occurrit 
Hispanis  etiam  nota , quae  fructum  fert  Halicacabi  fructui 
cerasisque  dulcibus  nostratibus  forma  , colore  et  magnitu- 

dine  persimilem , Arbusto  modico  innascentem ; alias  prae- 
terea duas , quarum  alteram  rostrum  strobili  hodie  vocant  in- 
digenae , alteram  vero  passeris , utramque  ob  similitudinem; 
item  Maboyamboniatam  , Corniculatam  , Cacicam  , Hortensem^ 
et  ceteras  quarum  Historia  , quoniam  majoris  est  operae, 
quam  usus , timeo  ne  sit  lectoribus  ingrata  , atque  mole- 
sta. Tam  calidis  quam  frigidis  temperatisve  regionibus  ge- 
nera omnia  proveniunt,  sed  foecundius  temperatis  aut  ca- 
lidis. 

CAPUT  CLIV. 

De  CHILTEPITON. 

Caules  mittit  Chiltepiton  , seu  Chilli  parvum^  anserinam 
pennam  crassos,  ex  radice  fibrata  et  longa:  et  in  eis  fo- 
lia Ocymi , circinata  et  tendentia  in  acumen  : florem  fru- 
ctumque Ricino  similem , racematim  dependentem.  Ad  tem- 
periem videtur  attinere , et  glutinosam  participare  naturam. 
Succus  foliorum  putaminis  ovi  mensura  infusus  valet  con- 
tra febrium  frigora  , et  ventris  aliorumque  membrorum  do- 
lores. Mirum  est  Indos  asserere  , majori  mensura  non  sine 
vitae  periculo  olferri. 

CAPUT  CLV. 

De  ATLAN QVAUHTLi , seu  AquUu  aquae. 

Arbor  est  Atlanquauhtli  foliis  oleagineis,  brevioribus 

tamen , et  mucronatis , semine  viridi , simili  sinapino.  Folia 
ejus  frigida , humidaque  et  salivosa  constant  natura , ideo- 
que  illita  corpori  calorem  febrilem  sedant.  Provenit  in  ca-< 
lidis  Mayanalanensibus  in  jugis , et  cacuminibus  montium. 

CAPUT  CLVI. 

-^^ocHi^TL  -Acatlicpacsnsu 

Volubilis  est  Axochiatl  Acatlicpacensis  foliis  Mori  ma- 
gnitudine , cordis  figuram  quadamtenus  imitantibus , ser- 
ratis , mollibus  , et  fibrata  radice , unde  funditur  caulis 
teres , hirsutus , tenuisque  et  sarmentosus , ac  flores  albi.  In- 
funditur ejus  succus  his  qui  urinae  aut  faecum  detentione 
vexantur,  flatumve  aut  dolorem  ventris  patiuntur.  Odora 
planta  est  secundo  calens  exsiccansque  ordine,  et  subtilium 
partium  : haec  cum  primum  ori  admovetur , alterius  Sisym- 
brii saporem  refert , ac  demum  quamdam  ostendit  amari- 
tudinem. Provenit  in  calidis  regionibus. 

CAPUT  CLVII. 

T>e  AxocHiATL  XantetelcL 

Radice  firmatur  fibrata  Axochiatl  Xanteteld , unde 
proferuntur  caules  teretes  , tenuesque  , et  nonnihil  pur- 
purei , sex  prolixi  spithamas : flores  in  corymbi  formam 
compositi,  extra  coccinei , intus  vero  pallescentes:  folia  Ion- 

ga  et  angusta  , Salignis  proxima , sed  tamen  latiora.  Ama- 
ra nonnihil  est  ^ et  calida  acricjue  natura  ^ (^uamobrem  in"* 
digenae  adversus  febrium  horrores  ea  uti  solent. 

CAPUT  CLVIII. 

De  AXACACHTECOMjiTL , seu  Tecomalt  sonalis. 

Arbor  est  magna,  montanis  locis  aridisque  magna  ex 
parte  proveniens , ac  ferventium  regionum  alumna  : foliis 
oleagineis , sed  in  crucis  formam  compositis , orbicularibus, 
pomo  malicotonei  forma , sed  ampliori , trunco  stipitibusque, 
velut  evenit  Sycomoro , adhaerescente  , et  densa  quadam 
medulla  , initio  candida , ac  postea  nigra , et  simillima  Cas- 
siae fistularis  vocatae,  referto;  qua  extracta  gumi,  oleis, 
aliisque  rebus  servandis , parandisque  sonalibus  apud  Indos 
passim  inservire  solet , unde  contigit  ei  nomen.  Folia  fri- 
gida sunt,  adstrigentiaque  et  aliquantulum  glutinosa,  quo  fit 
ut  diarrhoeas  sistant , capillos  fluentes  coerceant,  faciantque 
renasci  novos.  Fructus  ejus  medetur  herniae  inguinum , si 
ejus  medietas  ad  ignem  excalefacta  affecto  loco  alligetur, 
atque  imponatur.  Est  et  aliud  genus  Quauhtecotnatl  nuncupa- 
tum , longe  majori  pomo,  ac  nostratibus  melopeponibus  pari, 
medullaque  referto  nigra  , Cassiae  nostrae  fistulari  odore, 
aspectu  , semine  , sapore  et  lenitione , si  devoretur,  persimili: 
foliis  vero  longis  et  angustis,  sed  versus  mucronem  sen- 

sim  dilatatis.  Quin  et  duas  alias  species  fructus  tantum  fir- 
mitate dilFerentes  reperias , qui  apud  Indos  magnopere  rem 
vasariam  exornant,  qualis  est  Tchcatecomatl  et  Tecomatl^ 
quae  eisdem  regionibus , quibus  Ayacachtecomatl , provenire 
solent. 

CAPUT  CLIX. 

T)e  rETECOMAPjTLi  ^ seu  medicina  Te  comati  Tabaci. 

Yetecomapatli  , quam  alii  Patlahoacxihuitl  seu  latam 
medicinam  vocant , alii  vero  Acapaxihuitl  a plausu , herba 
est  excelsa , radici  crassae  et  fibratae  innixa , ex  qua  fun- 
dit caules  cavos , rotundos , laeves , naevis  distinctos  , ac 
per  intervalla  geniculatos ; folia  e nodis  prodeuntia  ac  fo- 
liatis , pennatisve  appensa  geniculis , et  flores  in  summis 
caulibus  racematim  dependentes  modicos  et  purpureos.  Gu- 
stu est  acris , et  tertio  calefaciens  exsiccansque  ordine.  Ju- 
re decocti  illinunt  Indi  perfrigeratos , aut  vehementes  do- 
lores sentientes : tumores  pannosque  discutit , maturatve,  ac 
aperit , quod  etiam  bibendum  exhibent  his , qui  febres 
punctis  comitatas  patiuntur , asserentes  evocato  sudore , et 
humoribus  ad  cutim  pulsis  statim  liberari.  Scabiem  quo- 
que et  vetustas  plagas  apposita  curat,  aliisque  permultis 
subvenit  morbis,  quibus  medicamenta  simili  praedita  tem- 
perie , subtilibusque  partibus , opem  ferre  solent.  Nascitur 

in  montibus  Tepoztlanids  et  Malinalci , aliisque  calidis  re- 
gionibus. 

CAPUT  CLX. 

De  altera  tetecom^patli. 

Herba  est  folia  producens  vocatae  Nummulariae  >obro« 
tunda , firmaque , in  caulibus  per  terram  serpentibus , tenui- 
bus et  teretibus , ac  florem , ut  referunt , nullum.  Tusa  ex 
aqua  epotaque  matutino  splenem  minuit,  si  quoties  opus 
sit , e liquore  aliquo  aperienti  bibatur.  Provenit  Xomtlae 
quibusque  locis. 

CAPUT  CLXI. 

De  TECOMATLAPANA  , seu  frangente  Te  comati. 

Radicibus  innititur  surculosis , unde  caules  fundit  sex 
spithamas  longos,  folia  angusta  et  prolixa,  florem  longum 
et  rubeum , vasculaque  semine  referta.  Odoris  et  saporis 
insignis  expers  est , frigidaeque  et  siccae  naturae  j quam- 
obrem  tusa  folia  illitaque  febres  dicuntur  exstinguere.  Pro- 
venit in  collibus  calidarum  regionum. 

CAPUT  CLXII. 

De  TECOMAxocHiTL  , seu  fore  Tecomatl. 

Arbor  est  Tecomaxochitl  , quam  Mechoacanenses  Tt- 
zuquatzitziqui  seu  pabuli  forem  vocant , vasta , foliis  Mali 

Medicae,  oblongis,  floribus  magnis, extra  luteis, intus  pur- 
pureis , unde  prodeunt  capillamenta  quaedam  candida.  Est 
et  aliud  genus  flotes  ferens  omnino  luteos , et  minora  fo- 
lia , sed  acuminata.  Utraque  calefacit  secundo  ordine , tu- 
sa veio  lolia  et  applicata  levant  capitis  dolorem  j et  tu- 
mores  ^ pr^iecipue  a casu  aut  ictu  excitatos , cum  resina 
discutiunt : flores  olent  Lilium , et  habentur  ab  heroibus  In- 
dorum in  magno  pretio,  nec  minori  cura  seruntur  atque 
excoluntur  in  viridariis  eorum.  Nascitur  in  calidis  irriguis- 
que  locis,  temperatisve.  Provenit  apud  Acuitlapanenses  ge- 
nus aliud  hujus  ^tbovis^Texcaltecomaxochitl ^ quod  nascatur 
inter  saxa  , vocatum , simili  paene  forma,  cujus  cortex,  qui 

amarus  est , calidaque  et  salivosa  natura , pectori  admotus 
asthmati  dicitur  mederi. 

CAPUT  CLXIir. 

De  tertia  tecomaxochitl. 

Arbor  est  Malo  Medicae  par,  stipites  proferens  lenta 
refertos  medulla  , folia  subalbicantia  ^ Spinaciae  vocatae 
proxima  , e pediculis  longis  , flores  pallentes , parvos  , va- 
sculis oblongis  contentos  prope  ramos  extremos.  Secundo 
fere  oidine  calefacit,  ac  Raphani  saporem  odoremque  refert. 
Folia  resoluta  ex  aqua  illitaque  dolores  leniunt.  Nascitur 
magna  ex  parte  in  frigidis  regionibus. 

CAPUT  CLXIV. 

De  TLALTECOMJxocHiTL , seu  Tecomaxochitl  humili. 

Radicem  fundit  Tlaltecomaxochitl  Batatae  vocatae  sU 
milem , ex  albo  intrinsecus  paulisper  pallescentem : caules 
purpureos  , folia  serrata , quinque  divisuris  insignia  : flores, 
ut  ferunt , rubescentes.  Radix  est  calida  siccaque  ordine  se- 
cundo , odora  et  adstringens.  Eadem  tusa  discutit  praeter 
naturam  tumores.  Nascitur  in  calidis  Tepecuacuilci  , cam- 
pestribus planis , et  sabulosis  locis. 

CAPUT  CLXV. 

De  TzicATzONTECOMATL , $eu  cupite  formicae. 

Radices  fundit  Tzicatzontecomatl  , quam  alii  a sisten- 
dis dysenteriis  TlaelpatU  appellant , tenues  , et  longas  , ful- 
vasque , et  fibratas : caules  tenues : folia  Lini  exilia  , per 
intervalla  agminatim  exorientia , juxta  quaedam  velut  ver- 
ticilla  ad  foliorum  exortus. prodeuntia  florum  vice,  quae 
lutea  sunt.  Radix  est  dulcis , glutinans  lancinansque  , folia 
vero  frigida  et  glutinosa.  Haec  laevigata  inspersaque  inve-» 
teratis  medentur  plagis.  Jus  decocti  exhibetur  enixis  ac 
passis  lassitudinem  corroborationis  gratia,  talis  enim  est  In- 
dorum mos.  Sunt  qui  dicant  pediculos  illitam  perdere.  Pro- 
venit Tlalticapani.  Est  et  alia  huic  similis  planta , Temaco- 

zahuilia^  seu  tingens  pallido  colore  manus  ab  effectu  vo- 
cata, necnon  et  alia  eodem  nomine  et  effectu  scoparum 

vicem  praestans  et  fiavificans  capillos  ; de  quibus  suis  in 
locis  dicetur. 

CAPUT  CLXVI. 

De  TziCATzomECOMAHuiTZTLi , seu  capite  formicae  spi- 
noso. 

Radicem  iundit  Raphano  similem , et  fulvam , sed  mi- 
nimum tantum  digitum  crassam , intus  candentem  , extra  ve- 
ro verrucis  quibusdam  refertam  , unde  prodeunt  caules 
valde  exiles , teretes , et  in  rubeum  inclinantes  colorem  at- 
que Ericae  folia.  Radix  devorata  a recenter  enixis  salutem 
et  vigorem  eis  conciliat , ut  Indi  testantur , cum  frigida  et 
adstringenti  natura  constet.  Provenit  in  calidis  regionibus 
Oapanensibus  in  collibus  ac  cacuminibus  montium. 

CAPUT  CLXVir. 

De  teqvantzontecomatl  , seu  capite  ferae. 

Radice  firmatur  obrotunda  et  tenera , quae  in  luteum 
colorem  ex  albo  inclinat , magna , dulci , plena  succo , fri- 
gida humentique , et  grati  saporis.  Folia  sunt  in  duos  si- 
nus ac  tres  divisa  cuspides.  Radices  febres,  et  quamcum- 
que  calidam  intemperiem  sedant , seu  devorentur , sive  illi- 

nantur.  Sunt  qui  vocent  Tequancamotl  seu  Batatam  ferae. 
Provenit  Quauhquechullae. 

CAPUT  CLXVIII. 

De  TzopiWTLTzoNTECOMATL , scu  capite  aurae. 

Tzopilotltzontecomatl  , seu  Tzopilotl .,  Arbor  est  ma- 
gna  , folia  ferens  longa  et  angusta  , fructum  magnum  et 
oblongum  , nucleos  quosdam  planos  includentem  , amaros, 
pectori  amicos,  ac  referentes  amygdalarum  amararum  sa^ 
porem  , etsi  demum  moschi  odorem  relinquant , et  foeti- 
dum saporem.  Calidi  iidem  sunt  ordine  fere  tertio  , et 
oleagino  quodam  liquore  , atque  emolliente  manantes.  De-* 
mum  vires  olei  amygdalarum  amararum  videntur  referre, 
atque  ita  tumores  praeter  naturam  discutiunt  , tussi  me- 
dentur , emolliunt  pectus , infusi  naribus  caput  expurgant, 
et  ulceribus  conferunt.  Quin  oleum  expressum  hujusce  fru- 
ctus faciem  feminarum  emollit  et  extergit.  Provenit  Hoit^ 
zoci  ubique,  sed  praecipue  in  collibus. 

CAPUT  CLXIX. 

De  HOEHOETZONTECOMATL. 

Hoehoetzontecomatl  , seu  Caput  senis , quam  alii  Za^ 
zanacxochitl , Temiltzincenses  vero  Tacanexton  , seu  Cuspi^ 
'detfi  cinere uffi  vocant , volubilis  est  genus  , raoices  fundens 

numerosas , orbiculares , mediocres , et  funiculis  per  inter- 
valla appensas , intus  extraque  asperas  et  fuscas , Tecom^ 
path  similes ; folia  ampla , cordis  figura , ac  florem  cocci- 
neum , longum  et  fistularem , ac  acervatim  dependentem. 
Radix  frigida  humidaque  constat  natura  , editurque  elixa, 
refrigerat  vero  atque  roborat.  Olet  sapitque  liquorem  stiL 
latitium  florum  Mali  Medicae.  Illinitur  praeter  naturam  tu- 
moribus. Insignis  planta  est  et  grato  gustu  exhibetur  fe- 
brientibus, atque  ita  febrilem  calorem  compescit.  Indis 
erat  olim  mos  impartiendi  illam  natis , sed  ea  lege  ut  to- 
tam non  absumerent  , sed  portionem  aliquam  intactam 
relinquerent,  persuasum  habentes  eos  qui  illam  ingererent 
totam , obituros  nondum  assecutos  senectam  j quamobrem 
impositum  est  illi  Hoehoetzont  e comati  nomen,  quamvis  aliis, 
ut  diximus , Zazanacxochitl  dicta  sit.  Nascitur  in  planis  et 
campestribus  locis  Tehoiztlae. 

CAPUT  CLXX. 

Be  ^XILOXOCHITL , seu  Xiloxochitl  aquatili. 

Vasta  arbos  est  Axiloxochitl  , stipites  fundens  ramos- 
que virore  exsaturato  tinctos,  punctis  tamen  distinctos  can- 
didis et  tuberosis , folia  octona  per  singulos  ramos  extre- 
mos , flores  initio  quibusdam  velut  cupulis  glandium  in- 
clusos , coccineos  ac  candidos , et  tandem , ut  crines  , spar- 

SOS  ac  divisos , fructum  melopeponis  mediocris  magnitudi- 
ne cordis  figura , sed  fulvo  colore  , refertum  inaequalibus 
candidisque  segmentis , sed  artifici  quadam  junctura  inter 
se  cohaerescentibus  atque  compositis.  Cortex  arboris  folia- 
que frigida  ac  glutinosa  natura  constant , velut  et  pomo- 
rum quoque  pelles  tegminave.  At  quae  intra  continentur, 
adstringentia  sunt  frigefacienteque  facultate  praedita , ex 
qua  temperie  adversus  quae  aegritudinum  genera  praestare 
suppetias  possit,  queas  facile  conjicere.  Provenit  regionibus 
calidis  qualis  est  Hoaxtepecensis  juxta  flumina  et  aquarum 

fluenta. 

CAPUT  CLXXI. 

De  QUAUHXILOTL. 

Arbor  est  magna , proveniens  in  calidis  Tautepecensibus 
Quauhxilotl  , seu  arbor  ferens  fructum  similem  spicae  Mai~ 
zii  juxta  aquarum  decursus ; .foliis  ternis,  Ocyminis  proxi- 
mis sed  majoribus , et  latioribus , spinulis  undique  horren- 
tibus , candentibus  floribus  calycum  figura  , fructu  cucu- 
meris falcati  forma , viridis  coloris , sed  in  luteum  vergen- 
tis , striato  , eduli  crudo  coctove  , praedulci  et  zibethum  vo- 
catum mira  similitudine  olente , quamquam  facile  is  odor 
evanescat , nec  persistat  diutius.  Jus  decocti  foliorum  me- 
detur surditati  e frigore  provenienti  instillatum  auribus. 
Calida  enim  siccaque  ordine  primo  est  natura.  Vidi  aliam 

arborem  eodem  nomine , fructu  et  viribus , sed  spinis  ca- 
rentem , foliis  serratis  , pennatisque  ramulis  , seu  differant 

specie , seu  ea  diversitas  soli  tantum  aut  aetatis  ratione  con- 
surgat. 

CAPUT  CLXXII. 

De  QU^UHXILOTL  altera^  quam  Platanum  alii  vocant. 

Arbor  est  mediocris,  familiaris  calidis  regionibus  hujus 

Novae  Hispaniae  , vocata  a quibusdam  recentiorum  Musa. 
Folia  sunt  valde  longa  et  lata , adeo  ut  hominis  superent 
saepenumero  magnitudinem  : fructus  racematim  dependent 
incredibili  numero  et  magnitudine , cucumerum  crassorum 
et  brevium  forma , dulces , molles , atque  temperiei  proximi, 
nec  ingrati  nutrimenti.  Eduntur  hi  crudi , assive  ex  vino, 
atque  ita  sunt  gustui  jucundiores.  Dilfert  fructus  magnitu- 
dine, et  quo  minores  sunt,  eo  salubriores  et  suaviores.  Ad- 
venam esse  ajunt  huic  Novae  Hispaniae  atque  translatam 
ab  Aethiopibus  aut  Orientalibus  Indis,  quorum  est  alumna. 
Caulis  et  radix  , quae  fibrata  est , multis  constant  mem- 
branis , saporis  expertibus  et  odoris , lubricis  et  frigescenti- 
bus, ex  quo  facile  quis  conjiciat,  quibus  morbis  possint  esse 
utiles. 

CAPUT  CLXXIII. 

De  TLALXiLOTi , scu  sptca  humili. 

Herba  est  Orobanchae  fere  similis  , adeoque  ejus  spe- 
cies , onusta  floribus  cyaneis , densis , cauliculis  appendenti- 
bus ac  caulem  medium  undique  circumdantibus.  Moschum 
mire  olet , dulcis  est  , edulis  et  valde  frigida  natura.  Ex- 
hibetur infantibus , cum  os  ob  nimium  calorem  male  ha- 
bet. Nascitur  in  montibus  uuhtepecetisibus  ^ adhaerescit  at- 
trectantium manibus  lubrica  quadam  natura  , et  quamvis 
praefractus  cauliculus  candens  e vestigio  appareat,  dicto 
tamen  citius  pallescit. 

CAPUT  CLXXIV. 

De  XILOXOCHITL. 

Xiloxochitl  , seu  Jlos  cupilluceus , arbor  est  visendae 
pulchritudinis  et  naturae , flores  coccineos , et  in  capilla- 
mentorum formam  apte  compositos  ante  exortum  foliorum, 
quae  obrotunda , virescentia  et  quina  sunt,  proferens,  e qui- 
busdam velut  glandibus  pullulantes  , quamquam  sunt  quae 
candentes  proferant.  Cortex  radicis  laevigatus  ex  aqua  ul-i 
ceribus  gingivarum , dentium  dolori , ac  defluxui  opitulatur, 
urinam  ex  aqua  assumtus  educit , renes  et  vesicam  a sanie 
et  quibusvis  aliis  obstruentibus  excrementis  emundat  atque 

abstergit , et  praecipue  si  pulvis  Xoxocoyoltzin  peni  immit- 
tatur. Est  autem  salivosae  et  frigefacientis  temperiei , sa- 
porisque et  odoris  fere  nullius.  Provenit  in  calidis  Quauh- 
cocolani , multisque  aliis  ejusdem  temperiei  locis. ' Sunt  et 
aliae  species  hujus  plantae  , quas  quoniam  eadem  paene 
forma  et  virtute  constant , non  curavi  seorsim  aut  depin- 
gendas aut  describendas. 

CAPUT  CLXXV. 

De  TL^COXILOXQCHITL, 

Tlacoxiloxochitl  , quem  alii  etiam  Xiloxochitl  ^ alii  ve- 
ro Tentzonxochitl  seu  jlorem  barbatum  vocant , frutex  est 
foliis  Mizquilt,  floribus  comantibus,  capillis  longis  et  coc- 
cineis similibus , prodeuntibus  ab  acinis  orbicularibus  et  ru- 
bescentibus, radice  fibrata  , extra  fulva,  et  intus  cum  seca- 
tur, rubra  , rubris  stipitibus,  et  fulvis  siliquis.  Cortex  radi- 
cis siccus  et  adstringens  est , et  nonnihil  glutinosus , cali- 
daque ordine  tertio  constat  natura  et  sapore  acri.  Radicis 
pulvis  naribus  injectus  aut  instillatus  ex  aqua  dolores  den- 
tium sedat , tusi  flores,  immisti  aquae  et  instillati,  oculorum 
morbis  mire  opitulantur,  nam  inflammationes  cohibent,  ad- 

■ s . 

nascentem  carnem  absumunt,  et  discutiunt  argemata.  Ra- 
dicis quoque  decocti  epotum  jus  aut  infusurii  sistit  fluen- 
tem alvum  et  prodest  dysentericis  , sopitam  appetentiam 


29^  HISTOR.  PLANTARUM 

excitat  et  satietati  medetur.  Sunt  etiam  qui  adjiciant  prae- 
dictis pectus  lenire,  alvum  solvere,  bilim  vacuare  per  su- 
periora , et  tussientibus  quoque  esse  remedio , vocarique  a 
quibusdam  Tlamacazcatlacotl , et  ab  aliis  Tepexiloxochitl  et 
Tlalxiloxochitl.  Nascitur  in  planis  montosisque  locis,  et  in- 
terdum juxta  aquarum  fluenta.  Axiichitlanenses  Huitzcolotl 
vocant , ajuntque  folia  tacta  statira  marcescere  , radicem 
vero  epotam  sterilitatem  facere. 

CAPUT  CLXXVI. 

De  xiLOVAiLi^  seu  medicina  comata. 

Radicem  fundit  Xjlopatli  magnam , caules  sesquispi- 
thamaeos,  Ocymi  folia  , sed  longiora  , flores  purpurascentes 
ex  albo  , ex  quibus  generantur  siliquae  tenues , digitalis  lon- 
gitudinis , ac  refertae  semine , Sinapi  simili  fulvoque  , sed 
aliquanto  crassiore.  Folia  tusa  adque  admota  ventriculum 
imbecillem , nec  probe  alimenta  concoquentem  corroborant 
et  obstructiones  reserant.  Calidis  quippe  pollent  viribus, 
et  quibusdam  partibus  tenuibus , amaroque  sapore. 

CAPUT  CLXXVII. 

De  ATLAcmcHiNOA  Tztlanensi , seu  Thchichinoa  aquatili. 

Radicibus  firmatur  capillis  similibus  , unde  prodeunt 
caules  ulnam  longi  , quadratique  , oblonga  folia  , et  pro 

fructu  erinacei  in  summis  caulium  partibus.  Frigida 'hu- 
mentique  natura  viget,  et  contra  febres , quas  comitantur 
puncta , haud  mediocris  reperitur  esse  usus.  Nascitur  apud 
Ttztlanences  , unde  cognomen. 

) 

CAPUT  CLXXVin. 

De  ^AOACHCUETON  y seu  planta  rorida. 

Herbula  est  tota  exilis  , caules  proferens  ' geiiiculatos 
e radicibus  capillorum  instar  , folia  cordis  figura  , sed 
mium  dilatatis  lateribus  , floribus  multis  in  capillorum  mo- 
dum, universam  fere  occupantibus  plantam.  Frigida  humi-' 
daque  est  natura , et  lubricitatis  particeps.  Admovetur  tu- 
moribus praeter  naturam , videturque  ad  Alsines  genera 
pertinere.  Nascitur  in  vallibus  humectisve  quibusque  locis; 

CAPUT  CLXXIX. 

Ide  AALACTON  ^ scu  herba  lubrica» 

Aalacton  5 quam  alii  Tlallaala  , seu  Malvatn  vocant, 

j 

herba  est  Hibisco  forma  et  natura  similis  , et  ideo  pro  eo 
in  myropoliis  hujus  Novae  Hispaniae  passim  substituta.  Est 
enim  sine  dubio  ad  Malvarum  genus  referenda.  Nam  et 
ea  elixa  quotidie  fere  utor  ad  acrimoniam  urinae  compe- 
(Scendam , et  radicis  jure  decocti,  loco  aquae  fontanae,  ma- 
gna cum  utilitate  et  successuf  felici.  Duas  vero  habet  dif- 

ferentias , quarum  altera  capitula  fundit  Stoechadis  capitu- 
lis similia,  sed  flosculis  ornata  ex  albo  rubescentibus,  folia 
magis  sinuosa  et  acuminata,  et  unicam  atque  fibratam  ra- 
dicem. 

CAPUT  CLXXX. 

De  AMAMAXTLA  expurguntc , seu  Rhabarbaro  vocato  mo-' 

nachorum. 

Radix  hujus  plantae  adeo  sapore , colore , et  odore , sub- 
stantia et  viribus  radicem  veri  Rhabarbari  repraesentat, 
imitaturque , ut  nisi  foliis  ab  illo  distaret  , quae  desinunt 
in  acumen  (nam  illa  ex  angusta  origine  in  latius  finire  cer- 
nuntur) verum  Rhabarbarum  Alexandrinum  a nullo,  qui 
utramque  plantam  expendisset,  non  judicaretur:  quamob- 
rem  hortensem  Hippolapathum  congenerem  esse  vero  Rha- 
barbaro censemus , posseque  in  ejus  penuria  substitui , ac 
pares  paene  vices  praestare  5 bilem  enim  benigne , et  cum 
quadam  roboratione  , quae  a crassioribus  et  adstringenti- 
bus  accidit  partibus  , praecipue  vacuat  felici  successu, 
quemadmodum  nos  sumus  apud  Hispanos  periclitati  ante 
hos  triginta  plus  minus  annos , et  Mexici,  ubi  magnus  est 
ejus  proventus  diligentia  Bernardini  Castillii , cujus  opti- 
mis manibus  hic  honos  debetur , viri , dum  juvenis  esset , in 
propugnandis  hostibus  dexterrimi  atque  animosi,  a primo 
vero  senio  adusque  obitum  et  postremos  halitus  in  se- 

minandis  atque  excolendis  quibusque  raris  et  peregrinis 
plantis  diligentissimi.  Quoniam  vero  partibus  constat  subtilio- 
ribus , quae  sunt  expurgantes , aliis  vero  crassis  atque  ad- 
stringentibus ; consuevere  Indi  succo  expresso  , velut  ex- 
purgante pnarmaco , drachmae  unius  cum  dimidia  pondere 
uti  , faecibus  autem  eadem  mensura  velut  alvum  adstrin- 
genti  medicina ; quod  si  cum  totalitate  sua  exhibere  arris- 
serit  duarum  drachmarum  portionem,  ab  his,  qui  non  diffi- 
cile solvuntur , bilis , ajunt , quod  satis  sit , expurgari , cujus 
rei  nos  certissima  fecimus  experimenta.  Miscetur  interdum 
unica  drachma  succi  unciis  duabus  electarii  ex  tenerrimis 
Cassiae  nigrae  fistulis  confecti  , atque  ita  bilim  primo  et 
maxime,  secundario  vero  pituitam  expurgat.  Quibusvis  lo- 
cis provenit  excultum , sed  praesertim  calidioribus , qualis  est 
Quauhnahiiacensis  , humecto  et  fertili  solo.  Post  quaternos 
a satu  annos  radix  est  medicinae  utilis.  Colligenda  vero  in- 
eunte  vere  , mundanda  , secanda  in  frusta  , quae  Boletos 
vocant,  qua  magnitudine  illa  Rhabarbari  vulgaris  ad  nos 
consueverunt  deferri  ab  ortu,  super  asseres  collocanda  ac 
saepe  saepius  quotidie , ne  succus , quo  abundant , effluat, 
evertenda.  Quatriduo  transacto  , filo  trajicientur  firmiore,  ac 
suspendentur  ad  umbram  locis  aptis  , sed  quos  radii  solis 
non  attingant,  namque  ita  duorum  mensium  intervallo  sic- 
cari abunde  solent  , demumque  recondi  et  servari.  Haec 

mihi  de  Rhabarbaro  monachorum  vocato  dicta  sunto , non 
quod  nesciam  apud  Hispanos  quoque  hanc  plantam  aliquot 
oppidis  non  admodum  a Mantua  Carpetana  distantibus  ali- 
quando fuisse  excultam  ; sed  quoniam  in  hac  Nova  Hispa- 
nia apud  Qmuhnahoacenses  in  horto  praedicti  viri  uberri- 
mus est  ejus  proventus  , ubi  patriis  plantis  vel  eb  maxi- 
me opus  est , quod  medicamenta  extera  , in  hunc  orbem 
per  tot  maria  translata , emarcida  vitiataque  tandem  accedant, 
et  ut  Hispani  meminerint,  apud  eos , si  cura  adsit,  quanta 
libeat  copia  proventuram,  ac  in  optimi  Rhabarbari  penu- 
ria permittentibus  consciisque  medicis  suffici  pro  eo  sae- 
penumero  non  incommode  posse.  Ceterum  fabulae  , quas 
quidam  inculcant , ut  persuadeant  Rhabarbarum  hoc  mo- 
nachorum vocatum  esse  Alexandrinum , dicentes  lurcas, 
cum  illis  per  Henricum  Galliae  Regem  Massiliae  portu  et 
urbe  potiri  licuisset , Gallicis  quibusdam  Monachis  semen 
impertitos  veri  Rhabarbari , unde  nomen  defluxit , atque  in- 
de devectum  ad  Hispanias  et  has  Indias  , nugae  sunt, 
quibus  sit  omnino  deneganda  fides. 

CAPUT  CLXXXI. 

De  yiLOE  TacapichtJensu 

Cum  essem  ad  Tacapichtlenses  herbarum  describen- 
darum gratia;  allatam  ad  me  memini  ex  vicis  circurnvici- 

flis  spGcicm  (juiimdaiTi  Aloes  pcrcgrinarn , foliis  angustiori- 
bus ac  crassioribus  vuigari,  tenerrimis,  ac  iubrico  succo 

manantibus,  adversus  erysipeiata  et  impetigines  egregium 
medicamentum.  Quam  etsi  depingendam  tunc  temporis  non 
curaverim,  quod  nostrati  censuerim  aut  eamdem  aut  vai- 
de  congenerem.,  nunc  tamen  describendam  duxi , tum  quod 
aiteram  fortassis  facuitatibus  excedit  medicis  tum  ut  sum- 

' . J ^ 

mus  Deus  in  ea  etiam  differentia  Aloes  exaltetur , qui  tot 

9 

rerum  species , et  ubi  minus  quandoque  sperabantur,  in  hanc 
mundanam  fabricam  et  commune  orbis  theatrum  dignatus 
est  transferre  et  inducere.  Indigenae  Tlailochtiam  , seu  re~. 
pellentem  medicinam  vocant. 

CAPUT  CLXXXir. 

De  ^TOLLu^COTL, 

I 

Arbor  est  magna,  ulmeis  foliis,  sed  majoribus.  Cortex 
redactus  in  pulverem,  et  haustus  ex  aqua  calorem  ventris 
sedat,  et  tamen  olet  sapitque  Axocopaconi , et  nonnullum 
participat  calorem.  Provenit  Quauhqnechnlae. 

CAPUT  CLXXXni. 

De  ATLATLMOQVILTIC. 

Atlatlacoquiltic  , seu  olus  aquae  fruticosum , radice 
firmatur  capillata,  unde  profert  caules  quatuor  spithamas 

longos , fragiles , subalbidos , multos  ac  tenues : et  in  eis 
folia  longa,  angusta,  serrata  , angulosa,  squallida,  hirta,  in- 
terveniisque secundum  longitudinem  discurrentibus : flores 
abeuntes  in  pappos  et  subalbescentes.  Radices  Pastinacam 
sapiunt  , eodemque  sentiuntur  temperamento,  et  tamen 
adversus  febres  dicuntur  valere.  Provenit  Ocopetlayucae. 

CAPUT  CLXXXIV. 

De  AUOTACPATLi  Tepexiccnst. 

Herbula  est  Ahoyacpatli  , vel  suavis  medicina  , radici 
innixa  velut  e globulis  precariis  vocatis  concinnatae,  ex- 
tra fulvae  et  intra  candenti  , unde  profert  caules  : et  in 
eis  folia  Origani , minora  tamen  , et  circinata.  Radices  dul- 
ci sapore  sunt  praeditae  , lacte  manantes  , frigidaeque  et 
hurnidae  temperiei.  Sedant  febres , et  cordis  affectionibus 
a calore  ortis  medentur.  Sunt  qui  adjiciant  Cacaoatl^  Huei- 
nacaztU.  Toloxochitl , et  Tlilxochitl , atque  ita  testentur  ma- 
tutino  devoratas,  quae  diximus,  praestare  efficacius.  Na- 
scitur Tepexici , Mistecae  inferioris. 

CAPUT  CLXXXV. 

De  altera  ahoyacpatli  Tonalanensi. 

\ 

Herba  est  radicem  fundens  Paeoniae  similem , sed  ali- 
quanto longiorem , folia  Unedonis  angustiora , ac  diluti  vi- 

roris  : flores  purpureos , et  siliquas  parvas , teretes , refer- 
tas semine.  Radix  est  dulcis,  Glycyrrhizae  sapore  ac  ca-i 
loris  temperati.  Eadem  dicitur  trita  ac  semiunciae  ponde-i 
re  ex  aqua  devorata  dvi  succurrere  doloribus.  Nascitur  in 
jugis  calentibus  Tonallae  , Mistecae  inferioris. 

CAPUT  CLXXXVI, 

Be  Aw^ATLi^  seu  medicamento  cucurbitino  Atoyacensid 

Herba  est  magnae  innixa  radici , et  surculosae , unde 
prodeunt  caules  teretes : et  in  eis  folia  Limoniae  Mali , flo- 
res vero  candidi  atque  exiles.  Radix  est  amara , et  ordine 
tertio  calefaciens  et  exsiccans.  Eadem  in  pulverem  redacta 
solet  ex  aqua  potari  adversus  dolorem  intestinorum,  et  ad 
interficiendas  pellendasque  ventris  tineas.  Nascitur  in  jugis 
calentibus  Atoyaque  , Mistecae  inferioris.  ' ' 

i ■ >' 

CAPUT  CLXXXVII. 

Be  ALACPATLi , seu  lubrica  medicina, 

s. 

Herba  est  Alacpatli  radicem  agens  tenuem,  contor- 
tam et  longiusculam  , unde  profert  caules  tenues , teretes 
ac  dodrantem  longos : et  in  eis  folia  Ocymi , serrata , yiri- 
dem  florem , ac  fructum  rubeum  , Coriandro  similem.  Radix 
virus  elfundit  Paeoniae  , calidaque.  est  ordine  primo  aut  fe- 
re secundo  natura.  Succus  semiunciae  pondere  haustus  se- 

men  retentum  pellit.  Nascitur  in  frigidis , editis , campestri-i 
busque  oppidi  Tepozculullae , quod  est  Mistecae  superioris] 


locis. 


CAPUT  CLXXXVni. 

De  AXIXCOZAHVILIZPATLU 


i 


Herba  est  illa  , quam  recentiores  Galegam  vocant, 
aut  illi  forma  et  facultatibus  similis  , quamobrem  non  du- 

' * . . t t 

xi  depingendam.  Radix  frigida  natura , temperatave  et  ad- 


stringenti  constat , appetentiarri  excitat , vomitum  coercet, 
et  ventri  auxiliatur.  Nascitur  in  frigidis  collibus  Tepozcui 
lullae  , Mistecae  superioris.  i 


CAPUT  CLXXXIX. 

De  Axixp^TLi  Tepozculullae. 


Radici  insistit  .fibratae  , unde  prodeunt  ’ caules . quatuor 
dodrantes  longi , teretes,  subalbidi , tenuesque , hirsuti,  argen- 
tei : et  in  eis.  folia  parvula  ejusdem  coloris , longiuscula  et 
angusta , leguminis  forma  , noresque  in  summis  caulibus 
Alopecuro  similes.  Folia  sunt  dulcia  cum  quadam  amari- 


tudine, et  moderate  calida.  Urinam  retentam  dicuntur  peL 
Iere  eadem  semiunciae  pondere  epota  mane  ac  vesperi. 
Nascitur  • in  calidis  locis , sive  edita  sint , sive  campestria^ 
Tepozculullae  est  Mistecae  superioris. 


NOVAE  HISPAN.  LIBER  IU,  305 

CAPUT  CXC. 

Be  ATONAHUIZPATLI  TepuzculuJlae. 

frutex  est  radices  agens  surculosas,  unde  profert  sti- 
pites teretes , quatuor  dodrantes  longos  lignososque : et  in 
eis  folia  Ocymi  , minora  tamen  et  crenata,  ac  flores  can- 
dentes. Radix  est  amara,  tenuium  partium,  caiidaque  et  sic* 
ca  quarto  ordine  temperie.  Folia  apposita  tumores  praeter 
naturam  discutiunt,  epota  vero  ex  aqua  unciae  unius  pon- 
dere febrium  intermittentium  pellunt  frigora.  Provenit  Tc- 
puzculuUae , oppidi  JMistecae  superioris. 

CAPUT  cxci. 

Be  altera  tepuzculullae  Atonahuhpatli. 

Radicibus  insistit  parvis , fibris  similibus , altera  Atona- 
hiiizpatli , nempe  Ophioglossi  nostratis  species , unde  pro- 
deunt bini  ternive  caules , dodrantem  longi , teretes  ac 
unicum  in  quovis  cauliculo  tantum  folium,  quod  velut  per- 
forat inferna  parte  caulis  : fructus  vero  in  cacumine  pi- 
peri longo  similis  , sed  tenuior , ac  brevior.  Radices  sunt 
frigidae , glutinosaeque  , et  expertes  odoris  ac  saporis.  Fo- 
lia tusa  tria  , quatuorve  et  ex  aqua  devorata  febribus  me- 
dentur , et  adstringunt  laxa.  Nascitur  clementi  caelo  juxta 
loca  lacustria  Tepuzculullae , Mistecae  superioris. 


QQ 


HISTOR.  PLANTARUM 

CAPUT  CXCII. 

De  tertia  atonahvizp^tli  TepuzculuUae. 

I 

Radicibus  insistit  Atonahuizpatui  tertia  TepuzculuUae^ 
quam  alii  Oquechpatli  vocant,  piperi  nigro  similibus,  pau- 
lo tamen  amplioribus , et  tectis  parvis  capillis , unde  pro- 
feruntur terni  pediculi , quorum  singulis  parte  suprema 
appendet  folium  unicum,  orbiculare,  parvum.  Fungo  aut  Um- 
bilico Veneris  simile  , unicusque  caulis  dodrantem  longus 
cum  fructu  piperi  longo  quam  simillimo  , sed  longiori  ac 
tenuiori.  Radices  sunt  odorae , gustu  acres , et  quanto  or- 
dine calentes  siccaeque  et  tenuium  partium.  Frigora  febrium 
eaedem  profligant , epotae  venerem  excitant , perfrigeratis 
medentur,  aliaque  juvamenta  solent  praestare , quae  ex  hu- 
jusmodi temperie  proficiscuntur.  Nascitur  clementi  caelo, 
lacustribusque  locis,  Mistecae  superioris. 

CAPUT  CXCIII. 

De  ATONAHUizPATLi  quarta  Atoyaquensi. 

Radici  insistit  lignosae , tenui , fibratae  ac  longiusculae, 
unde  prodeunt  caules  multi , teretes , breves,  lignosi  ac  lon- 
gi quinque  uncias:  et  in  eis  foliola  hirsuta,  subalbida,  ob- 
longa , serrata  et  pinguia.  Chamaedryos  similis  est , et  flo- 
sculi per  singulos  foliorum  exortus  parvi  et  coccinei , fo- 

lia  sunt  odora , gustu  acria , calidaque  et  sicca  ordine  ter- 
tio , et  semiputria  melimela ' redolentia.  Febrium  medentur 
horroribus  tusa , et  epota  ex  aqua.  Nascitur  in  culminibus 
montium  calidarum  regionum  Atoyaque  , Mistecae  inferioris. 

CAPUT  CXCIV. 

De  atonAhuizpatli  quinta  Atoyaquensi. 

Radici  insistit  fibratae  , unde  profert  caules  tenues: 
et  m eis  folia  serrata , parvaque,  et  Origani  foliis  non 
multo  majora , adeoque  Menthae  similia.  Radix  frigida  tem- 
perie constat  et  sapore  nullo.  Febribus  dicitur  adversari. 
Nascitur  in  collibus  regionum  calidarum , quale  est  oppi- 
dum Atoyaque , Mistecae  inferioris. 

CAPUT  cxcv. 

De  ATONAHUIZPATLI  SeXtU. 

Arbuscula  est  Loti  urbanae  foliis , eodemque  modo 
ternis , calidaque  et  sicca  ordine  tertio.  Coriandrum  indistin- 
cta similitudine  sapit  et  olet  , acris  est  , et  accessionum 
medetur  horroribus.  Provenit  apud  Mistecam  inferiorem. 

CAPUT  CXCVI. 

De  ATOHUACHPACHTLI  ^ seu  medicina  nuclei. 

Herba  est  radice  firmata  surculosa , unde  profert  cau- 

les  teaues,  teretesque  ac  fulvos : et  in  eis  folia  CapolUuj 
sed  tamen  majora  et  minutim  serrata , ac  florem  nullum. 
Frigida  videtur  siccaque  , et  ingratum  virus  olens.  Cortex 
radicis  tritus  , ac  semiunciae  pondere  devoratus  semel  die 
post  assumtum  jam  nutrimentum  lumbricos  pellit.  Na- 
scitur locis  editis , clementi  et  benigno  caelo , quale  est 
yitoyuqucnsc  in  Mistcca  inferiori. 

CAPUT  CXCVll. 

De  ACATEVOCAVATLI  ^ seu  medicina  gerinm  arundinis  Mi- 

stecae  inferioris. 

Arbor  est  foliis  paene  orbicularibus , serratisque  et  ma- 
gna ex  parte  ternis , et  flore  longo  et  candenti.  Lac  ejus 
cortexque  admovetur  pannis  , qui  jam  saniem  concepere, 
apertique  sunt , necnon  lichenibus  et  ceteris  cutis  infectio- 
nibus. Radix  tamen , quae  crasso  cortice  operitur , adstrin- 
gens  est , frigidaque  et  sicca  natura.  Nascitur  agris  Jlto- 
yacensibus  JSdistecae  inferioris. 

CAPUT  cxcviii. 

De  ANANANCA  arbore. 

Arbqr  est  Anananca  mediocris , foliis  stipata  laurinis, 
amplissimo  fructu  , et  capite  humano  duplo  majore  , pi- 
neae nucis  figura , sed  squamis  exilioribus , et  paulo  cras- 

sioribus  illis  galei  pellis , includente  quasdam  castaneas,  da- 
ctylis paene  similes  , sed  tamen  ampliores  , tectas  luteo , et 
crassiusculo  callo , melonis  optimi  odore  et  sapore  , neque 
ingrato  nutrimento , sed  Ilatuoso  et  crudo  , quali  et  ipsae 
constant  castaneae  , quae  sapore  sunt  nostratibus  simili: 
fructus  stipitibus  majoribus  adhaeret.  Video,  tres  alios  fru- 
ctus squamifero  et  pineis  nucibus  simili  cortice  tegi , qua- 
les sunt  Indi  Doriones , Guanabani  Haitini , quos  Mexicen- 
ses  lUamatzapotl  vocant , et  Haitinae  Anonae , quas  iidem 
Mexicani  Quauhtzapotl  nuncupant , seu  congeneres  sint , seu 
diversi , sed  de  eis  suis  in  locis  dicetur.  Nascitur  in  cam- 
pestribus et  humidis  locis  Philippicarum  Insularum. 

CAPUT  CXCIX. 

De  arbore. 

Arbuscula  est  ramosa , folia  ferens  forma  et  magnitu- 
dine foliis  Nucis  Juglandis  similia,  sed  molliora  et  odoratio- 
ra,  ac  stipitem  cinereum.  Inserviunt  folia  balneis  atque  lo- 
tionibus venenatorum  ictuum  et  pharmacorum  vim  hebe- 
tantibus atque  discutientibus.  Ventriculum  firmant  , ap- 
petentiam excitant , alvi  dolorem  placant  ^ et  veteribus  pla- 
gis exsiccatione  et  extersione  insigni  medentur  : tubercu- 
laque , et  parvas  inflammationes  dissipant.  Provenit  in  Insu- 
lis Philippicis  Chinae  juxta  maris  stationes. 

CAPUT  CC. 

De  jiNCOAs , seu  Zingibere  masculo. 

Foliis  constat  asperioribus  et  crassioribus  vulgari  Zin^ 
gibere , eadem  tamen  forma , radice  quoque  majore  , at- 
que crassiore , et  sapore  acriore  cum  quadam  amaritudine. 
Utuntur  eo  indigenae  adversus  ventriculi  et  alvi  affectio- 
nes ortas  e frigore  contuso , et  oleo  nucis  indicae  con- 
sperso , atque  ita  applicato ; necnon  adversus  plagas  vene- 
natas , ellychnio  intincto  eodem  oleo  , atque  ita  demum 
adacto.  Addunt  vim  medicamenti  majorem  participare  ma- 
rem , quam  feminam  j quo  etiam  vina  quaedam  ab  Indis 
Philippicarum  Insularum  parari  solent,  quae  non  erit  in- 
commodum modo  referre.  Excipiunt  siquidem  succi  Zin^ 
giberis  feminae  partes  quatuor , masculi  partem  unam,  duas 
vero  arundinum  Sacchari , et  nonnihil  radicis  Tanglat , de 
qua  suo  loco  , Ocymique , aut  aliarum  odoriferarum  her- 
barum , si  quae  forte  suppetant,  piperis  vulgaris  grana  quin- 
quaginta , Cassiae  partes  duas , Rizi  chenicem  unum  : ex  his- 
que  omnibus  efformant  massam,  quam  coactam  in  placen- 
tas siccant  ad  umbram  , quaterno , quinove  dierum  spa- 
tio ; mox  soli  totidem  lucibus  exponunt  , postea  vero  re- 
condunt in  locum  fumosum  ad  usus  quoties  expediat  ac- 
commodandas t quo  enim  antiquiores,  aptiores  existimantur^ 

Quo  tempore  accipiunt  medimnum  unum  Rm,MiIiive,  aut 
per  horum  caritatem  seminis  vocatae  Boronae , coquuntque 
ex  aquae  portione  sufficienti , donec  omnis  humor  exhau- 
riatur abeatque  in  vaporem.  Mox  aeri  exponunt  et  per- 
mittunt refrigescere , miscentque  placentae  unius  partes  tres, 
quam  vocant  indigenae  , laevigatas,  reconduntque  in 

cadum  haud  omnino  plenum , sed  inanem  quatuor  plus 
minus  unciarum  intervallo,  ibique  ore  patulo  manere  per- 
mittunt , donec  vigorem  concipiat : mox  foliis  tegunt  Pla- 
tanorum  et  Camotli , atque  ita  triduo  sinunt  manere ; quo 
tempore  partem  inanem  cinereo  implent  luto,  ac  desuper 
eisdem  contegunt  foliis,  atque  ita  servant,  usque  in  ses- 

quiannum  , etsi  vel  octo  transactis  diebus  fiat  utile  , pos- 

/ 

sitque  non  injucunde  potari ; in  quo  exhauriendo  hic  est 
modus.  Extergunt  impositos  cineres  , et  constipant  herba 
praedensa  cadorum  ora , implentque  cavitatem  aqua , atque 
ita  demum  siphonibus  sugentes  potant  liberaliter.  Infundi- 
tur autem  tantum  aquae  quantum  vini  exhaustum  est,  do- 
nec vires  fiant  imbecilliores.  Conveniunt  ad  dolium  unum 
exsiccandum  saepenumero  Indi  centum , cunctique  solent 
inde  ebrii  discedere  , quod  mirum  est , cum  magna  ex 
parte  sexies  dolium  coronetur  aqua  , quod  eadem  die  qua 
detegitur  , prorsus  absumitur , neque  durat  diutius.  Opti- 
mum dicitur  esse  id  potionis  genus  et  salubre , cetera- 

que  viaoruni  harum  Insularum  genera  excepto  nostrate  su- 
perare. 

CAPUT  cci. 

De 

Platani  genus  est  Abaca  similis  ceteris  , angustiori- 
bus tamen  foliis  , fructu  triangulari , decem  uncias  longo, 
candido  callo  ac  nucleis  multis  et  nigris,  cicere  paulo  mi- 
noribus , mollioribusque  , et  orbicularibus.  Ex  quo  Platani 
genere  lintea  conficiuntur.  Nascitur  in  Insulis  Philippicis  Si- 
nes , ubi  et  aliud  genus  quoque  provenit  fulvo  maculatum 
colore , fructuque  parvo  et  tenui , in  tres  divisum  dilfe- 
rentias  praecipuas  , Tolocdato , Goyot , et  Bolongen  vocatas, 
praeter  alias  nonnullas  quas  etsi  nominibus  minime  desti- 
tutas , nominatim  piget  recensere  , fructu  odoro , et  oris 
halitum  in  multas  horas  commendante  , saporis  grati  , ac 
nostris  Apianis  malis  , si  exquisite  maturuerint , minime  ce- 
dente , coloreque  extra  viridi , ac  diversa  magnitudine,  tem- 
perata natura , aut  paululum  frigenti , sed  aliquanto  humi- 
diore.  Flatum  et  pituitam  generat , ventrem  emollit  , et 
oris  commendat  halitum.  Quin  post  esum  mos  est  indige- 
nis , ab  omni  potionis  genere  , ne  ob  immodicum  humo- 
rem putrescant , abstinere. 

CAPUT  CCII. 

De  AMVVIO. 

Herba  est  palustri  Apio  magnitudine  , foliis  et  semine 

similis , sed  differens  gustu  , qui  lick  initio  Eleoselini  sit, 

% 

deinde  Cumini  potius  videtur  , mitis  tamen  , ac  minime 
horridus.  Radix  semenque  obstructiones  splenis  aperiunt, 
discutiuntque  ubilibet  infarctos  humores.  Quin  idem  semen 
tusum , et  ex  vino  devoratum  dolorem  ventriculi  alvique 
a frigore  ortum  placat , jus  decocti  succurrit  iliacis  nephri- 
ticisque.  Calore  temperato  constat , roborat  ventriculum , Cu- 
mini loco  ferculis  additur  , nec  injucunde  eo  condiuntur. 
Provenit  Philippicis  Insulis  longius  a mari,  temperatis  lo- 
cis neque  admodum  humentibus. 

CAPUT  CCIII. 

De  quibusdam  aliis  plantis  , quarum  enarratio  videbatur 

ad  hunc  locum  pertinere. 

Cum  nihil  in  his  nostris  Libris  de  Plantarum  Historia 
describatur  , quod  propriis  oculis  non  viderimus , ex  gustu- 
que , odore  , et  nostro  aliorumque  experimento  non  fue- 
rit comprobatum  ; adjectae  tamen  sunt  huic  loco  quinque 
aliae  plantae  Philippicarum  Insularum  alumnae  ex  testium 
oculatorum  et  fide  dignissimorum  testimonio,  adjicerentur- 

que  aliae  Indicae  ex  Didaco  Garcia  ab  Horto , Goae  agen- 
te , quae  huic  etiam  conveniunt  elemento  , nisi  Ambari  hi- 
storia notior  esset  his  qui  utriusque  Oceani  accolae  sunt, 
quam  possit  esse  Goae  habitatoribus , Aloe  cunctis  paene 
proveniret  regionibus  , neque  ignotior  esset  Europaeis 
quam  Asiaticis , de  Altiit  aut  Asa  foetida , Lasereve  , nobis 
in  Hispania  nota  , adeo  incertam  traderet  doctrinam  , et 
de  quorumdam  tantum  hominum  testimonio  , quemadmo- 
dum et  de  Agallocho , de  quo  nihil  firmum  videtur  asse- 
rere , praeterquam  arborem  esse  Olivae  forma  , nascique 
apud  Arabas  , arborem  Anacardi  minime  describeret , sed 
tantum  referret  viridem  fructum  Fabae  similem  esse  , ve- 
nire in  nutrimenta  salsum  , et  olearum  supplere  vicem,  ne- 
que venenatum  esse  urentisve  naturae  nisi  jam  siccum  et 
inveteratum , asthmatique  ex  sero  esse  utile.  ^ Quid  quod 
de  Amomo  nihil  paene  definit , aut  certi  quidquam  statuit, 
de  Ambare  fructu  nihil  praeterquam  condiri  eo  fercula, 
acidaque  et  suavi  constare  natura ; Abacarum  fruticem  es- 
se Myrto  et  forma  et  facultate  similem , sed  magis  ad- 
stringentem  , ac  dysentericis  valde  utilem  , et  de  Arbore 
tristi  noctu  florere,  ac  florum  stillatitium  liquorem  conferre 
oculis.  Nara  de  , Mexicanis  Xiuhquilitl  vocata  , velut 
de  planta  apud  eam  gentem  proveniente  , in  superioribus 
quantum  sat  fuit , loquuti  sumus.  Quae  omnia  aut  perfun- 

ctori^  ab  eo  auctore,  ut  dixi,  et  oscitanter  tradita  sunt^ 
aut  nota  nostris , aut  cassa , et  nullius  prope  momenti. 

CAPUT  CCIV.  ' 

De  AXIXCOZAHVIZPATLI  prima , seu  medicina  urinae  lutea. 

Radicem  mittit  brevem , crassiusculam  , fibratam,  et  in- 
de ramos  teretes,  lignosos , ornatos  foliis  inferne  luteis,  un-> 
de  nomen,  scutorum  aut  hederae  forma,  multisque  di- 
stincta interveniis.  Radix  est  odora  gustu , acris , calida  et 
sicca  gradu  tertio,  subtiliumque  partium.  Urinam  evocat, ' 
et  dolores  renum  tollit  jus  decocti  foliorum  semel  quoti- 
die tempore  matutino  epotatum.  Nascitur  in  collibus  frigi-; 
darum  regionum,  campestribusque  locis  Tanguitlani , Miste-i 
cae  superioris. 

CAPUT  ccv. 

De  atopatli  , seu  medicina  cucurbitae.  \ 

Arbor  est  Ayopatli,  quam  AxocUtlanenses  a fructus 
forma  Tzapoquapatli  vocant,  folia  ferens  terna , Loto  urbanae 
similia , flores  candentes  et  fructum  similem  Tetzapotl ; ra-' 
dices  vestitas  corticibus  crassis , qui  teneri  sunt , amari  et 
acres , calidaeque  et  siccae  ordine  tertio  temperiei , ac  pae- 
ne quarto,  partiumque  subtilium.  Radix  devorata  semiunciaeii 
pondere  totius  corporis  medetur  doloribus.  Tumores  prae- 

ter  naturam  admota  dissipat  et  capitis  dolores,  si  lavetur 
jure  decocti  ejus.  Nascitur  Tonallae  non  procul  a Misteca 

superiori. 

CAPUT  ccvi. 

De  Avnz^LPATLi  Acatlanensi. 


Radicem  fundit  fibratam , unde  profert  caules  : et  in 
eis  folia  angusta , longa , et  obducta  lanugine  , Cirsii  aut 
vulgaris  Pilosellae , et  flores  modicos, luteos,  in  vasculis  pur- 
pureis contentos.  Radix  est  dulcis  cum  quadam  amari- 
tudine , et  ad  temperiem  pertinens  , quamquam  exi- 
guam quamdam  praeseferat  adstringentiam.  Diarrhoeis  dy- 
senteriisque pota  radix  duarum  drachmarum  pondere  dici- 
tur mederi,  unde  est  illi  impositum  nomen.  Nascitur  in 
collibus  Acatlani , Mistecae  inferioris. 

CAPUT  CCVII. 

De  axixcozj4huiuzpatli  , seu  medicina  minae  lutea , An~ 
^ guitlanensi  secunda. 


Radici  insistit  surculosae , ex  qua  oriuntur  tenues  sti- 
pites , teretes , nodis  distincti : et  in  eis  folia  exilia  legu- 
minis , flores  lutei , parvi , et  siliquae  parvae  cicerum  simi- 
les , sed  paulo  minores.  Amara  est , calefacitque , et  exsic- 
cat ordine  tertio,  etsi  postremo  dulcedinem  quamdam  si- 
milem Glycyrrhizae  videatur  ostendere.  Jus  decocti  ejus 

dicitur  pectoris  asperitati  mederi , ventris  dolorem  a frigo- 
re ortum  sedare,  evocare  urinam,  et  emundare  illius  mea- 

tus , unde  nomen.  Nascitur  in  frigidis  et  campestribus  Mi- 
stecae  superioris. 

CAPUT  CCVIII. 

De  APiTzALPATLi  Huaxacensi. 

Radicem  fundit  magnam  et  surculosam  haec  arbuscu- 
la , unde  profert  stipites  hominis  aequantes  altitudinem:  et 
in  eis  saligna  folia , sed  paulo  latiora,  serrata,  et  Hyperici 
modo  per  quaedam  velut  foramina  transmittentia  lumen  , et 
coccineos  flores.  Calida  est , gustu  odora  , sapitque  CempoaU 
xochitl.  Radix  est  glutinosa.  Medetur  diarrhoeis  jus  deco- 
cti ejus:  verum  decoctionem  fieri  oportet  lapillis  canden- 
tibus simul  in  aquam  conjectis.  Tingit  colore  cyaneo  la- 
nas , quo  fit  ut  ad  species  Anii  referri  possit.  Nascitur  in 
agris  Huaxacensi bus  ^ qui  temperie  mediocri  gaudent. 

CAPUT  ccix. 

De  AHUAPATLi  Tlilancensi. 

Arbor  est  magna , spinosa  ferens  folia , Querneis  simi- 
lia , sed  paulo  longiora  , florem  autem  parvum , luteum  et 
orbicularem,  ac  demum  nigrescentem  fructum.  Stipites  pal- 
lidi intrinsecus  sunt,  quorum  ramentorum  decocti  jus  icte- 

ricis  dicitur  magnopere  conferre , et  his  qui  bilis  redundam 
tis  gratia  cordis  vexantur  aftectionibus.  Nascitur  in  colli- • 
bus  planisque  locis  MwreCiie  superioris. 

CAPUT  CCX. 

De  AZTALXOCMlTL. 

Aztalxochitl  , seu  jlos  ardeae , quam  alii  Quayztak- 
cocoxochitl  vocant , herba  est  fibris  adhaerens , unde  caules 
eduntur : et  in  eis  folia  rara,  Ocymi , serrataque , magna  ex 
parte  terna , et  in  summis  caulibus  magni  flores  scariosis  va- 
sibus  contenti , quorum  media  pars  rubea  est  , sed  luteis 
variata  punctis,  folia  vero  circumambientia  , rara  , longa-) 
que , et  rubescentia  ex  candido.  Floris  tantum  est  usus.  Na» 
scitur  Mexici. 

CAPUT  CCXI, 

De  ATTZMiTL  5 seu  Portulacu  aquatica. 

Herba  est  fibratae  radicis , unde  proferuntur  caules  te- 
nues , teretes , purpurei : et  in  eis  per  intervalla  folia  ser- 
rata , Ocymi , ac  circa  summum  flosculi  ex  albo  rubescen- 
tes, circumdatique  foliolis  luteis,  oblongi , parvis  spondylis 
similes.  Gustu  est  odora,  calidaque  et  sicca  natura  ordine 
secundo  et  subtilium  partium.  Provenit  Tztamatlltlani  jux- 
ta aquas. 

CAPUT  ccxir. 

De  AOCCHOTO. 

Herba  est  radici  insistens  Raphani , minori  tamen  et  fi-» 
bratae , unde  mittit  caules  tenues , virentes , teretes : et  in 
eis  folia  longa  et  angusta , salignis  similia , sed  media  fere 
parte  praecincta  , ac  in  angustius  contracta , et  in  summo 
flosculos  luteos , vasculis  oblongis  et  comantibus  contentos, 
cujus  nullam  adhuc  memoratu  dignam  facultatem  accepi. 

CAPUT  CCXIIT. 

De  ^NONTMA  Mechoacanensi. 

Herba  est  tuberosae  et  transversae  insistens  radici,  ex 
qua  prodeunt  rami : et  in  eis  folia  Ocymi , minora  et  ma- 
gis acuminata,  in  supremis  vero  ramis  flores  lutei,  parvi, 
oblongis  spicatisque  vasculis  comprehensi.  Cujus  licet  ex- 
ciderit et  vis  et  nomen  , poterit  tamen  iconis  auxilio  faci- 
le ab  iis  qui  me  sequentur,  pervestigari. 

CAPUT  CCXIV. 

De  altera  ANomm^  Mechoacanensi. 

Herba  est  radicibus  surculosis  firmata  , unde  profert 
caules  multos , tenues  teretesque : et  in  eis  folia  per  inter- 
valla bina , obrotunda  et  mediocris  magnitudinis , in  postre- 

inisque  ramulis  flores  luteos , rotundos , modicos , magna  ex 
parte  ternos , cujus  adhuc  nullam  facultatem  accepi. 

CAPUT  ccxv. 

T)e  tertia  anonima  Mechoacanensi. 

Collegeram  apud  Mechoacanenses  herbam  , quam  sta- 
tim  depingendam , describendamque  pariter  cum  facultati- 
bus curaveram  , et  quamquam  , incuria  fortassis  domesti- 
corum , descriptio  perierit  j mansit  tamen  imago  apud  me, 
quam  posteritati  libuit  communicare  , vel  quod  noscere 
opera  Dei  nemini  fore  ingratum  putem  , nullis  et  viribus 
adjectis  , vel  quod  a me  aut  ab  aliis  , qui  me  sequentur , in^ 
vestigari , hisque  aut  aliis  scriptis  atque  monumentis  adjici 
poterunt.  Ergo  radicibus  firmatur  fibratis , et  multis , in- 
deque  edit  caules  multos  et  tenues , ornatos  foliis  quater- 
nis per  intervalla  , modicis , Origani  forma , et  serratis ; et 
in  summo  fert  comantes  flores  vasculorum  figura  , circa 
extrema  stellatos  et  ex  luteo  rubescentes.  Nascitur,  ut  con- 
jecto , Pascuari  Provinciae  Mechoacanensis , ubi  cetera , quae 
ad  hujus  plantae  naturam  pertinent,  erunt  ab  indigenis  Me- 
dicis extorquenda. 

CAPUT  ccxvi. 

De  TEPARisiRANGUA  Mechoacaneusi. 

Nascitur  apud  Mechoacanenses  herba  quaedam,  radice 

fibrata  et  extrinsecus  nigra , ex  qua  funduntur  caules  ge- 
niculati, et  nonnihil  pallescentes,  ornati  foliis  salignis,  et 
in  summo  luteis  atque  pilosis  flosculis.  Febribus  etiam  per- 
frigeratis evocato  sudore  medetur.  Erit  fortasse  Mexicano- 
ruin  Coapaili. 

CAPUT  ccxvir. 

De  AxixpATLi  Tototepecensi. 

Radicibus  insistit  tenuibus  et  fibratis , unde  mittit  cau- 
les exiles , et  volubiles , in  eis  vero  folia  orbicularia , et 
mediocria,  et  flores  modicos  et  cyaneos.  Radix  amara  est, 
calidaque  et  sicca  ordine  tertio , tenuiumque  partium.  Ea- 
dem tusa  et  drachmae  unius  pondere  ex  aqua  devorata  uri- 
nam retentam  evocat.  Nascitur  in  calidis , hurnidisque  et 
planis  Tototepeci  locis. 

CAPUT  ccxvnr. 

De  ATLiNAN  Tototepecensi. 

Arbor  est  folia  ferens  Mali  Medicae , sed  minora , et 
magis  acuminata  , ac  multis  conspicuisque  interveniis  , tum 
secundum  longitudinem  discurrentibus  , tum  obliquis  insi- 
gnia , et  subaspera , flores  vero  parvos  et  candentes.  Cortex 
radicis  , quae  frigida  est,  adstringens  et  glutinosa,  fractis  me- 
detur ossibus ; idem  praestant  folia  tusa  et  emplastri  mo- 
do applicata.  Nascitur  in  calidis  et  planis  locis. 

ss 

CAPUT  CCXIX. 

De  ACOMPATLl. 

Acompatli  Tototepecensis , quam  alii  Tlahoelilocapatli  vo- 
cant , frutex  est  multos  ab  una  radice  proferens  caules , te- 
retes et  fuscos:  et  in  eis  Solani  folia,  flores  albidulos,  et 
fructum  Myrti  baccis  haud  absimilem.  Amara  est  radix,  ac 
tertio  ordine  calefaciens  et  exsiccans.  Cortex  radicis  dua- 
rum drachmarum  pondere  tritus , atque  ex  aqua  quarto  quo- 
que die  devoratus  hydropem  curat.  Sunt  qui  dicant  morbo 
gallico  eodem  modo  mederi.  Nascitur  in  calidis  juxta  flumi- 
num ripas. 

CAPUT  ccxx. 

De  ^TOLP^TLx  Tototepecensi. 

Radicem  fundit  tenuem,  luteam  et  fibratam,  unde  pro- 
fert caules  tenues  et  teretes : in  eis  vero  folia  Persici , ac 
flores  in  cacumine  coccineos,  et  oblongis  vasculis  conten- 
tos. Vis  est  frigida  siccaque , et  diarrhoeas  compescens , si 
jus  decocti  radicum  bibatur.  Nascitur  in  calidis  collibus. 

CAPUT  ccxxr. 

De  AMOLPATLi  Tototepecensi. 

Radice  firmatur  tenui  et  longa  , unde  profert  caules 
tenues  , teretes , prolixos , hirsutos , subalbescentes , et  vor 

lubiles  : et  in  eis  folia  rara , amygdalinis  similia , hispida  et 
inferne  candescentia.  Radix  calefacere  videtur,  humectareque. 
cum  quadam  lenitate  atque  dulcedine,  quo  fit,  ut  semiun-? 
ciae  pondere  ex  aqua  devorata  vomitum  cieat , atque  ita 
appetentiam  semimortuam  excitet.  Nascitur  in  calidis  lo-^ 
cis  campestribus  atque  editis. 

i 

CAPUT  CCXXII. 

De  AVHATZE. 

/ 

c . ^ 

Herba  est  e radicibus  fibratis  unicum  proferens  cau- 
lem, sex  dodrantes  longum, ac  crassitudine  parem  culmb  tri- 
ticeo: et  in  eo  folia  per  intervalla  bina,  Mali  Medicae  fo-5 
liis  paene  paria,  sed  diluto  tincta  virore , aculeis  quibusdam 
raris  per  margines  distincta  ac  tribus  nerveis  discursibus  se- 
cundum longitudinem  procurrentibus,  flores  vero  circa  po-^ 
stremos  ramos  parvos  et  arentes.  Insigni  sapore  et  odore  ca- 
ret, et  tamen  radix  tusa  atque  ex  aqua  devorata  infusave 
medetur  pectoris  ac  alvi  doloribus.'  Nascitur  Huacanae.  ca-, 
lida  regione. 

CAPUT  ccxxni. 

- De  ^P^REQUui. 

Herba  est  radici  insistens  longae , lentae , ac  pec  inter- 
valla tuberosae,  unde  prodeunt  caules  multi , hominis  aequan-; 
tes  altitudinem , et  propinquas  arbores  scandentes,  foliis  or«i 


ss  2 


32  4 HISTOR.  PLANTARUM 

nati  virentibus,  Mali  Medicae  foliis  non  plurimum  dissimi- 
libus, candentes  ac  modici  flores,  et  fructus  nullus.  Frigi- 
da est  et  adstringenti  natura.  Jus  decocti  semiunciae  ra- 
dicis in  pulverem  redactae  epotatum  medetur  doloribus  e 
gallica  lue  profectis  , bubonibusque , ac  vitiatae  motioni 
multimode  vacuatis  humoribus  fert  opem.  Nascitur  in  ca- 
lidis et  arentibus  Huacanae  locis. 

CAPUT  CCXXIV. 

De  ^PEHTZI. 

Apehtzi  , seu  herbei  suprema,  parte  comata , radicibus  fir- 
matur asphodelinis  paene  similibus  , intrinsecus  candidis, 
extra  hirsutis,  et  gossypina  tectis  lanugine , ternis  quaternis- 
ve  et  in  surculos  longiusculos  desinentibus , unde  prodit 
caulis  virens,  folia  Quercus,  flores  vero  candentes,  pilosique, 
abeuntes  in  pappos.  Radices  quatuor  quinqueve  tusae  et  re- 
solutae ex  aqua,  atque  infusae  medentur  diarrhoeis.  Nasci- 
tur editis  atque  humilibus  locis  regionum  frigidarum  Me- 
choacani. 

CAPUT  CCXXV. 

De  AV,^NANDUMUCUA. 

Herbula  est  radici  surculo  simili  innixa , unde  prodeunt 
ramuli  tenues , spiniferi  et  purpurei , ornati  foliis  ternis,  ob- 
longis et  exilibus  , et  e pediculis  propendentibus , quibus  si- 

liquae  teretes , et  quae  sensim  attenuantur , appendent , re- 
fertae semine  sinapino  paulo  majore , orbiculari  et  canden- 
ti : floribus  praeterea  in  summo  luteis  ac  stellatis.  Ra- 
dix est  amara  et  nonnihil  acris.  Succus  foliorum  instillatus 
auribus  medetur  surditati.  Nascitur  in  calidis  Huacanae. 

CAPUT  ccxxvr. 

De  TEPATLi  ^ seu  saxorum  planta. 

I 

Volubilis  est  radici  insistens  orbiculari , candenti , taurino 
testiculo  simili  et  desinenti  in  surculum,  unde  mittuntur  caules 
volubiles , tenues  , et  ornati  foliis  laevibus , virentibus , pin- 
guibus , nec  dissimilibus  illis  Vitis  albae,  sed  alatis  circa  exor- 
tum. Radix  est  amara  calidaque , et  discutiens  praeter  na- 
turam tumores.  Nascitur  Huexutlae  provinciae  Panucensis. 

CAPUT  ccxxvii. 

De  ALAHUACZIOAPATLI. 

Radici  insistit  crassae , longae  et  levi , unde  proferun- 
tur caules  multi  lentique , et  ternos  prolixi  cubitos , ornati 
foliis  obrotundis , et  exsaturato  virentibus  colore , et  flore  lut 
ferunt)  nullo.  Vis  est  frigida  et  salivosa,  et  tamen  caules 
tusi  atque  devorati  ex  aqua  dicuntur  mitigare  dolores, 

ex  gallica  lue  ortos , et  partus  vehementes  lenire.  Nascitur 
in  calidis  provinciae  Panucensis^ 

CAPUT  CCXXVllI. 

De  TETEXOTZIN^ 

i. 

Malvae  species  est  Alceaeve , nam  folia  et  semina  si- 
milia sunt,  frigidaque  et  salivosa  gaudent  natura.  Febres 
puerorum  illita  dicitur  exstinguere , ac  vomitum  devorata 
compescere.  Nascitur  in  calidis  et  humidis  locis  provinciae 

Pamcensis. 

CAPUT  ccxxix. 

De  CITLALXIHUITL. 

Radicem  tenuem  et  fibratam  fundit , et  ex  ea  ramulos 
teretes  tenuesque , ornatos  foliis  multifidis , unde  evenit  ei 
nomen , Cltlalli  enim  stella,  est  Mexicensibus , flores  vero 
modicos,  e candido  purpurascentes,  atque  exile  et  candens; 
semen.  Amarum  saporem  praefert  et  nonnullum  calorem. 
Redacta  in  pulverem  dilatat  ulcera , et  ante  tempus  coale- 

V '• 

scentibus  obsistit ,'  et  pannos  extergit  : qiiin  excalfacta  fo- 
lia , tusaque  cum  sale , et  resoluta  ex  aqua  morbis  oculo- 
rum dicuntur  mederi.  ■ 

) 

CAPUT  CCXXX. 

De  PILTCXITL. 

% 

\ 

Ita  vocant  Panucenses , apud  quos  etiam-  nascitur , quam* 
alii  Omhazal  vocare  consueverunt,  ajuntque  succum  ejus. 

ulceribus  ac  tumoribus  praeter  naturam  mederi , frigida  et 
glutinosa,  qua  constat,  vi. 

CAPUT  ccxxxi. 

De  P^P^NT^P^ZOLI, 

Species  est  Filicis,  eademque  constat  natura.  Nascitur 
aquosis  et  calidis  locis  P anucensis  regionis. 

CAPUT  CCXXXII. 

De  CH^PULCHICHITL. 

\ 

Radicem  fundit  surculosam , et  inde  caules  breves  te- 
retes tenuesque  ; et  in  eis  Ocymi  folia,  serrata,  et  in  sum^ 
mo  capitula  Stoechadi  similia  , ornata  flosculis  et  exilibus 
et  ex  albo  in  luteum  vergentibus , et  semine  candenti.  Vis 
est  calens.  Jus  decocti  ejus  ad  quartas  hydropicis  cachecti- 
cisque  medetur , si  decem  dierum  intervallo  quotidie  semel 
potari  contingat ; verum  decenti  regimine  per  id  tempus 
uti  opus  erit.  Nascitur  in  calidis  et  campestribus  locis  re- 
gionis P anucensis. 

CAPUT  CCXXXIII. 

De  CHOCHOtATL. 

Quam  nostri  2 tzcuinpatli , Panucenses  Chochoyatl  vo- 
cant , qui  ajunt  scabiei , tineae  , pruritui  ac  lichenibus  me- 
deri. 

CAPUT  CCXXXIV. 

De  TZOCUIP^TII. 

Radici  insistit  fibratae, unde  profert  caules  teretes,  hir- 
sutos subalbidosque : et  in  eis  folia  Ocymi , sed  longe  ma- 
jora , profundius  serrata , hispida  , altera  parte  candescentia 
et  CyoapatU  similia  , luteosque  superiori  parte  orbiculares 
et  pilosos  flores.  Radix  est  odora , resinosa  amaraque  , et 
calida  prope  ordinem  quartum  temperie.  Jus  decocti  ejus, 
ad  tertias  semel  tantum  bibitum , dicitur  restituere  impedi- 
tum motum.  Nascitur  in  montibus  regionum  calidarum,  qua- 
lis est  Panucensis. 

CAPUT  CCXXXV. 

De  herba , quam  vocant  de  la  plata  , seu  Brassica  marina. 

\ 

Allata  est  a Panucinis  Brassica  marina , quae  e radici- 
bus tenuibus  profert  ramos  tenues  teretesque  , et  sparsos 
per  terram  , ornatos  foliis  oblongis , Hederae  , interdum  si- 
nuatis, et  in  tres  cuspides  divisis. 

ET  TOTIUS  NOVI  ORBIS  MEDICO  PRIMARIO , AUCTORE. 

CAPUT  r.  < • 

De  ch^rJpeti  , seu  planta  rubea, 

!R.adicem  fundit  CharApeti  rubram  , unde  nomen , Ra-< 
phani  similem  et  crasso  cortice  vestitam  , ex  qua  prodeunt 
pediculi  tenues , teretes , spithamaei , atque  purpurascentes: 
folia  hirsuta  , serrata  , oblonga  , quina , et  similia  Quinque- 
folio. Radix  saporis  est  valde  adstringentis , frigidaeque  et 
siccae  temperiei.  Radices  et  folia  tusa  tumoribus  praeter 
naturam  imponuntur , pulvis  vero  utilissime  inspergitur  ul- 
ceribus. Congenerem  esse  huic  existimo  eam  plantam, 
quam  Mexicani  lUacatzpatli  vocant  ( nam  et  vis  eadem  est. 

sed  breviora  folia  et  minus  rubra)  et  utramque  ad  Quin- 
quefolii genera  pertinere : quamobrem  ejus  descriptionem 
huic  statim  adjungemus.  Nascitur  Pazcwarr,  provinciae  Me- 
choacanensts , ubi  et  aliae  duae  plantae  proveniunt  eodem 
nomine , de  quibus  seorsim  est  a nobis  dicendum. 

CAPUT  ir. 

De  ■TLLACATZPATLi , scu  contortu  medtcina. 

Radicem  fundit  Raphani  rubescentem  , et  quandoque 
contortam,  unde  nomen; a qua  multi  prodeunt  pediculi  cir- 
ca exortum  rubei  ac  sex  uncias  longi , quorum  extremis 
partibus  quina  procedunt  folia  serrata  , illis  Pentaphylli  si- 
milia , sed  aspera ; caulis  est  cubitalis , et  in  cacumine  flos 
luteus , orbicularis  et  modicus.  Frigida  siccaque  natura  con- 
stat ; quo  fit , ut  narrent  Indi  radicem  sex  drachmarum  pon- 
dere devoratam  febribus  mederi.  Pentaphyllo  vero  adeo 
similis  est , ut  eadem , aut  illi  congener  haberi  possit , quam- 
quam hujus  radix  crassa  sit , atque  depilis. 

CAPUT  ni. 

De  TAPAXiHUjTL  ^ seu  herba  tinctoria. 

Radici  innititur  Yapaxihuitl  longae , digitalis  crassitudi- 
nis , fibratae  et  vocati  Raphani  simili,  extra  rubeae,  intra  ve- 
ro ex  rubeo  candescenti , unde  multi  prodeunt  pediculi  te- 

nu6s , t6r6tes  ^ et  coccinei  ^ cjuinis  loliis  ornati , singulis  ta- 
men in  binos  sinus  ternasque  fissis  cuspides;  quo  fit,  ut  pos- 
sit ab  aliquo  haec  planta  in  Pentaphylli  genera  referri;  cau- 
les quoque  rubescentes , referti  flosculis,  interdum  rubeis,  in- 
terdum candidis;  sunt  enim  ejus  duae  species,  quarum  al- 
tera flores  ac  radicem  candidam  fert , altera  rubeam.  Fri- 
gida , siccaque  et  adstringenti  natura  constat , ideoque  ejus 
semiuncia  tusa  ac  devorata  praeter  alios , qui  ejus  tempe- 
riem sequi  solent , effectus  febrem  exstinguit , oris  ardorem 
sedat  , adstringentibus  quibusque  medicamentis  utilissi- 
me miscetur , fluxus  compescit , e calida  praecipue  intem- 
perie ortos , ventriculumque  imbecillem  roborat  atque  con- 
firmat. Nascitur  in  locis  saxosis  Mexicanae  regionis.  Sunt 
qui  Tetexcallo  vocent , nec  desunt  qui  TlatlauheapatU  seu 
medicinam  rubram  , aut  ob  colorem  coccineum  radicis  et 
caulium,  aut  quoniam  alteri  plantae  eodem  nuncupatae  no- 
mine sit  admodum  similis. 

V 

t 

CAPUT  IV. 

Dc  TIALCHICALLOTL  y SCU  SplTlCL  hwHllu 

Est  et  alia  species  Pentaphylli , radicem  proferens  lon- 
gam , crassam  , atque  rubescentem , quina  septenave  folia^ 
serrata , obrotunda , inferne  squallida  et  superne  virescentia^ 
et  flores  rubros.  Frigida  pollet  siccaque  et  adstringenti  na- 

tura,  atque  ita  Indi  refrigerandi,  adstringendi , et  dysen- 
terias coercendi  causa  ea  non  inutiliter  uti  consueverunt. 

CAPUT  V. 

De  rMACPALTEQUANi , seu  manu  Leonis. 

Memini  me , cum  de  generibus  Ocopetlatl  Libro  tertio 
agerem , attigisse  hanc  herbam  , quae  hic  rursus  , quoniam 
ad  Pentaphylli  diifereatias  videtur  pertinere,  non  immeri- 
to repetetur  j siquidem  capillorum  instar  firmatur  radicibus, 
unde  profert  pediculos  tenues  et  rubeos,  quibus  appendent 
quina  folia , oblonga  , serrata,  et  Diapensiae  similia , et  flo- 
rem viridem  et  modicum.  Vis  eadem  , quae  Pentaphyllo, 
frigida  nempe  et  adstringens  ; quo  fit , ut  alligata  bra- 
chiali curet  haemorrhoidas , et  radix  dentes  firmet.  Quin  do- 
lori aurium  medetur  ac  pituitam  admotus  pulvis  naribus 
evocat. 

CAPUT  VI. 

De  CHUPRki , seu  Chardpeti  secunda. 

■ Frutex  est  CnupRfei  radici  insistens  crassae  et  longae, 
externa  parte  ex  albo  pallescenti , et  interna  purpurascen- 
ti ex  albo  et  luteo,  unde  nomen  : prodeunt  ab  illa  multi 
rami  tenues,  prolixi , exsaturati  viroris,  et  vergentis  in  co- 
lorem caeruleum  , teretes , laeves , ac  referti  Mali  Medicae 
foliis , quamquam  majoribus  et  luteis , ac  stellatis  floribus. 

Sapore  et  odore  insigni  caret , siccaque  et  adstringenti  con- 
stat natura.  Habent,  hanc  plantam  indigenae  in  magno 
pretio  , ejusque  vires  in  arcanis,  recondunt  , quas  tamen 
magna  cura  atque  diligentia  ab  illis  extorsimus , affirman- 
tibus plantas  reliquas  Mechoacanenses  in  sedandis  a morbo 
galiico  ortis  doloribus  facile  superare  ac  vincere  , curandis 
nervorum  affectibus , scabie , atque  aliis  perniciosis  et  re- 
bellibus morbis  , et  qui  levioribus  medicamentis  non  ce- 
dant 5 si  radix  unius  unciae  pondere  recipiatur , aquae  vero 
bini  congii , ferveantque  ad  ignem , donec  tertia  pars  absum- 
ta  sit  , jusque  decocti  ejus  semiunciae  mensura  quotidie 
sorbeatur , eadem  victus  ratione  instituta,  quae  de- 

coctum assumentibus  praescribi  solet : idem  decoctum  me- 
detur praeter  naturam  tumoribus  ulceribusque  , et  ceteris 
symptomatis,  ab  eadem  lue  profectis,  et  potatum,  et  illi- 
tum : tumores  capitis  et  brachiorum  discutit , dysenterias 
compescit , excitat  appetentiam  , et  impinguat  extenuatos. 
Nascitur  in  calidis  Mechoacanensibus , aquosis  et  humidis 
locis.  - 

CAPUT  VII. 

1 

Be  ch^rJpeti  tertia. 

Herba  est  radici  insistens  fibratae  , unde  proferuntur 
stipites  multi,  prolixi,  fulvi:  et  in  eis  folia  serrata , Urti- 
cae aut  Ocy mi  proxima , sed  tamen  oblongiora,  et  juxta 

cacumen  flores  longi  et  angusti , ex  albo  rubescentes : his 
decidentibus  apparent  vesicae  cordis  figura , in  quibus  con- 
tinetur semen.  Calida  et  sicca  radix  natura  constat.  Eadem 
tusa  j resoluta  ex  aqua  ^ et  sex  obolorum  pondere  epota 
scabiem  curat , etiam  gallicam , ac  ventris  dolores  lenit. 
Nascitur  in  calidis  et  frigidis  Mcchoacanensibus  locis. 

CAPUT  viir. 

De  ch^rJpeti  quarta. 

Radice  firmatur  Raphano  simili , fibrataque  , unde  mit- 
tit caules  multos  : et  in  eis  folia  per  intervalla  terna , lon- 
giuscula , angusta , et  pinguia.  Frigida  et  sicca  viget  natu- 
ra , confertque  flos  ejus  inspersus  vetustis  plagis , etiam  e 
gallica  lue  profectis.  Nascitur  aridis  ac  saxosis  locis  pro- 
vinciae Mechoacanensis. 

CAPUT  IX, 

De  CHVCVNGU^RJQUA, 

Modicus  frutex  est  Chucunguariqua  , fibratae  insistens 
radici , unde  assurgunt  tres , quatuorve  stipites  , ternas  spi- 
thamas longi , folia  angusta  prolixaque , coacervata  per  in- 
tervalla , ac  semen  circa  postremos  ramulos  vasculis  binis 
congestum.  Folia  amara  sunt,  et  calida  juxta  tertium  or- 
dinem , siccaque  temperie  praedita.  Radix  drachmarum  dua- 

rum  pondere  devorata , evocato  sudore , dolores  e gallica 
lue  ortos  curare  dicitur.  Provenit  apud  Mechoacanenses, 

CAPUT  X. 

De  cuRiQu^ , seu  medicina  urenti. 

Herbula  est  radices  fundens  numerosas  , Asphodeli  simi- 
les , sed  minores , unde  eduntur  caules  teretes  et  tenues, 
follis  rutaceis,  per  intervalla  binis,  longis , angustis , et  in 
cuspidem  desinentibus , et  semine  in  summo  orbicularibus 
vasculis  contento.  Folia  tusa  et  genis  illita  dentium , atque 
, adeo  quemvis  alium  dolorem  placant,  etiam  e lue  gallica 
profectum  , admistis  praecipue  vermibus  , quos  Mexicani 

vocant  Coyayahoaltin.  Nascitur  Mechoacani,  montosis  et  cam- 
pestribus locis. 

CAPUT  XI. 

De  cvRiQXJA  secunda. 

Herba  est  Curiqua  secunda  radicibus  innixa  Asphodeli 
similibus , fibratis  tamen  ac  funiculis  quibusdam  appensis, 
unde  profertur  caulis  unicus , Arundini  similis , foliis  longis, 
angustis , arundinaceisque , et  nervis  secundum  longitudi- 
nem discurrentibus  insignibus  tectus.  Calida  siccaque  natu- 
ra , ut  nomen  indicat , praedita  est : radices  vero  tritae  ac 
devoratae  dicuntur  doloribus  a morbo  gallico  profectis  me- 

deri , eruptionesque  ipsas  rumpere  , extergere  , atque  ex- 
siccare. Provenit  Mechoacani. 

CAPUT  XII. 

De  cuRioujt  tertia  , seu  volubili. 

•S^  J 

k 

Radices  fundit  fibris  similes,  et  ex  his  caules  contor- 
tos , sarmentosos  , ac  juxta  geniculos , qui  frequentes  sunt, 
maxime  rubescentes : folia  Solani , fructumque  in  postremis 
flagellis  luteum  , et  racematim  dependentem  , oblongum, 
tenuem,  et  spiniferum.  Arboribus-  prope  adstantibus  advol- 
vitur. Temperies  est  insigniter  calida  et  sicca , ut  testatur 
nomen.  Radices  tusae  , atque  ex  aqua  devoratae  dolores 
leniunt : tusa  vero  folia  pannos  discutiunt  et  tumores  alios. 
Succus  radicis  unciae  unius  pondere  epotus  tussi  confert, 
et  appetentiam  excitat.  Nascitur  in  calidis  Mechoacanensibus. 

CAPUT  XIII. 

De  cvRiQVA  quarta. 

Herba  est  multis  radicibus  fibrarum  in  modum  innixa, 
lacteque  manantibus , unde  prodeunt  caules  tenues  , duos 
dodrantes  longi , teretesque , folia  subalbida  , serrata , et  in 
tres  cuspides  binis  sinubus  divisa.  Vis  est  urens ; lac  ejus 
exulcerat  loca , quibus  apponitur , ampullis  e vestigio  exci- 
tatis , atque  ita  arthriticis  utiliter  admovetur.  Oleum  vero, 

cui  folia  infringuntur  infundunturve , illitum  dolores  sedat. 

Nsscitur  IMechocicciuicis  agris. 

«> 

CAPUT  XIV. 

De  COTOLXOCHITL , seu  Jlore  sonalis. 

Volubilis  herba  est  Coyolxochitu  radici  innixa  nucis 
juglandis  magnitudine , e qua  profert  caulem  teretem , lae- 
vem , purpureum  et  pennam  anserinam  crassum , in  eoque 
lolia  arundinacea  , sed  breviora  aut  minori  Plantagini  si- 
milia , eodemque  modo  distincta  nervis  secundum  longitu- 
dinem discurrentibus , flores  extremo  cauli  acervatim  ad- 
haerescentes calycum  forma,  spectatu  pulchros,  et  e ru- 
bro in  viridem  tendentes  colorem  , punctisque  quibusdam 
variatos,  intra  quos  latet  semen  contusum  ac  rotundum. 
Liquor  expressus  e floribus , qui  frigida  ac  lubrica  constat 
natura,  etsi  partes  calidas  acresque  nonnullas  contineat, 
sanguinem  narium  sistit  ^ radicum  vero  succus  exstin-mit 

O 

febres  , punctis  medetur  ac  dysenterias  cohibet.  Usus  est 
etiam  florum  ad  contexendas  et  ornandas  corollas.  Prove- 
nit clementi  caelo  , quale  est  Mexicanum  , campestribus 
‘Cultisque  , et  hortensibus  locis  ^ ubi  solet  haberi  in  deliciis. 


vv 

CAPUT  XV.  ; 

De  covoLrzQuixoCHiTL , seu  Tzquixochitl  sonalis. 

Volubilis  genus  est  Coyolyzquixochitl  flores  fundens 
candentes  corymborum  forma  , odoris  jucundi , unde  no- 
men ; similes  enim  sunt  odore  Tzquixochitl , de  qua  arbo- 
re est  a nobis  suo  loco,  Domino  concedente , loquendum , ac 
parietes  viridariorum  topiario  quodam  vestiens  opere.  Na** 
scitur  in  frigidis  Ocuiilae. 

CAPUT  XVI. 

De  NUCIS  Indicae , Coccive  arbore. 

Quam  vulgus  Indorum  Maron , Strabo  vero  ( ut  quidam 
volunt)  palmam  vocat  ferentem  fructum  a Mexicensibus 
Coyolli , a Lusitanis  ob  oculos  quosdam  Cercopitheci  simi- 
les Coccum  , a vulgo  vero  Persarum  et  Arabum  nuncupa- 
tum Narel , arbor  est  vasta , Palmae  magnitudine  et  figu- 
ra , in  cujus  genus  citra  dubium  est  referenda  , materie 
fungosa  , levi  et  ferulacea  , fructu  orbiculari , aut  paulo  ob- 
longiore , capitis  humani  amplitudine , racematim  dependen- 

( 

te , ac  menstruo  , sed  intra  trium  mensium  spatium  matu- 
rescente , interdumque  septem  octove  racemis  centum  se- 
xaginta  libras  pendentibus  arborem  suam  onerante.  Univer- 
sae paene  hujus  plantae  partes  sunt  usibus  humanis  aptis- 

-simae.  Nam  ex  ligno  foventur  ignes  splendentque  foci,  fa- 
bricantur apud  nonnullas  nationes  naves,  naviiimque  tabu- 
lata, clavi  exacuuntur,  aptantur  mali  et  fabricantur  aedium 
tecta.  Cumque  duo  sint  harum  palmarum  praecipua  gene- 
ra , alterum  fructui  ferendo  , alterum  vero  liquori  evocan- 
do idoneum;  succus  qui  stillat  ex  tenerrimis  hujus  germi- 
nibus , atque  racemis  circa  postrema  flagella  alligatis  et  in- 
cisis , exceptus  fistulis  arundineis  vasisve  aliis , usurpatur 
pro  vino , prima  die  suavis , tribus  aut  quatuor  sequentibus 
injucundus,  ac  deinceps  prorsus  supervacaneus  et  inutilis, 
semper  tamen  ingratum  virus  olens , crassos  humores  et 
flatum  generans , modic^ue  huraectans  et  calefaciens  , et 
vino  nostrate  mitior , ac  minus  feriens  caput , si  vasculis, 
quibus  excipitur , nihil  infundatur,  quod  temulentiae  sit  cau- 
sa , qualis  esse  solet  Mangle , de  qua  suo  loco  dicemus. 
Ajunt  autem  id  generis  vinum  phthisicis  mire  conferre, 
adeoque  esse  opportunum  urinae  renumque  vitiis  laboran- 
tibus , ut  vix  sit  in  Philippicis  insulis  quemquam  offendere, 
sive  ex  indigenis  , sive  ex  nostris  similibus  morbis  affe- 
ctum , emundatis  ea  potione  his  partibus  , comminutisque 
et  expulsis  lapillis.  Et  tamen  laedere  ajunt  eos  qui  ob- 
structiones, lienis  praecipue,  ac  hydropem  patiuntur.  Ex 
hoc  vino  insolato , aut  alicubi  servato  per  octo  decemve 
dies  acetum  fit  acerrimum  , sed  quod  nostrate  miniis  ex- 

siccet , ac  admotum  igui  statim  acrimoniam  omnem  amit- 
tat 5;  quamobrera  ferculis  jam  refrigescentibus  admiscetur. 
Durat  diutius  , sed  aqua  admista  quamcelerrime  evanescit, 
atque  corrumpitur.  Ex  eodem  vino  carbonibus  imposito 
spissatoque  paratur  mei , ac  saccharum , adeo  suave , ut  a 
multis  ac  praecipue  indigenis  vero  saccharo  et  melli , qui- 
bus etiam  abundant  , praeferri  soleat.  Calida  et  humida 
temperie  constat , gustui  gratum  est,  diutius  incorruptum 
perseverat , mollit  pectus , gravedini  confert , ventriculum 
cerebrumque  roborat , ac  coctionem  juvat.  Nux  vero  binis 
tegitur  corticibus , nempe  externo,  qui  villosa  constat  natu- 
ra, ac  velut  cannabinis  stupeisque  filamentis  intexta,  in  dul- 
ci harum  palmarum  genere  circa  initia  eduli , et  Cynarae 
spiniferos  resipiente  acanthos  , sed  dulciore  et  miniis  ad- 
stringente  , aptissimoque  cohibendis  diarrhoeis , satietati  cu- 
randae , et  ventriculo  instaurando.  Ex  hoc  eodem  cortice 
parantur  peropportuna  ellychnia  inflammando  bellicorum  in- 
strumentorum pulveri,  navium  funes  et  rudentes  firmissi- 
mi , et  salsi  humoris  injuriis  quamminime  obnoxii , mate- 
riesque stupea  praestatur  tabularum  compagibus  infarcien- 
dis , et  quae  madens  intumescat,  arctius  obstruat  rimas, im- 
petumque maris  commodius  arceat.  Interno  altero  cortice 
praedicta  operitur  nux , nitido , praeduro  , et  nigri  coloris: 
parantur  ex  eo  vasa  pulcherrima , auroque  et  argento  exor- 

nantur,  ut  quae  fama  sit  saluberrimum  reddere  potum,  ac 
paralysi  nervisque  corroborandis  (ut  cumque  se  res  habeat) 
valde  conferre.  Subest  callum  , nucleusve  candidissimus, 
edulis  ac  sapore  referens  dulcia  amygdala  , ex  quo  contu- 
so atque  expresso  lac  extorquetur  citra  ignis  operam,  uti- 
lissimum necandis  lumbricis  si  octo  unciarum  pondere , ad- 
dito sale,  matutino  assumatur,  et  praecipue  a pueris,  aliis- 
que natu  minoribus.  Miscetur  quibusdam  cibariis  parandis, 
velut  Oryzae , candido  vocato  ferculo,  et  similibus.  Verum 
crassum  velut  et  ipsa  medulla  praebet  alimentum , et  con- 
coctu difficile , pituitamque  multiplicat  hominibus  in  qui- 
bus abundat , nec  tantillum  dilata  noxa , cum  tamen  robu- 
stis atque  illius  alimoniae  assuetis  nihil  inferat  mali , velut 
experimento  compertum  est  in  his  qui  latronum  vocatas 
insulas  colunt,  quibus  est  praecipuum  nutrimentum,  et  ve- 
nerem impense  excitat.  Idem  nucleus  solet  delibrari , se- 
carique  in  frusta , atque  ita  in  loca , apud  quae  non  pro- 
venit , venditandus  deferri : loco  enim  castanearum  in  usus 
reconditarum  editur.  Quin  ex  ramentis  nuclei , addita  aquae 
opportuna  mensura  , fervefactis  et  nimium  agitatis  oleum 
supereminere  solet,  parandis  ferculis,  dum  recens  est , non 
inutile ; medicinae  vero  usibus  aptissimum.  Dulce  est , li- 
quidum , splendidum , et  oleo  amygdalarum  dulcium  gustu 
non  dissimile.  Calida  humidaque  temperie  constat,  et  sex 

octove  unciarum  mensura  epotatum , addita  interdum  aqua, 
ubi  Tamarindi  aliquamdiu  maduerint , ventriculum  intestina- 
que leniter  expurgat , et  humores  praecipue  atrabiliosos  et 
pituitosos  vacuare  solet : cum  tamen  nucleus  alvum  dica- 
tur coercere ; verum  recens  extractum  oportet  assumi.  Do- 
lorem sedat , ac  praecipue  ortum  a frigida  causa , et  vul- 
neribus mire  opitulatur  , nam  et  sanguinem  sistit , saniem 
extergit  coercetque : dolorem  sedat , et  tandem  cicatricem 
inducit , oleo  vocato  Aparicti  efficacius , quin  pectus  lenit 
illitum , purgat  infusum , et  alia  hujusmodi  innumera  prae- 
stat auxilia,  quae  difficile  possent  singulatim  recenseri.  Nam 
et  ex  frustulis , quorum  superius  meminimus , extrahitur 
oleum  utile  lucernis , Oryzae  parandae , nervis  contractis  la- 
xandis , articulorum  doloribus  antiquis  leniendis  et  necan- 
dis lumbricis  utilissimum.  Unaquaeque  etiam  nux  continet 
intra  se  liquoris  candidi  sero  lactive  similis  trium  fere 
librarum  mensuram  , siti , febribusque  exstinguendis , colo- 

f 

rique  contemperando  idonei  , medendisque  et  extergendis 
oculis,  et  emundandae  mulierum  cuti.  Eadem  aqua  frige- 
facit  et  humectat , emendat  sanguinem , purgat  ventricu- 
lum , et  vias  urinae  emundat , sedat  dolorem , inflammatis 
oculis  medetur  , et  carnem  in  eis  superexcrescentem  ab- 
sumit , medetur  pectori  , ac  praegrato  est  gustu  , maxi- 
me aestuantibus , ac  sitim  sentientibus,  quibus,  etsi  sudore 

perfundantur,  et  quantamlibet  assumant  copiam,  etiam  ma- 
tutino , et  ventriculo  adhuc  vacuo  minime  videtur  officere: 
plurimum  praebet  alimentum , et  potio  est  adversus  bilio- 
sas febres  mirabilis  , qui  etiam , qua  die  pharmacum  bibitur, 
assumi  potest , etsi  flatum  generet , sitque  ventriculi  laxita- 
tem patientibus  aut  diarrhoeas  merito  vitanda.  Eduntur  ger- 
mina capitave  harum  palmarum,  quae  suavissima  sunt,  sed 
cum  certa  arboris  jactura  ; juxtaque  suborientia  folia  non 
omnino  sunt  supervacanea , eis  enim  vinum  palmarum  per- 
colatur vicem  praebentibus  coli,  ac  calceamentorum  inter- 
dum parantur  soleae.  Nascuntur  passim  apud  Orientales, 

et  jam  quoque  apud  Occidentales  Indos , ac  praecipue  ma- 

/ 

ritimis  arenosisque  locis.  Seruntur  nucibus , et  inde  ena- 
tae transferuntur  plantae,  atque  ita  brevissimo  spatio  ado- 
lescunt , exhibentque  fructum , praecipue  si  diligenter  co- 
lantur , et  serantur  caelo  fervido.  Hieme  etiam  cinere  et 
stercore  inspergi  volunt , et  aestate  aqua.  Ampliores  tamen 
proveniunt  juxta  aedificia  , nam  videntur  pulvere  et  luto 
gaudere.  Ex  praedictis  notum  esse  arbitror  non  unicum  es- 
se harum  palmarum  genus.  Est  tamen  apud  hanc  Novam 
Hispaniam  et  aliud , littoribus  nempe  australis  pelagi , sed 
fructu  longe  minori , nec  majori  eo,  quem  pictum  exhibe- 
mus, eisdem  tamen , ut  existimo , facultatibus.  Sunt  et  pal- 
mae pumiliones  apud  Philippicas  insulas,  ut  a viris  fide- 

dignis  accepi , quae  vix  a terra  erupere  , cum  edunt  fru^ 
ctum.  Sunt  et  aliae  vocatae  Bahei , quarum  fructum  ad  nos 
^allatum  pictum  exhibemus , et  aliae  quas  Sacsac  vocant,  de 
quibus  est  a nobis  paulo  infra  dicendum. 

CAPUT  xvir. 

De  VALMA  BaheL 

Tenuiorem  brevioremque  stipitem  fundit  praecedenti, 
et  columnae  forma , fructumque  ante  foliorum  divisionem 
cubiti  unius  intervallo,  fulvescentem  e viridi,  qua  pingitur 
forma  et  magnitudine , quae  pyri  parvi  est , cortice  obdu- 
ctum crasso , callum  densum  , durum  , candidis  punctis  in- 
terstinctum , et  e rubeo  colore  in  nigrum  inclinantem , in- 
tra se  continentem , quod  adstringentis  est  gustus , robo- 
ransque.  Gestant  quintam  partem  illius  glandis  ore  indige- 
nae , et  quocumque  se  conferant , circumferunt , admistam 
dimidio  folio.  Volubilis  Buyo  vocati , et  calce  conspersam. 
Ventriculum  enim  ita  roborat  cerebrumque,  coctioni  auxi- 
liatur, dentes  firmat,  vomitiones  a frigore  excitatas  sedat, 
rubrificat  labia , nutrit , et  oris  arcet  foetorem.  Nascitur  locis 
humidis  Philippicarum  insularum , et  tamen  ceteris  generi- 
bus duxi  adnectendum. 

CAPUT-  XVIlI. 

De  s AC  Stic.  A 

r ■ Eadem ‘ratione  nolui  praeterire  rgenus  Palmae,  Sacsac 

vocatum.  Crassior  haec  est  Cocco,. sed  longe  brevior,  et  Ia- 
tioribus  ac  brevioribus  foliis.  Fit  et  ex  ea  vitium  et  mei, 
quamquam  diversa  ratione  , pariterque  farina  , ex  qua  noii 
omnino  improbandi  nutrimenti  panis,  concinnatur.  Ut  mei 
vinumque  stillet , caput  eximitur  juxta  folia  , excavantque 
reliquum  , confecto  scrobe  , donec  in  partem  duram  ac  fir- 
mam perveniatur  , ut  in  hujus  cavitatem  liquor  stillet,  ni 
perforato  stipite  circa  infimam  partem  scrobis  (quod  saepe- 
numero  fieri  solet)  excipiatur  fistula  , atque  ita  tandem  mei 
conficitur , simile  viribus  praecedenti , sed  paulo  calidius , li- 
cet vinum  sit  vehementius.  Ergo  vino  extracto , duorum  an- 
norum spatio  Palmam  stare  permittunt  , donec  suapte 
sponte  arescat,  tabescatque,  quo  tempore  secant  in  fru- 
sta tenuesve  tabellas , soli  exponunt , et  in  albam  farinam 
redigunt , quae  in  rubeum  inclinat  colorem.  Ex  qua  per 
colum  transfusa  panem  conficiunt  edulem  ac  boni  le vis- 
que , ut  narrant , nutrimenti , concoctu  facilem  , et  insipi- 
di saporis. 


XX 

CAPUT  XIX. 

De  QUAUHCoroLi. 

Genus  est  Palmae  ceteris  similis,  sed  spinis  horridum 
magnis , nigris  et  acutis , foliis  tenuioribus , orbiculari  fru- 
ctu racematim  dependente , laevi , et  firmo , extra  nigro, 
intra  candido  , nec  ponticis  nucibus  majore , duri  asperi- 
que nutrimenti , atque  oleaginosi.  Fiunt  ex  eo  precarii  vo- 
cati globuli , in  magno  pretio  habiti,  sonaliaque,  quibus  con- 
suetas Indi  celebrant  choreas.  Nascitur  Tacapichtlae  ^ ubi 
eam  curavimus  depingendam, 

CAPUT  XX. 

De  ICZOTL. 

Est  etiam  genus  Palmae  montanae  IczoTt,  quam  alii 
Quauhtepopopatli  seu  montanas  scopas  medicatas  vocant , ut 
indicat  nomen , duos  tresve  ab  radice  stipites  edens : folia 
longa , angusta , crassa , Iridi  fere  similia , sed  longe  mar 
jora  , acervatim  ab  extremis  stipitibus  orientia : flores  albos, 
odoros , racematim  dependentes , ac  sex  constantes  foliolis, 
ex  quibus  generantur  fructus  strobilis  similes.  Frigida  arbos 
haec  et  glutinosa  natura  constat ; quo  fit , ut  germina  tosta 
et  in  laevorem  redacta  , epotaque  e liquore  quopiam  ad- 
stringenti  cum  Chian  aut  Bolo  Armeno  dysenteriis  mire  opi- 


NOVAE  HISPAN.  LIBER  IV. 


347 

tulentur , ac  detineant  abortum , et  jus  decocti  foliorum  et 
radicis  medeatur  syncopi , epotum  eo  tempore , quo  prae- 
sentitur invasio.  Sunt  qui  dicant  satietati  quoque  mederi, 
contractae  ab  aegritudine  aliqua  5 quod  qui  fiat , nisi  robo- 
rato ventriculo , divinare  non  possum.  Non  videtur  silen- 
dum , e foliis  hujus  arboris  fila  parari  linteis  storeisque  in- 
texendis perquam  accommoda , politiora , firmioraque  eis, 
quae  ex  Meti  fieri  passim  consuevere,  madentibus  in  pri- 
mis aqua  , mox  protritis  ac  lotis , iterumque  et  iterum  ma-* 
ceratis , et  insolatis , donec  apta  reddantur , ut  nei  possint, 
et  in  usus  accommodari , materiemque  ejus  esse  levem  ac 
lentam.  Sunt  et  alia  Palmarum  genera  in  nostro  orbe  at- 
que in  quibusdam  hujus  Oceani  insulis  a nobis  visa  de 
quibus  suis  dicemus  in  locis ; hic  enim  Novae  tantum  Hi- 
spaniae plantae  referuntur , nisi  cum  aliter  fieri  occasio  co- 
git. Nascitur  in  locis  montanis , cujuscumque  sint  temperiei. 

CAPUT  xxu 

De  QVAVHCoroLx  Chietlae , seu  arbore  ferente  globulos  pre-' 

carios. 

Arbor  est  mediocris , foliis  Amygdali,  latioribus  tamen, 
Limoniaeve  Mali , ac  luteis  floribus  racematim  dependenti- 
bus. Fiunt  ex  fructu  ejus , detracto  tantum  externo  cortice, 
globuli  precarii  pulcherrimi , candidi , nitidi , ac  firmi , ne- 

que  alium  usum  ejus  arboris  accepi.  Provenit  Chietlae  ca-. 
lida  regione,  in  asperis  et  montosis  locis. 

CAPUT  XXII. 

De  TCPACTECOrOLI. 

Arbor  est  magna  Ycpactecoyoli  , ubique  nascens , e 
cujus  fructu  sphaerulae  parantur  precariae , modicaeque, 
quas  a materie  pomiferas  vocare  consueverunt.  Nascitur 
Tototeped. 

CAPUT  XXIII. 

De  HCCP^CCOrOLLI. 

Arbor  est  magna  Ycpaccoyolu  , foliis  Mali  Medicae, 
ac  fructu  ponticis  nucibus  simili , luteo  tamen  , amaroque. 
Frigida  videtur  constare  natura,  etsi  gravem  quemdam  spi- 
ret odorem. 

' - CAPUT  XXIV. 

De  CHAXAQVA  , planta  simili  calyd  gossypino. 

Arbor  est  magna  Chaxaqua,  similis  Mizquitl,  cujus  ra- 
dicis decoctae  jus  doloribus  morbi  gallici  infusum  mede- 
tur. Nascitur  Tacambqri , provinciae  Mechoacanensis. 

CAPUT  XXV. 

De  cut^quj4Tzitziqui  , seu  jlore  tumenti. 


Herba  est  radicibus  innixa  fibris  similibus  , e quibus 
fundit  caules  tres  cubitos  longos , stipatos  foliis  similibus 
minori  Plantagini , brevioribus  tamen  , angustioribus  et  di- 
luto virore  tinctis , et  flores  luteos  vesicarum  gerentes  for- 
luam  et  modum.  Radices  amygdalarum  amararum  saporem 
praeferunt,  acriorem  tamen.  Calidaque  et  sicca  natura  or- 
dine tertio  constat.  Eaedem  tusae  cum  foliis,  et  resolutae 
ex  aqua  infusaeque  opitulantur  dysentericis.  Provenit  Tu- 
cambari , provinciae  Mechoacanensis, 

CAPUT  XXVI. 

De  coATLi  5 seu  aqueo  serpente, 

CoATLi , quam  alii  TlapalezpatU , seu  medicinam  sangui- 
nis coccineam  vocant,  frutex  est  magnus , foliis  Ciceris,  mi- 
noribus tamen  , rutaceisve  , sed  majoribus , flore  luteo  elan- 
guescenti , parvo  et  longiusculo , composito  in  spicas.  Fri- 
gidae est  atque  humentis  naturae , saporeque  insigni  carens. 
Aqua,  ubi  stipitum  ejus  quaedam  assulae  aliquamdiu  madue- 
rint , caeruleum  paulo  post  contrahit  colorem , renes  et  ve- 
sicam pota  extergit  refrigeratque  : urinae  acrimoniam  tem- 
perat , febres  exstinguit , et  colicis  medetur.  Haec  autem 

potentius  praestat , si  radices  Meti  adjiciantur  , quamquam 
ventriculum  laxant,  quod  ego  in  me  ipso  sum  aliquando 
expertus , et  aliorum  etiam  multorum  patuit  testimoniis. 
Ajunt  quoque  gummi  ejus  oculis  inflammatis  opitulari  ex- 
crescentemque  in  eis  carnem  extergere.  Coepit  jamdiu  id 
lignum  deferri  ad  Hispanos , et  tincta  cyaneo  colore  sta- 
tim  aqua  esse  miraculo  prospectatoribus.  Est  et  aliud  hu- 
jus plantae  genus  eadem  facultate , sed  aquam  minime  in- 
ficiens. Provenit  regionibus  moderate  calidis,  qualis  est  Me-< 
xicana  , et  interdum  etiam  fervidioribus , qualis  est  Quauh^ 
chinacensis. 

CAPUT  xxvii. 

De  TLALCOATLi , seu  Coatli  humili. 

Radices  praelongas  et  tenues  fundit  Tlalcoatli,  adeo- 
que  fibris  similes  , unde  prodeunt  caules  tenues , geniculis 
intercepti , referti  foliis  Ericae  exilibus  ac  brevibus : flores 
sunt  candentes  , longiusculi , ac  velut  e flocco  concinnati. 
Calida  secundo  ordine  constat  natura  , lubricaque.  Jus  de- 
cocti radicum  propinatur  difficile  nec  sine  dolore  urinam 
reddentibus  5 dolorem  enim  lenit , emundat  meatus , atque 
urinam , et  quidquid  illi  obstaculo  est , evocat.  Nascitur  in 
collibus , planisque  locis  regionum  frigidarum  , qualis  est 
Huexocincensis. 

CAPUT  XXVIII. 

De  CAMOTLi , seu  Batofa. 

Quam  herbam  Haitini  Batatam  vocant,  nuncupare  so- 
lent Mexicenses  a radicis  forma,  quae  praecipua  est  ejus 
utiliorque  pars , Camotli  j cujus  genera , etsi  jamdiu  no- 
stris coeperunt  esse  familiaria , nutrimentum  modumque  se"» 
rendi  et  colendi  non  desinam  hoc  in  loco  enarrare.  Sunt 
ergo  variae  ejus  differentiae , radicis  tantum  colore  distan- 
tes ( nam  stipites  omnium  volubiles  sunt , angulosa  et  ro- 
tunda folia , flores  vero  calyculorum  figura , ex  albo  pur- 
purascentes ) haec  siquidem  extrinsecus  jam  rubet , interna 
vero  parte  candescit , diciturque  Acamotli : interdum  mem- 
brana vestiens  purpurascit,  interna  vero  candescunt,  voca- 
turque  Thoicamotl : est  cum  externa  nivea  sunt  penitiori- 
bus rubescentibus  ex  pallido,  dicituriue  Xoctowot//; quan- 
doque interna , externaque  rubescunt , aut  omnino  sunt  al- 
ba , vocaturque  CamopaJcamotU  aut  BoxcauhcamotU^  nomini- 
bus a colorum  varietate  multis  retro  saeculis  impositis.  Ra- 
dice omne  genus  constat  oblonga , interdum  vasta  pro  si- 
tus natura , ac  totidem , quod  dixi , variante  coloribus.  Quae 
cruda,  assa  elixave,  aut  variis  ex  ea  ferculis  paratis,  esui 
apta  est , saporemque  indistincta  fere  similitudine  castanea- 
rum referi , neque  dissimile  praebet  alimentum  , nempe  bo- 

niim  , crassum  tamen  ac  flatui  suscitando  opportunum : vo- 
lubili , ut  diximus  , caule , terete  , per  terram  sparso  , te- 
nuique , ex  quo  folia  prodeunt  per  intervalla , foliis  a no- 
stris vocatae  Melongenae  , Malive  insani  similia,  ac  pur- 
purascentia , et  flores  purpurei , parvi , et  oblongi.  Seritur 
ramulis  defossa  terra  jacentibus,' Augusto  mense,  vellitur- 
que  radix  ad  usus  toto  autumno , hieme , atque  vere.  Cle- 
menti caelo  culta  provenit , et  paulo  quoque  frigidiore  aut 
calidiore , sed  luxuriosius  culto  solo  atque  humecto. 

CAPUT  XXIX. 

De  XICAMA. 

Volubilis  genus  est  Xicama  vocata,  radicis  crassae  in 
orbicularem  formam  magna  ex  parte  vergentis , candidae, 
grati  nutrimenti , et  impense  refrigerantis  temperiei , unde 
prodeunt  rami  tenues , teretes , longi , et  per  terram  sparsi, 
e quorum  singulis,  per  longa  intervalla,  terna  oriuntur  fo- 
lia composita  in  crucis  modum  , ac  veluti  per  medium  or- 
biculariter  secta  ; siliquae  etiam  mediocres , quibusdam  in- 
farctae lentibus.  Usus  est  radicum , ut  quae  in  mensas  po- 
stremas subinde  veniant,  gratamque  et  frigentem  (etsi  fla- 
tui generando  aptam ) praebeant  aestuantibus  alimoniam, 
neque  admodum  malam  , si  prius  aliquandiu  pendeant  per- 
flabili, loco,  ac  permittantur  ibi  emarcescere.  Sitim  eaedem 

exstinguunt , linguae  calori  et  siccitati  adversantur , febri- 
citantibus peropportunum  alimentum  praestant  , corpora» 
que  refrigerant,  humectant  et  alunt.  Ubique  provenit,  sed 
praecipue  hortensibus  locis  sata  atque  exculta.  Saccharo  con- 
ditas aliquando  audio  radices  aut  arena  obrutas  delatas 
fuisse  in  Hispanias,  nec  priusquam  eo  pervenirent  vitium 
aliquod  contraxisse.  Mexicenses  Catzotl  seu  radicem  succo 
manantem  vocant. 

i 

CAPUT  XXX. 

De  xiCAMATic  ^ seu  herba  Xi camae  simili. 

Sortita  est  haec  herba  nomen  a similitudine  radicis  cum 
Xicama  , de  qua  praecedenti  capite  sumus  locuti  , quam 
tamen  ajunt  flatum  discutere,  et  colicae  mederi  drachmae 
unius  mensura  ex  aqua  devoratam. 

CAPUT  XXXI. 

De  CAMOV ATLl  ^ $6U  ButUtU  VCflCUCitCi* 

Radices  agit  Camopatu  magnas , Batatis  quodammodo 
similes , unde  ortum  est  nomen  j e quibus  funduntur  cau- 
les volubiles , tenues , teretes  ac  per  longa  intervalla  geni- 
culati , et  folia  rara , sagittarum  ferreis  mucronibus  similia 
magiiaque.  Radix  tusa  atque  inspersa  fluminibus  pisces  inter- 
imit, ac  per  summas  aquas  fluitantes  piscatorum  offert  rapinae. 

YY 

CAPUT  XXXII. 

De  QUAUHCAMOTLi , scu  Tuca. 

Frutex  est  decem  dodrantes  longus , ac  tres  quatuorve 
digitos  crassus  , praecinctus  quibusdam  hemicyclis  nodorum 
instar  per  intervalla  ex  alterutra  parte  singulis , cortice  ful- 
vo et  reliqua  materia  candenti , medulla  lenta , ac  radici-r 
bus  Asphodeli , seu  Camotl , unde  nomen ; sed  crassis , dor 
drantem  longis,  intrinsecus  albis , teneris  , denis , duodenis- 
ve  , cortice  nigro  vestitis,  quales  non  sunt  alii  cuipiam 
(quod  adhuc  viderim)  plantae.  Extrema  caulis  coccinea 
sunt , pediculique  , et  intervenia  j folia  vero  ex  viridi  ver- 
gunt in  purpureum,  sed  circa  extrema  tantum  caulis  unius 
dodrantis  intervallo  septena  per  singulos  pediculos.  Radi- 
ces hujus  plantae  eduntur  assae , et  sunt  Batatis  sapore  perr 
similes.  Alterum  genus  venenatum  est , sed  praedicto  for- 
ma simile , ni  prius  exprimatur  succus ; tunc  enim  ex  eo 
panem  salubrem  ac  gratum  conficiunt,  Cazabi  et  Xauh- 
xuuh  in  ffaitina  insula  , ubi  ejus  est  praecipuus  usus , voca- 
tum. Ut  fiant  ex  hac  planta  diversa  genera  panis , ut  sera- 
tur et  excolatur,  diximus  in  libello  , quem  Haitinis  plantis, 
cum  illic  agerem,  dicavimus. 

CAPUT  XXXdl. 

4 

De  cmcHiccAMOTic  ^ seu  amara  Batata. 

Radices  fundit  Chichiccamotic  Batatls  parvis  similes. 
coloris  ex  albo  purpurascentis , callique  mollis : et  ex  eis 
teretes  caules  , et  fulvos , tres  circiter  longos  spithamas , ac 
folia  peltae  Hederaeve  figura.  Radix  est  frigidae  , et  hu- 
mentis  naturae : saporis  et  odoris  fere  nullius , et  paulisper 
glutinosa.  Dysenterias  sistit  tusa  radix,  epotaque  ex  aqua 
aut  adstringenti  quopiam  alio  liquore.  Provenit  vero  in  ca- 
lidis Coc olant  collibus. 

CAPUT  xxxiv. 

De  TEFECAMOTLi , scu  Batata  montana. 

Radice  constat  Tepecamotli  Raphani,  unde  multos  caules 
fundit  teretes , et  geniculatos:  ac  in  eis  folia  Olivae,  sed  mi- 
nora,  candidiora,  et  molliora:  flores  in  cacumine  coccineos, 
vasculis  longiusculis  contentos.  Radix  in  farinam  redacta, 
devorataque  drachmarum  trium  mensura  per  inferna , sine 
ulla  molestia , vacuat  humores  omnes  yquapdoque  tamen  per 
superna.  Provenit  frigidis  montosisque  locis  Huitzquilucae. 

CAPUT  XXXV, 

De  CACAMOTic  Tlanoquiloni , seu  Batata  purgativa. 

Quam  Cacamotic  Tlanoquiloni  quidam  vocant,  alii  Cax- 
lUtlapan , alii  vero  Apitzalpatli  solent  nuncupare.  Radicem 
haec  fundit  obrotundam  , candentem  et  teneram ; unde 
profert  exiles  caules , teretes  , et  volubiles  , folia  peltae 
Amazonicae  Hederaeve  forma , sed  angulis  quibusdam  in- 
signia : flores  malvaceos  , purpureos  , calyculorum  figura, 
cymbalorumve.  Radices  duarum  unciarum  mensura  devora- 
tae cubitum  tendenti  alvum  mira  lenitate,  et  securitate  ex- 
purgant , tracta  etiam  e venis  bili  , ac  reliquis  humoribus. 
Quid  quod  dulci  sapore  et  grato  constat , nec  macianis, 
pyrisve  nostratibus  cedente?  Clamitet  modo  improba,  et 
semper  querula  mortalitas,  mille  passim  pharmacis  excar- 
nificari, in  tanta  medicamentorum  blandissimorum  foecun- 
ditate  , et  benignitate  naturae.  Nascitur  in  regionibus  ca- 
lidis , teraperatisque  sponte  sua , atque  etiam  culta  pertina- 
ci quadam  vivacitate  , quales  sunt  Fahaatlanenses  et  Me~ 
xicenses , possetque  in  nonnulla  Hispaniae  transferri  loca. 

CAPUT  XXXVI. 

De  CACAMOTIC  Hoaxt epecensi. 

Radicem  fundit  Batatae , purpureos  caules  , tenues  ac 

rotundos : folia  Liinoniao  Mali  subalbida  et  laevia.  Opltii-> 
latur  febrientibus  radix  velut  alimentum  ac  medicina ; frisi- 

/ o 

dae  enim  est  et  humidae  temperiei , gratique  saporis , etsi 

nonnihil  amari,  et  punctis,  quae  synochas  febres  sequi  so- 
lent , dicitur  conferre. 

CAPUT  XXXVII. 

De  c^CAMOTic  tricuspide. 

Radices  fundit  Batatae  similes,  et  fibratas,  unde  no- 
men , caules  tenues  , teretes , volubiles , et  praelongos : fo- 
lia in  tres  cuspides  divisa.  Frigida  et  humenti.  natura  con- 
stat , exstinguitque  febres.  Provenit  juxta  rivos  , aliasve 
aquarum  defluxiones.  ", 

CAPUT  xxxviir. 

De  CACAMOTic  Tacapichtlae. 

Radicem  fundit  Bututue  similem , unde  nomen  i tenues 
caules,  folia  sinuosa  et  in/ quinque  partes  divisa,  radicem 
longam,  crassam,  et  candentem,  quae  calidae  est,  aut  tem- 
peratae naturae , humentisque  , et  jucundi  saporis , contem- 
perandoque  fervori  satis  accommoda.  Provenit  ‘Dacdpichtlue^ 
unde  cognomen. 

CAPUT  XXXIX. 

De  CACAMOTic  altera^ 

Radicem  agit  Batatae  similem , candentem  , frigidam, 
et  nimio  adversantem  calori , fructum  Ciceris  forma , et  fo- 
lia Ulmi , quam  quoniam  cum  aliis  hujus  nominis  faculta- 
te convenit , non  curavimus  depingendam. 

< 

CAPUT  XL. 

De  CHARAvv  ^ seu  arbore  crepitante. 

% 

BrasilH  vocati  seu  Cotini  Charapu  est  species.  Arbor 
Persici  magnitudine,  foliis  Lauri , et  floribus  valde  exilibus 
summis  ramulis  appendentibus  , unde  .prodeunt  acini  glo- 
bulis precariis  parandis  aptissimi , nigri  coloris , grati  aspe- 
ctus , et  spondylorum , nucumve  ponticarum  magnitudine, 
et  figura.  Frondes  acrem  quemdam  saporem  praeferunt 
haud  sine  quadam  adstrictione  ,•  et  amaritudine  , e quibus 
observatis  facultatibus  facile  ab  his , qui  me  sequentur, 
usus  investigari  poterunt;  adhuc  enim  indigenae  nihil,  quod 
ad  medicinam  spectet , narrant  de  hac  arbore.  Nascitur  in 
calidis  regionibus  provinciae  Mechoacanensis ; ubi  ajunt  pul- 
vere in  flumen  insperso  pisces  torpescere , ita  ut  capi  faci- 
le possint  , et  fructum  vicem  smegmatis  lavandis  vestibus 
praebere. 

; ■ ■ ■■  ' ■ ■ ■ CAPUX  'XU.  : 

CQVALQxjA^viTt^  teu  arborc  gummtfera^  ' 

- ■ ■ • _ ‘ A 

Arbor  est  procera  , foliis  querneis  forma  et  magnitu- 
dine similibus  , sed  longioribus , fructu  obrotundo  purpura- 
scente , et  sapore  gummi  quod  stillat  ab  eadem.  Id  inter- 
dum sponte  fluit , interdum  vero  evocatur  scarificata  arbo- 
re; appellatorque  peculiari  notnim  Copaill,  etsi  Indis  haec 
dictio  quodlibet  gummi  genus  significare  soleat.  QuO  fit  ut 
arbos  ipsa  dicatur  Gopalquahuitl  , quasi- arbos.  Li-^ 
quor  hic  , quemadmodum  jam  universae  circiter  Europae 
innotuit,  candidus  ac  translucidus  est,  et  concretus  in  for- 
mam assularum  latiorum,  etsi  e nonnullis  arboribus  prae- 
dictae haud  dissimilibus-  Xical&ni  • T^ruapus  provinciae  Me-’ 
choacanensis  y de  quibus  Capite  quadragesimo  sexto  hujus  Li* 
bri  agemus,  fluat  pallidum  aureumve  , oi  Anime  perquam- 
simile,  adeo  ut  congener  possit  existimari.  Tertio  fere  ca- 
lidus ordine  et  exsiccantis  adstringentisque  -nonnihil  naturae, 
facultatis  discussoriae,  et  odoris,  si  in  ignem  projiciatur, 
adeo  suavis , ut  mos  fuerit  eo  th)nniamate , aut  suffimen- 
to ( quamvis  Tecopalli  quoque  ejusdem  rei  gratia  usi  sint ) 
solo  supplicare  deos,  eodemque  primos  hujus  orbis  ex- 
pugnatores , quos  Teteuh , id  est  deos  rudis  illa  ac  im- 
perita gens  vocabat , exceperint.  Capitis  dolorem  idem  gum- 

mi , velut  et  ipse  arboris  stipes , aut  radix  si  ex  frigida 
causa  contigerit , suffitu  levat , uteri  strangulatui  medetur, 
et  ut  universim  dixerim , morbis  omnibus  auxiliatur,  qui  ex 
frigida,  humidaque  causa  orti  sunt.  Provenit  in  calidis  Quauh- 
nahuacensibus  ^ et  Mechoacanenstbus , planis  montosisque,  sed 
humectis  locis.  Verum  nonnihil  intercedit  discriminis  mon- 
tanam et  campestrem  , tum  formae  arboris  , tum  coloris 
ipsius  liquoris  5 quamobrem  seorsim  alterutram  pictam  ex- 
hibemus. Cortex  stipitum  Anethum  olet  sapitque  , ipsum- 
que  fluens  gummi , et  adstringenti  quadam  vi  sentitur  pollere. 

CAPUT  XLII. 

De  COPALQUAHUITLPATLAHOAC  ^ seu  arborc  Copalli  latifolia. 

Quamvis  Indis  mos  sit  vocare  per  antonomasiam  Copal- 

r 

QUAHuiTL,  velut  admonui,  eam  arborem,  quam  descripsi  prae- 
cedenti Capite,  et  ejus  gummi  Copalli-.,  tamen  universim  quam- 
libet arborem  , gummi  manantem  odoro , eodem  modo  nomi- 
nant; nostri  vero  eas  solas,  quae  candidum  fundunt;  quae 
vero  in  fuscum  colorem  inclinantem , et  quod  thuri  sit  quam- 
simillimum , Indici  thuris  aut  Animi  peregrini  plantas.  Cum 
vero  animus  semper  fuerit  cum  distinctione  loqui , permul- 
taque arborum  genera  hujusmodi  liquorem  fundant  , qua- 
rum aliae  congeneres  sunt , aliae  vero  longe  inter  se  diffe- 
rentes ; de  eis  seorsim  agemus , et  ejus  gummi  differentias 

omnes,  etsi  similis  circiter  facultatis  esse  reperiantur , cum 
suis  arboribus  erunt  nobis  percurrendae  , fiicto  ab  arbore 
in  principio  Capitis  proposita  exordio.  Ergo  ea  arbos  ab 
amplitudine  foliorum  , qua  ceteras  congeneres  videtur  ex- 
cedere, ita  vocata,  mediocri  constat  magnitudine  incondita- 
que  , foliis  serratis , et  Rhoi  obsoniorum  perquam  similibus, 
tum  colore  squallenti , tum  etiam  magnitudine  et  forma , sed 
pennatis  stipitibus  et  ramis.  Gummi  candidum  exhibet , nec 
absimile  illi  , quod  stillat  e Copalquahidtl , parcius  tamen. 
Nascitur  regionibus  calidis,  ac  praecipue  Quanhnahuacenst- 
hus , ubi  eam  arborem  passim  vidimus  nascentem  , etiam 
intra  ambitum  oppidi,  ac  curavimus  depingenda.m ; posset- 
que  , ut  ego  quidem  conjecto  , in  Hispaniae  ferventiores 
agros  non  omnino  inutili  opera  per  maria  deportata  trans- 
ferri. 

CAPUT  XLIII. 

De  _ TECOPAL QVAHviTL , seu  Copdlli  montana. 

Tecopalquahuitl  arbor  est  mediocris  magnitudinis,  fo- 
lia Unedonis  ferens,  fructum  glandibus  similem,  quemdam 
velut  strobilum  continentem , opertum  lubrica  et  resinosa 
quadam  saliva  , atque  includentem  intra  se  nucleum  can- 
didum ad  multa  utilem.  Fluit  ab  hac  arbore  gummi  illud 
thuri  antiquorum  odore , sapore  ac  viribus  adeo  simile , ut 

A 

illi  reputem  esse  congener , nam  et  in  Philippicis  insulis 

nasci  copiose  audio;  quo  factum  est  ut  ab  Hispanis  hujus 
orbis  thus  ore  pleno  vocetur,  quamvis  a quibusdam  Anime 
Indicum  dicatur.  Calidae  sunt  tertio  fere  ordine,  siccaque 
et  paululum  adstringenti  natura  omnes  propemodum  hu- 
jus arboris  partes , odorisque  gratissimi.  Ventriculum  , cor, 
cerebrum  , uterumque  suffitu  corroborant  , fluxiones  coer- 
cent , pituitam  absumunt , rigores  febrium  arcent  , et  fo- 
vent membra  perfrigerata,  vulvamque  procidentem  in  suum 
locum  restituunt  , atque  reponunt  , deciduamque  confir- 
mant , ac  velut  affigunt.  Provenit  in  calidis  Fapaloticpa- 
censibus^  possetque  ad  fervidiores  Hispaniae  regiones  trans- 
ferri. 

CAPUT  XLIV. 

De  TECOPAL^v^tiuiTL  Fttzdhoac  ^ seu  tenuifolia. 

Reperi,  dum  apud  Tepoztlanenses  describendarum  her- 
barum gratia  agerem , necnon  apud  Hoaxtepecenses , arbo- 
rem aliam  mediocrem  , stillantem  lacrymam  thurisve  spe- 
ciem in  candidum  vergentem  colorem  , sed  perfusum  fu- 
SCO , eisdem  viribus  et  odore  praeditam , quibus  praece- 
dens, sed  foliis  ex  utraque  ramulorum  parte  ordine  com- 
positis , parvis  , minime  serratis , et  rutaceis  paulo  majori- 
bus ; fructu  vero  parvo  , coccineoque  et  piperi  rotundo 
forma  non  absimili , singulis  binisve  acinis  per  intervalla  ra- 
morum appendentibus.  Gummi  hujus  arboris  permistum  for- 

micarum  et  puerorum  stercori  ajunt  unciae  unius  pondere 
bis  terve  epotum  insanientibus  citra  febrem  mederi. 

CAPUT  XLV. 

De  xocmcop^^LLi , seu  CopdlU  Jlorentu 

Arbor  est  mediocris  folia  fundens  Menthae , sed  pro- 
fundius serrata , ternaque  ac  stipites  impense  odoros , stil- 
lans liquorem  fulv^um  , ac  limonum  odorem  magnopere  re- 
ferentem , generibus  thuris  Indici  annumerandum , nam  et 
arbor  ipsa  congener  est , eisdemque  gummi  praeditum  viri- 
bus , verum  efficacioribus.  Nascitur  in  calidis  Co//ym^?c , at- 
que etiam  Mechoacanensls  regionis.  Est  et  alia  arbos  eo- 
dem nomine , et  liquore , sed  foliis  Toloxochitl ^ quae  apud 
Teocaltzincenses  provenit. 

CAPUT  XLVI. 

De  MIZ QpiXOCmCOPALLl. 

Mizquixochicopalli  , quam  alii  XochicopaJquahuitl  vo- 
cant , arbor  est  magna  foliis  Mali  Medicae  , et  stipite  can- 
dicantibus’ punctis  distincto  , fructu  pruno  simili , et  flori- 
bus coccineis  et  modicis.  Gummi  fundit  e fulvo  in  purpu- 
reum vergens  , Anime  vocatum  a quibusdam , ab  aliis  ve- 
ro CopdlU ; maximi  habetur  ad  cetera  , quibus  alia  hujus 
generis  inserviunt , praestanda , sed  praecipue  ad  odoramen- 

ta , et  capitis  roborationem.  Nascitur  Copitlani  et  Collymae 
ferventibus  locis. 

CAPUT  XLVII. 

4 

IDe  copJlli  Tototepecensi. 

/ 

Arbor  est  magna  , foliis  Mali  Medicae , virore  tinctis 
exsaturato.  Gumrai  stillat  Copdlli  persimile  , quod  in  assulas 
quoque  candentes,  atque  iliis  similes  cogi  solet,  in  eosdem' 
que  recondi  usus. 

) CAPUT  XLVIII. 

De  COPALXOCOTL , scu  arbore  gimmosa  pruna  ferente. 

Arbor  est , foliis  subrotundis  Prunis  Hispaniensibus  for- 
ma similibus , sed  fructu  modicis  malis,  qui  praedulcis  est,  val- 
de adstringens  et  salivam  stillans  impense  glutinosam.  Haec 
illitu  febres  curat , medeturque  dysenteriis , ac  diarrhoeis. 
Materies  est  operibus  intestinis  aptissima  , et  ad  divorum 
simulacra  elformanda  ceteris  praestantior  : nam  praeter- 
quam quod  se  facilem  artificibus  praebet , nec  findi , neque 
putrescere  , aut  corrumpi  est  promptum.  Resipit  gummi  Co- 
palquahuitf  unde  nomen.  Provenit  regionibus  calidis,  ac 
praecipue  Mechoacanensibus  ^ ubi  Popoaqua  solet  vocitari. 

CAPUT  XLIX. 

De  altera  copalxocotl, 

i 

• Est  6t  sltcrs  eodem  nomine  3rbos  ^ sed  foliis  nisiori— 
bus  5 c|U3mqu3m  similiter  obrotundis  ^ et  in  psrvsm  cuspidem 
desinentibus , fructuque  prunis  aut  nucibus  juglandibus  for- 
ma et  magnitudine  simili.  Hic  impense  adstringit , conglu- 
tinatque , et  est  , si  decoquatur  , edulis  ac  saporis  grati, 
praecedenti  par  , viribusque  et  forma  congener.  Ossis  nu- 
cleus gustu  suavis  est , et  leprae  curandae  , si  eo  corpus 
illinatur , perquam  accomodus.  Nascitur  Tlacuiltcnanci. 

CAPUT  L. 

De  COPALXIHUITL , seu  herba  Copdlli  redolente. 

Frutex  est  Copalxihuitl  quatuor  dodrantes  longus,  mul- 
tos proferens  ramos , caules  lignosos , paulisper  fulvos , fo- 
lia Ocymi,  sed  obrotunda,  inferne  squallentia , superne  ve- 
ro  viridia  , rara  , et  aliquantisper  serrata  , et  baccas  rube- 
scentes. Odorem  suavem  spirat,  ac  Thymi  saporem  prae- 
fert. Calida  est  et  sicca  ordine  tertio  , febrium  arcet  ty- 
pos , ac  succus  expressus  confert  oculis.  Nascitur  Teuhtloa- 
cani , juxta  tesqua , asperaque  et  saxosa  loca. 

CAPUT  LI. 

De  cuiTLjdcop^LLi , seu  stercore  CopcilU. 

Arbor  est  mediocris  magnitudinis,  foliis  obrotundis,  par-^ 
vis , acinisque  racematim  dependentibus , Oxyacanthae  simi- 
libus , valde  odoratis , glutinosisque.  Gummi  fert  candidum, 
subodorum  , ac  valde  durum.  Calida  ordine  fere  tertio  et 
humenti  natura  constat , vocaturque  a quibusdam  Xioqua- 
huitl , quod  stipes  lepra  infectus  videatur.  Nascitur  calidis 
regionibus  Tyauhtepecensibus , montosis , saxosisque  locis. 

CAPUT  LII. 

De  TEUCOP^LLi , seu  Copdlli  Dei. 

Herba  est  Teucopalli  fibratae  innitens  radici  , unde 
caulem  fundit  cavum  , Ferulae  similem  , geniculatum  per 
intervalla  et  candentem : folia  Acocotli , seu  Ligustici  Indi- 
ci , et  in  extremis  caulibus  fructum  comantem  in  musca- 
rii modum , sed  exiliorem , et  flores  lanuginosos.  Calida  na- 
tura constat , atque  adeo  radix  ejus  in  pulverem  redacta, 
additaque  Nanahuapatli  Toholanensi  tuberculis  e gallico  pro- 
cedentibus morbo  mederi  solet.  Regionibus  provenit  calidis. 

CAPUT  LIII. 


De  cop ALQVAVHxiQTL , seu  de  leprosa  arbore  fundente  Co- 


pdlli. 


Arbor  est  Copalquauhxiotl  excelsa  , laevis , et  quae 
facile  membranam  externam  exuat , unde  nomen : foliis  par- 
vis oblongis  , et  rutaceis  , sed  majoribus , et  longioribus: 
fructu  acinoso  , sed  singulatim  dependente.  Liquorem  et 
haec  resinosum  stillat , Copdlli  colore  et  odore  similem , sed 
parcum.  Calida  arbos  est  ac  sicca  ordine  tertio,  odoraque, 
non  sine  quadam  adstringentia.  Eumdem  liquorem  dilutum 
ex  aqua  immiscent  Copdllf  atque  ita  ajunt  egregie  siste- 
re diarrhoeas.  Nascitur  in  calidis  Texaxahuaci  regionibus, 
montosis  et  asperis  locis. 

CAPUT  LIV. 

De  cocoPALTziN  ^ seu  parva  Copdlli. 

Herba  est  Cocopaltzin  radici  fibratae  insistens , unde 
oriuntur  caules  multi , teretes , tenuesque , foliis  ornati  Alsi- 
nes , ex  utraque  parte  caulium  ordine  dispositis.  Calida  her- 
ba est  et  resinosa , unde  sumsit  nomen.  Nascitur  in  cali- 
dis Tepoztlanicis. 

CAPUT  LV. 

De  cocop^LTic , seu  planta  simili  CopMli. 

Herba  est  crassae  insistens  radici , purpureae  , ac  sur- 
culosae , unde  profert  caules,  e rubeo  in  cinereum  elan- 
guescentes ; et  in  eis  folia  Ocymi , sed  majora : fructum 
acinosum , viridem  , racematim  dependentem , et  modicum. 
Radix  calida  est,  odora,  et  adstringens,  unde  nomen.  Jus 
decocti  infunditur  enixis  nimium  defatigatis  sub  partum, 
lassatisque  hominibus , et  nimio  perfractis  labore.  Provenit 
montosis  Chiauhtlae  locis. 

CAPUT  Lvr. 

De  coPALTic , seu  arbore  fundente  gummi  simile  Copdlli. 

Excelsa  arbor  est  , laevis , epidermide  cuticulave  su- 
perne vestita  , quae  suapte  natura  desquamatur  ; unde  no- 
men ; Ocymi  foliis,  fructu  Oxyacanthae  paulo  majore,  pri- 
mo viridi  ac  tandem  coccineo.  Resinam  haec  fundit  can- 
didam , et  paulisper  odoram  , sed  modicam. , quae  ex  aqua 
devorata , ubi  statim  in  lac  solvitur , unius  oboli  mensura, 
aut  per  se  solum , aut  permista  Copdlli , sistit  dysenterias, 
et  sanguinem  undecumque  fluentem  cohibet : vitandum  ta-* 
men  est  auctius  pondus.  Cortex  ligni  calidus  est  ordine  se- 
cundo , odorus , et  grati  saporis  , non  sine  siccitate  et  ama- 

ritudine  quadam  ; hoc  est  gummi  illud  candidum  , quod 
apud  Mexicanos  circumfertur , habeturque  maximi  in  com^ 
pescendis  dysenteriis.  Nascitur  in  calidis  locis  montosisque 
Texaxahuaci.  Sunt  qui  Tztacquauhxihotl  vocent. 

CAPUT  LVII. 

De  QVjiUHXlOTL. 

Arbor  est,  cujus  cortex  interiorque  ligni  pars  rubra  sunt, 
exterior  candens,  et  stipites  rubei,  folia  numerosa,  obro- 
tunda , firma  , laevia , granulis  distincta  , ac  velut  comma- 
culata: flores  circa  mediam  arborem  quoque  rubei  ac  or- 
biculares , fructus  contusus  Thlaspi  modo  et  lente  major. 
Cortex  tritus  atque  impositus  scabiem  curat.  Succus  ger- 
minum sorbetur  adversus  tussim , et  pectoris  asperitatem; 
frigidus  tamen  est,  siccusque,  et  nonnihil  adstringens:  for- 
tassis vero  evenit  sedato  calore,  atque  ita  destillatione  co- 
hibita , aut  a portione  quapiam  leniente  admista  ceteris. 
oQuid  mirum  experimento  compertum  ab  Indis  Medicis 
esse  ita  evenire , cum  ipse  periclitatus  sim  plantas  val- 
de adstringentes  permistas  vino  Meti  mire  urinam  evo- 
care , et  alia  his  similia , quae  primo  videntur  falsa  ; cum 
vero  attentius  considerantur  , atque  expenduntur  , non 
citra  rationem  accidere  censentur  ? Sed  haec  omnia  pro- 
priis reddentur  locis , Christo  optimo  maximo  ^piran- 

te.  Provenit  in  montium  cacuminibus  apud  Ttztollucenses. 

CAPUT  LVIII. 

De  rzTACQVAVHXiOTL , seu  Quauhxiotl  alba. 

Yztacquauhxiotl  , quam  alii  Quauhxiotl  vocant  arbor 
est  mediocris , foliis  obrotundis  , et  stipitibus  atque  pedicu- 
lis rubescentibus.  Gumrni  stillat  candidum , acris  saporis  ac 

I 

tertio,  ut  videtur,  ordine  calens.  Cohibet  hoc  alvum  fluen- 
tem devoratum  ex  aqua  scriptuli  mensura , et  dysenteriis 
mirum  in  modum  opitulatur.  Quin  dolores  illitum  sedat, 
ac  discutit  praeter  naturam  tumores;  aquam , in  quam  in- 
funditur , lacteo  tingit  colore.  Est  et  aliud  genus  eisdem 
praeditum  viribus  , formaque  , vocatum  TlatlahuicquauhxiotL 
sed  gummi  manans  rubescenti , ut  nomen  indicat.  Prove- 
nit in  calidis  Ttzocani. 

CAPUT  LIX. 

De  TECOM^HAC^. 

Arbor  est  magna , folia  ferens  obrotunda , serrata , et 
mediocria  , ac  fructum  in  postremis  ramorum  flagellis  par- 
vum , obrotundum  , fulvum  ac  refertum  semine  , nucleo 
persici  haud  absimili.  Acris  planta  est  , et  odorata  cum 
quadam  adstrictione , calidaque  et  sicca  ordine  tertio.  Fluit 
ab  hac  arbore  scarificata  aut  incisa  , et  interdum  etiam 

sponte  sua,  lacryma  nulli  fere  ignota,  eadem  praedita  tem- 
perie , et  viribus , quam  plerique  loco  myrrhae  substituunt, 
dolores  a flatuoso  spiritu  frigidave  causa  ortos  sedans,  fla- 
tus ipsos  discutiens,  utero  amica,  ventriculum  roborans,  si- 
stens menses,  atque  destillationes  emplastri  modo  imposita, 
quae  ulceribus  etiam  nervorum  opitulatur  , dolores  den- 
tium sedat , frigus  pellit , cerebrumque  et  nervos  resolutos 
fortificat.  Nascitur  apud  Mistecas , necnon  Tancitari  regio- 
nis Mechoacanensis , possetque  in  provincias  nostri  orbis 

paulo  calidiores  vel  mediocri  negotio  transferri. 

« 

CAPUT  LX. 

De  TLAHOELiLOCAQu^HviTL  , scu  de  arhovc  insaniae. 

Tlahoelilocaquahuitl,  quam  Hispani  Carannam  vocant, 
arbor  est  magna,  fulvos  stipites  fundens , laeves  , nitidos,  et 
odoros  : folia  Tecomatl , eodem  modo  in  crucis  formam  com- 
posita. Odora  arbos  est , gustu  acris , et  nonnihil  adstrin- 
gens.  Gummi,  quod  ab  ea  fluit,  Carannam  quoque  vocari  au- 
dio, eisdem  fere  viribus , quibus  Tecomahaca,  praeditam , sed 
vehementioribus.  Pulvis  ipsius  stipitis  devoratus  mire  ven- 
triculum et  cor  firmat , flatus  discutit , frigidam  emendat 
distemperiem , et  uterinos  curat  affectus.  Fama  est  apud  in- 
digenas cacodaemones  eam  arborem  pertimescere , ac  fugere 
et  fascino  adversari  ; corticem  vero  ex  aqua  illitum  con- 

ferre  cordi  , devoratum  autem  cum  Cacaoatl  pectori  simul 
et  cordi  ferre  suppetias.  'Nascitur  apud  Mechoacanum  et 
Mistecam  inferiorem. 

CAPUT  LXI. 

De  hoitziloxitlanethina  , seu  arbore  resina  manante. 

Arbor  est  mediocris,  Liquidambaris  plantae  par,  stipites 
edens  laeves , rectos , extra  exsaturato  virore  tinctos , intra 
vero  candentes,  folia  serrata,  acuminata  , oblonga  , et  ocy- 
minis  quadamtenus  similia:  flores  parvos,  e candido  in  luteum 
colorem  vergentes.  Gustu  arbos  haec  est,  atque  etiam  odore 
quavis  sui  parte  mire  refert  Anethum , ejusque  effectus 
praestat , verum  efficaciores  , nec  sine  quadam  adstringen- 
tia  ; calida  enim  siccaque  prope  ordinem  tertium  videtur 
natura.  Folia  tusa  illitaque  frigora  febrium  arcent.  Jus  de- 
cocti corticum  urinam  et  sudorem  evocat,  obstructa  ape- 
rit, quartanam  curat,  trahit  menses,  cor  roborat , tumores 
praeter  naturam  discutit,  medetur  satietati , firmat  ventricu- 
lum; ac  vapor  decocti  scorpionum  ictibus  medetur,  et  gum- 
mi  odoratum  fundit.  Nascitur  in  calidis  regionibus  Quauh- 
nahuacensihus , et  ubicumque  ligni  frustum  infodiatur , agit 
statim  radices.  Diversa  autem  arbos  est  ab  ea , quae  Foeni- 
culum  resipit , nasciturque  apud  Floridam  regionem , et  jam 
apud  Hispanos  sub  nomine  Saxifragae  circumfertur , quam 

tametsi  adhuc  reperire  apud  novos  Hispanos  non  potuerim, 
audiamque  apud  Mechoacanenses  provenire ; ex  ramo  ad  nos 
e Floridis  allato  et  descripsimus  et  curavimus  depingendam. 

CAPUT  LXir. 

Be  HoiTziLoxiTL , seii  arbote  Balsami  Indici. 

Quam  plantam  Panucini  Chucte  vocant , nostri  vero  In- 
dici Balsami  arborem  , Mexicenses  Hoitziloxitl , seu  affluen- 
tem resina  nuncupare  consueverunt , quod  liquorem  effundat 
Syriaco  Balsamo  simillimum,  neque  odore  aut  viribus  in- 
feriorem , arbos  est  Mali  Medicae  magnitudine  , foliis  Amyg* 
dali  , majoribus  tamen  , obrotundioribus , et  magis*  acumi- 
natis : floribus  in  extremis  ramorum  flagellis,  luteis,  initio 
loculorum  oblongorum  forma , sed  procedente  tempore  quo- 
rumdam velut  foliorum  ceteris  longiorum  , et  latiorum  ; in 
quorum  extremitatis  cavitate  semina  inclusa  continentur 
candentia  , et  in  quemdam  pallorem  inclinantia , oblonga,  et 
paulisper  contorta  , seminibus  Mali  Medicae  similia  , aut 
verius  his,  quos  Haitini  vocant  Manies , ac  saccharo  velut 
strobilos  nostri  incrustare  solent,  de  quibus  suo  loco  est 
dicendum  a nobis.  Inciso  ergo  quovis  anni  tempore  hujus 
arboris  cortice , stipiteve , sed  praecipue  exactis  jam  atque 
desinentibus  imbribus , liquor  ille  nobilis  toto  orbe  celeber,^ 
necdum  satis  laudatus  stillat , quem  Balsamum  appellant,’ 

e fulvo  in  nigrum  inclinans  colorem , sapore  acri , et  pau- 
lisper amaro,  odore  vehementi,  sed  tamen  gratissimo, quar- 
to fere  ordine  siccus  ac  calidus , subtilium  partium , non 
sine  quadam  adstrictione  et  corroboratione.  Extrahitur  idem 
decoctis  etiam  surculis  minutim  incisis  ex  aqua , et  vitro 
excepto  innatanti  liquore  , sed  viribus  inferior , innumeris 
morborum  generibus  propellendis,  atque  sanandis  utilis:  nam 
tres  quatuorve  guttae  matutino  ante  cibos  linctae  ventricu- 
lum a frigida  causa  imbecillem  confirmant , urinam  et  re- 
num vesicaeque  excrementa  evocant , pelluntque  e corpo- 
re , aperiunt  obstructa , ac  medentur  respirationis  difficul- 
tati. Ventriculi  et  alvi  dolores  sedant , commendant  colo- 
rem , ac  juvenilem  vigorem  diutius  conservant , et  tuentur. 
Quin  liquor  ille  in  pessulos  elFormatus  ac  obditus  vulvae  se- 
cundas emortuosque  infantes  trahit , partum  accelerat , et 
sterilitatem  a frigidis  humidisque  ortam  humoribus  profli- 
gat. Dolores  ab  eisdem  causis  enatos , ubicumque  contin- 
gant , extrinsecus  illitus  sedat , flatum  et  tumores  praeter 
naturam  discutit , cerebrum  corroborat , nervorum  origini 
impositus  auxiliatur  paralysi , et  eorum  gelidis  omnibus  me- 
detur morbis.  Colicis , iliacisque  et  articulorum  doloribus 
mire  est  utilis.  Quin  vulnera  recentia  conglutinat,  et  sa- 
nat inveterata , ac  diutinarum  febrium  repetentia  frigora 
cervici  dorsoque  illitus  pellit.  Idem  praestat  ab  ipso  semi- 

ne  expressum , oleum  , mitius  tamen,  benignius  ac  mollius, 
<^uamvis  acre  cjuocjue  sit  , gratissimi  odoris , gustucjue  et 
odorum  et  suave  , et  tertio  calorincum  ordine  j cjuod  nos 
omnium  primi  curavimus  praelo  extorquendum : est  autem 
oleo,  quod  ab  amygdalis  amaris , aut  nucleis  persicorum  ex- 
primitui , sapore  atque  odore  simile,  sed  odoratius,  vehemen-' 
tius , et  acrimoniae  longae  majoris.  Regionibus  provenit  ca- 
lidis, qualis  est  Panudna  , unde  impositum  nomen  : est  et 
ad  Hoaxtepecenses  hortos  a Regibus  Mexicanis  delitiarum 
et  magnificentiae  gratia  translata  , ubi  eam  rursus  vidimus 
editis  ac  montosis  locis,  etsi  ad  campestria  jam  hominum 
cura , atque  indulgentia  descenderit , cultaque  et  hortensia 
velut  coacta  amet ; unde  sperare  aliquis  possit  loca  Hispa- 
niarum  calidiora  minime  refugituram.  Sunt  et  alii  liquores 
simplices  atque  compositi,  quos  eodem  nomine  Hispani,  qui 
ad  has  regiones  penetravere  , appellant ; verum  de  eis  tum 
inter  Haitinas  ^ tum  inter  has  Novae  Hispaniae  plantas ,. a 
quibus  stillare  pararique  solent,  Domino  concedente  loque- 
mur. 

CAPUT  LXIIT. 

De  TziNACANCviTLAQvyiHviTL  ^ seu  arbore  ferente  gummi 

simile  stercori  vespertilionum, 

4, 

Tzinacancuitlatl  , quod  Laccam  ojfcinae  vocant  , gum- 
mi est  arboris  inconditae , ac  mediocris  magnitudinis.  Haec 

foliii  fert  JVjfzz^Mzr/  brevis  tenuisejue  ex  utrscjue  rsmorum 
parte  serie  quadam  procedentia , stipites  ac  ramos  purpu- 
reos  , obtectos  gummi , quod  diximus  , nequaquam  a formi- 
cis elaborato , ut  quidam  per  inscitiam  putant , sed  ab  ipsis 
arborum  ramis  undiquaque  stillante,  et  eisdem  velut  tubu- 
li quidam  adhaerescente.  Dc  usibus  ejus  Arabes  rogentur, 
ne  nos  rursus  dicta  dicamus  in  tanta  praecipue  temporis 
angustia  , et  rerum  describendarum  copia.  Illud  etiam 
notum  est  admista  resina  massam  ex  eo  gummi  parari, 
quam  Lacteam  corrupta  dictione  vocant , signandis  litteris, 
aliisque  schedis  aptissimam  ^ addita  vero  his  arena  crassi u- 
scula,tusa,  percoctisque  omnibus  in  placentulam  cogi,  quae 
admota  igni  e vestigio  emoliescat,  perfrigerata  vero  eam  du- 
ritiem ac  firmitatem  contrahat , quae  ferrum  , lapides  et 
gemmas  excedat , rumpatque , quod  nos  experimento  ipso 
cognovimus.  Nascitur  apud  MctztitlMenses , apud  quos  ea- 
dem Tlahoitolquahuitl , vel  arcus  arbor  consuevit  appellari. 

CAPUT  LXIV. 

De  cmCHioAQVAHviTL  ^ seu  arbore  nutricis. 

Arbor  est  Chichioaquahuitl  mediocris  magnitudinis, 
foliis  obrotundis  , mediocribus,  mollibusque.  Lacte  manat, 
unde  nomen , floreque  et  fructu  , ut  referunt^,  caret.  Fri- 
gida et  sicca  temperie  constat , admodumque  adstringente 

natura;  quo  fit,  ut  pulvis  paratus  e radicis  corticibus  me- 
deatur ulceribus , eademque  cicajtrice  obducat.  Provenit  mon- 
tium lateribus  regionum  calidarum,  qualis  est  Quauhnahiia- 
censis. 

CAPUT  LXV. 

De  CHiCHioALPATLj , seu  mammarum  medicina. 

Radices  fundit  Ghichioalpatli  multas  , candentes , et 
longas , ab  unica  radice  prodeuntes : caules  binos  cubitos 
longos , et  in  his  folia  Amygdali  serrata  , ampliora  tamen, 
et,  graciliora , florem  luteum  rubris  lineis  intercursantibus 
insignem , oblongum  , et  calyculorum  formam  referentem, 
cujus  extremum  quiddam  anguinae  linguae  simile  occupat. 
Frigefacientis  est  atque  humectantis  temperiei.  Succus  ra- 
dicis mammis  illitus  earum  lac  auget , unde  nomen  ; et 
alios  huic  temperiei  peculiares  effectus  praestat,  quos  gra- 
tia brevitatis  singulatim  non  duximus  enarrandos ; etsi  In- 
di Medici  unam  tantum  aut  alteram  cujusque  medicamenti 
facultatem  norint , et  hanc  magna  ex  parte  praecipuam. 

CAPUT  LXVI. 

De  CHicmo^LxocHiTL , seu  mammarum  Jlore. 

Arbor  est  Chichioalxochitl  mediocris , stipites  medul- 
la refertos  fundens , teneros , et  lacte  manantes ; Papayae 
vocatae  arboris  folia , Ricini  ve  , sinuosa  scilicet  et  magna; 

tres  enim  aequant  longitudine  spithamas  , quatuorve , ac 
tres  amplitudine.  Fructus  adnascitur  stipitibus , quod  etiam 
evenire  videmus  apud  veterem  orbem  Sycomoro , apud 
hanc  vero  Novam  Hispaniam  arboribus  permultis  , quales 
sunt  genera  Xocof/ , seu  Frmorum  , Xiloxochitl , Hoeipo^ 
chotl , Quauhcacaoatl , Cozcaquahuitl , Tecomatl , Tezontza- 
potl ^ Xicotltzapotl ^ Fapayae^  et  aliae  similes,  de  quibus  suis 
locis  dicetur.  Est  autem  fructus  luteus  et  oblongus,  initio 
tamen  viridis  , melonis  mediocris  magnitudine , saporeque 
et  odore.  Floris  usum  praestat  ac  postea  cibi : interna  ex 
albo  circa  initia  rubescunt , procedente  vero  tempore  fiunt 
nigra  , et  gossypina  videntur  intersectis  globulis  tribulo  si- 
milibus aut  bellariis  e Mali  Medicae  flore  parari  solitis. 
Radix  est  Napo  similis  plurimis  adnascentibus  surculis  j flos 
vero  albus  et  similis  Omixochitl , quaternis  constans  folio- 
lis , praegrati , atque  jucundi  odoris. 

CAPUT  LXVII. 

De  TTzcviNCHicHioALLi , seu  tnatntna  canina. 

Radicem  fundit  Ytzcuinchichioalli  fibratam,  caules  qua- 
dratos, striatos,  duos  dodrantes  longos,  et  geniculis  inter- 
ceptos , folia  Chamaedryos , et  flores  parvos  ac  luteos.  Odo- 
ra est , secundo  ordine  calefaciens , exsiccans  , atque  ad- 
stringens.  Pulvis  foliorum  medetur  ulceribus , si  aqua , cui 

fuerit  immistus,  quotidie  bis  abluantur.  Est  etiam  utilis  diar- 
rhoeis. Nascitur  in  planis  ac  calidis  locis  Tepecuacuilcensibus. 

CAPUT  LXVIII. 

De  QUAUHCHiCHio:4LLi , scu  mammarum  arbore. 

Arbor  est  magna  Quauhchichioalli  , quam  Ttzoca- 
nenses  Axoloquahuitl , seu  arborem  Axolotl  vocant  , foliis 
ternis,  Rhombi  figura,  mediis  tamen  majoribus,  purpureis 
stipitibus,  ac  fructu  cymbalorum  forma  pendenti,  nec  plu- 
rimum balsamino  absimili.  Radix  est  praedulcis , ac  grati 
saporis : frigida  constat  temperie  : propinatur  enixis  , quan- 
do ducuntur  in  Temaxcalli  corroborandorum  membrorum  gra- 
tia. Cancerosis  ulceribus  in  pulverem  redacta  medetur,  non- 
nihil adstringit , atque  fluentem  alvum  coercet  : exhibetur 
quoque  ad  placandas  febres , et  puerorum  appetentiam  ex- 
citandam. Provenit  Quaucbichinullae , agri  Quauhnahuacensis. 

CAPUT  LXIX. 

De  TZ^aV^iNGUENl. 

Tzaguangueni  , quam  alii  a natali  loco  Zacualpensem 
plantam  vocant , alii  Totolicxitl , alii  Comalquilitl  et  Mechoa^ 
canenses  Xezefz/,  radici  innititur  fibratae  , unde  profert  cau- 
les sex  dodrantes  longos , folia  angusta  et  prolixa , magna- 
que  ex  parte  quina , et  simWh  'Tztauhyatl , seu  Indico  Ab* 

sinthio  j ac  coccineos  flores.  Admota  haec  haemorroidibus, 
aut  brachio  appensa , eas  exsiccat , atque  corrugat.  Prove- 
nit Zacualpae , et  Quauhnahuaci  campestribus  udisque  locis. 

CAPUT  LXX. 

De  chjchicj^quilitl  , seu  olere  aquatili  amaro. 

Radices  fundit  capillis  similes  Chichicaquilitl  , et  in- 
de caules  cinereos,  foliis  ornatos  obrotundis,  mediocris  ma- 
gnitudinis , luteosque  et  calyculorum  forma  flosculos.  Fri- 
gida natura  constat.  Jus  decocti  ejus  bibitur  adversus  san- 
guinis'eruptiones,  atque  puncta,  quae  febres  synochas  co- 
mitari solent.  Campestribus  humectisque  locis  nasci  gau- 
det , agrorum  praecipue  Mexicanorum. 

CAPUT  LXXI. 

De  CHicmc-^QViLiTL  secunda. 

Radicem  profert  Chichicaquilitl  secunda  longiusculam 
et  tenuem , exiles  cauliculos , teretesque , et  in  summo  eo- 
rum flosculos  purpurascentes  ex  albo  , et  in  pappos  tan- 
dem abeuntes  in  calyculis  scariosis : folia  vero  Coronopi.  Ad 
Cichorii  species  videtur  pertinere , frigidaque  temperie  con- 
stat , etsi  partes  quasdam  amaras ' participet , unde  ortum 
est  nomen.  Satietati  puerorum  medetur,  foliorum  atque  ra- 
dicum decoctarum  jus  diarrhoeas  coercet  , punctis  opitu- 

latui , exaiitheitiata  exsiccat-,  febres  exstinguit,  visum  cla- 
rificat, pruritum  sedat,  calorem  capitis  puerorum  exstin- 
guit, ac  ferventem  sanguinem  et  cutem  in  tubercula  sese 
attollentem  refrigerat.  Jus  decocti  ejus , salisque  et  fuliginis 
bibitum  dicitur  fluxum  nimium  menstruorum  coercere.  Na-- 
scitur  temperatis  regionibus,  ac  locis  humentibus,  velut  Acui- 
tlapani , ubi  ajunt  folia  tusa  et  admota  ulceribus  et  tumo- 
ribus praeter  naturam  mederi , praecipue  si  eadem  semun- 
ciae pondere  in  pulverem  redacta  devorentur.  Sunt  qui  Ttal- 
matzallin  vocent. 

CAPUT  LXXII. 

De  CHiCHiCQXJAHuiTij , seu  arbore  amara. 

Arbor  est  Chichicquahuitl  magna,  folia  Mali  Medi- 
cae ferens , florem  candentem  , et  magnum , ac  fructus  os- 
siculis olearum  paulo  ampliores  , simili  tamen  forma  nu- 
cleum candidum  continentes.  Amari  est  saporis , unde  no- 
men : odora , calidaque  ordine  tertio  , atque  exsiccante  na- 
tura. Folia  trita,  illitaque  scabiem  curant,  et  tumores  prae- 
ter naturam  discutiunt,  satietati  medentur  devorata,  et  ven- 
triculi acoii.  Cortex  laevigatus  et  trium  drachmarum  pon- 
dere epotus  dysenterias  sistit , ventriculique , alvi , et  pecto- 
ris dolorem  a causa  frigida  ortum  sedat.  Provenit  Oapd- 
> Teoitztlae , Xalatlaci , Fetzco^ui , et  lioeyacocotlae , re- 

gioaibus  nempe  calidis , temperatis  ac  frigidis , et  montosis 
atque  campestribus  locis,  nullum  caeli  statum  , nullumque 
refugiens  solum , sed  ubivis  sponte  luxurians.  Tilancenses 
Mistecae  superioris  Ezqiiahuitl  vocant. 

CAPUT  LXXIII. 

De  CHiCHicQu^HuiTL  secimda. 

Arbor  est  Chichicquahuitl  secunda  praecedenti  similis, 
sed  foliis  longe  minoribus , floribus  luteis  et  magnis  , fru- 
ctu minori , dulcique  et  amaro  sapore  promiscue  constans. 
Jus  decocti , aquave , ubi  cortex  maduerit , juvat  pectus, 
menses  evocat , alvum  infusa  extergit , dolores  a frigore  or- 
tos sedat , colicisque , et  iliacis  opitulatur  alfectibus : item 
atshmati  ceterisque  recentibus , aut  inveteratis  pectoris  mor- 
bis. Nascitur  in  calidis  Oapdni. 

CAPUT  LXXIV. 

De  cmcmcQUAHuiTL  tertia, 

Chichicquahuitl  tertia , quam  distinctionis  gratia  race- 
mosam vocare  possis , arbor  est  magna , foliis  Mali  Medicae, 
acinis  nigris  racematim  dependentibus , unde  cognomen. 
Amara  est  valde  , calidaque  et  sicca  ordine  tertio  natura. 
Cortex  in  farinam  redactus  medetur  ventris  dolori , satieta- 
ti , colicae , flatui , ac  frigori.  Mexicanis  emporiis  sunt  sti- 

pitum  cortices  venales  ad  praenarratos  usus.  Nascitur  jux- 
ta Aethnae  radices , non  procul  ab  Attatacco  oppido  igno- 
bili. 

CAPUT  LXXV. 

N. 

De  cmcHicQUAHViTL  volubili. 

Volubilis  planta  est , folia  ferens  Limoniae  Mali.  Ap- 
petentiam excitat , ventriculum  frigidum  calefacit  roborat- 
que.  Amara  constat  ac  salivosa  natura , et  tertio  fere  ca- 
lefacit ordine.  Nascitur  Hoaxtepecensibus  agris , ubi  eam 
offendimus. 

CAPUT  LXXVI. 

De  CHiCHicxiHuiTL , seu  herba  amara. 

Herba  est  Chichicxihuitl  , ut  nomen  indicat , amara, 
crassae  et  fibratae  insistens  radici;  ex  qua  prodeunt  caules 
multi , folia  serrata  , proxima  querneis , sed  magis  acumi- 
nata, flores  in  summa  parte  caulium,  qui  non  consene- 
scunt , pilis  similes , ac  tandem  abeuntes  rn  pappos , . ma- 
nente semine  longiusculo  et  nigro.  Amara , ut  diximus , est, 
ac  tertio  calens  ordine.  Liquor  ejus  permistus  succo  lAeuh- 
tic , et  foliorum  Copalquahuitl , et  Tlaolton , aequa  singulorum 
mensura , si  omnia  excipiantur  meile  ceterorum  aequante 
pondus  densenturque  in  emplastrum , atque  affigantur  lieni 
obstructo,  permittanturque  aliquandiu  adhaerescere,  resera- 

tur  id  viscus  nigris  attrabiliosisque  succis  inde  discussis, 
atque  evocatis. 

CAPUT  I.XXVII. 

De  TEPETL^CHiCHicxiHuiTL  , seu  herba  amara  in  montibus 

provenienti, 

Tepetlachichicxihuitl  , quam  alii  Chichicxihuitl  vocant, 
herba  est  radici  insistens  fibratae  et  candenti , unde  profe- 
runtur caules  tres  spithamas  iongi , tenues , fusci , rotundi, 
ac  laeves  : folia  Chamaedryos  odora , et  serrata , aspera  et 
subalbescentia  inferne:  flores  in  summis  caulibus  pallescen- 
tes e candido , atque  pilosi  in  stellularum  modum  , unde 
oritur  oblongus  ac  parvus  fructus.  Radix  est  odora , et  ter- 
tio ordine  calens  atque  sicca , et  subtilium  partium , non 
sine  amaritudine,  unde  nomen.  Herba  est  magni  momenti, 
et  cujus  decocti  jus  satietati  et  pectoris  affectionibus  plu- 
rimum inserviat,  semel  singulis  quibusque  diebus  matutino 
propinatum:  pituitam  enim,  atque  bilim  per  superna  infer-< 
naque  expurgat.  Nascitur  in  calidis  collibus. 

CAPUT  LXXVIII. 

De  cmcmcPATLi  prima  , seu  medicamento  amaro. 

Herbula  est  Chichicpatli  foliis  Ilicis  nostratis , cujus 
pulvis  devoratus  medetur  dolori,  ventris , satietatique.  Ama- 

ra  f n!m  est , ut  indicat  nomen , et  calidae  naturae.  Prove- 
nit regionibus  calidis  Quauhquechidlae, 

1 

CAPUT  LXXIX. 

De  cmcmcpATLi  secunda. 

Volubilis  est  genus  , radice  crassa  et  surculosa , foliis 
Amygdali,  sed  latioribus.  Cortex  radicis  duarum  drachma- 
rum pondere  devoratus  alvum  fluentem  cohibet  , ac  fla- 
tum discutit : amara  enim  est , ac  tertio  ordine  calefaciens 
cum  adstringentia  insigni.  Nascitur  ia  calidis  saxosisque  lo- 
cis , adeoque  Tepoztlanensibus. 

CAPUT  LXXX. 

De  cmcmcPATLi  tertia. 

Caulem  profert  Jasmini,  per  intervalla  singulorum  do- 
drantum  geniculatum , prodeuntibus  e singulis  nodis  binis 
foliis  amygdalinis,  et  radices  crassas  ac  longas.  Curant  hae 

t 

unciae  unius  pondere  tritae  ac  devoratae  ex  aqua,  aut  vi- 
no , satietatemi,  atque  intemperiem  frigidam  ventriculi , et 
quosvis  frigidos  pectoris  morbos  temperant  ; calefacientes 
enim  sunt  ordine  tertio , et  amaro  sapore.  Nascitur  in  ca- 
lidis  Tepoztlanensibus  asperis  et  montosis  locis. 

. / CAPUT  LXXXr.  ■ ’ 

1 

De  amcHicPATLi  quarta.  . - • 

Chichicpatli  quarta  , quam  distinctionis  gratia  a loco 
_ ' ■ * 
natali  Teocaltznicensem  vocare  possis,  radicem  fundit  sur- 
culosam, Caules  cinereos , praelongos  : et  in  eis  folia  "Mali 
Medicae  tenuia,  mollia , et  oblonga,  ac  flores  luteos  et 
comantes.  Radix  est  amara  et  adstringens,  calidaque  et  sic- 
ca ordine  tertio.  Jus  decocti  ejus  coercet  diarrhoeas,  sa-t 
tietatique  et  membris  perfrigeratis  mederi  solet.  Nascitur 
in  calidis  et  saxosis  locis. 

A 

CAPUT  LXXXII. 

De  cmcHfc'p.^TLi  quinta , seu  Tldcotepecensi. 

Herba  est  duas  spithamas  longa,  radicibus  innixa  sur- 
culosis , fibratisque  , unde  fundit  caules : et  in  eis  Limo- 
niae  Mali  folia.  Amara  est,  calidaque  et  sicca  ordine  ter- 
tio. Ventris  medentur  inflationibus  hydropique  radices  un- 
ciae unius  pondere  siliquastro  permistae  , si  redactae  in 
farinam  ex  aqua  Absynthii  Foeniculive  devorentur.  Prove- 
nit juxta  montium  Ocortucensium  fauces.  Est  et  alia  mino- 
ribus foliis,  quae  quoniam  eadem  facultate  constat,  neque 
a me  enarratur,  neque  imagine  exprimitur. 


/ 

' CAPUT  LXXXIII. 

\ 

De  cmcmcp^Tzi  sexta. 

Radicibus  innititur  surculosis , fibratisque , unde  pro- 
fert caules  tenues , binas  spithamas  longos , folia  Ocymi, 
serrata  , et  aspera  , quamquam  obrotundiora  , ac  florem 
candentem.  Radices  sunt  gustu  odorae,  sapore  Siser  qua- 
damtenus non  sine  amaritudine  referentes  , calidaque  et 
sicca  ordine  secundo  natura,  aut  amplius,  subtiliurnque 
partium  , atque  ita  trium  drachmarum  pondere  dicuntur 
satietati  , et  pectoris  affectionibus  mederi.  Provenit  yoala- 
ni , calidis  atque  montosis  locis. 

CAPUT  LXXXIV. 

De  cmcHicPATLi  septima. 

A- 

Herba  est  foliis  Chamaedryos  asperis , luteis  floribus 
circa  postremos  caules  coacervatis , et  calyculis  oblongis 
contentis,  caulibus  quaternas  fere  longis  spithamas , ac  ra- 
dice surculosa.  Appetentiam  dejectam  excitant  radices,  fo- 
liave  tusa  pugilli  mensura , atque  ex  aqua  devorata : tumo» 
res  discutiunt  et  maturant , dolorem  alvi  leniunt  , frigori 
obsistunt , torminibusque  flatus  discutiunt , scabiem  capitis 
curant  et  pediculos  necant ; quae  odora  sunt , et  amari 
saporis.-  Radix  est  amaritudinis  expers,  odora  et  acris,  ca- 


CCC  2 


$88  HISTOR.  PLANTARUM  - 

lida  siccaque  natura,  et  partium  subtilium.  Ex  qua  tem- 
perie poterit  quivis  hanc  plantam  permultis  aliis  morbo- 
rum  generibus  curandis  aptare  ^ egregium  enim  est  medi- 
camentum, et  ab  indigenis  Mbitum  maximi.  Provenit  Tz- 
tolucae  inter  sata. 


CAPUT  LXXXV. 

De  CHiCHicp^TLi  octava , seu  Mactlactlandnsi. 

j 


Tlatlancuayae  similis  est , atque  adeo  ejus  species.  De- 
vorantur folia , quae  calida  et  sicca  sunt , adversus  satie- 


tatem. 


CAPUT  LXXXVI. 

De  cmcHicPATu.  Teotioacanensi. 


Tlacoxochitl  species  videtur  Chichicpatli  Teotioacanen- 
sis , nam  et  radices , caules , folia , flores  et  facultates  si- 
milia sunt : flores  tamen  habet  haec  candentes : illa  purpu- 
reos j et  illius  radix  saporem  Pastinacae  praefert , a quo 
longe  abest  Chichicpatli,  Nascitur  locis  montosis  inter  saxa.' 


CAPUT  LXXXVII. 

De  CHiCHicpjiTLj.  Xoxopancensi, 

Herba  est  ad  nascens  magnis  arboribus  sylvarum  oppi- 
di Quauhtutulanensis  juxta  ramos  summos.  Tusa  ac  reso- 
luta ex  aqua  propinatur  longo  itinere  defessis  confractis- 

qii6  5 aut  cjuamcumque  ob  causam  delassatis  j in  quem  usum 
semel  quotidie  potari  solet  ex  aqua  , praecipueque  tempo- 
re matutino.  Amara  est , ut  nomen  indicat  , calidaque  et 
sicca  ordine  tertio  natura. 

V 

CAPUT  LXXXVIir. 

De  CHiCHicp^TLT  nona. 

Radici  insistit  fibratae,  unde  proferuntur  caules  multi, 
recti  et  purpurascentes:  et  in  eis  folia  Mali  Medicae  an- 
gustiora, adjectis  aliis  parvulis  ab  eadem  origine  prodeun- 
tibus , eadem , qua  ceterae  hujus  nominis , natura.  Satietati 
medetur , flatum  discutit , et  dolorem  ventris  tollit.  Nasci- 
tur Tepuztlani  locis  montosis. 

CAPUT  LXXXIX. 

r 

De  TLALCHiCHiCPATLi  5 scu  dc  herba  amara  ^ humili  atque 

terrestri. 

Volubilis  est  sese  convolvens  arboribus,  multosque  pro- 
ferens stipites , tenues , teretes  , virides , 'et  per  intervalla 
geniculatos : folia  Lini , angusta , longa  raraque  , et  sili- 
quas per  intervalla  binas,  lanugine  bombycina  refertas,  flo- 
resque exiles  et  pallentes.  Sapor  est  amarus  , tempe- 
ries tertio  calefaciens  et  exsiccans  ordine  , aut  amplius. 
Jus  decocti  ejus  discutit  flatus,  pellitque.  Nascitur  in  mon- 

tibus  Xoxichimilcensibus  , ubi  eam  depingendam  curavimus. 

CA?UT  XC. 

De  QU^UHCHicmcp^TLi  ^ seu  ChichicpatU  montana. 

Volubilis  est  genus  Quauhchichicpatli  , folia  ferens  Li- 
monis , sed  latiora , molliaque , ac  caules  teretes  et  tenues. 
Amara  planta  est , unde  nomen , calidaque  et  salivosa  na- 
tura, Dysentericis  mire  confert  radix  trita  , epotaque  ex 
aqua  Plantaginis  semunciae  mensura.  Provenit  Hoaxtepe- 
censibus  montibus  adhaerens  saxis : insignis  herba  ob  prae-* 
stantissimos  ejus  in  medicina  usus. 

CAPUT  xci. 

De  TEcmcmc  Teocaltzincensi. 

Techichic  , seu  herba  amara  lapidum  , radicem  fundit 
crassam  ac  surculosam  , caules  fuscos , laeves , teretes , et 
tenues , sex  dodrantes  prolixos ; folia  similia  sagittarum  mu- 
cronibus , aut  peltae  amazonicae , non  sine  intermistis  ca- 
preolis , alba  et  aspera  y et  Tyauhtlinos  flores  in  comarum 
formam  coacervatos.  Folia  sunt  amara,  calida  et  sicca  or- 
dine tertio.  Jus  decocti  ejus  dolores  membrorum  tollit,  sin- 
gulis quibusque  diebus  matutino  epotatum , donec  aufera- 
tur dolor.  Nascitur  in  calidis  collibus  Teocaltzinci.  Aliam 
eodem  nomine  plantant  vidi  apud  Tacapichtknses , amaram 

quoque  et  acrem  , foliis  trifidis,  angustis , et  longis  , radi- 
cibus innixam  capillorum  forma  et  aquosis  provenientem 
locis , quae  tertio  fere  ordine  calefacere  mihi  visa  est ; ac 
tertiam  aliam  apud  Ocoitucenses  radicis  surculosae  et  par- 
vae, florum  candentium , et  foliorum  obrotundorum , Majo- 
ranae  similium  , acrem , odoratam  gustu  et  naturae  cale- 
facientis ; cujus  folia  devorata  ex  aqua  dimidii  pugilli  men- 
sura alvum  leniter  solvunt.  Calefacit  , ut  videtur-,  exsic- 
catque  tertio  gradu.  Offendi  alteram  herbam  hujus  nomi- 
nis inter  sata  ^tztolucus , foliis  angustis  et  longis  statim  a 
radice  prodeuntibus,  caulibus  tenuibus  et  multis,  circa  ex- 
trema spicatis,  pungentibusque  , et  subalbidis  , reliquae  in- 

I 

star  plantae , fibratis  radicibus,  frigidae  et  humentis  naturae, 
ac  inflammationes  repellentis  non  sine  quadam  lubricitate. 
Carebat  odore  et  sapore  , quemadmodum  videtur  magna 
ex  parte  decere  herbas  hujusnaodi  temperiei. 

■ • CAPUT  XCII. 

De  ELOQUILTIC , seu  EloH  olus  , quam  alii  Techichic  vocant. 

Radice  firmatur  Eloquiltic  longa , et  digitum  crassa, 
unde  mittit  stipites  sarmentosos , virore  diluto  tinctos , ro- 
tundos ac  tenues  , et  duos  cubitos  longos , refertos  foliis 
Mali  Persicae , latioribus  et  tenuioribus , flores  albos  modi- 
cos cristarum  forma.  Calida  est  quarto  ordine,  acris  et 

amara ; ventriculum  ob  frigus  imbecillem  corroborat  a dua* 
rum  drachmarum  mensura  devorata  , et  medetur  satietati. 
Nascitur  in  montibus  regionum  temperatarum,  ac  Septembri 
mense  floret. 

CAPUT  XCIII. 

De  TLACOcmcmc  Ocopetiayucae. 

Herba  est  surculosae  radici  innixa , unde  profert  stipi- 
tes tres  cubitos  longos,  teretes  et  purpureos:  folia  serrata. 
Salviae  similia , sed  aliquantisper  latiora  , inferne  subalbida, 
ac  virescentia  superne , et  flores  in  supremis  caulibus  can- 
didos , et  in  pappos  abeuntes.  Succum  unciae  unius  radi- 
cum potatum  ex  aqua  ajunt  pituitam  per  inferna  vacuare. 
Calida  est,  acrisque  et  amari  saporis.  Mederi  ajunt  Panu- 
censes  scabiei  ventrisque , dolori  ac  splenem  minuere. 

CAPUT  xciv. 

De  rzTACPATLicmcHiPiLTic  , seu  candida  medicina , simili 

Chichipillin. 

Yztacpatlichichipiltic  , quam  alii  Chichipiltic , alii  ve- 
ro Tlacochichic  vocant , radici  innititur  longae  , mediocri- 
ter crassae , et  candenti , ex  qua  prodeunt  caules  cubita- 
les, folia  parva,  leguminibus  sapore , odore  et  forma  si- 
milia , ac  flores  purpurei.  Tusa  haec  adhuc  virens , et  laevi- 

gata , plagisqu6  admota  inspersave  easdem  conglutinat  , et 
cicatrice  confecta  et  expurgata  sanie  obducit  et  tumoribus 
praeter  naturam  medetur  j solet  etiam  pulvis,  ubi  expedit, 
albumini  ovi,  priusquam  applicetur,  commisceri:  quod  si  ea- 
dem mensura  Tolopatli  adjungatur,  egregium  fiet  medica- 
men feminis , quarum  optatur  conceptus  ; verum  purgato 
corpore  menstrua  decentibus  medicamentis  evocantur , et 
tandem  ori  uteri  Olli  et  Poxuhoac  admoventur  admista,  at- 
que ita  demum  homini  generando  uterus  redditur  aptus.  Sunt 
qui  praedictis  addant , trium  drachmarum  pondere  devora- 
tam ladicem  febrem  vacuatis  superne  aut  inferne  humori- 
bus sanare  et  excitare  mortuam  appetentiam.  Amara  haec 
est  calidaque , et  sicca  ordine  tertio  natura  et  adstringens. 
Nascitur  in  montibus  Mexi canis. 

CAPUT  xcv. 

De  CHiCHiCTZOMPOTomc , seu  Tzompotonic  amara. 

Herba  est  quatuor  dodrantes  prolixa , foliis  Origani  mi- 
nime serratis , caulibus  tenuibus  , radice  candenti  et  surcu- 
losa , albis  floribus  , modicis  et  comantibus  , in  pappos- 
que abeuntibus.  Radix  calefacit  et  exsiccat  ; eadem 
sesquidrachmae  pondere  trita,  atque  devorata  pituitam  ex- 
purgat persuperna  secure  ac  citra  angorem.  Nascitur  circa 
colles  Ocopetlayucae. 

CAPUT  XCVI. 

De  CHiCHiCTZTic  , seu  herba  frigida  et  amara. 

Arbor  est  parva , foliis  Ilicis , sed  majoribus , et  mini- 
me serratis.  Frigida  constat  natura,  et  admodum  glutinosaj 
quamquam  partibus  quibusdam  calidis  carere  nullus  tergi- 
versari possit.  Medetur  febribus,  fluxibusque,  praecipue  or- 
tis a calore.  Nascitur  in  calidis  saxosisque  et  montosis  Ttzo- 
cani  locis. 

CAPUT  XCVII. 

De  co^QUuiHViTL  , seu  urborc  anguina. 

Arbor  est  magna  Coaquahuitl  , foliis  Menthae , sed 
minime  serratis  , stipites  undequaque  ornantibus  , ac  flore 
purpureo  modico ; ex  quo  siliquae  per  summa  caulium  gi- 
gnuntur , palmum  longae  , a quibus  sumsit  nomen  ; contor- 
tae enim  sunt  ac  vermes  anguesve  quadamtenus  imitan- 
tes , semine  lentibus  simili , minori  tamen  refertae.  Vis  est 
frigida  atque  adstringens;  quo  fit  ut  aqua,  ubi  radices  ali- 
quamdiu maduerint , febres  exstinguat  , calidam  quamque 
intemperiem  emendet , inflammationibus  obsistat , coerceat 
alvum,  et  multis  aliis  ad  hunc  modum  praestandis  sit  utilis. 

CAPUT  xcviir. 

De  COATEZQVILITL , seu  altero  Sisymbrio  montano. 

Sisymbrio  alteri  Dioscoridis  similis  est , itidemque  edu- 
lis, sed  montosis  et  arentibus  locis  proveniens.  Nec  aliud 
de  ea  planta  adhuc  accepi. 

CAPUT  XCIX. 

De  COATETL  , seu  serpente  saxorum. 

Radicem  fundit  crassam  magnamque  Coatetl,  folia  lon- 
ga , angusta  , nec  tamen  parva  , floremque  album  in  co- 
rymbis. Radix  imposita  lethiferis  glandulis  medetur  et 
locum,  cui  admovetur,  exurit. 

CAPUT  C. 

De  tricuspide  coanenepilli.,  seu  Mazae oanene pilli  ^ quod  est 
Coanenepilli  cervinum^  seu  CihoacoanenepilU. 

Volubilis  quoque  est  tricuspis  Coanenepilli  , ita  a me 
cognominata  ob  formam  foliorum.  Radix  est  fibrata  , lutei 
flores  , et  capreoli  similes  praecedentibus.  Temperata  est 
aut  nonnihil  calida  natura.  Semen  retentum  pellit , appeten- 
tiam excitat , atque  devorata  duarum  drachmarum  mensura 
bilim  pituitamque  vacuat  mediocriter  per  inferna.  Provenit 
locis  calidis  et  campestribus  Tacapichlae , Hoaxtepeci , et 

Cayiilae.  Quin  et  aliam  offendi  hujus  plantae  difFerentiam, 
folia  cordis  figura  ferentem,  de  qua  seorsim  loquemiir;  aliam 
vero  priori  similem , sed  longe  tenuiora  ferentem  folia, 
eisdemque  praeditam  viribus.' 

CAPUT  CI. 

De  coANENEPiLLi  fruticc , foHuve  ferente  cordis  fgura. 

Volubilis  frutex  est  radici  innixus  longae  et  fulvae , e 
qua  proferuntur  caules  tenues , teretes , et  virides:  et  in  eis 
folia  subalbida , cordis  fere  forma , ac  flores  ex  albo  palle^ 
scentes , et  exiles.  Radix  unciae  unius  mensura  tusa  dc  de- 
vorata febres  dicitur  arcere ; mistaque  Tztacquahuitl , aut 
assumta  per  se  urinam  provocat , semen  retentum  pellit, 
necnon  sanguinem  coactum  in  grumos  et  lapillos.  Dulcis 
est  sapor  , frigidaque  aut  mediocris  natura, 

CAPUT  CII. 

De  co^NENEPiiLi  Atattaccensi. 

Vidi  apud  Atattaccim  oppidum  ignobile  , juxta  Aethnae 
nivosae  radices  situm  , genus  aliud  Coanenepilli  , ho- 
minis aequans  altitudinem,  aliudque  a praecedentibus,  foliis 
oblongis  , radicibus  prolixis , atque  crassis , fructu  oblon- 
go , ubi  semen  margaritis  persimile  , et  floribus  candenti- 
bus. Ad  temperiem  videtur  attinere , et  ideo  radices  tusae^ 

atque  ex  aqua  devoratae  sedant  dolores.  Sunt  qui  Coayelli 
vocent. 

CAPUT  CIIL 

Be  coAPATLi^  seu  Alsine  Fahuatlanensi. 

Herbula  est  folia  ferens  Alstnes , sed  valde  pinguia , per 
caulis  intervalla  quaterna  , et  cruciatim  disposita  ; radices 
capillis  similes , caules  breves  ac  tenues  , et  florem  longiu- 
sculum , taeniae  aut  piperis  longi  forma , sed  valde  mino- 
rem. Sistit  haec  vomitiones , nauseam  compescit , devorata- 
que  viperarum , et  ceterorum  venenatorum  animalium  mor- 
sibus quolibet  pondere  mire  obsistit.  In  calidis  vero  Fahu^ 
tlani  locis  solet  provenire. 

CAPUT  CIV. 

Be  coAPATLi  siliquata. 

Fibrata  firmatur  radice  , unde  oriuntur  caules  cubita- 
les , aut  aliquantisper  longiores , Limoniae  Mali , folia  infer- 
na parte  albescentia , hirsuta  et  oblonga , flores  lutei  ac  ob- 
rotundae  siliquae  , et  acuminatae.  Frigida  et  salivosa  natu- 
ra constat ; quo  fit , ut  radices  semunciae  mensura  ex  aqua 
devoratae  calorem  ac  praecipue  capitis  tollant.  Nascitur  in 
calidis  raontosisque  locis,  qualis  est  Hoimcus  et  Tyauhte- 
peco. 

CAPUT  CV. 

De  zAzANACA , quam  alii  CoapatU  vocant. 

Zazanaca  ita  dicta  a lanugine  innata  radicibus , quae 
fovendo  igni  aptissimae  sunt , et  fibris  augentur  fulvis , lu- 
teum tamen,  si  dentibus  conterantur,  ostendentibus  colorem, 
caules  profert  multos  rotundos  et  prolixos : et  in  eis  folia 
oblonga , serrata , ac  velut  spinosa  per  ambitum , licet  cura 
primum  a caulibus  oriuntur , praecincta  sint , et  quibusdam 
alis  utrinque  exsertis  novam  quamdam  foliorum  repraesen- 
tent figuram;  fiores  in  summo  capillatos,  intrinsecus  rube- 
scentes , extrinsecus  vero  candescentes  ex  pallido , qui  tan- 
dem abeunt  in  pappos.  Radix  est  acris  et  amara  , calidaque 
et  sicca  ordine  tertio.  Flatum  discutit  , et  ab  eo  ortos  do- 
lores frigoreve  , vacuatis  intestinis , infusa  tollit , lumbricos 
pellit , ac  medetur  defluxioni  alvi.  Idem  praestat  ejusdem 
pulvis  ex  aqua  vinove  devoratus  duarum  drachmarum  pon- 
dere, praeterquam  quod  satietati  medetur  5 alvum  enim  leniter 
solvit , urinam  evocat , finit  febres , ac  ventris  placat  tor- 
mina. Vocant  hanc  herbam  Mechoacanenses  Xaran/m,  ajunt- 
que  succum  radicis  mederi  doloribus  e lue  gallica  profe- 
ctis , impeditum  motum  restituere,  instaurareque  eos,  qui  ob- 

1 

structionis  aut  cruditatis  gratia  sensim  contabescunt,  semen 
retentum  elicere  , enixarum  renes  roborare  , evocare  menses 

et  lanuginem  radici  innascentem  mederi  vulneribus,  et  ignis 
aptissimam  esse  escam.  Sunt  et  aliae  duae  Zazamcae  species, 
quarum  alteram  Xiuhtotonqui  vocant,  sed  de  his  suis  locis.  Na- 
scitur frigidis  humidisque , aut  temperatis  plagis , qualis  est 
Tetzcocum  juxta  montes. 

CAPUT  CVI. 

De  coAPATLi  ^ quam  etiam  Tlamacazquipapan  vocant. 

Herba  est  multos  ab  una  radice  fibrata  mittens  caules, 
teretes , et  rotundos , Mali  Persicae , sed  aliquanto  amplio- 
ribus foliis  stipatos , quae  primo  statim  exortu  hinc  inde 
cauli  adhaerescentia,  antica  et  postica  parte  nudum  dimit- 
tant : flores  comantes , parvos , in  summo  e luteo  candescen- 
tes. Radix  moschum  olet , amara  et  glutinosa  est , acrimo- 
niam praefert ; calidaque  et  sicca  quarto  fere  ordine  natu- 
ra constat  , ideoque  febrium  frigora  tollit , flatum  discutit, 
ossa  consolidat , urinam  evocat , crassos  et  lentos  humores 
attenuat , et  dolores  quosvis  a frigore  ducentes  originem  pla- 
cat. Folia  admota  pectori  asthmati  medentur.  Jus  decocti  di- 
citur vacuando  curare  dysenterias ; cortex  vero  radicis  tjr- 
pos  quartanos.  Idem  semunciae  pondere  devoratus  per  no- 
vem dies  continuos  dolores  e lue  indica  ortos  curare  di- 
citur vacuatis  atrabiliosis  humoribus,  praecipue  si  dijplum 
ponderis  totidem  diebus  infundatur  j prima  namque  die  fe- 

runt  vacuare  omnes  humores,  reliquis  non  adeo,  plurimum- 
que corroborare  , atque  ita  demum  mederi  exquisitissime 
morbo.  Nascitur  ‘I^auhtepecu  Est  et  alia  eodem  nomine  fere 
planta  , quam  ‘1'ztaceoapatli , seu  album  Coapatli  vocant,  sed 
frigida  natura  ^ de  qua  suo  loco  dicemus. 

CAPUT  CVII. 

De  COAPATLI  Quauhnahuacensi. 

Fibratae  innititur  Coapatli  Quauhnahuacensis  radici , un- 
de caules  proferuntur  cubitales , aut  aliquamtisper  longio- 
res , folia  subalbida  , et  hirsuta,  oblongaque.  Radix  semun- 
ciae mensura  devorata  nimium  calorem  exstinguit,  ac  prae- 
cipue capitis ; frigida  enim  et  lubrica  natura  constat.  Nasci- 
tur in  calidis,  quale  est  oppidum  Tyauhtepec , et  Quauh- 
nahuac  ^ asperis  et  montosis  locis. 

CAPUT  CVIII. 

De  COAPATLI  Persicaria. 

Herba  est  Coapatli  Persicaria  tres  spithamas  longa, 
radice  firmata,  prolixa  et  tenui , unde  prodeunt  caules  lae- 
ves, teretes,  ac  fragiles:  et  in  eis  folia  Persici  paulo  la- 
tiora, brevioraque.  Succus  foliorum  epotus  valet  adversus 
venenorum  omnium  noxas,  unde  nomen.  Nascitur  in  cali- 
dis. 

CAPUT  CIX. 

De  coAP^TLi , Sedi  specie. 

CoAPATLi , de  qua  est  nunc  nobis  sermo , Sedi  est  spe- 
cies ignota  nostris , radicem  profundens  capillatam  ac  trans- 
versam , purpurascentemque  , unde  oriuntur  caules  repen- 
tes per  terram  , teneri , pleni  geniculis  et  virescentes , ac  in 
eis  folia  Sedi , parva  et  pinguia.  Frigidae  est , ut  cetera  Se- 
di genera,  et  humentis  naturae,  expersque  saporis.  Succus 
epotus  semunciae  mensura  valet  adversus  venenatorum  ani- 
malium morsus  , unde  nomen.  Solet  vero  circa  rupes  et 
saxa  frigidarum  regionum  aut  temperatarum  magna  ex 
parte  oriri. 

CAPUT  cx. 

De  COAPATLI  Teoiztlae. 

CoAPATLi  Teo/zf /ac,  quam  alii  Tztaccoapatli  vocant,  ra- 
dicem fibratam  fundit , unde  profertur  caulis  teres  et  fuscus 
squallensve  , folia  Limoniae  Mali  et  luteus  flos.  Sapit 
oletque  moschum : acris  est  calidaeque , et  siccae  temperiei 
ordine  fere  quarto , et  subtilium  partium  : urit  enim  ac  gut- 
tur lancinat.  Cortex  radicis  trium  drachmarum  pondere  de- 
voratus quartanarum  horrores  tollit , et  aliarum  febrium  ri- 
gores et  frigora.  Jus  vero  decocti  ejus  infusum  lenit  membro- 

rum  dolorem.  Provenit  Teoiztlae^  unde  cognomen  est  im- 
positum. 

CAPUT  cxi. 

De  coAPATLi  Quauhnahuacensi. 

Radici  insistit  fibratae,  unde  prodeunt  caules  laeves, 
teretes,  purpurei  ac  sex  longi  spithamas:  et  in  eis  folia 
aspera , firma , et  oblonga , flores  in  summis  caulibus  albi, 
pilosi  et  orbiculares.  Radix  est  acris , amara , et  impense 
odora  , calidaque , et  sicca  ordine  tertio  , et  subtilium  par- 
tium. Eadem  semunciae  fere  pondere  devorata  ex  aqua  fla', 
tus  discutit , tormina  sedat , perfrigerationi  medetur , evo- 
cat sudores  et  urinam,  medeturque  egregie  colicis.  Nasci- 
tur in  calidis. 

CAPUT  CXII. 

De  coAPATLi  asphodelina. 

Radices  fundit  Coapatli  asphodelina  longas , candidas, 
asphodelinis  non  absimiles,  unde  indidimus  cognomen,  aut 
Matlalyztic : et  ex  eis  folia  prolixa  et  porraceis  paria , flo- 
res in  postremis  caulibus  velut  spicatis , et  Sthoecadis  ca- 
pitibus persimiles.  Radices  sunt  molles  et  refertae  succo, 
insigni  odore  et  sapore  carentes , frigidaeque  et  humentis 
temperiei.  Tusae  et  admotae  auxiliantur  ictibus  serpentum; 

idem  praestant  epotae  ex  aqua  Buglossi.  Nascitur  Quauhtlae 
Hoitzilacensi. 

CAPUT  CXIII. 

De  coAP^TLi  Ttzocanensi. 

Radicibus  insistit  surculosis , lignosisque,  unde  prodeunt 
caules : et  in  eis  folia  longiuscula , floresque  lutei  in  pap- 
pos abeuntes.  Radix  est  amara  calidaque  , et  sicca  ordine 
fere  quarto,  et  guttur  urentis  naturae.  Devoratur  adversus 
frigora  febrium  duarum  drachmarum  pondere.  Provenit  ve- 
ro in  montium  faucibus. 

CAPUT  CXTV. 

r , 

De  co^rELLJ , seu  angue  foetenti. 

Radices  multas  fundit  capillis  similes,  Rumicis  folia,  cau- 
les dodrantales , et  flores  albos  modicos.  Febres  sedant  ra- 
dices semunciae  pondere  devoratae. 

CAPUT  cxv. 

De  altera  coArEtLx, 

Altera  Coayelli  , quam  alii  Tlalepazotl  vocant , radi- 
cem fundit  fibratam , dulcem  , rubram  ac  longam  , unde 
prodeunt  caules  tenues,  et  spithamam  longi,  in  eisque  fo- 
lia Alsines  parva,  sed  aliquanto  majora:  flores  ex  albo  pur- 
purascentes , modici , quibusdam  contenti  vasculis  et  se- 
men tritico  simile.  Calida  est  atque  exsiccante  natura.  Au- 

xiliatur  tenso  collo  applicata  , eodemque  modo  perfrige- 
ratis quomodolibet  membris  opitulari  solet.  Nascitur  in  mon- 
tibus Mexicanis.  Sunt  qui  addant, admista  Ccton , herba  tem- 
perati quoque  caloris,  pannos  aliosque  discutere  praeter  na- 
turam tumores. 

CAPUT  CXVI. 

De  TCuiTLATETEPON  y seu  sptfia  dorsi. 

Ycuitlatetepon  , quam  alii  Coacuitlatetepon  ob  simili- 
tudinem , quam  habet  cum  anguis  spina  , vocant , Gra- 
minis est  fortassis  species , caulem  edens  planum , utrinque 
desinentem  in  acumen , stipatum  foliis  rutaceis  paulo  lon- 
gioribus, fioremque  ac  fructum  nullum.  Frigida  constat  na- 
tura. Exhibetur  pro  Indorum  more  enixis  corroborationis  gra- 
tia , inflammationibus  imponitur , et  febricitantibus  resoluta 
ex  aqua  propinari  solet.  Bibitur  succus  adversus  serpentum 
ictus , et  venenatas  potiones.  Nascitur  praerruptis  montium 
locis  apud  Mecatlanenses. 

CAPUT  CXVII. 

De  coATvrxocovH , seu  Pruno  colubrino. 

Arbor  est  magna  , cinereos  fundens  caules , Pruni  folia, 
sed  minime  serrata  , flores  coccineos , ac  fructum  Oxyacan- 
thae  similem , includentem  nucleum , qui  procedente  tem- 

pore  nigrescit.  Amara  est  calidaque , et  sicca  ordine  tertio. 
Cortex  radicis  admotus  medetur  doloribus  ulceribusque 
membrorum.  Nascitur  Oapdni , calida  regione  , in  planis  edi- 
tisque locis. 

CAPUT  CXVIII. 

De  coyixiHuiTL  j seu  herba  colubrina, 

CoAxiHuiTL  herba  , quam  nonnulli  Chalcuitlatl  vocant, 
radici  crassae  et  fibratae  insistit  , unde  caules  profert  ru- 
bros , tenues , teretesque  , et  duos  cubitos  longos : in  eis 
vero  folia  Hyperici , minora  tamen , et  minime  cribrata : flo- 
res purpureos , oblongos , calyculorum  figura  , juxta  singu- 
los foliorum  exortus  perpetuo  caulium  procursu.  Saporis  est 
et  odoris  fere  expers;  frigidaque  et  glutinosa  natura.  Jus 
decocti  radicum  medetur  dysentericis , asthmati  opitulatur, 

dolorem  sedat,  febres  restinguit,  ac  naribus  instillatum  flu- 

\ 

xum  sanguinis  cohibet.  Gaudet  temperato  caelo,  locisque 
montosis  , et  Septembri  mense  floret. 

CAPUT  CXIX. 

De  QUETZALCOximiTL  ^ seu  herba  anguis  pennata. 

Volubilis  planta  est  folia,  ferens  serrata.  Urticae  similia, 
nervis  tamen  ternis  secundum  longitudinem  discurrentibus, 
et  fibrata  radice.  Folia  devorata  phreneticis  dicuntur  mede- 
ri. Nascitur  in  calidis. 

CAPUT  CXX. 

De  CO^MEC^XOCHITL, 


CoAMECAxocHiTL  , seu  Jlos  fmtculo  aut  angui  similis. 
herba  est  folia  nulla  ferens,  sed  earum  loco  mittens  statim 
a radice  stipites  lentos , tenaces  atque  spiniferos , anguium 
forma,  ac  minimi  digiti  crassitudine,  unde  nomen,  visu 
monstrificos  , et  quos  vix  audeas  attingere  serpentem  re- 
formidans , j tam  est  indistincta  similitudo  ! unde  erinacei 
quidam  prodeunt , ex  eisque  flores  coccinei , longi , et  spe- 
ctatu pulcherrimi,  qui  si  extremi  caules  terram  attingant, 
statim  radices  agunt.  Frigefacientis  est  et  glutinosae  natu- 
'rae,  ac  impeditum  motum  dicitur  restituere  in  gelidisque 
/nascitur : flos  venit  in  usu  coronamentorum  , quae  vulgus 
Indorum  Xochitl  vocare  consuevit. 

CAPUT  cxxi. 

De  co  AT zONT ECO  XOCHITL , seu  jlore  capitis  colubri, 

CoATzoNTECoxocHiTL  , quam  alii  Coatzontecomatl , seu 
caput  colubri  vocant,  herba  parva  est  radici  obrotundae  in- 
sistens , fibrataeque  : ex  qua  fundit  caules  multos , tenues  ac 
breves : et  in  eis  folia  parva  , cordis  figura  , virore  diluto 
tincta  , ac  flores  modicos  et  candentes.  Radix  lacte  ma- 
nat, quae  unciae  unius  devorata  pondere  appetentiam  ex- 

citat.  Calida  temperie  constat , locisque  provenit  calentibus. 

CAPUT  CXXII. 

De  co^QuiLTic  , seu  Olere  colubri. 

CoAQuiLTic  , quam  alii  Tzatzayanalquiltic  seu  herbam 
Laveri  similem  vocant , radicem  mittit  magnam  et  surcu- 
losam, candentem , et  crasso  cortice  vestitam,  et  ab  ea  cau- 
les cavos,  purpurascentes  ex  albo,  folia  longa  crenataque 
aut  sinuosa , et  Sisymbrio  alteri , unde  nomen , quadamte- 
nus similia  , ac  foeniculaceum  semen  in  muscariis^  Radix 
succo  madet , amara  est , nec  sine  quadam  acrinionia , ca- 
lida tertio  ordine  et  sicca  natura , subtiliumque  partium. 
Urinam  evocat , discutit  flatum , ventriculum  calefacit , al- 
vum lenit , colicos  juvat , ventris  sedat  dolores , uterinis  suc- 
currit affectibus,  devoraturque  adversus  accessionum  frigo- 
ra ex  aqua  resoluta.  Exhiberi  etiam  solet  pueris  febre  la- 
borantibus , atque  natu  grandioribus  , quibus  subvenit  causa 
fortassis  morbi  aut  percocta  aut  profligata.  Jus  decocti  ra- 
dicis nutricum  emendat  lac , cum  forte  vitiatur  ob  satie- 
tatem. Nascitur  in  montium  Culhuacanensium  benigno  ac 
clementi  caelo. 

CAPUT  CXXllI. 

Li.r . i 

De  coaCj4machalli  , seu  maxilla  colubri, 

CoACAMACHALLi  a foIiorum  forma  colubri  maxillae  per- 
simili vocata,  arbor  est  magna,  semen  exile  et  spicatum 
ferens  juxta  ramorum  extrema  , et  siliquas  refertas  seuiine 
lentium  figura.  Folia  illita  dolores  etiam  a lue  indica  or- 
tos mitigant , auxiliaturque  tensioni.  Sapor  est  adstringens, 
dulcis  et  aliquantisper  glutinosus : temperies  utcumque  fri- 
gens aut  moderate  calida.  Nascitur  Hoaxtepecensi  agro, 
juxta  montium  fauces.  Simile  quadamtenus  est  folium  plan- 
tae, quam  vocant  CoanenepilU'.  verum  illa  volubilis  est,  haec 
autem  arbos  magna. 

CAPUT  cxxiv. 

De  coAroMAijL , seu  Tornati , vel  acino  colubri. 

Radicibus  insistit  capillis  similibus , unde  mittitur  sti- 
pes viridis  ac  per  terram  repens : flos  candens , fructus  ve- 
ro Solani  similis.  Saporis  insignis  expers  est , frigidaque  et 
pruriginem  illita  sedans.  Nascitur  in  calidis  Tepecuacuilci 
juxta  aquas. 


NOVAE  HISPAN.  LIBER  IV.  ^ 409 

CAPUT  CXXV. 

JDe  COAYXTELOLQTLI  ^ seu  oculo  scTpeutis* 

Volubilis  est  genus  arbores  juxta  assurgentes  scandens, 
foliis  vero  amplis  et  obrotundis  , sed  desinentibus  in  acu- 
men. Jus  decocti  ejus  epotatum  viperarum  ceterorumque 

venenatorum  animalium  adversatur  morsibus.  Nascitur  Me-^ 
catlani, 

CAPUT  cxxvi. 

Tie  COAHOITZXOCHITL , seu  jiore  spinae  colubri. 

Frutex  est  spinosus  Coahoitzxochitl  , sex  longus  cu- 
bitos, foliis  Verbascinis , sed  minoribus  ac  Pruni  forma  di- 
stinctisque  singulis  angulis  , binis  , tribus , aut  pluribus, 
floribus  in  corymborum  formam  compositis,  circumcirca  pur- 
pureis , sed  luteis  juxta  medium  in  summis  caulibus,  qui 
prolixi  sunt , teretes , spiniferi , hirsuti , 'cinerei , contortique, 
et  qua  parte  carent  aculeis , laeves  ac  radice  magna  et  sur- 
culosa. Haec  frigida  est,  atque  humectans , laevigataque  et 
semunciae  pondere  ex  aqua  epota  morbis  medetur,  quos 
puncta  sequuntur,  necnon  ceteris  febribus , cujus  etiam  au- 
xilii gratia  flores  quoque  propinantur  et  folia.  Nascitur  in 
frigidis  Tenancichalcensis  in  planis  atque  humectis  locis. 

CAPUT  CXXVII. 

De  coAxixcATziNCHiETLAE , stu  planta  mictuTiente. 

» 

Nomen  sumsit  parva  haec  arbos  a gummi,quod  fundit, 
resinae  aut  abietino  oleo  persimili  , folia  autem  fert  obro- 
tunda  , foliis  Mali  Maciani  similia,  fructum  acinosum,  pur- 
purascentem , nucum  ponticarum  fere  magnitudine.  Gummi 
ejus , aut  ipse  cortex  plagis  recentibus  ac  veteribus  feli- 
cissimo eventu  applicatur.  Calida  enirn  sunt  et  nimis  ad- 
stringentia. 

CAPUT  CXXVIII. 

De  cococximviTL  prima  , seu  acri  herba. 

Etsi  Indi  plantam  hanc  herbam  vocent , in  arborum 
tamen  saepenumero  magnitudinem  elevatur , duarum  ac  in- 
terdum trium  ulnarum  aequans  altitudinem  , atque  ideo 
utriusque  imaginem  exhibuimus  apud  Regis  Tetzcoquensis 
hortos,  ubi  rei  herbariae  aliquot  vacavimus  dies.  Ergo  a 
sapore  acri , quo  pollet,  nomen  accepit ; folia  sunt  Polypo- 
dio  non  omnino  dissimilia , sinuosa  , et  magna  , distincta 
venis  rubescentibus  e pallido  : flores  in  postremis  ramorum 
flagellis  spicati , et  ex  albo  pallescentes , e quibus  fructus 
prodit  parvus  , racemosus  , et  utrinque  desinens  in  acumen, 
amaro  et  acri  sapore  constans,  multoque  affluens  succo: 
stipites  hirsuti  ac  teretes,  inferne  lutei , luteoque  succo  ma- 

nantes , radix  magna  et  surculosa , qualem  exigunt  arbores, 
folia  altera  parte  viridia  , altera  vero  subalbida.  Calida  est 
et  sicca  inter  ordinem  quartum , non  sine  quadam  adstri- 
ctione.  Surculi  cortice  nudati  albugines  atque  argemata  il- 
litu discutiunt.  Succus  absumit  flatum;  curat  lichenas , quod 
et  fructus  facit,  et  dolores  a frigida  causa  ortos  lenit:  fo- 
lia medentur  veteribus  plagis;  tusa,  atque  applicata  ver- 
rucas corrodunt , et  praecipue  praeputii  , ac  pudendorum, 
quod  certissimo  saepe  patuit  experimento.  Sunt  qui  vocent 
hanc  arborem  Quauhchilli  a sapore  acri  et  urenti , Siliqua- 
stroque Chilli  vocato  a Mexicanis  quamsimillimo.  Prove- 
nit temperatis,  calentibusque  regionibus,  convallibus,  et  mon- 
tibus , necnon  in  cultis  et  hortensibus.  Sunt  etiam  qui  Toto- 

linyxochio  , seu  passeris  forem  vocent  , nec  desunt  qui 
Tlacoxihuitl. 

CAPUT  cxxix. 

De  cococxiHuiTL  quernea.  ^ 


Frutex  est  crassae  et  fibratae  radicis  longaeque  unde 
fundit  multos  ramos  , lignosos , et  flores  purpureos , parvos, 
juxta  singulos  foliorum  exortus , quae  sunt  querneis  valde 
similia,  unde  fecimus  ei  cognomen  , tinctaque  exsaturato  vi- 
rore. Odorus  est,  et  calens  siccusque  ordine  tertio,  et  sub- 
tilium partium.  Jus  decocti  foliorum  epotum  magnopere 

confert  tussi  aliaque  praestat  praesidia , ex  hujusmodi  tem- 
perie proficisci  solita. 

CAPUT  CXXX. 

De  cococxiHUiiL  secunda. 

Radicem  fundit  Cococxihuitl  secunda  Napo  parvo  ma- 
gnitudine et  forma  persimilem , unde  prodeunt  caules  mul- 
ti, duos  longi  cubitos , digitalis  crassitudinis  fulvique  , refer- 
ti utrinque  foliis  dispositis  per  intervalla , longis  , angustis, 
serratis  et  Tauhtlinis  non  omnino  dissimilibus  : floresque 
juxta  extremos  caules  pallentes  et  scariosis  contenti  caly- 
culis. Radix  in  laevorem  redacta  tussi  confert  ac  duarum 
drachmarum  pondere  infusa  discutit  flatum  et  intestina  ven- 
triculumque ipsum  emundat;  quin  permista  siliquastro,  et 
Tztauhyatl  dolores  ex  flatu  aut  frigore  ortos  sedat , colicos 
iliacosque  sanat , et  stercori  ob  eam  causam  detento  viam 
patefacit.  Calefaciens  enim  est  et  exsiccantis  ordine  tertio 
facultatis.  Temperatis  provenit  regionibus , qualis  est  Te/z- 
coquensis , asperis  et  montosis  locis. 

CAPUT  cxxxi. 

De  COCOCXIHUITL  T euhcaltzincensi. 

Surculosae  radici  innititur  Cococxihuitl  Teuhcaltzin^ 
censis , unde  caules  edit  fuscos : et  in  eis  folia  Menthae  sca- 

bra  , oblonga  , subalbida , et  serrata,  fructumque  in  summis 
caulibus  capitulorum  forma  e viridi  pallescentem.  Calida 
est  et  sicca  ordine  quarto,  gustataque  linguam  adurit.  Odo- 
rem spirat  Cumini : frigori  adversatur , et  ab  eo  ortos  fla- 
tus dissipat , tormina  sedat , appetentiarn  excitat , seu  her- 
ba  ipsa  devoretur  , seu  succus  jusve  decocti  absorbeatur, 
menstrua  et  urinam  evocat,  reserat  obstructa,  paralysi  me- 
detur, coctioni  fert  opem,  crassos  humores  incidit,  per- 
frigerata  membra  instaurat , aliaque  his  similia  praestat  juva- 
menta. Provenit  juxta  cacumina  montium  regionum  cali- 
darum. 

CAPUT  CXXXII. 

Be  cococxiHuiTL  Helleborina. 

Radicibus  innititur  Hellebori , unde  illi  distinctionis  gra- 
tia indidimus  cognomen  , e quibus  fundit  caules  tenues, 
teretes , multos  ac  rectos : et  in  eis  folia  hirsuta , oblonga, 
serrata , sena  per  intervalla,  Salviae,  ni  minora  essent  et  Ori- 
gani forma  similia,  et  flores  in  summo  comantes  ac  ru- 
bescentes ex  luteo.  Odor  est  gravis  , etsi  malis  redoleat 
Apianis,  sapor  amarus,  calidaque  et  sicca  ordine  secundo 
natura  , glutinosaque  : atque  ita  adversus  diarrhoeas  cum 
pari  pondere  ChichicpatU  Teocioacanensh  propinari  adver- 
sus eas  solet.  Imponiturque  capiti , verticis  , ut  ferunt , le- 
vandi gratia.  Provenit  editis , humilibusve  Teocioacani  lo- 

cis.  Sunt  qui  Txnexehuac , seu  superne  cineream  vocent. 

CAPUT  CXXXIII. 

Be  cococxiHuiTL  Xochitepecensi. 

Radicem  mittit  magnam  multis  auctam  surculis,  et  ex 
ea  folia  Prasii , sed  magis  acuminata , ac  florem  coccineum; 
caules  quatuor  aequant  spithamas.  Radix  amara  est , caii- 
daque  et  sicca  ordine  secundo.  Jus  decocti  radicis  ejus  in- 
fusum ventris  dolorem  levat , ac  flatum  discutit. 

CAPUT  CXXXIV. 

Be  COCOCXIHUITL  expurgante. 

Radicem  fundit  fibratam,  folia  cordis  figura  hirsuta,  te- 
nuiaque , inferne  squallida,  superne  viridia,  et  in  postremis  cau- 
libus, qui  rotundi  et  hirsuti  sunt,  terna  grana,  nigra.  Ci- 
ceris forma  et  magnitudine , vasculis  contenta  prodeuntibus 
ab  ipsis  foliorum  exortibus , flores  vero  parvos  et  luteos. 
Gustu  est  et  odore  Thymi , calidaeque  ordine  quarto  tem- 
periei. Humores  omnes  supra  infraque  expurgat,  sed  prae- 
cipue crassos  et  pituitosos  drachmae  unius  pondere  devorata; 
exhiberique  potest  etiam  pueris  modica  portione  pro  ratio- 
ne aetatis  et  vigoris.  Provenit  locis  temperatis , ac  prae- 
cipue Quauhtepecensibus. 

CAPUT  CXXXV. 

De  cococxiHuiTL  Tacapichtlensi. 

Volubilis  genus  est,  caulibus,  sarmentosis,  tenuibus  et 
prodeuntibus  e radice  surculosa : foliis  Ocymi  minime  ser- 
ratis , majoribus  ac  ternis.  Calidae  est  atque  urentis  non 
minus  ipso  pipere  naturae.  Ophiasi  medetur , lepras  et  li- 
chenas  exsiccat , psoram  curat , pediculos  necat  aliaque  hu- 
jusmodi sordida  animalia,  et  dentium  sedat  dolorem:  flatum 
discutit  , membra  perfrigerata  calefacit , et  hujusmodi  alia 
non  pauca  praestat  juvamenta,  quae  singulatim  referre  non 
putavimus  esse  necessarium  , cum  ex  ipsa  temperie  quivis 
possit  ea  divinare.  Nascitur  in  collibus  saxosis. 

CAPUT  cxxxvi. 

De  COCOCXIHUITL  frutice. 

Radices  fundit  surculosas  fulvasque , unde  prodeunt  fuU 
vi , teretes , ac  leves  stipites : et  in,  eis  folia  rara , serrata, 
parva  Chamaedryos  ac  flores  coccinei  et  stellati.  Odor  est 
gravis , et  acris  sapor.  Folia  tusa  atque  devorata  sistere  di- 
cuntur diarrhoeas. 

CAPUT  CXXXVII. 

De  cococxiHUiTL  Ocymtna. 


Herba  est  radices  fundens  mediocriter  crassas,  candi- 
das, longas  et  capillis  refertas  : caules  teretes , digitum  la- 
tum crassos,  ac  duos  longos  cubitos:  et  in  eis  folia  Ocy- 
mi , unde  inditum  cognomen  , minora  tamen  , floremque 
candentem  et  modicum.  Calida  est  et  sicca  ordine  quar- 
to , acris  et  urentis  naturae.  Radix  ac  folia  tusa  infusaque 
aut  ex  aqua  minori  devorata  pondere  colicae  medentur,  fla- 
tum discutiunt,  ventriculi  et  alvi  dolores  levant,  frigidos- 
que  cunctos  exterminant  affectus. 

CAPUT  CXXXVIII. 

De  COCOCXIHUITL  Ocoitucensi. 

Volubilis  est  Cococxihuitl  Ocoitucensis , quam  alii  To- 
caxihuitl  seu  aranei  herbam  vocant , folia  ferens  velut  scis- 
sa per  medium , nec  sine  quibusdam  parvis  sinubus , ac 
capreolis  sese  hinc  et  inde  convolventibus , et  florem  fru- 
cturaque  ex  albo  in  luteum  colorem  vergentem.  Frigida  et 
sicca  natura  constat , glutinosaque  , non  sine  quadam  adstri- 
ctione.  Medetur  ulceribus , et  oculis  inflammatione  tentatis. 
Nascitur  in  faucibus  montium  regionum  frigidarum  , sese 
per  saxa  praecipitans. 

CAPUT  CXXXIX. 

De  cococp^TLi  geniculata. 

Radicem  profert  crassam,  stipites  crassos  et  cavos,  ple- 
nos internodiis  , quorum  primum  duas  aequat  spithamas, 
1 eliqua  vero  uncias  octonas  ■ folia  sunt  Apii  palustris,  ma- 
jora tamen.  Uncia  unica  radicum  devorata  accessionibus  nar- 
ratur prodesse. 

CAPUT  CXL. 

De  cococp^TLi  Atlapulcensi. 

Herbula  est  radicis  longae  et  tenuis , unde  emittuntur 
caules  toti  purpurei , folia  oblonga , et  purpurei  flores.  Ra- 
dix est  dulcis  ac  glutinosa  moderatarumque  virium.  Tumo- 
res praeter  naturam  concoquit.  Nascitur  in  frigidis  regioni- 
bus , ac  locis  arentibus. 

CAPUT  CXLL 

De  cococpATLi  Chittanensi. 

Herba  est  tres  cubitos  longa,  radici  fibratae  innixa,  ex 
qua  profert  caules  tenues  ac  teretes:  et  in  eis  folia  obrotun- 
da  et  pinguia  , inferne  subalbida , et  nonnunquam  coccinea. 
Frigida  est  atque  adstringens.  Jus  decocti  ejus  confert  sa- 
tietati. Nascitur  Chillani  ^ unde  distinctionis  gratia  factum 
est  illi  cognomen. 

CAPUT  CXLll. 

De  cococPATLi  OapanensL 

Radici  innititur  Raphani  forma  Cococpatli  Oapanensis, 
intus  pallescenti,  fibrataeque , unde  profert  caules  volubiles 
et  exiles , in  eisque  folia  Scammonii  parva , et  florem  nigri- 
cantem. Radix  tusa  dolori  dentium  medetur , si  eis  ipsis , aut 
saltim  maxillae  admoveatur.  Nascitur  montosis  saxosisque 
locis  Oapani.  Odora  est  calidaque  et  sicca  ordine  fere  ter- 
tio natura. 

CAPUT  CXLllI. 

De  COCOCPATLI  diuretica. 

Radicem  fundit  longam  Raphano  similem,  extra  nigram, 
intus  candentem  : folia  Cynoglossi  vulgaris , florem  luteum 
totum.  Chrysanthemi,  aut  Buphthalrai  forma,  sed  longio- 
rum foliorum  ambientium , caules  purpureos , tenues  tere- 
tesque.  Urinam  haec  evocat , et  semen  retentum  assurnta 

educit. 

CAPUT  CXLIV. 

De  cococQuiLiTL , seu  de  olere  acri. 

Herba  est  Cococquilitl  crassae  et  fibratae  radicis,  ge- 
niculataeque , et  paulisper  rubescentis  atque  purpurascentis, 
unde  prodeunt  caules  tres  spithamas  longi  et  digitum  mi- 
nimum crassi  , ac  prope  exortum  purpurei , in  eisque  fo- 

lia  , Lepidii  oblonga  , serrata,  pinguia,  viridia  superne,  in- 
ferne subalbida,  ac  juxta  dorsum  purpurascentia:  flores  jux- 
ta supremum  caulem  lutei,  qui  abeunt  in  pappos.  Radix 
est  aliquantisper  glutinosa  , odoro  gustu , ac  sapore  amaro 
et  nonnihil  acri.  Ashmati  est  utilis : conferre  ajunt  contu- 
sam atque  illitam  ambustis  humore  fortassis  quodam  sali- 
voso , quo  videtur  abundare  : calida  enim  est  ordine  tertio 
et  humida  natura.  Nascitur  Tetzcoqui  in  montibus.  Folia 
hujus  plantae  Pastinacam  gustata  referunt.  Est  et  alia  plan- 
ta, quam  Cococtlunelhuatl ^ seu  urentetn  radicctn  vocant,  huic 
forma  prorsus  similis,  sed  fibrata  radice  ac  minime  genicu- 
lata , cujus  vis  calida  est  et  sicca , et  ob  id  non  duxi  seor- 
sim  describendam. 

CAPUT  CXLV. 

T>e  COCOCAQVILITL , seu  olere  aquatico  acri. 

Herba  est  Cococaquiutl  tres  cubitos  longa  , fibra- 
tae innitens  radici  , unde  mittuntur  caules  sexanguli, 
terni , folia  Ocy mi , sed  profundius  serrata  , ac  veluti  sinuo- 
sa, punctisque  luteis  distincta:  flores  Betonicae  altilis,  aut 
Cempoalxochitl  sylvestris , quorum  foliola  coccinea  sunt,  in 
medio  vero  apex  croceus  eminet  ; prodeunt  hi  a calycibus 
quibusdam  scariosis , Cyano  haud  dissimilibus.  Flos  foliaque 
odora  sunt , et  acris  saporis , illum  Nasturtii  paulisper  imi- 


GGG  1 


HISTOR.  PLANTARUM 


420 


tantis , unde  evenit  ei  nomen.  Edunt  eam  pro  olere  indi- 
genae : urinam  et  menstrua  evocat , flatum  discutit , cale- 
facit ventriculum , crassos  humores  attenuat  , cor  roborat, 
et  utero  confert , quomodolibet  applicata.  Seri  semine  po- 
test , et  in  hortos  Philippicos  transferri.  Pertinet , ut  mihi 
quidem  videtur,  ad  species  Cempoalxochitl ^ quod  odore  etiam 
ejus  apparet  indicari. 

CAPUT  CXLVI. 

De  cococTEMEC^TL , scu  futic  VolubiUve  acri. 


CococTEMECATL  , quam  alii  Cococtemccaxihuitl  vocant, 
radici  fibratae  insistit,  unde  oriuntur  purpurei  caules  atque 
volubiles  r et  in  eis  folia  Ocymi  forma , longe  tamen  ma- 
jora , angulosaque  et  crenata  j flores  in  postremis  ramulis 
pilosi,  parvi, abeuntes  in  pappos  ,et  ex  albo  purpurascentes. 
Folia  glutinosa  sunt , quamobrem  tusa  haec  pugilli  mensura, 
atque  epota  dysentericis  medentur.  Radix  autem  caulesque 
quarto  sunt  ordine  exsiccantia  et  calefacientia , tenuiumque 
partium ; medentur  ophiasi , et  lichenibus.  Drachmae  duae 
radicis  devoratae  dolorem  ventris  ac  tormina  sedant , evo- 
cant urinam,  enixis  opitulantur,  earumque  morbis  a frigore 
ortis  medentur  , placant  etiam  dolores  a flatuoso  spiritu  ge- 
nitos. Provenit  T acapichtlae  , et  Quauhquechullae  calidis  at- 
que saxosis  locis. 

CAPUT  CXLVII. 

TDe  cococATON  5 seu  herba  ustulata^ 

Polia  fert  Cococaton  parva  , cordis  figura  , ordine  ex 
utraque  parte  caulium  disposita , qui  multi  sunt,  breves,  te- 
nues , teretesque , et  a radice  raphaninae  simili  fibrataque 
prodeuntes.  Ad  Alsines  genera  videtur  pertinere  ^ nam  et 
flores  fert  pusillos  et  candentes.  Frigidaque  et  hument)  con- 
stat natura  , saporisque  est  et  odoris  expers.  Succus  instil- 
latus naribus  dolores  capitis  a causa  calida  ortos  dicitur 
tolleie , ac  tumores  praeter  naturam  repellere.  F^ascitur  in 
calidis  et  aquosis  locis  Xochimk  ait  zinci. 

, CAPUT  CXLVIII. 

De  COCOCATON  secunda. 

Herbula  est  folia  fundens  Origani , et  flores  cyaneos  in 
vasis  longiusculis.  In  frigidam  temperiem  inclinat , etsi  cu- 
jusdam  caloris  non  videatur  expers : oculis  autem  magnope- 
re dicitur  conferre.  Nascitur  in  planis  Oeoitucensibus , in  ru- 
deribus ac  maceriis. 

CAPUT  CXLIX. 

De  rZTACCOCOCTLACOTL. 

Yztaccococtlacotl  , seu  viv^a  aevis  et  candens , quam 

alii  T ztactexcaklacotl , seu  sudem  candidam  saxis  innascen- 
tem  vocant,  radice  firmatur  fibrata  , unde  edit  stipites  lae- 
ves , teretes , ac  purpureos , folia  oblonga  , serrata  et  mol- 
lia, ac  florem  album  in  corymbis.  Radice  utuntur  Indi  evo» 
cando  sudori  ab  his  qui  dolorem  patiuntur  articulorum , at- 
que ita  illis  egregie  medentur : eodem  quoque  medicamen- 
to subvenire  solent  perfrigeratis.  Est  enim  gustu  odora,  acris 
et  calefaciens  ordine  tertio , tenuiumque  partium.  Nascitur 
Xalauci  saxosis  locis.  Servant  radicem  ejus  indigenae  in  an- 
nuos usus. 

CAPUT  CL. 

De  cmcHiCEZPATLi , scu  medicina  sanguinis  amara. 

Arbor  est  Chichicezpatli  mediocris , folia  ferens  ob- 

\ 

longa  , minime  serrata , et  maculis  quibusdam  fulvis  secun- 
dum transversorum  interveniorum  discursum  interstincta:  flo- 
re et  fructu  caret,  et  vulpeculam  quadamtenus  olet.  Calida 
est  et  sicca  ordine  tertio  natura.  Cortex  tritus  atque  devo- 
ratus urinam  evocat , et  quidquid  urinae  meatus  obstruere 
potest.  Calidis  ac  montosis  locis  gaudet , qualia  sunt  Tepoz- 
tlanica  , et  interdum  etiam  temperatis.  Quin  cortex  radicis 
tritus  ac  devoratus  cum  siliquastro  valet  adversus  ventris  do- 
lorem , satietatem , atque  lassitudinem  j per  se  vero  alvum 
dicitur  adstringere. 

CAPUT  CLI. 

De  altera  chichicezp^tlj. 

Duplex  est  Chichicezpatli  , altera  ad  arbores  pertinens, 
de  qua  seorsim  dicetur , altera  ad  herbas , de  qua  modo.  Ra» 
dicem  haec  fundit  praelongam , funiculo  similem  et  fibra- 
tam , ex  qua  prodeunt  caules  quadrati  , paululum  rubei  et 
geniculis  intercepti : et  in  eis  folia  Mali  Medicae  , minora 
tamen,  et  ubique  terna,  flores  acervati  juxta  ramorum  exor- 
tus , et  cacumina.  Calida  moderate  constat  natura.  Cortex 
radicis  ejus  exhibetur  duarum  drachmarum  pondere  his  qui 
e loco  quopiam  editiori  cecidere , aut  alia  quavis  occasione 
contusi  aut  verberati  sunt ; praeterea  etiam  ventrem  dolen- 
tibus , dysentericis , aut  fastidio  vexatis  cum  siliquastri  In- 
dici fructu.  Temperato  elementique  gaudet  caelo , asperisque 
et  montosis  locis  provenire  solet. 

CAPUT  CLII. 

De  EZP^TLi  Quauhnahuacensi. 

Ezpatli  Quauhnahuacensis,  quam  alii  Quauheztli,  seu  me- 
dicinam sanguinis  vocant  , frutex  est  foliis  verbascinis  ob- 
rotundioribus  , sed  hirsutis  , pinguibus  , mollibus , et  cordis 
paene  figura.  Manat  incisa  sanguine  , unde  nomen;  odorem 
Sthoecadis  gravem  praefert.  Cortex  est  calidus , gustu  odo- 

rus , resinosus , siccus  > atque  adstringens , et  demum  ama- 
rus ; secundo  ordine  calefacit , aut  amplius.  Jus  decocti  ra- 
dicum, quae  rubrae  sunt  et  surculosae,  infusum,  aut  potatum 
medetur  dysenteriis',  ac  veteribus  plagis  stillans  e praefatis 
ramis  liquor.  Nascitur  regionibus  calidis , quales  sunt  Quauh^ 
nahuacenses  , Temiltzincenses  , et  Teucahzincenses , ubi  eain 
conspeximus  juxta  saxosa  loca. 

CAPUT  ' CLUI. 

De  TLAPALEzpATLi , scu  Jlucutis  sanguitiis  medicina. 

Arbor  est  mediocris , folia  ferens  Origani , florem  par- 
vum et  candidum , Tzqinxochitl  similem  , racematim  depen- 
dentem, fructumque,  ut  referunt,  nullum.  Jus  decocti  cor- 
ticum ejus  urinam  evocat , et  quidquid  ei  impedimento  es- 
se potest,  maxime  si  cum  Tlallacacuitlapilli  misceatur,  san- 
guinem percolatum  fluentem  cohibet ; ipse  vero  cortex  al- 
vum coercet.  Frigida  siccaque,  et  nonnihil  adstringenti  con- 
stat natura.  Gelidis  montosisque  locis  gaudet  aut  aliquanto 
calidioribus,  et  mense  Septembri  floret.  Sunt  qui  Ezpatli  nun- 
cupent. ^ 

CAPUT  CLIV. 

De  cmcmcTLAPALEZQUAHViTL , seu  arbore  rubri  sanguinis 

amara. 

Cortex  stipitis  ejus  arboris , quam  Mexicenses  Cuir 

CHICTLAPALEZQUAHUITL  vocaiit , tusus  ac  scx  obolofum  pon- 
dere epotus  ex  aqua  sanguineam  exspuitionem  per  se  pro- 
hibet, adstiictoria  , quam  participat , vi  et  inflammatis  oculis 
medetur.  Nascitur  temperatis  plagis , aut  paulo  frigidiori- 
bus. Folia  sunt  oblonga , obtusa  , et  circa  pediculum  sen- 
sim attenuata.  Calida  glutinosaque  , resinosa , odora  , et  ad- 
stringenti  constat  natura.  Lac  effundit  primo  candens  et  tan- 
dem rubescens , unde  nomen  : flore  et  fructu  ajunt  carere. 
Nascitur  apud  Quuuhnuhuciccnsctn  agrum. 

CAPUT  CLV. 

Dc  CHICHICEZ QUAHUITL  ^ S€U  dVbOVe  SUngUlfllS  UfyiUTCt, 

Frutex  est  modicus , arbusculave , folia  proferens  Origani, 
oblonga  , parva  , ac  terna , Tcpoztlutiicis  agris  proveniens. 
Calida  et  sicca  constat  natura.  Jus  decocti  corticis  potum 
urinam  evocat  retentam. 

CAPUT  CLVI, 

JDe  EZQV^HUITL. 

Arbor  est  magna  folia  ferens  Verbasci , ampla  et  angu- 
losa ^ sanguinem  stillat , quem  vocant  Draconis , unde  evenit 
ei  nomen  ; est  enim  Ezquahuitl  sanguinis  arbor. . Provenit 
Quauhehinanci.  Est  et  alia  arbos  eodem  nomine,  eodemque 
succo  manans , de  qua  alibi.  Nam  de  Draconibus  Fortuna- 

tarum  in  libro  eis  dicato  scriptum  a nobis  est.  Vis  autem 
hujus  succi  frigida  est  atque  adstringens , corroborat  den- 
tes , fluxiones  sistit,  denique  vim  omnem  , similitudinem,  ac 
effectus  eosdem  praestat , quos  sanguis  Draconis  noster , qui 
a Draconibus  Fortunatarum  colligi  solet. 

CAPUT  CLVII. 

De  EZQVAHViTL  sccundu. 

Offendi  etiam  apud  Quauhnahuacenses  agros  , qui  perti- 
nent ad  Tepequacuilcum,  Sirborem  Ezpatli  Quauhnahuacensi  per- 
similem , foliis  tamen  magis  orbiculatis , hirsutis  et  asperis, 
crasso  cortice,  radice  surculosa,  ac  juxta  aquas  nascentem, 
quae  adstringens  etiam  est , et  odorata  , amara  , calefaciens, 
et  ad  eadem  utilis.  Est  et  alia  herba  apud  Quauhnahuacen- 
ses eodem  nomine  , quam  ideo  secundam  Quauhnahuacensem 
hujus  nominis  vocavi  •,  similis  Tacahoitzxochitl , flore  tamen 
carens  et  fructu  , foliisque  paulo  majoribus  ac  minus  pin- 
guibus constans.  Cujus  liquor  , qui  scarificata  arbore  co- 
piose fluit , oculis  inflammatione  laborantibus  mire  subve- 
nit, Frigida  est,  siccaque  et  adstringens.  Nascitur  in  calidis 
Quauhnahuacenslhus , et  Tacaplchtlensibus. 

CAPUT  CLVIII. 

De  EZMAiTL  5 seu  manu  Sanguinis» 

o 

\ 

Ezmaitl  , quam  alii  TlaelpatU  scu  dysenteriae  medicinam 
vocant , arbor  magna  est , ramis  circumcirca  referta  , qui 
summa  eorum  parte  frequentia  folia  effundunt , proxima  fi- 
culneis , et  acervatim  congesta , magis  tamen  sinuosa  ac 
fissa.  Jus  decocti  stipitis  ejus  dysenterias  compescit , ac  fe- 
bres exstinguit.  Frigida  temperie  constat  adstringentique. 
Provenit  temperatis  regionibus,  quales  sunt  Tepuztlanenses, 
montosis , atque  editis  locis. 

CAPUT  CLIX. 

De  cozTicpATLi  Adtantina , seu  luteo  medicamento  Adianto 

\ 

simili. 

CozTicPATLi  Adiantina , quam  alii  Cocoztli  alii  vero 
Cocoztic  vocant , Adianto  Dioscoridis  esset  similis , ni  lon- 
gis ac  pallentibus  fibris  abundaret,  binos  longitudine  cubi- 

u 

tos  excederet , lutei  essent  caules,  et  folia  aliquanto  amplion 
ra , pallentiaque : flore  , et  fructu , ut  ajunt , caret.  Radix  gu- 
stata initio  dulcis  est , sed  postea  nonnullum  praebet  amaritu- 
dinis sensum.  Temperata  videtur  constare  natura,  aut  in  frigus 
paululum  inclinare.  Quamobrem  aqua , in  qua  radix  aliquam 
diu  maduerit , tumentes  calore  oculos  illitu  temperat , nu- 

bes  discutit , cas  nemque  in  eis  excrescentem  erodit , renes 
et  vesicam  emundat , evocat  urinam  , et  eorum,  quibus  san- 
guis  est  missus , stabilit  corpora , dentes  vero  ac  gingivas  fo- 
liorum pulvis  extergit  atque  corroborat.  Mexici  nascitur, 
montosisque  locis  laetius  provenit. 

CAPUT  CLX. 

De  cozTicpyiTLi , seu  lutea  medicina. 

Herbula  est  octo  decemve  folia  ferens,  quorum  alia 
candentia  sunt,  purpurea  alia, et  alia  ex  albo  purpurascen- 
tia, pinguia , obrotunda  forma,  et  replicatis  marginibus , hu- 
more manans  et  Portulacae  foliis  quadamtenus  similis;  e me- 
dio prodit  flosculus  flori  Aquilegiae  persimilis.  Frigida  hu- 
midaque  constat  temperie  , etsi  nonnihil  caloris  participet, 
nonnullamque  praeseferat  amaritudinem.  Utilis  est  febrienti- 
bus , aut  quomodolibet  aliter  passis  calidam  et  siccam  distem- 
periem,  seu  illita  seu  devorata.  Nascitur  Mecatlani  saxosis 
locis  juxta  aquarum  rivulos. 

CAPUT  CLXI.  . 

De  cozTiCPATLi  Huexocincensi. 

CozTTCPATLi , quam  alii  Cozcatlacuaton  seu  Cozcatla^ 
cuatzin  vocant , herbula  est  radicibus  surculosis  insistens  et  lu- 
teis , unde  nomen.  Inde  prodeunt  caules  teretes  tenuesque. 

et  ima  parte  lutei , et  in  eis  frumentacea  folia , longa , an- 
gusta , hirsuta,  et  subalbida,  asperaque,  flores  longi  ex  al- 
bo pallescentes , tubulis  similes , et  longis  quoque  subalbe- 
scentibusque  vasculis  contenti.  Radix  est  nonnihil  dulcis, 
frigida  humidaque  , et  ex  his,  quas  Mexicenses  Quequexquic 
vocant,  et  dominante  frigore  gustatae  lancinant.  Folia,  quae 
lubrica  sunt , imposita  medentur  eruptionibus , aut  inflamma- 
tionibus parvis  , diarrhoeas  sistunt,  seu  devorentur  seu  em- 
plastri forma  ventri  admoveantur.  Nascitur  in  locis  cultis  at- 
que campestribus  Chiauhtiae  ^ Ocoituci  ^ ubi  narravere  me- 
deri folia  ulceribus,  tumoribus  praeter  naturam,  febribus 
et  scabiei. 

CAPUT  CLXir. 

De  cozPATLi , Ranunculi  specie. 

CozpATLi , quam  alii  Textaltomatl  vocant , Ranunculi 
est  species.  Maturare  ajunt  pannos , furunculosque  discu- 
tere ac  rumpere  admotam. 

1 • 

CAPUT  CLXin. 

De  cozTiCQVjiHuiTL^  seu  de  lutea  arbore. 

Arbor  est  mediocris , flore  carens , foliis  Urticae  longis, 
angustis  et  serratis , acu  minatisque,  spinifera  et  pallenti  ma- 
terie, unde  nomen.  Jus  decocti  morbis  oculorum  medetur, 

fiavificatque  capillos : idem  efficitur  pulvere  in  aqua  ali- 
quandiu  macerato.  Radix  Glycyrrhizam  olet , temperata- 
que,  aut  paulo  calidiore  videtur  constare  natura.  Nascitur 
Hoeiacocotlae. 

, CAPUT  CLXIV. 

De  cozc^QUAUHXocHiTL  , seu  jlore  arbof-is  luteo. 

O 'A 

Arbor  est  excelsa , foliis  magnis , sinuosis , et  in  quin- 
que portiones  divisis , floribus  aureis , rosis  candidis  nostra» 
tibus , aut  illis  Cempoalxochitl  longe  amplioribus  ac  fructu 
Malis  insanis  simili,  denique  qua  a nobis  depinguntur  ma- 
gnitudine et  figura,  pulcherrimi  aspectus,  sed  odore  nullo. 
Cortex  arboris,  qui  frigidus  est  et  adstringens,  semunciae  de- 
voratus pondere  venenis  adversatur  praestatque  materiem 
pigmento  luteum  colorem  exprimenti , neque  aliis  , quod 
sciam,  ab  incolis  accommodatur  usibus.  Nascitur  Quauh- 
quechullae , locis  campestribus  et  planis  , excoliturque  in 
hortis  atque  aedium  epistyliis , umbrae  ac  decoris  gratia. 

CAPUT  CLXV. 

De  cozCAXOCHiTL  , seu  luteo  jlore. 

Radicem  fundit  Cozcaxochitl  crassam , fibratam , lon- 
gam et  fuscam  extra , intus  luteam , unde  prodeunt  caules 
referti  foliis  longis  et  angustis , Absinthio  aut  Iztauhyatl  si- 
milibus , superne  virentibus,  inferne  vero  squallidis.- Nullum 

insignem  saporem  radix  (cujus  praecipuus  usus  est  in  me- 
dicina) praefert , frigida  humentique  et  impense  glutinosa 
constans  natura.  Propinatur  ab  iis  Indis  Medicis  enixis,  illi- 
niturque  earum  renibus,  necnon  illis,  quibus  praefracta  sunt 
ossa.  Nascitur  in  frigidis  Tototcpec  campestribusque  juxta 
sylvam  locis  , et  habetur  ab  indigenis  maximi.  Sunt  qui 
FoztequizpatH  seu  fracturarum  vocent  medicinam. 

CAPUT  CLXVI. 

De  cozTicxocmo  , seu  fore  pallenti. 

Radicibus  insistit  capillis  similibus , unde  eduntur  cau- 
les ; et  in  eis  folia  ocyrnina ; flores  pallentes  , orbiculares  et 
magni.  Illita  corpori  febres  curat , frigida  siquidem  natura 
constat. 

CAPUT  CLXVil. 

De  COZTICXOCHITL. 

Frutex  est , cujus  folia  sunt  Tzitziri , seu  Fraxini  In- 
dicae , et  lutei  flores.  Radix  trita  , ac  devorata  , adversus 
dysenterias  firmissimum  exhibet  praesidium. 

CAPUT  CLXVIII. 

De  CQZTiCAVOTONCAxocmTL  , scu  forc  luteo  in  pappos 

abeunt  e. 

Radicibus  firmatur  Helleboro  similibus , candidis , Ion- 

gis , ac  tnultis , uiidc  mittit  caules  praelongos,  teretes,  pur- 
pureos , laeves , ac  minimum  digitum  crassos  ; folia  per 
intervalla  Salicis , secf  circinata  et  latiora  , ac  dodran- 
tem paene  longa  , flores  in  summis  caulibus  comantes, 
ex  albo  pallescentes , et  tandem  in  pappos  abeuntes , unde 
nomen.  Universa  planta  gustu  odora  est , et  aliquantulum 
amara;  calida  et  sicca  natura  ordine  secundo,  subtiliumque 
partium.  Mirabilis  est , ut  ferunt , radix  adversus  febres, 
quod  qui  fiat  nescio,  nisi  febrium  rigores  ac  frigora  intel- 
ligant , aut  eveniat  idem  vacuata  alicunde  causa.  Nascitur 
in  montibus  herbarum  expertibus  regionum  gelidarum , qua- 
le est  oppidum  Tepetlaoztoc. 

CAPUT  CLXIX. 

Dc  coztiCj^matl  , seu  luteu  papyro. 

Arbor  est  magna  foliis  latis  et  obrotundis,e  pediculis 
longis  pendentibus,  purpu  reisque , qualia  etiam  sunt  dorsi 
intervenia.  Jus  decocti  ejus  infunditur  gratia  refrigerii.  Na« 
scitur  Cocolani. 

CAPUT  CLXX. 

De  cozTiCfACACozAVHQvi , seu  Cuspide  pallenti.  ■ 

Radice  firmatur  crassa  fibrataque , ex  qua  fundit  cau- 
les sex  dodrantes  longos,  teretes,  et  striatos, folia  Ocymi,  mi- 

nim^  serrata  , flores  toto  paene  caulis  procursu  candentes, 
pilososque,  et  Elichryso,  non  dissimiles.  Radix  est  ama- 
ra , acris , calidaque  et  exsicans  ordine  fere  quarto  partium- 
que tenuiam , cujus  temperiei  pares  praestat  eiTectus.  Na- 
scitur in  collibus , calidisque  Tacapkhtlae  locis. 

i 

CAPUT  CLXXI. 

Be  coznccAXTL^TLAPAN , seu  herba  lutea  scultellas  fran- 
genti. 

CozTiccAXTLATLAPAN , quam  alii  CoaztalxQchitl , seu  flo- 
rem canum,  alii  Tcohueyo,  zlli  Topixochitl , alii  vero  ^zta- 
xochitl , seu  florem  ardeae  vocant , herba  est  duas  spitha- 
mas longa,  radicem  proferens  similem  porraceae,  et  ex  hac 
caulem  unicum , tenerum , herbosum , et  in  coccineum  co- 
ioresn  vergentem  : folia  porracea , pinguia  , inferne  viri- 
dantia, superne  vero  sublutea:  caulis  extrema  occupat  flos 
magnus , visu  pulcher  ex  alboque  aut  luteo  rubescens.  Nec 
alius  est  usus  praeterquam  radicis,  frigidae  quidem  atque 
glutinosae,  aut  floris.  Nascitur  in  frigidis,  veluf  Stapala- 

pae,  aut  paulo  .calidioribus  in  planis  humectisque  et  hor- 
tensibus locis. 

CAPUT  CLXXII. 

De  cozTicco^NENEPiLLi  ^ seu  CoaitenepilU  lutea. 

Radices  fundit  CozticcoanenepIlli  purpurascentes  pro- 
lixasque  , et  in  caulibus  folia  oblonga  et  lata.  Urinam  evo- 
cat tusa , atque  epota  unciae  unius  mensura. 

CAPUT  CLXXllI. 

De  COZTICATON  .j  seu  herbula  lutea. 

Florem  fert  Cozticaton  luteum , depressumque  semen. 
Nonnullum  participat  calorem.  Succus  vero  infusus  nari- 
bus dolorem  capitis  tollit. 

CAPUT  CLXXIV. 

De  cozcATLACUALZiN , seu  luteo  Tl acuat zin. 

Herba  est  hirsuta  et  subalbida , folia  ferens  longa , an- 
gulosa et  angusta.  Haec  frigida  et  lubrica  constant  natu- 
ra : inflammationibus  medentur  apposita.  Similis  est  Axo- 
chiatl , sed  flores  sunt  modici , columbarum  figura , et  ex 
luteo  rubescentes.  Nascitur  Quauhquechullae. 

CAPUT  CLXXV. 

De  cocozTAMAL.,  seu  luteo  Tamali. 

CocoztAmal  , quam  alii  Cocoztic , Cocozton , et  Cocoztlf 

vocant , Fruticis  volubilis  genus  est , crassam  et  pallentem 
radicem  fundens,  unde  nomina:  caulem  laevem,  tenuem, 
atque  rotundum  , folia  sinuosa , et  in  tres  divisa  cuspi- 
des , flores  candidos  , modicos  , illis  Izquixochitl  persimi- 
les , e quibus  oriuntur  acini  haud  absimiles  cerasis , sed 
colore  candentes.  Radix  pallet  et  inodora  est  , sapor  ve- 
ro salivosus,  temperies  mediocris,  aut  paulo  in  frigus  hu- 
miditatemque  inclinans.  Urinam  mire  evocat , arenas  et  pi-  i 
tuitosa  excrementa  pellit , atque  adeo  quidquid  urinarios 
meatus  obstruit,  expurgat  et  trahit,  carnemque  ibidem  su- 
perexcrescentem  reprimit , si  in  laevorem  redacta  semun- 
ciae mensura  ex  liquore  aliquo  aperiente  devoretur,  et  ag- 
glutinato pulvere  radicis  ex  ovi  albumine,  aut  oleo  amj/gda- 
larum  dulcium  Junco  Xomalli  vocato  , gossypino  tamen 
prius  filo  irretito  circumvolutoque , atque  ita  penis  cavi- 
tati admoto.  Quemadmodum  raro  quodam  exernpio  cogni- 
tum est  apud  Mantuam  Carpetanam  , Philippi  II.  regiam, 
cum  laboraret  Episcopus  Cordubensis,  qui  tunc  erat  Con- 
chensis  Praesul , et  a confessionibus  ejusdem  optimi  ac  ma- 
ximi Regis  nostri , gravissima  quadam  urinae  suppressione; 
eo  enim  praesidio  subito  ac  veluti  per  miraculum  est  libe- 
ratus , reseratis  viis , uberrimaque  urinae  copia  penitus  ef- 
fusa , haud  sine  optima  rnercede  artificis  , cum  tamen  ille 
neque,  unde  sumeretur  id  genus  auxilii , nosset , aut  quid- 

quam  aliud  , quam  se , aliosque  permultos  a quodam  Indo 
Medico  sibi  id  arcani  servante  ab  ejusmodi  aegritudinibus 
fuisse  servatos,  atque  ereptos.  Et  quamquam  sint  qui  con- 
tendant , non  eo  pulvere  , sed  caudae  Tlacuatzin  animalis, 
cujus  etiam  effigiem  exhibemus,  evenisse , quae  eisdem  mor- 
bis affectis  mirabile  quoque  auxilium  praestat;  tamen  re  di- 
ligenter considerata  atque  inquisita , inventum  est  e radice 
hujus  plantae , non  ex  cauda  praedicti  animalis  mutuatum 
esse  , quod  narravimus,  auxilium.  ^ 

CAPUT  CLXXVr. 

De  COZTIXIHUITL, 

Radici  innititur  longae , tenui , et  fibratae , ex  qua  fun- 
dit caules  tenues , dodrantales : et  in  eis  folia  Lini , longiuscu- 
la et  angusta , luteum  florem  ac  semen  orbiculare  in  summis 
ramulis.  Radix  tusa,  ac  devorata  ex  aqua  semunciae  men- 
sura , vacuat  bilim  , pituitamque.  Nascitur  Chalci  frigidis 
locis , ac  collibus.  Radix  est  impense  amara , calidaque  et 
sicca  ordine  tertio,  et  nonnihil  urens  guttur.  Provenit  etiam 
Tzonpanci , ubi  Coztictlanoqualoni  vocant. 

CAPUT  CLXXVir. 

De  QVMozTON , seu  fronte  pallentia 

( 

Fibratae  radici  insistit  Quacozton  , et  nonnihil  pallenti, 

unde  proferuntur  caules : et  in  eis  folia  Limoniae  Mali , et 
in  extremis  caulibus  pallescentia,  unde  nomen, ac  semen  ro- 
tundum contentum  in  vasculis.  Nascitur  Culhuacani , et  in 
Ocoituci  frigidis  locis.  Temperata  est , nonnihil  amara  et  sub- 
dulcis , aut  in  frigiditatem  declivis.  Propinatur  ex  aqua  ad- 
versus febres  , et  a partu  roborandis  enixis. 

CAPUT  CLXXVIII. 

De  cEMPOALxocHiTic , seu  herba  simili  Cempoalxochitl. 

Radicem  fundit  Cempoalxochitic  Raphano  similem  for- 
ma , atque  magnitudine  : folia  Cichorii , spinifera  , serrata 
asperaque , sed  circa  exortum  compressa , ac  velut  praecin- 
cta : caules  dodrantales , luteosque , et  in  pappos  abeuntes 

L 

flores  , unde  nomen.  Decoctae  radicis  infusum  jus  , quod 
amarum  est , alvum  solvit , urinam  elicit , et  ventris  dolo- 
res levat ; calida  enim  est , acris , subtilium  partium , et  ex- 

\ 

siccans  tertio  ordine  natura , atque  ita  tussi  quoque  devora- 
ta confert , ciet  sternutamentum , et  pituitam  naribus  de- 
trahit instillata. 

CAPUT  CLXXIX. 

De  CEMPOALXOCHITL  , seu  foUovum  viginti  Jloribus. 

Plantae  ferentis  florem,  quem  Mexicenses  a numerosa 
foliorum  multitudine  Cempoalxochitl,  Hispani  Caryophyllurn 
Indicum , et  antiqui  ex  quorumdam  falsa  sententia  Othonam, 

aut  Jovis  Jior  em  vocant,  septeni  praecipuas  invenio  , quam- 
quam sint  et  aliae,  in  hac  nova  Hispania  differentias,  flo^ 
re,  nomine,  et  magnitudine  distinctas.  Foliis  constant  omnes 
Tanaceti  , floribus  aut  luteis  , aut  ex  luteo  rufescentibus, 
o facultate  ordine  tertio  calida  atque  sicca,  sapore  acri  , te- 
nuibus partibus,  et  non  sine  quadam  gravitate  odoratis.  Vi 
pollet  discutient!  et  aperienti : foliorum  succus  ebibitus,  aut 
folia  ipsa  contusa , et  ex  aqua  epota , vinove  ventriculum 
gelidum  contemperant , menses  , urinam , et  sudorem  eli- 
ciunt, frigora  intermittentium  arcent  illita  paulo  ante  acces- 
sionem , flatum  discutiunt , venerem  excitant  , cachexim  a 
distemperie  frigida  hepatis  ortam  curant,  aperiunt  obstructa, 
convulsa  laxant , hydropem  levant , vomitum  ex  aqua  tepi- 
da piocurant,  et  tandem  febtium  rigoribus  , imo  febribus 
ipsis  expurgata  per  urinam  et  sudorem  causa  medentur. 
Ptimae  speciei  flos  est  luteus,  ceterorumque  generum  flores 
vincit  foliorum  amplitudine  et  numero;  et  Cenipoalxochitl 
piopiie  voL,atur  a IVIexicanis  ob.  numerosam  iiurabilemque 
foliorum  congeriem , quorum  dispositione  et  forma  albam 
rosam  nostratem  quadamtenus  videtur  imitari  ; hujus  ge- 
neris planta  ceteris  major  est , et  amplioribus  ornatur  foliis. 
Secundus  flos  Oquichtli\  seu  fios  masculus  dictus  ob  magni- 
tudinem foliorum  et  calycis , ut  a primo  genere  totius  plan- 
tae floris  et  foliorum  amplitudine  longo  superatur  inter- 

vallo  i sic  reliqua  in  omnibus , si  foliorum  numerum  exci- 
pias, quo  cunciiis  paene  cedit,  superat  ac  vincit.  Tertium 
florum  genm^Tiapaltecacayatli  ob  colorum  varietatem  dictum, 
minus  est  secundo,  sed  foliis,  ut  attigimus , numerosioribus, 
et  e luteo  in  venetum  inclinantibus  colorem  : hujus  planta 
minor  est  praecedentibus,  et  minoribus  foliis  constat.  Quar- 
tum vero , dictum  MacuUxochitl , tertio  fere  est  par , sed 
pallenti  colore.  Quintum  ^ Tlapalcozatli , vel  Coaxochitl  vo- 
catum , praedictis  omnibus  minus  est  et  non  usque  adeo  nu- 
merosis foliis  , tertiumque  colore  imitatur.  Sextum  , Zacaxo- 

/ 

chitlcoztlc  , vel  Cozatii  dictum , luteum  est , et  minus  prae- 
cedenti. Majusculum  est  septimum  , Tepecempoalxochitl  nun- 
cupatum , sed  exilioribus  luteisque  floribus  , qualia  sunt 

« 

quoque  ipsius  plantae  folia  , quae  sunt  omnium  minima._ 
Quibusvis  locis  et  quovis  tempore  sata  , video  , hujus  pro- 
venire genera  , sed  laetius  in  calentibus  emicuere  jamdiu 

apud  Hispanos , laetosque  exteris  quoque  nationibus  flores 

< 

praestitere. 

CAPUT  CLXXX. 

De  CHICHIANTIC. 

Ita  vocant  Mexicani  Verbenacam  rectam  nostram^  quam 
ajunt  duarum  drachmarum  pondere  bilem  vacuare  per  infer- 
na , et  tumoribus  praeter  naturam  admotam  mederi.  Chiclnan^ 
tic  autem  est  herba  similis  Chian. 

CAPUT  CLXXXI. 

De  copiTLi , seu  nitedula. 

Herba  est  radici  fibratae  insistens,  unde  profert  caules 
purpureos,  et  in  eis'Ocymi  folia,  et  in  supremis  ramulis 
fructum  acinosum,  racematimque,  Coriandri  modo,  coadhae- 

rescentem^  neque  aliquam  ejus  herbae  adhuc  facultatem 
novi. 

CAPUT  CLXXXII. 

De  CAPANGAPA  aqua. 

Herba  est  radici  fibratae  innixa , unde  profert  caules: 
et  in  eis  folia  Salicis , flores  vero  in  extremis  ramulis  cya- 
neos et  spicatos , quibus  inficiunt  lanas  , et  quaslibet  for- 
mas caeruleo  exprimunt  colore.  Folia  laevigata  inspersaque 
medentur  scabiei. 

CAPUT  CLXXXui 

De  co ATLANTI^  seu  Caninis  serpentis. 

Frutex  est  spinosus , rubeos  caules  fundens , folia  vero 
Ocymi , serrataque  , terna , ac  fructum  moris  similem ; quo 
fit,  ut  Rubum  nostratem  esse  existimem,  aut  illi  saltem  con- 
generem. Nascitur  in  temperatis , quale  est  solum  Mexica-^ 

i .*-* 

CAPUT  CLXXXIV. 

De  COCOPI. 

Herbula  est  radicem  fundens  rotundam  et  parvam , Ci- 
ceii  similem  forma  et  magnitudine  , ex  qua  prodit  caulis 
tenuis,  foliis  ornatus  angustis  , et  longis,  ac  valde  raris.  Radix 
lacte  manat , quod  bibitum  ex  vino  gallico  vocato  morbo  di-> 
citur  mederi , necnon  scabiei  i interdum  ejusdem  rei  gratia 
quatuor  quinqueve  radices  devorantur , aut  majori  numero 
infunduntur#  Eaedem  dicuntur , si  tumoribus  praeter  naturam 

admoveantui  , confeire.  Est  autem  Cocopi  lierba  luxationi 
opportuna# 

CAPUT  CLXXXV. 

De  CVRUDENu.4RIQUA. 

Herbula  est  radicis  surculosae,  unde  eduntur  caules  te- 
nues , ornati  per  intervalla  exilibus  foliis.  Radix  est  alba  et 
amara  , cujus  succus  instillatus  ocuiis  medetur.  Nascitur 
editis  montium  locis  provinciae  Mechoacanensis. 

CAPUT  CLXXXVI. 

De  cuiNiQvicuMANCHUQVA , seu  utfibra  Schtri  nigri. 

Herba  est  radicem  fibratam  agens , et  ex  ea  caules  te- 
nues atque  rufescentes,  ornatos  foiiis  raris,  longiusculis,  an- 
gustis , ac  per  intervalla  binis.  Insipida  herba  est  ac  frigen- 

tis  temperiei.  Succus  radicis  medetur  morbidis  oculis , si  eis 
instilleiur.  Nascitur  in  temperatis  Tacambari , frigidisque  in 
locis  provinciae  Mechoacanensis. 

CAPUT  CLXXXVII. 

De  CICERIS  sylvestris  quodam  genere. 

Offendi  in  hac  nova  Hispania  plantam  quamdam , fi- 
brata radice  , caulibus  multis  et  tenuibus,  ornatis  foliis  lon- 
gis et  angustis,  binis  per  intervalla',  ac  totidem  floribus  ab 
eisdem  exortibus , Legumini  similibus  purpureisque , unde 
generantur  siliquae  cicerum  vasculis  haud  dissimiles , semi- 
na continentes  paria  ciceribus  forma , sapore , et  natura, 
'obrotundaque. 

CAPUT  CLXXXVTII. 

De  CHUPIRENI. 

Radicibus  firmatur  fibris  similibus , unde  prodeunt  cau- 
les sese  convolventes  arboribus , ornatique  foliis  Mali  Me- 
dicae , sed  undulatis , qui  si  resolvantur  ex  aqua , bibantur- 
que , dolores  ex  morbo  gallico  profectos  sedant.  Calida  con- 
stat siccaque  natura , et  sapore  aliquantulum  odoro.  Nasci- 
tur in  collibus  temperatis  provinciae  Mechoacanensis. 


NOVAE  HISPAN.  LIBER  IV.  443 

CAPUT  CLXXXIX. 

JDe  CAuc ALIDE  Mechoacanica» 

Nascitur  in  frigidis  humidisque  Pazcuari  locis  herbula 
foliis  longiusculis  et  angustis,  floribus  exiguis,  luteis , tenui- 
bus radicibus,  caulibusque  brevibus  et  gracilibus,  quam  Cau- 
calidam  Mechoacanicam  vocare  libuit , quoniam  indistincta 
similitudine  Hispanicam , Anisumve  et  sapit , et  olet  5 quo 
fit,  ut  illi  esse  congenerem  putem.  Jus  decocti  ejus  con- 
^eit  defluxioni,  quae  fit  a capite  ad  pectus,  et  hujus  partis 
ceteris  quibusque  morbis.  Fit  ex  illius  decoctae  jure  addito 
saccharo  syrupus  praedictis  impense  congruens  morbis. 

CAPUT  cxc.  y 

De  cuch6sju^  , F sit  ad  planta. 

i 

Arbor  est  folia  ferens  undulata , Mali  Medicae  paria  fo- 
liis : stipites  rubri  sunt , et  gratam  baculis  aliisque  intesti- 
nis operibus  tornandis  praebent  materiam.  Nascitur  in  ca- 
lidis provinciae  Mechoacanensis. 


CAPUT  CXCI. 

De  CACOMITL. 

Herbula  est  radicem  ferens  obrotundam  fibratamque 
caepae  parvae  similem,  et  fulvis  pelliculis  tectam,  ex  qua 

oritur  caiiliculus  teres  ac  fulvus , et  per  intervalla  folia  sin- 
gula similia  porraceis  e quibusdam  geniculis,  longa  angusta- 
que , venis  secundum  longitudinem  procedentibus  , et  gra- 
mineis quadamtenus  similia;  ac  circa  summum  vascula  quae- 
dam oblonga , terna , et  flores  luteis  foliolis  longisque  con- 
stantes  , oblongisque  spondilis  longiusculis  pediculis  appen- 
sis  e medio  prodeuntibus.  Radix  cocta  venditur  in  empo- 
riis , editurque , et  sapore  castanearum  decoctarum , simili- 
que , ut  videtur , nutrimento , gratia  atque  temperie  constat. 
Nascitur  in  agro  Mexicano. 

CAPUT  CXCII. 

De  CACALACAxocHiTL  , seu  jlore  sonanti. 

Herba  est  fibrata  constans  radice , unde  funduntur  te- 
nues contortique  caules : et  in  eis  folia  saligna , , rara  , sed 
angustiora  , in  summo  vero  flores  lutei  et  oblongi  compositi 
in  spicas , unde  generantur  fructus  obrotundi , parvi  et  sub- 
rubescentes,  intra  quos  semen  sonat,  unde  nomen ; cujus  flo- 
ris tantiim  , quod  adhuc  compererim  , est  usus. 

CAPUT  CXCIII. 

De  ciMATL  Tototepecensi. 

Radice  firmatur  glandi  longiusculae,  et  tenui  simili,  ex 
qua  eduntur  caules  teretes,  et  tenues,  hirsutkque , ornati  Oli- 

vae  foliis,  sed  paululum  hispidis  et  siibalbescentibus , et  lu- 
teis floribus.  Radix  est  gustu  odora  , calidaque  ordine  se- 
cundo, et  nonnihil  adstringens.  Eadem  plus  satis  laxae  al- 
vo medetur,  drachmae  u;uus  pondere  devorata.  Nascitur  ia 
calidis,  sive  montosis  locis,  sive  campestribus. 

CAPUT  CXCIV. 

De  ZAHUAPATLi , seu  medicina  scabiei  Tototepecensi. 

Radicem  surculosam  fundit,  et  ex  ea  caules  tenues , re- 
feitos  foliolis  Origani , sed  minoribus  , ac  paene  purpureis 
floribus.  Radix  est  amara  calensque,  et  jus  decocti  ejus  sca- 
biem curat.  Nascitur  in  calidis  pianisque  locis. 

CAPUT  CXCV. 

De  coAciHUizpATLi^  scu  medicina  doloris  Tototepecensi. 

Caules  mittit  tres  spithamas  prolixos,  et  in  eis  Persici 
folia,  sed  majora , luteosque  flores.  Folia  videntur  insigni 
sapore  carere,  et  tamen  Indi  referunt  illitam  sedare  dolo- 
res. Nascitur  in  calidis  et  campestribus  locis. 

CAPUT  CXCVI. 

De  coFALxiHuiTL  Tototcpeceusi, 

Radix  est  orbicularis,  parva,  et  fusca  quadam  ob- 
ducta lanugine , unde  prodeunt  cauliculi  breves : et  in  eis 

folia  parva,  Filici  similia,  et  .spicati  flores  e viridi  purpu- 
rascentes. Radix  subamara  est  non  sine  quadam  dulcedine, 
calidaque , sicca  et  adstringens.  Doloribus  lateris  ventriculi- 
que medetur  duarum  drachmarum  pondere  devorata.  Nasci- 
tur in  calidis  juxta  saxa.  . 


CAPUT  cxcvir. 

De  CHiLPATLi  Tototepecensi , seu  acri  medicina. 


Herba  est  mittens  caules  quinque  cubitos  prolixos  e ra- 
dice surculosa,  ornatos  foliis  binis  per  intervalla , amygdalD 
nis  similibus , sed  paulo  latioribus  et  floribus  modicis  atque 
candentibus.  Acris  est  radix  calidaque  et  sicca  ordine  fere 
quarto , unde  nomen.  Eadem  devorata  drachmae  unius  pon- 
dere bilim  pituitamque  vacuat  per  superna  atque  inferna. 
Nascitur  in  calidis  collibus. 


\ 


CAPUT  cxcvin. 


De  cviTLACjiMOTLi  2 'ototepeccnsi. 


Nomen  invenit  a gravi  odore  et  forma  radicis  similis 
C amoti  j a qua  proferuntur  volubiles  caules  tenuesque,  folia 
orbicularia  , rara , et  flores  parvi  , et  candentes.  Radix  est 

lubrica,  et  cujusdam  caloris  particeps.  Tusa  eadem  infusa- 

\ 

que  urinam  evocat,  et  opitulatur  renum  morbis.  Nascitur 
in  calidis , et  campestribus  locis. 

CAPUT  CXCIX.  ^ 

< * 

De  CHicmcp ATLi  Tototepecensi. 

\ 

Radicibus  firmatur  surculosis,  unde  prodeunt  caules  ses- 
quidodrantem  longi;  et  in  eis  folia  serrata  asperaque  , in- 
signia interveniis  secundum  longitudinem  discurrentibus,  et 
similia  forma  amygdalinis.  Amara  est , et  nonnihil  acris.  Jus 
decocti  ejus  medetur  dolori  ventris  provenienti  e flatu  aut 
frigore.  Nascitur  in  calidis  convallibus , et  jugis. 

CAPUT  cc. 

De  ciMATL  Tototepecensi  secunda. 

Radicibus  insistit  tenuibus  et  longis  , e quibus  prodeunt 
caules  tenues , volubiles , teretesque:  et  in  eis  folia  Alsines. 
Radix  frigida  et  sicca  natura  constat,  atque  ideo  eadem  ex 
aqua  resoluta  applicataque  tumores  praeter  naturam  repel- 
lit. Nascitur  in  calidis  collibus. 

' ! 

CAPUT  CCI. 

De  CHiLPATLi  Tototepecensi  altera. 

Arbor  est  calidarum  regionum  , et  collium  alumna,  Ma- 
li Medicae  ornata  foliis , sed  longe  amplioribus , subalbidis- 
que.  Radix  est  nonnihil  amara  calidaque,  et  sicca  praedicta 
temperie  j cujus  cortex  resolutus  ex  aqua  et  devoratus  do- 

loribus  ortis  a gallica  lue  medetur , ac  illitus  febrium  in- 
termittentium rigoribus. 


CAPUT  ccir. 

De  zAHUAPATLi  Igualapcnsl. 

Arbuscula  est  folia  Cococxihiiitl  ferens  ac  candentes  flo- 
res. Acria  sunt  folia , calidaque  et  sicca  ordine  tertio.  Suc- 
cus illitus  scabiem  curat.  Nascitur  in  calidis  montibus.  Co- 
cocxihuitl  mihi  visa  est , loco  tantum , et  ntKalibus  distans,- 
aut  ejus  species ; sed  quia  minori  calore  praedita  erat  li- 
cuit hic  quoque  ejus  meminisse. 

CAPUT  ccni. 

De  coACiHUizPATLi  Igualapeusi. 


Radices  fundit  surculosas,  et  inde  ramos  tenues  et  te- 
retes, ac  in  eis  folia  rara  , serrata  , et  Eupatorio  Dloscori- 
dis  similia,  cujus  fortassis  est  species:  flores  vero,  ut  ferunt, 
cyaneos.  Frigida,  insipidaque  constat,  ac  sicca  natura,  et 
nonnihil  adstringenti.  Dolori  ajunt  illitam  mederi , unde  no- 
men. Nascitur  in  calidis  collibus.  Depingendam  vero  non 
duxi,  quoniam  valde  similis  Eupatorio  mihi  visa  est,  adeo- 
que  illius  species.. 

CAPUT  CCIV. 

De  coMALPATLi , seu  splenis  medicina  IguaJapensi. 

Arbuscula  est  fibratis  radicibus,  foliis  Verbasci  amplissi- 
mis, sed  minime  hirsutis,  et  flore  candenti.  Radix  est  acris, 
odora  gustu , resipiens  caryophyllos , subtilium  partium  cali- 
daque et  sicca  ordine  quarto  natura.  Eadem  duarum  drachma- 
rum devorata  pondere  aut  tusa  , atque  admota  splenem 
minuit , unde  nomen.  Nascitur  in  calidis  collibus. 

CAPUT  CCV. 

De  COALACTLI. 

Radici  insistit  surculo  simili,  et  inde  cauliculos  promit 
tenues  , multos  et  hispidos:  ac  in  eis  folia  Olivae  , sed  mi- 
nora et  hirsuta  , ac  florem  in  summis  cauliculis  hispidum 
et  pallentem.  Frigida  et  lubrica  natura  constat,  medeturque 
inflammatis  oculis.  Ad  species  Bellis  videtur  pertinere.  Na- 
scitur in  calidis  planis  aut  editis  locis  provinciae  Jgualapen- 
sis. 

CAPUT  CCVI. 

De  cuEZPATLi  Igualapensi. 

Herba  est  radices  fundens  surculosas , et  in  caulibus, 
qui  volubiles  sunt , folia  Limoniae  Mali  Macianive  , sed 
crenata  per  intervalla  ternaque , et  flores  candentes.  Radix 

est  frigida  et  valde  adstringens  , et  tamen  succus  foliorum  ar- 
gemata  et  leucomata  discutere  dicitur , et  carnem  eorum  ex- 
edere supervacaneam.  Nascitur  in  calidis  collibus. 

CAPUT  CCVII. 

De  CHICHILTICCIMATL. 

Herba  est  radicem  fundens  magnam  , similem  Asphode- 
lo , et  ex  ea  caules  lignosos,  tenues  , folia  per  intervalla 
quina , parva  obtusaque , et  Loto  urbanae,  paene  similia, 
ac  caeruleos  flores.  Radix  succo  manat,  frigidaque  et  sicca 
constat  natura , et  nonnihil  adstringenti ; quamobrem  jus  de- 
cocti ejus  infusum  curat  dysenterias.  Nascitur  in  calidis  col- 
libus Ignalapae. 

CAPUT  CCVIII. 

De  CHWHILTICXUCHITL. 

Radici  insistit  capillatae,  unde  profert  cauliculos  tenues, 
lignosos,  et  purpureos:  et  in  eis  foliola  parva,  angusta,  et 
longiuscula , ac  flores  exiles  luteosque , et  calycibus  parvis 
contentos.  Frigida  et  lubrica  natura  constat,  ac  medetur  dy- 
senteriis. Nascitur  in  calidis  planisque  locis  regionis  Igiiala- 
pensis. 

CAPUT  CCIX. 

De  COT^ALXOCHITL. 

Frutex  est  frigidorum  montium  alumnus , folia  ferens 
Dentariae  vocatae , odora , serrata , et  in  acumen  tendentia: 
floresque  comantes  et  luteos,  ac  valde  odoros.  Calida  est  et 
sicca  ordine  secundo,  verum  apud  Igualapenses  odoribus  tan- 
tum et  floridis  inservit  manipulis. 

CAPUT  CCX. 

De  COCHAGUA. 

Arbuscula  est  hominis  altitudinem  aequans , ramosa , ac 
virentibus,  serratisque  et  ulmeis  referta  foliis;  sed  alatis  jux- 
ta exortum  a pediculo , et  modicis  candidisque  floribus.  Li- 
lium forma  referentibus.  Folia  Ocymum  paene  olent  , et 
multis  nerveis  discursibus  interstincta  sunt  ac  stipites  hirsu- 
ti et  fibrarum  instar  radices.  Semen  vero  frequens  universo 
ramorum  procursu,  frumento  simile,  sed  longe  minus,  quod 
tusum , resolutum  ex  aqua , atque  devoratum  medetur  dy- 
sentericis. Nascitur  in  calidis  Huacanae. 

CAPUT  CCXI. 

De  ARAXI , seu  herba , quam  de  boca  negra  vocant. 

Species  est  Ranunculi , Aconitive , radicibus  Asphodelo 

similibus , sed.  longs  tenuioribus , teneris , «ic  succo  numsU" 
tibus  , quae  tusae  ac  dentibus  admotae  eorum  dolorem  se- 
dant, carnem  sanam,  si  opus  sit,  exedunt  ac  vulnerant,  et 
supervacaneam  absumunt.  Calida  enim  urentique  constant 
natura  , atque  ita  eos  omnes , qui  a simili  intemperie  so- 
lent proficisci,  praestant  eftectus. 

CAPUT  CCXII. 

f 

De  CUTZITHUU^T.4. 

Herba  est  fibratae  innixa  radici,  unde  prodeunt  cauli- 
culi bini  ternive  , foliis  ornati  parvis , oblongis , serratis,  per 
intervalla  ordine  utrinque  dispositis,  et  candidis  floribus. 
Radices  tusae  , atque  ex  aqua  devoratae  medentur  tussi. 
Nascitur  in  temperata  Tacambari  regione  provinciae  Me- 

choacanensis. 

